
Katinas Galiūnas 


S eniai seniai gyveno kalnuose senis su sene. Jie turėjo karvę, ožką, 
du ožiukus, šunį Sargį ir katiną. 

Kartą senelė įpylė katinui pieno, bet šuo jį išlakė, o katinui nieko 
neliko. 

Katinas supyko, griebė nagais ir išplėšė šuniui akis. 

Šuo apako, o netrukus ir visai nugaišo. 

Senis aimanavo: 

— Nebeturim šuns. Kas dabar saugos mūsų karvę ir ožkas? 

O senė sako: 

— Katinas nugalabijo mūsų šunį. Tegu dabar pats saugo mūsų gy- 
vulius. 

Vakare ji pririšo katiną ilga virve šalia karvės ir ožkų. 

Nakčia, kai senis ir senė jau taisėsi gulti, prie jurtos gailiai sucipo 
šuo. Senis išbėgo ir pamatė kruviną kaimyno šunį, belekiantį šalin. 
O katinas stovi pasišiaušęs, išrietęs nugarą, iššiepęs dantis ir pastatęs 
uodegą. 

— Motin, tas katinas —tikras galiūnas! Net toks didelis ir piktas 
mūsų kaimyno šuo nuo jo pabėgo. Tikriausiai jis ir prieš vilką atsilai- 
kytų!-— linksmai sušuko senis. 

— Kad taip, tai praminkim jį Galiūnu,— atsakė senė. 

Taip katinas buvo pramintas Galiūnu. 

Prabėgo žiema, atėjo pavasaris. Žmonės ėmė ginti savo bandas į va- 
saros ganyklas. Senis ir senė užkrovė savo jurtą karvei ant nugaros, 
ožką prisirišo už virvės, katiną Galiūną, kad nepavargtų, įkišo į maišą 
ir užkėlė ant jurtos. 

Kai jie ėjo takeliu per tankią girią, šakos vis čaižė maišą, o paskui 
ir visai nubloškė jį žemėn. 

Senis ir senė nieko nepastebėjo ir keliavo toliau. 

Katinas kniaukė kniaukė, bet niekas jo negirdėjo. Jis ilgai spurdėjo, 
kol išsiropštė iš maišo. O kai tik išsiropštė, jį užpuolė iš kažkur atlėkę 
medžiokliniai šunys. Katinas įsikorė į aukštą eglę ir ten pratupėjo iki 
vakaro. 

Supratęs, kad atsiliko nuo šeimininkų, katinas išlipo iš eglės ir pa- 
traukė per mišką. 

Jis sutiko lapę. Katinas Galiūnas tuoj, kaip visada, iššiepė dantis, 
užrietė uodegą ir ėmė purkšti. Lapė išsigando, bet neišsidavė. Prisi- 
dėjo leteną prie krūtinės, žemai nusilenkė ir sako saldžiu balseliu: 

— Sveikas gyvas, nepažįstamas bičiuli. Jūs turbūt iš toli atvykote. 
Susipažinkime. 

Katinas Galiūnas dar smarkiau supurkštė, piktai išsiviepė ir atsakė: 

— Argi nežinai, kas aš esu? Aš — katinas Galiūnas! 

Lapė pagalvojo: „Kas toks tas katinas Galiūnas?“ Ir nutarė gerai 
jį išklausinėti. 

— Kurgi jūs einate, Galiūne? Čia, miške, gyvena jūsų broliai ga- 
liūnai — tigras, vilkas, lokys. Jų niekas negali įveikti. Niekur nerasi 
tokio stipruolio, kuris drįstų juos pulti. Be jų dar yra galiūnas kiškis 
ir galiūnas opšrus. Ar juos pažįstate? 

Katinas suniurzgė: 

— Nieko nepažįstu ir nieko nebijau! 

Lapei pasirodė, kad iš tikrųjų čia baisus žvėris, ir ji dar meiliau 
ėmė katiną kalbinti: 

— Didysis Galiūne,— tarė ji,— artinasi naktis. Ar nenorėtumėt pas 
mane pasisvečiuoti? 

Katinas sutiko. 

Lapė nusivedė jį į savo namus, pasodino į garbingiausią vietą, 
O pati nubėgo pas opšrų ir kiškį. 


— Greičiau kelkitės, einam pas mane. Mano namuose sėdi katinas 
Galiūnas. Pavaišinkit jį gardžiais valgiais, kitaip mes prapuolę. 

Opšrus ir kiškis nuskubėjo pasveikinti baisiojo svečio. Lapė įsiteik- 
dama pasakė katinui: 

— Brangusis Galiūne, čia nuoširdūs mano bičiuliai. Mes drauge 
linksminamės, drauge ieškome sau maisto. Prašau susipažinti su jais. 
Čia galiūnas kiškis: tokias išsprogusias akis ir ilgas ausis tik jis vienas 
turi. O čia kitas galiūnas — storulis, riebuilis opšrus. 

Atnešė lapė starą — vaišina katiną. Katinas apsilaižė ir drasko Žžvė- 
relį. Patenkintas murkia ir niurzgia. O kiškiui ir opšrui rodosi, kad ka- 
tinas urzgia,— išsigandę jie pasitraukė atatupsti ir kiūto prie slenksčio. 

Pati lapė irgi įsinorėjo skanaus staro. Ji iškišo liežuvį ir ėmė lai- 
žytis. Bet katinas rūsčiai pakrutino ūsus, ir lapė tylutėliai pasitraukė 
į šalį. 

Opšrus pašnabždom tarė kiškiui: 

— Štai tikras galiūnas. Net lapė jo bijo. Kur mums su juo susily- 
ginti! 

— Taip, taip — atsakė kiškis ir nuleido ausis.— Jis tikras galiūnas. 
O koks švarus ir tvarkingas! Matai: pavalgęs prausiasi snukutį ir le- 
tenas. 

Katinas suėdė starą. Atsigulė į lapės guolį ir užmigo. 

Lapė įsižeidė, kad svečias nepasiklausęs užėmė jos guolį, ir sumanė 
užpjudyti ant jo kiškį. 

— Matai, jis mus netgi niekina. Imk ir pamokyk jį. 

Opšrus irgi pakurstė kiškį. 

— Mudu atnešėm jam gardaus valgio, o jis nedavė mums nė para- 
gauti. Jis nė kiek ne didesnis už tave. Čiupk jį drąsiai. 

Kiškis paklausė jų, priėjo prie katino ir kad trenks jam! Katinas 
nė nenubudo. 

Kiškis dar kartą trinktelėjo katinui. Katinas pašoko ir supykęs per- 
plėšė nagais kiškiui lūpą. 

Kiškis suriko iš skausmo, prispaudė priekine letenėle perplėštą lūpą 
ir nudūmė per mišką. 

Opšrus neištvėrė ir prikišo: 

— Kodėl toks begėdis esi, galiūne? Atėjai kaip taikus svečias, tai- 
kiai tau dera ir išeiti, o tu... 


O katinas kad puls opšrų ir skaudžiai jam įkando. 

Opšrus irgi nukūrė per mišką. 

Lapė visai išsigando. 

— Katinėli Galiūne,— sako ji,— jie kvaili akiplėšos. Jums neverta 
su jais peštis. Aš pati juos nubausiu kaip reikiant. Ramiai ilsėkitės, 
o aš pataisysiu jums valgyti. 

Katinas vėl užsnūdo, o lapė nulėkė pas vilką. 

— Bėda, vilke, bėda! Atsirado mūsų girioj neregėtas katinas Galiū- 
nas. Kiškiui lūpą perplėšė, opšrui įkando, o mane, lapę, iš namų išvarė. 
Dabar šaukia: „Kur jūsų vilkas piktadarysė Kokių eibių jis yra prida- 
ręs, tas vagis! Dar visai neseniai jis suėdė kumeliuką ir ėriuką. Kiek 
gyvulių išpjovė, nė nesuskaičiuosi. Tegu greičiau ateina pasiaiškinti, 
Jeigu neateis, aš pats nueisiu pas jį ir pamokysiu." 

Vilkas klausosi ir dreba iš baimės. 

Paskui lapė nuėjo pas tigrą su lokiu ir viską jiems išpasakojo. 

Tigras nepatikėjo, kad atsirado stipresnis už jį žvėris. Įtūžęs sugrie- 
bė grumstą ir metė į lapę. 

Lapė ėmė inkšti: 

— Didžiai gerbiamas tigre, sakau tikriausią teisybę. Tas neregėtas 
Galiūnas man net įsakė: ,„Tučtuojau atvesk tigrą. Per daug jis čia siau- 
tėja. Tegu pasiteisina, tegu paprašo atleidimo, kitaip pamausim jį ant 
mieto.“ Ir dar prisakė: „Tegul ir šleivakojis lokys ateina.“ 

Na, kaipgi pakęs žvėrys tokį įžeidimą? Jie baisiausiai įnirto, ėmė 
rūsčiai riaumoti. Bet kaip atkeršysi įžūliajam atėjūnui? Nei tigras, nei 
lokys nieko negalėjo sugalvoti. Ką darys — paprašė lapę patarimo. Ji 
liepė tigrui atvesti riebią karvę, o lokiui — šerną. Karvę pririšo prie 
eglės, o šerną papjovė. 

Lapė apklojo tigrą šienu ir šalia paguldė papjautą šerną. O lokys 
įsilipo į eglės viršūnę. 

Tuo metu pas tigrą ir lokį atėjo opšrus su kiškiu apskųsti katino. 
Bet, pamatęs, kad galingieji stipruoliai slepiasi, kiškis tarė: 

— Jie patys mirtinai išsigandę ir slepiasi kas kur išmano. Iš tokių 
bailių pagalbos nesulauksi. Einam savo keliais. 

Opšrus užsispyrė: 

— Ne, aš atkeršysiu tam katinui. Tol niekur iš čia neisiu, kol neat- 
keršysiu. 


Jie pasislėpė nuošaly ir žiūri, kas bus toliau. 

Po kiek laiko lapė atvedė katiną Galiūną ir tarė: 

— Štai, Galiūne, visas šias vaišes jums pataisiau. Ėskit šerną. Juk 
jis riebus. O tą karvę galima pamelžti ir atsigerti skanaus pienelio. 

Katinas pamatė pririštą karvę ir nudžiugo: čia būta senio ir senės 
karvės. 

— Palauk, lape, kas atvedė šitą karvę? 

— Nežinau, Galiūne. Bet ji atvesta jums ir dabar yra jūsų. 

Katinas dar griežčiau pakartojo klausimą. 

Nedrįso lapė atsakyti tiesiai. Ji bijojo tigro ir lokio. O karvė nebe- 
iskentė ir gailiai subaubė: 

— Mane čia tigras atvedė. 

— Kur jis Bematant su juo atsiteisiu! — Katinas užrietė uodegą, iš- 
lenkė nugarą, rodės, tuoj puls priešą. 

Tigras išsigandęs prigludo prie žemės. O kiškis ir opšrus nudūmė 
kiek įkabindami į savo olas. 

Bet lyg tyčia žolelė pakuteno tigrui ausį. Jis krestelėjo galvą. 

Katinas pamatė, kad šienas sujudėjo. „Ten pelė!“ — dingtelėjo jam. 
Kad šoks jis į priekį! Aštrūs katino nagai susmigo tigrui į nugarą. Tig- 
Tas sustugo iš skausmo ir pasileido bėgti nuo baisiojo žvėries. 

O katinas pats išsigando ir dryktelėjo į eglę. 

Lokys pamanė, kad katinas jį puola, iš baimės virtinkš išdribo iš me- 
džio ir užsimušė. 

Viską matė voveraitė, kuri tupėjo aukštai ant šakelės. Ji nurėškė 
kankorėžį ir sviedė katinui į galvą. 

Katinas pasikasė sutrenktą pakaušį ir nušoko žemėn. Paskui atrišo 
karvę, o toji nuvedė jį pas senelį ir senelę. Jiedu buvo labai patenkinti, 
kad Galiūnas grįžo ir karvę parvedė. Nuo to laiko jie visada gyvena 
kartu. 


Liūtas ir kiškis 


"Tankiuose krūmuose gyveno kiškis. Kaip ir visi kiškiai, jis buvo bai- 
lus ir niekur toli nuo savo urvelio nenueidavo. Kartą jis ėmė svarstyti: 
„Guliu sau urve ir niekur neišeinu. Juk nuobodu taip gyventi. Reikia 
būti drąsiam ir pasižiūrėti, kas pasaulyje dedasi.“ 

Jis išlindo iš urvelio, apsidairė, iššiepė dantis dėl drąsos ir nuėjo 
į girios tankmę. 

Susitiko kiškis liūtą ir nutirpo iš baimės. 

Liūtas priėjo arčiau, sugriežė dantimis ir tarė: 

— Matai, ilgaausi, pakliuvai man į nagus. Dabar aš tave suėsiu. 

Kiškis nesumišo, sumanė apgauti liūtą. 

— Tavo valia — sako jis abejingai — gali sau ėsti. Bet aš žinau 
paslaptį ir ją galėčiau tau pasakyti. 

— Sakyk tą paslaptį, tik greičiau! 

— Tu labai stiprus. Aš žinau, koks tu galingas. Bet netoli šuliny 
tupi kitas liūtas ir visiems giriasi, kad tave sudraskys. Verčiau pirma 
susitik su juo ir pamokyk, kaip gyventi reikia, o paskui mane ėsk. Juk 
aš niekur nepabėgsiu. 

— Kur jis? Vesk mane pas jį. 

Kiškis jį nuvedė prie pirmo šulinio ir tarė: 


+„sw— 

Liūtas pamatė savo atspindį vandeny ir suriaumojo: 

— Argi ne aš stipresnis už jįė O gal jis nori su manimi susiimti? 
"Tuoj aš jam parodysiu, ką galiu! 

Liūtas pūkštelėjo į šulinį ir prigėrė. 

O kiškis lyg niekur nieko nuliuoksėjo pasišokinėdamas toliau. 


Lapė ir vilkas 


K airtą lapė, užrietusi uodegą ir iškišusi liežuvį, šniukštinėjo, ieškodama 
maisto. 

Staiga mato: guli prie takelio kurdiuko ! gabalas. 

Lapė buvo beapsidžiaugianti radiniu, jau ketino gardžiai užkąsti, bet 
pastebėjo po kurdiuku spąstus. 

Ji apsilaižė ir atsitūpė liūdna, nedrįsdama čiupti kurdiuko. 

Bėgo pro šalį vilkas. 

Saldžiu balseliu lapė jį prakalbino: 

— Brangusis vilke, ateik arčiau. Čia aš palikau tau pusę kurdiuko, 
O pusę pati suėdžiau. Dabar aš soti ir patenkinta. 

Vilkas ne tuojau patikėjo: 

— O gal čia spąstai paspęsti? 

— Oi koks tu — niekad netiki kitais. Aš iš širdies noriu tave pavai- 
šinti, o tu atsisakai, — įsižeidė lapė. Ir apsimetė, kad pati nori visą 
kurdiuką suėsti. 

Kur čia vilkas praleis progą, tuoj puolė prie mėsos. 

Bet kurdiukas nulėkė į šalį, o spąstai stipriai suspaudė vilką. 


! Kurdiukas — avino uodega. 

iapė nebetvėrė iš džiaugsmo ir uždainavo: 


Tu į spąstus pakliuvai 
Per galvelę kvailą. 
Pagulėk, kol kas ateis 
Ir nudirs tau kailį. 


Griebė lapė kurdiuką ir pasislėpė, kad netrukdoma galėtų jį suėsti. 


Piemuo, tigras ir lapė 


Paleido piemuo savo bandą į ganyklą, o pats atsisėdo po arča pa- 
ilsėti. Staiga Žiūri — tigras. 
Piemuo griebė lazdą, pašoko. 


Tigras buvo Žmogų bepuoląs, bet pamatė lazdą ir išsigando — pa- 
laikė ją šautuvu. Taigi žiūri jie kits į kitą ir nė vienas nedrįsta pulti 
pirmas. 


Pro šalį bėgo lapė. Ji pamatė piemenį ir tigrą, suprato, kad jie vie- 
nas kito bijo, ir sumanė tuo pasinaudoti. 

Priėjo prie tigro ir sako: 

— Nėra ko, kūmai, žmogaus bijoti. Drąsiau jį pulk, parmesk ant 
žemės ir dorok sau į sveikatą. 

— Gudruole dediesi, 0 proto visai neturi, — suurzgė tigras.— Argi 
akla esi? Pažiūrėk, jo rankose šautuvas. Jeigu iššaus — galas man. Nėra 
čia ko kvailus patarimus davinėti. 

— Kad taip, tai aš einu pas jį, — prašneko lapė saldžiu balseliu— 
ir paprašysiu, kad į tave nešautų. O ką man duosi, kad tave išgelbėsiu? 

Tigras pažadėjo: 

— Duosiu, ko tik paprašysi. 

Lapė pribėgo prie piemens ir sako: 

— Dėdule, ko tu stovi prieš tą kraugerį tigrą? Juk jis nori pulti tave 
ir sudraskyti. Vos prikalbėjau, kad tavęs neliestų. Jeigu tave išgelbėsiu, 
ką man duosi? 

Piemuo taip pat pažadėjo: 

— Duosiu, ko tik paprašysi. 

— Man nedaug tereikia. Leisk atsikąsti du kąsnius mėsos nuo tavo 
kojos, ir užteks, — pasakė lapė. 

Piemuo sutiko. 

Lapė pribėgo prie tigro ir sako: 

— Tu ilgai gyvensi, kūmai. Vos įkalbėjau tą piemenį į tave nešauti. 
Greičiau bėk iš čia. Jeigu jis vėl supyks ir šaus — galas tau. 

Nudžiugo tigras ir dingo iš akių. 

Vėl lapė nubėgo prie piemens. 

— Dėdule, ar nepamiršai savo pažado? 

— Nepamiršau,— atsakė piemuo ir atkišo koją. 

Bet vos tik lapė suleido į koją dantis, jis suriko iš skausmo. 

Lapė atšoko. 

— Kas čia rėkė? 

— O kas tau darbo? 

— Ne, dėdule, pirma pasakyk, kas rėkė, kitaip neisiu artyn prie ta- 
vęs,— Ieikalavo išsigandusi lapė. 

— Kad taip nori, pasakysiu, — atsakė piemuo.— Praeitais metais mūsų 
krašte siautė baisus badas. Riesta buvo 17 man. Mano kurtė atsivedė du 
kurtukus. Bet... aš juos suvalgiau. Dabar kurtukai mano skrandy pa- 
augo. Matyt, jie užuodė tavo kvapą ir nori žūt būt tave pačiupti. Todėl 
taip skalija. 

Lapė išsigando, bet neišsidavė, atsakė abejingai: 

— Aš tavo šuniukus greit sudoročiau. Bet man reikia dar pas tigrą 
nubėgti. Tu palaikyk savo kurtus, o kai grįšiu, parodysiu jiems, kaip 
lapę pulti, 

Piemuo sutiko: 

— Gerai, bėk greičiau. 

Lapė nubėgo kiek įkabindama, džiaugdamasi, kad piemenį apgavo. 

Kaip lapė buvo nubausta už savo išdaigas 


Kartą lapė rado ant ežero kranto brangų Chalatą. Kodėl nepasipuošti 
brangiu drabužiu? Apsivilko lapė chalatą ir išėjo pasivaikščioti. Staiga 
susitiko vilką. 

— Sveika, senoji drauguže! — pasveikino ją vilkas. 

— Sveikas, senasis kvaily! — išdidžiai atsakė lapė. 

— Kur tokius gražius kailinius gavai, laputaite? 

— Pati, pilki, pasisiuvau! 

Vilkas ėmė maldauti: 

— Ar nepasiūtum ir man tokių? Atnešiu tau keturiasdešimt juodų 
garbiniuotų ėriukų. 

— Gerai, kūmai, nešk šen ėriukus, pasiūsiu,— atsakė gudrioji laputė. 

Vilkas apsidžiaugė. Ir keturiasdešimt dienų nešė lapei po vieną gar- 
biniuotą ėriuką. O lapė tuoj pat juos suėsdavo. 

Keturiasdešimtą dieną vilkas paklausė: 

— Ar greit baigsi siūti kailinius? 

— (Greit, greit,— tikino lapė. 

Bet vilkas vis atkakliau prašė pažadėtųjų kailinių. Lapė suprato, kad 
sunku bus jai beišsisukti, ir pasislėpė savo oloje. 

Vilkas ilgai tykojo lapės prie olos ir labai išalko. 

Išalko ir lapė. 

Nutaikiusi akimirką, lapė išnėrė iš urvo ir leidosi bėgti. Bet vilkas 
spėjo ją sučiupti, ir papurusi jos uodega liko jo dantyse. 

Bėga lapė be uodegos ir graužiasi, kad vilkas ją suluošino. „Kaip aš. 
gyvensiu tokia nelaiminga?" — mąsto jinai. 

Galvojo galvojo ir sugalvojo: tegu ir kitos lapės būna be uodegų. 

Pasikvietė lapė drauges į savo urvą, paskui staiga sako: 

— Bėda, mielosios seselės! Mes jau nebeišeisim į laisvę iš to urvo. 
Prie angos mūsų laukia pilkis vilkas. Bet aš jau sumaniau, kaip nuo jo 
išsivaduoti: suriškit visos kuo stipriau savo uodegas draugėn ir lįskit 
patyliukais laukan. Godusis vilkas apsidžiaugs, kad tiek daug lapių 
vienu kartu galės praryti. Bet kol jis rinksis geriausią, trūktelėkit uode- 
gas ir bėkit. 

Sutiko lapės. Surišo uodegas krūvon ir ėmė lįsti pro angą. Vilkas ir 
puolė visas iš karto. Išsigandusios lapės kad trūktelėjo uodegas ir, pa- 
likusios jas vilko dantyse, išlakstė į visas puses. 

Senoji lapė tupi savo urve ir kvatojasi, plyšte plyšta juokais. 

Išgirdo vilkas, kad senoji jo draugužė tebekiurkso urve, vėl atsitūpė 
ir ėmė tykoti. Juk nuo lapių uodegų ilgai sotus nebūsi. Vėl alkis ėmė 
jį kamuoti. Stūgavo stūgavo vilkas, o paskui ir pats sumanė lapę ap- 


gauti. 
Susirado kažkur sudaužyto ąsočio kaklelį, pastatė jį prie urvo, o pats 
nuėjo. Papūtė vėjas — ąsočio kaklelis gailiai sukaukė. Lapė, many- 


dama, kad tai vilkas staugia, bijojo ir galvą iškišti. 

Taip praėjo dar viena diena. 

Sunku lapei kęsti badą. Pasiryžo jinai tylutėliai iškišti galvą iš urvo. 
Žiūri — ogi vilko nė kvapo nebėra; ne vilkas kaukia, o ąsočio kaklelis. 
Supyko lapė, įkišo galvą į kaklelį ir nuėjo prie vandens jo skandinti. 

Atėjo lapė prie upės ir ėmė purtyti nuo sprando ąsočio kaklelį, o tas 
niekaip nenukrinta. Įkišo lapė galvą į vandenį, ir ąsočio kaklelis ją 
į dugną įtraukė. 

Taip lapė paskendo upėje. 


Lapė ir skruzdė 


L apė ir skruzdė susitarė draugauti ir pasisėjo kartu kviečių. Gudrioji 
lapė kasdien skundėsi: čia jai pilvą skauda, čia galvą, ir eidavo į sto- 
vyklą kumyso atsigerti. 

Skruzdė viena dirbo lauke nuo ryto iki vakaro — čia laistė lauką, 
čia ravėjo. 

Pagaliau javai prinoko. 

Lapė pamatė pilną grendymą grynų grūdų ir sumanė apgauti skruz- 
dę — visą derlių pasiimti sau. 

— Drauguže mano, skruzdėlyte, kam mums dalintis visus kviečius? 
Verčiau bėgam lenktynių. Kuri pirma pribėgs grendymą, ta tegu ir ima 
visą derlių, — pasiūlė lapė. 

Skruzdė, kiek pagalvojusi, sutiko. Atsistojo jiedvi greta. 

— Bėgam! — šūktelėjo lapė. Ir nukūrė grendymo link. 

Užrietė uodegą, ausis prispaudė, lekia kiek įkerta. Bet skruzd2 irgi 
nežiopsojo — įsikibo jai į uodegą. 

Pribėgo lapė grendymą ir pasipurtė. Skruzdė nulėkė į šalį, užsilipo 
ant kviečių krūvos ir šaukia iš ten: 

— Ei lape, ko taip ilgai užtrukai? 

Lapė sumišo: 

— Kada čia atbėgai? 


— Senų seniausiai! Jau ir pailsėjau, o tu dar vos kvapą atgauni. 

Taip lapė pralaimėjo. 

Nebesugalvojo naujos suktybės ir nuslampino sau. 

Skruzdė pernešė į svirną visus grūdus ir gyveno rami, soti. O tingi- 
nė lapė badavo visą žiemą. 


Kiškis pagyrūnas 


Ą ukštojo Alatau priekalniuose, ant plačios upės kranto, urvelyje tarp 
tankių krūmokšnių gyveno kiškis pagyrūnas. 

— Aš vilko nebijau, — šaukė jis— o apie lapę nėra ko nė kalbėti. 

Kartą, kiškiui taip besigiriant, netikėtai atslinko vilkas ir kad su- 
staugs! 

Pagyrūnas krūpt iš baimės, strykt aukštyn ir netyčia pataikė vilkui 
ant galvos. 

Iš netikėtumo vilkas irgi išsigando ir nubėgo. 

O kiškis pasislėpė krūmuose ir ištupėjo .-n iki tamsos. 

Vakare grįžo į savo urvelį ir išdidžiai paklausė kitų kiškių: 

— Na kaip, bičiuliai mano, ar jūs gyvi? Neišsigandot vilko? 

— O tu pats kaip jautiesi? Sveikas ir gyvas? Tu tikras drąsuolis pa- 
sirodei! Narsiai užpuolei vilką ir taip trenkei jam į galvą, kad iš skaus- 
mo jis net sustugo. O paskui, rodos, tu jį nusivijai? Pasakok, ką jam 
padarei. 

Pagyrūnas to ir telaukė — kad pradės regzti nebūtus negirdėtus da- 
lykus: | 
— Pirmiausia jį pasivijau ir taip tvojau per užpakalį, kad net pri- 
tupė. Paskui trenkiau per galvą — net smegenys ištiško į visas puses. 

Kiškiai negalėjo jo drąsa atsistebėti. 

— Tu mus visus išgelbėjai. Niekuomet to neužmiršim. Dabar, jei ir 
tapę nugalabytum, gyventume be jokių pavojų. 

— Lapę irgi nugalabinsiu.— Kiškis pagyrūnas apsidairė į visas puses, 
ar ko nors nėra.— Aš ją graužte sugraušiuų, kai tik sutiksiu. Jos kailį 
pasitiesiu vietoj kilimėlio. Duodu žodį! 

Kvaili kiškiai juo patikėjo. 

O pagyrūnas gyrėsi — be galo, be krašto. 

Kažin ar ilgai? 


Gražuolė Bakbakaja 


(G yveno kadaise gražuolė Bakbakaja — varlės dukra. Įsimylėjo ją gy- 
lys ir atskrido pirštis. 

— Labai džiaugiuos, kad tu peršies,— atsakė varlė.— Žinoma, aš savo 
dukterį leisiu už vyro. Bet paklausyk, ko reikalauju: visus mano slėnius 
ir tarpeklius turi pilnus priginti gyvulių. Jeigu sumokėsi tokią išpirką, 
tada atiduosiu tau dukterį. 

Gylys ilgai negalvojo ir pasakė varlei: 

— Už gražuolę Bakbakają aš mielai atiduočiau ne tik gyvulius, bet 
ir gyvybę! 

Gylys nuskrido pas avis ir sako: 

— Aš vedu gražuolę Bakbakają. O jus visas atiduodu už ją kaip 
išpirką. 

— Kad nori, atiduok vieną. Kad nori, atiduok visas. Mums vis tiek,— 
atsakė avys. 

Gylys nuskrido pas ožkas. 

— Mes neisim pas varlės dukterį. Nenorim, kad ji mus kamuotų.— 
ėmė mekenti ožkos ir, užrietusios uodegas, nubėgo ant uolos, 

Gylys nuskrido pas kupranugarius, kurie ilsėjosi ant kalvos. 

Kupranugariai pasitarė ir taip pat atsisakė eiti pas varlę. 

Tada gylys pasiėmė kartu sparvą ir nuskrido pas arklius. Sparva ėmė 
gilti arklius: 

— Eisit pas varlę, ar neisit? — klausia. 

Arkliai neiškentė giliami, sutiko. 

Nuskrido gylys pas karves ir sako joms: 

— Aš vedu gražuolę Bakbakają ir atiduodu jus visas kaip išpirką. 
Tuojau pat jūs turite keliauti į jos motinos varlės slėnius ir tarpeklius. 

— Mes neisim pas varlę. Nenorim, kad ta piktadarė mus kamuotų, — 
atsakė karvės. 

Dalis karvių nužingsniavo prie upelio, dalis patraukė į kalnus. 

Supyko gylys ir kad pradės gilti karves! Tos sau vietos nebegali rasti, 
pasileido į visas puses ir netyčia sumindė gražuolę Bakbakają. 

Varlė labai sielvartavo, plūdo gylį: 

— Kad tu kur-r-r prasmegtum su savo išpirka! 

Kitos varlės puolė jos raminti. Iki šiol vis ją guodžia. 

O gylys dar ir dabar keršija karvėms už savo mylimosios mirtį — ne- 
gailestingai jas gilia. 


Vyturėlis 


Skrido kartą vyturėlis ir netyčia numetė kepuraitę žolėn. 

— Žole, žole, paduok man kepuraitę, — paprašė vyturėlis. 

— Negaliu. Pati vos pastoviu, pajudėti negaliu, — atsakė žolė. 

— Tai aš pasiskųsiu ožkai ir pasakysiu, kad tave suėstų.— tarė vy- 
turėlis ir nuskrido. 

— Ožka, ožka, va ten daug žolės, — pasakė vyturėlis ožkai.— Eik ir 
suėsk ją. 

— Kas man darbo ta žolė. Man ir taip sunku pajudėti, greit susilauk- 
siu ožiuko,— atsakė ožka ir nė nekrustelėjo. 

— Tai aš pasiskųsiu vilkui, ir jis tave suės, — tarė vyturėlis ir nuskri- 
do pas vilką. 

— Vilke, vilke, ten žemai stovi ožka. Eik ir suėsk ją. 

— Kas man darbo ta ožka — matai, aš taisausi guolį, — atsakė vil- 
kas nė neatsigręždamas. 

— Tai aš pasiskųsiu kaimenės varovui ir jis tave nušaus. 

Ir vyturėlis nuskrido pas varovą. 

— Varove, varove, ten, kalnuose, vilkas taisosi guolį — taip užsiė- 
męs, kad nieko nei mato, nei girdi. Eik ir nušauk jį. 

— Kas man darbo tas vilkas. Aš niekaip negaliu surasti nuklydusių 
arklių, — atsakė varovas. 

— Tai aš apskųsiu tave bajui,— pasakė vyturėlis ir nuskrido pas bajų. 

— Bajau, bajau, tavo varovas nežiūrėjo arklių ir dabar negali jų su- 
rasti. Liepk jam ateiti ir išplak nesigailėdamas. 

— Kas man darbo tas varovas. Aš negaliu savo pilvo pakelti.— at- 
sakė bajus. 

— Kad taip, aš pasiskųsiu pelei, paprašysiu, kad ji tau pilvą per- 
skrostų,— tarė vyturėlis ir nuskrido pas pelę. 

— Pele, pele, jurtoj guli bajus. Taip nutuko, kad pasikelti nebegali. 
Bėk, perskrosk jam pilvą. 

— Kas man darbo tas bajus. Argi nematai, kad nebaigiau iškasti ur- 
velio savo mMažyčiams? — atsakė pelė. 

— Aš pasiskųsiu berniukui išdykėliui, jis užlies tavo urvelį vande- 
niu, — pasakė vyturėlis ir nuskrido pas berniuką. 

— Berniuk, berniuk, užliek pelės urvelį vandeniu, — vėl paprašė vy- 
turėlis. 

— Et, kas man darbo tos pelės, — atsakė berniukas.— Man savo bėdų 
gana. Aš pralošiau savo kaulelius; neprižiūrėjau veršelių, o jie išžindo 
visą pieną iš karvių, — atsakė berniukas. 

— Tai aš pasiskųsiu tavo motinai,— tarė vyturėlis ir nuskrido pas 
motiną. 

— Motin, motin, tavo sūnus pralošė savo kaulelius ir neprižiūrėjo 
veršelių. Jie išžindo iš karvių visą pieną. Prilupk jį. 

— Ne lupimas man galvoj, js Rankos man pavargo, vilnas be- 
verpiant, — atsakė motina. 

— Kad taip, aš pasiskųsiu vėjui, kad jis nuneštų tavo vilnas. 

Ir vyturėlis kreipėsi į vėją: 

— Vėjau, vėjau, nupūsk tai moteriai vilnas! 

Vėjas sutiko, papūtė smarkiai ir nunešė moteriai vilnas. Nusiminusi 
ji prilupo sūnų. Sūnus supyko ir pliūpt užliejo vandeniu pelės urvelį; 
pelė iššoko iš urvelio, įpykusi perskrodė bajui pilvą. Bajus įširdo ir pri- 
mušė savo varovą, Vvarovas nusprendė nušauti vilką, o vilkas pabėgo 
ir ėmė vytis ožką. Išsigandusi ožka pasislėpė žolėje, o žolė iš baimės 
atidavė vyturėliui kepuraitę. 

Nuo to laiko vyturėlis taip užsideda savo kepuraitę, kad nebenukrištų. 


Lapė ir putpelė 


"Tupėjo putpelė tankioje žolėje ir graudžiai traukė dainą, kad ją puola 
ir kopčikai, ir skalikai, o ta suktoji nenaudėlė lapė tik ir taikosi ją su- 
draskyti. 

Tuo metu pro šalį bėgo lapė ir išgirdo putpelės skundą. Prislinko 
patyliukais, sučiupo putpelę: 

— Kaip drįsti mane nenaudėle vadinti? O kas tau geras? Gal žmo- 
gus? 

Vos gyva iš baimės putpelė sulemeno: 

— Žmogus teisingas ir pagailėti moka. Buvo mane net į narvą pa- 
tupdęs ir gerai maitino. 

— Kvailė esi — atsakė lapė.— Už ką jis tave maitino? Jis taip darė, 
kad tu nusipenėtum ir jam gardu būtų tave suvalgyti. Jis giria tave, 
kad esi gardi, bet peikia, kad visai mažytė. 

— Žmogus manęs nesuvalgė, kaip matai, nors keletą metų laikė 
narve. 

— Kvaišele,— sušuko lapė, — jis laikė tave narve, kad tu giedotum, jį 
linksmintum. Arba veždavo tave į turgų ir siundydavo ant kitos putpe- 
lės. O jūs, kvailos putpelės, pešdavotės, savęs negailėdamos, kad tik 
žmonėms būtų linksma. Kai tu laimėdavai, pelną gaudavo šeimininkas, 
o tau nieko nelikdavo. O kai pralaimėdavai,— šeimininkas tave mušdavo. 

— Lyg ir teisybę sakai, — atsakė dvejodama putpelė. 

— Jeigu teisybę, tai tave suėsiu,— tarė lapė. 

— Tavo valia, — nuolankiai atsakė putpelė. 

— Ne. Kol kas dar tavęs neėsiu — nusikvatojo lapė.— Beeidama čia, 
prisikirtau pelių, o tu nuo manęs niekur nepabėgsi. Nesunku man bus 
tave suvalgyti, kai reikės. Verčiau prajuokink mane. Atkeršyk žmogui. 
Jis daug kartų mane skriaudė. Pasityčiok iš jo, o aš žiūrėsiu iš šalies, 
ir man bus labai smagu. 

Putpelė sutiko ir nusivedė lapę prie stovinčios netoli jurtos. 

Prie jurtos moteris melžė karvę, šalia žaidė berniukas. Putpelė atsi- 
tūpė moteriai ant galvos ir ėmė giedoti. Moteris negali suprasti, kur 
gieda putpelė. O berniukas ją pamatė. 

— Mama, nejudėk. Aš tuoj ją užmušiu,— pasakė jis, stverdamas 
ilgą pagalį, bet nepataikė — pagalys kirto motinai į galvą. 

Putpelė purptelėjo. Nuo moters galvos nukrito elečekas !. Karvė išsi- 
gando — spyrė ir išpylė pilną kibirą pieno. 

Nuskrido putpelė pas lapę ir klausia: 

— Na, ar gerai prisijuokei? 

— Ačiū, drauguže,— pasakė lapė.— Labai man įtikai. Tai mane pri- 
juokinai! Gaila tik, kad moteris ant galvos buvo užsidėjusi elečeką, 
o ne ploną šalį. Jeigu berniukas būtų pramušęs motinai galvą, būčiau 
visai patenkinta. Bet kol kas ir to gana. O ar galėtum mane smarkiai iš- 
gąsdinti? Visi laiko lapę gudruole, bet niekas nežino, kad aš drąsi ir nie- 
ko nebijau. Na, pamėgink mane išgąsdinti. Nebijok, aš — tavo draugė 
iki mirties. 

— Kad nori, galiu išgąsdinti — atsakė putpelė,— tik užsimerk. Duo- 
siu tau siūlą, — laikykis už jo ir eik paskui mane. 

Lapė sutiko. 

Putpelė nusivedė lapę, ir jiedvi atėjo į kalnų papėdę. Tuo metu lei- 
„dosi nuo kalnų medžiotojas su berkutu ant rankos ir su dviem skalikais. 
Kai jis priėjo arčiau, putpelė tarė: 
 — Atsimerk! 

Lapė atsimerkė ir nutirpo visa: didelis juodas berkutas kyla į dan- 
gų, Oo du skalikai lekia į ją. Galvotrūkčiais nuskuodė jinai į tankius 
krūmus; gražusis jos kailis kibo už dyglių, snukis buvo sukruvintas. 
Lapė įlindo į kažkieno olą, vos kvėpuoja, iš baimės dreba. 


!Elečekas — moters galvos apdangalas. 

Atskrido prie olos putpelė ir klausia: 

— Kaip gyvuoji, drauguže lape? Tikriausiai esi patenkinta, kad tave 
išgąsdinau? 

— O mano vienintele drauge! Kam aš galiu pasakyti savo paslaptį, 
jei ne tau? Vos nepražuvau. Dabar aš blogai girdžiu ir blogai matau. 
Prieik arčiau, mes apie viską pasikalbėsim. 

Putpelė patikėjo jos žodžiais, priėjo arčiau, o lapė capt ir sugriebė 
ją dantimis. 

— Juk tu ne nugąsdinai mane, o tiesiog mirčiai į nagus atidavei. 
Kodėl nuvedei mane prie berkuto ir skalikųė Už tai dabar tave suėsiu. 

Putpelė suprato, kad nebeišsisuks, bet vis dėlto ryžosi dar kartą pa- 
gudrauti. 

— Kuūmute lape, suėsti mane visuomet spėsi. Malonėk pirmiausia 
mane išklausyti. Kadaise aš buvau laikoma narve, pešdavausi su kito- 
mis putpelėmis ir laimėdavau. Tarnavau žmogui, kol nuo jo pabėgau. 
Tačiau išmokau iš žmogaus daug išminties ir rašto. Dabar noriu padaryti 
tau paskutinę paslaugą — išmokysiu tave rašto... 

— Mokyk, gal raštas man duos naudos, — sutiko lapė. 

— Žinoma, naudos bus. 

— Na, tai greičiau pradėk. 

— Drąsioji lape, sakyk „d“. 

— D| 

— Vikrioji lape, sakyk „v“. 

— VI 

— Sumanioji lape, sakyk „s“. 

— SI 

— Atkaklioji lape, sakyk „a-a-a“. 

— A-a-al — Lapė išsižiojo, putpelė ištrūko ir nuskrido. 


Aukso paukštė 


(Gyveno pasaulyje neturtingas senis. Turėjo jis vienturtį sūnų ir tik 
vieną obelį sode. Ant obels viršūnės prinokdavo kasmet tiktai vienas 
raudonas obuolys. Suvalgęs tą obuolį, senis atjaunėdavo. Bet kartą kaž- 
kas nuskynė dar ne visai prinokusį obuolį. Ir per tuos metus senis la- 
bai nukaršo. 

Kitais metais jis nutarė saugoti obuolį, bet nepajuto, kaip užsnūdo, 
ir vėl liko be obuolio: kažkas vėl jį pagrobė. 

Dar po metų ėmėsi saugoti obuolį jo žmona, bet ir ji kartą užmigo, 
o kai nubudo, obuolio nebebuvo ant medžio. 

Dar metai praėjo, ir obels saugoti išėjo sūnus. 

Jaunikaitis akylai saugojo obelį. Kartą pačiam priešaušry atskrido 
aukso paukštė, atsitūpė ant obels viršūnės ir ėmė lesti vienintelį obuolį. 

Jaunikaitis iššovė iš lanko, bet aukso paukštė nuskrido, tik viena 
auksinė plunksna nukrito žemėn. 

Rytą jaunikaitis parodė tėvui plunksną ir tarė: 

— Eisiu ieškoti aukso paukštės. 

Užsėdo ant arklio ir nušuoliavo. Jojo jojo ir prijojo kryžkelę. Toje 
vietoje jaunikaitis pamatė akmenį su užrašu: „Kas jos į kairę, tas pats 
pražus, kas jos į dešinę, tas arklį pražudys." Ž 

Pagalvojo pagalvojo jaunikaitis ir ryžosi joti į dešinę. 

Joja dieną, antrą, trečią, nebeturi ko valgyti, o arklys visai sulyso. 

Staiga, kur buvęs, kur nebuvęs, ateina priešais didelis vilkas. Jau- 
nikaitis, ilgai negalvodamas, nulipo nuo arklio, papjovė jį ir atidavė 
vilkui. 

— Aš labai patenkintas,— prakalbo vilkas žmogaus balsu — kad tu 
gera valia atidavei man visą savo arklį. Dabar turiu tau atsidėkoti. Sėsk 
ant manęs, sakyk, kur keliauji, ir aš greitai tave ten nunešiu. 

— Ieškau aukso paukštės, — atsakė jaunikaitis. — Mano tėvas turi 
obelį, ant kurios kasmet išauga vienas obuolys. Anksčiau tėvas jį su- 
valgydavo ir atgaudavo jėgas. Bet štai jau ketveri metai iš eilės aukso 
paukštė pavagia obuolį ir tėvas per tą laiką visai nukaršo. 

— Kad taip, padėsiu tau. Sėsk ant manęs ir užsimerk,— atsakė vilkas. 

Jaunikaitis padarė, kaip vilkas liepė. 

Pasileido vilkas bėgti per kalnų perėjas. Ilgai bėgo. Pagaliau tarė: 

— Atsimerk. 

Atsimerkė jaunikaitis ir pamatė, kad jiedu dideliame mieste besą. 

Vilkas jį pamokė: 

— Aukso paukštė, kurios tu ieškai, yra šiame mieste. Chano rūmuo- 
se. Įsigauk ten, tik čiupk ją ne už kojų, o už sparnų. O dabar eik. Aš 
lauksiu. 

Jaunikaitis vogčiomis įslinko į rūmus, bet pamiršo vilko perspėjimą 
ir stvėrė paukštę ne už sparnų, o už kojų. Suskambo varpeliai ant paukš- 
tės kojų, subėgo sargybiniai ir čiupo jaunikaitį. 

Kitą dieną nuvedė jį pas chaną. 

— Iš kur tu ir kodėl norėjai pavogti aukso paukštę? — klausia 
chanas. 

Jaunikaitis jam atsakė: 

— Mano tėvas turi obelį, ant kurios kasmet prinoksta vienas obuo- 
lys. Anksčiau tėvas suvalgydavo tą obuolį ir atgaudavo jėgas. Bet jau 
ketveri metai iš eilės aukso paukštė pagrobia obuolį, o tėvas per tą 
laiką visai nukaršo. 

— Matau, tu rūpiniesi tėvu, — tarė chanas.— Tai gerai. Sutinku ati- 
duoti tau aukso paukštę, bet turi ją užsitarnauti. Greta manęs gyvena 
kitas chanas. Jis turi žirgą su aukso karčiais ir aukso uodega. Atvesk 
man tą žirgą, tada gausi aukso paukštę. 

Nusiminęs grįžo jaunikaitis pas vilką ir papasakojo, ko reikalauja 
chanas. 

Vilkas nebarė jaunikaičio, užsisodino jį ir nubėgo pirmyn. Kai susto- 
10, liepė atsimerkti. 

— Matai, — tarė vilkas, — čia keturiasdešimt arklidžių ir keturiasde- 
šimt durų. Paskutinėje arklidėje stovi žirgas, kurio tau reikia. Bet griebk 
jį ne už pavadžio, o už karčių ir tuoj vesk į lauką. 

Jaunikaitis prasigavo iki paskutinės arklidės, įėjo ten pro plačias 
duris ir pamatė arklį su aukso karčiais ir aukso uodega. 

Bet jis vėl pamiršo vilko perspėjimą — stvėrė arklį ne už karčių, 
o už pavadžio. 

Suskambo varpeliai iš visų pusių. Pagavo sargybiniai jaunikaitį ir 
nuvedė pas chaną. 

Jaunikaitis dar kartą viską apsakė. 

— Kad taip, — tarė chanas,— atiduosiu tau žirgą. Tik greta manęs 
gyvena kitas chanas. Jis turi gražuolę dukterį. Atvesk ją man, o tada 
imk mano žirgą. 

Išėjo jaunikaitis dar labiau nusiminęs. Papasakojo jis vilkui, ko rei- 
kalauja chanas. 

Vėl vilkas pasisodino jį ant nugaros, ilgai bėgo, o kai pagaliau su- 
stojo, leido atsimerkti. 

Jau aušo. Chano duktė ėjo pasivaikščioti, keturiasdešimties mergai- 
čių lydima. 

Šį kartą vilkas nebepasitikėjo jaunikaičiu — nuėjo pats chano duk- 
ters. Atsitūpė po dideliu medžiu, o kai mergaitė priėjo, stvėrė ją ir nu- 
bėgo pas jaunikaitį. 

Ilgai jie keliavo atgal; jaunikaitis ir chano duktė per tą laiką pa- 
milo vienas kitą. 

Jie pradėjo prašyti vilką: 

— Dabar mes nebegalim skirtis. Padaryk, kad mudu visuomet būtu- 
me kartu. 

Vilkas pažadėjo. Kai jie atkeliavo į miestą, vilkas liepė abiem nu- 
lipti, o pats pavirto tokia gražia mergaite, kokios dar niekas niekad 
nebuvo regėjęs. Jaunikaitis nusivedė jį pas chaną ir tarė: 

— Štai ta mergaitė, apie kurią tu svajojai. g 

Chanas jam padėkojo ir atidavė žirgą su aukso karčiais ir aukso 
uodega. 

Norėjo chanas apkabinti ir pabučiuoti gražuolę, o ji pavirto vilku 
ir perkando jam gerklę. Paskui vilkas pasivijo savo draugus, kurie 
jojo ant žirgo su aukso karčiais. 

— Man patinka ir šis žirgas. Nenorėčiau jo netekti. Padaryk, kad 
žirgas man liktų, — paprašė jaunikaitis. 

Vilkas sutiko tai padaryti. Pasivertė jis žirgu su aukso karčiais ir 
aukso uodega. Vaikinas nuvedė jį chanui, o tas atidavė jam aukso 
paukštę. Vaikinas pasiėmė aukso paukštę ir kartu su mylima mergaite 
nujojo namo. 

Chanas tą dieną sėdo ant naujojo savo žirgo ir su džigitais išjojo 
į medžioklę. Kalnuose jie sustojo pailsėti, paleido arklius ganytis, o pa- 
tys užmigo. Kai nubudo, pamatė, kad visi arkliai papjauti. 

Vargais negalais pėsčias pargrįžo chanas su džigitais namo. 

Vilkas tuo tarpu pasivijo jaunikaitį, kuris jojo ant auksakarčio žirgo 
su gražuole mergaite ir aukso paukšte. 

Paskui vilkas atsisveikino su juo visiems laikams. 

Jaunikaitis grįžo pas savo tėvus. 

Nuo to laiko vėl prinokdavo seniui obuolys, jis suvalgydavo tą 
obuolį ir atgaudavo jėgas. 

Jaunikaitis vedė gražiąją mergaitę, jodinėjo auksakarčiu žirgu, o 
aukso paukštė pas jį gyveno. 


Kodėl žmogus pasaulyje stipriausias 


Kartą fazanas atėjo prie upės vandens atsigerti. 

Upė buvo užšalusi, bet fazanas rado properšą. Ar ilgai jis ten gėrė — 
nežinia, tiktai sparnai jam ėmė ir prišalo prie ledo. 

— Koks tu, lede, stiprus! — sušuko fazanas. 

— Ne, fazane,— atsakė ledas,— lietus stipresnis už mane. Kai lietus 
ima lyti, aš tirpstu. 

O lietus tarė: 

— Argi aš stiprus? Žemė daug stipresnė. Ji mane sugeria. 

Tada prašneko žemė: 

— Už mane stipresnis miškas. Jis stovi ant manęs, ošia, mano syvus 
geria. 

— Kas čia mano per stiprumas,— pasakė miškas, — ugnis stipresnė 
už mane. Kai pasiaučia liepsna, tai tik nuodėguliai lieka styroti. 

Išgirdo ugnis tokias kalbas ir atsakė: 

— O aš bijau vėjo. Jis mane gali užpūsti. 

— Aš galiu išrauti medį su visom šaknim, galiu gaisrą užgesinti — 
tarė vėjas.— Čia teisybė. Bet niekad nėra man pavykę nugalėti mažą 
žolelę. Prieš bet kokį vėją ji gali atsilaikyti. Žolelė visų stipriausia! 

Tačiau žolelė atkirto: 

— Neturiu aš jokio stiprumo. Ateis avinas ir suės mane. Turbūt 
avinas visų stipriausias. 

Avinas pasiklausė tos kalbos ir ėmė galvą purtyti: 

— Koks čia mano stiprumas! Vos atslinks pilkasis vilkas, ir mano 
kurdiuko nebėr! Spręskite patys! Argi ne jis visų stipriausias? 

Kur buvęs, kur nebuves, šast ir vilkas čia. 

— Nieko jūs nežinote! — tarė jis. — Visų stipriausias yra žmogus. 
Jis ir fazaną sugaus, ir ledą ištirpins, ir lietaus nebijo, jis ir žemę dirba, 
ir mišką gali iškirsti, ir ugnį užgesina, ir vėją pasikinko, priverčia jam 
dirbti, ir žolelę nupjauna, avienos prisivalgo ir net mane, vilką, gali 
nušauti. 

Dabar visiems pasidarė aišku, kad stipriausias pasaulyje yra žmogus. 


Septyni sūnūs 


(Gyveno kitados senutė ir turėjo septynis sūnus. Kartą senutė susikvie- 
tė juos ir liepė pasakoti, ką kuris moka. 

Sūnūs sustojo į eilę pagal amžių. Pirmas stovėjo vyresnysis sūnus, 
tad jis ir pradėjo pasakoti apie save: 

— Aš — taiklus šaulys. Jeigu juodasis paukštis milžinas pakiltų į dan- 
gų taip aukštai, kad atrodytų ne ką didesnis už žvirblį, aš vis tiek ji 
vienu šūviu nušaučiau. 

— O aš moku surasti prieš septynerius metus praropojusios skruzdė- 
lytės pėdsakus, — pasakė antras sūnus. 

Atėjo trečiojo eilė: 

— Aš galiu pasakyti iš delno, kas dedasi šiame ir aname pasaulyje. 

Ketvirtasis tarė: 

— Kad ir koks siaustų badas, aš galiu visiems surasti maisto. 

Penktasis pasigyrė: 

— Per akimirką galiu pastatyti laivą ir perplaukti upę arba jūrą. 

Šeštasis sūnus pasakė: 

— O aš galiu bėgioti vandeniu taip greitai, kad tik purslų debesys 
tikš iš po kojų. 

Pagaliau atėjo ir jauniausiojo eilė: 

— Jeigu netikėtai užpultų mus priešas, vos tik ištarčiau vieną Žodį, 
žemė prasiskirtų ir paslėptų visus mūsų žmones. 

Senoji motina labai nudžiugo, kad jos sūnūs tokie gabūs. Bet sūnūs 
ėmė ginčytis: kurio sugebėjimai geresni? 

Tada motina patarė jiems nueiti į miestą pas chaną Bolbosą ir ten 
įsitikinti, kieno sugebėjimai geresni. 

Taip broliai ir padarė. 

Kai jie atėjo į miestą, ten buvo didžiausias sujudimas. Visur būrėsi 
žmonės, į visas puses, keldami debesis dulkių ir kažką padrikai šūkau- 
dami, šuoliavo raiteliai. 

Tuo metu jie pamatė senuką. Pagarbiai pasisveikinę, broliai paklausė, 
kas čia dedasi mieste. 

— Mus ištiko nelaimė, — atsakė senukas.— Praeitą naktį dingo vien- 
turtė chano Bolboso dukra. Chanas sukvietė visus žmones ir įsakė: 
„Suraskit mano dukterį, o jeigu nesurasit, visus nubausiu." Todėl žmo- 
nės taip nerimastauja. Gerai būtų, kad ir jūs padėtumėt ieškoti dingusios 
mergaitės. 

Septyni broliai pradėjo tartis. 

Vienas tarė: 

— Mes ne šventieji ir ne burtininkai. Kaipgi ją surasimė 

Vyriausiasis atsakė jam: 

— Kai motina klausė, kas ką moka, tu pats gyreisi, kad gali surasti 
praropojusios prieš septynerius metus skruzdės pėdsakus. Tai dabar ir 
sužinok, kur dingo chano dukra. 

Vaikinas nesumišo, pasižiūrėjo viršun, apačion, į visas puses pasi- 
dairė ir tarė: 

— Ji nėjo žeme, o nuskrido oru. 

Tada vyriausiasis kreipėsi į kitą brolį: 

— Kai mūsų motina klausė, kas ką moka, tu gyreisi, kad iš delno 
gali sužinoti, kas dedasi šiame ir aname pasaulyje. Pasižiūrėk į delną 
ir sužinok, kur dabar chano dukra. 

Tas, į kurį vyriausiasis kreipėsi, atgniaužė delną, atidžiai pasižiūrėjo 
į jį ir pasakė: 

— Chano dukrą nunešė juodasis paukštis milžinas, chano Toiboso 
įsakytas. 

Ir septyni broliai nutarė keliauti pas chaną Toibosą. Bet kelią jiems 
pastojo plati upė. Dabar jie prisiminė, kad seniai jau bevalgė. Tas bro- 

lis, kuris galėjo gauti visiems maisto, kažką pašnibždėjo, ir tuojau atsi- 
rado prieš juos maišai su duona, lydyto sviesto puodynėlė ir trys avinai. 

Broliai užkando duonos su sviestu, paskui papjovė avinus ir ėmė vir- 
ti mėsą. 

Kol valgis virė, brolis laivininkas pastatė laivą. Susėdo jie į laivą ir 
nuplaukė upe chano dukters ieškoti. 

Kai septyni broliai atplaukė į chano Toiboso miestą, gražioji belais- 
vė ėjo pasivaikščioti ant upės kranto, keturiasdešimties mergaičių ly- 
dima. 

Vienas brolis, tas, kuris mokėjo bėgioti vandeniu taip greitai, kad 
iš po kojų tikšdavo purslų debesys, nubėgo prie gražuolės, pagriebė ją 
ir pernešė į laivą. 

Beregint broliai pasuko atgal ir nuplaukė į Bolboso chanatą. 

Sužinojo Toibosas, kad jo nuotaką kažkas išvežė laivu, ir įsakė juo- 
dajam paukščiui milžinui pavyti grobikus ir sugrąžinti mergaitę, o laivą 
su broliais paskandinti. 

Pakilo paukštis milžinas aukštai į dangų — ne didesnis atrodo už 
Žvirblį. 

Kai tik vyriausiasis brolis jį pamatė, pasiėmė šautuvą, nusitaikė, iš- 
šovė ir mirtinai sužeidė juodąjį paukštį. Vos vos sugrįžo jis pas chaną 
Toibosą ir krito negyvas jam prie kojų. 

Tuo metu broliai išlipo iš laivo ir nuėjo pėsti pas chaną Bolbosą. 

Chanas Toibosas, pamatęs, kad jo paukštis milžinas žuvo, baisiai 
įtūžo ir pasiuntė jų vytis didžiulę kariuomenę. Kai broliai pamatė tą 
kariuomenę besivejant, jauniausias liepė žemei prasiverti ir paslėpti 
juos nuo persekiotojų. Taip chano Toiboso kariuomenė grįžo nieko ne- 
pešusi. 

Chano Toiboso karo vadas nuėjo pas savo valdovą, prisispaudė ran- 
kas prie krūtinės ir lyg nusikaltęs nuleido galvą: 

— Mano valdove, jūsų gražiąją nuotaką pagrobė ne žmonės, o pats 
nelabasis!.. Kas gi kitas sugebės bėgti vandeniu lyg žeme, nušauti 
vos įžiūrimą paukštį, liepti žemei prasiverti ir šitaip pasislėpti nuo ka- 
Iiuomenės? 

Karo vado žodžiai taip išgąsdino chaną Toibosą, kad jis prisiekė nie- 
kad nebegrobti mergaičių. 


37 


Septyni broliai kartu su chano dukra keliavo toliau po žeme. Kai 
priėjo chano rūmus, žemė prasivėrė, kad jie galėtų išlipti į paviršių, 
o gyventojai, pamatę žemę prasiveriant, puolė išsigandę bėgti į kalnus. 

Broliai išlipo į žemės paviršių ir nesutiko mieste nė vieno žmogaus. 
Jie parvedė mergaitę į chano rūmus, pasipjovė aviną, sudėjo mėsą į ka- 
tilą ir užsikūrė ugnį. 

Chanas stovėjo ant kalno. Pamatęs dūmus virš savo rūmų, jis krei- 
pėsi į miesto gyventojus: 

— Kas norėtų nueiti į miestą ir sužinoti, kas ten darosi? 

Bet niekas neatsiliepė, tad chanas įsakė vienam berniukui našlaičiui 
eiti į miestą. 

„Aš našlaitis. Dėl mano mirties niekas nesielvartaus. Turiu eiti, ki- 
taip chanas mane nužudys“, — pagalvojo berniukas ir, įveikęs baimę, 
patraukė į miestą. 

Vogčiom prasigavo jis į chano rūmus, žiūri — septyni vaikinai ver- 
da katile mėsą, o garbingiausioje vietoje sėdi chano Bolboso dukra. 

Našlaitis nubėgo atgal pas chaną ir apsakė jam linksmą žinią. 

Chanas Bolbosas kartu su savo žmonėmis grįžo į miestą, susitiko su 
dukra, o toji papasakojo, kaip septyni broliai ją išgelbėjo. 

Chanas nustebo, kad broliai tokie galingi, ir pasiūlė jiems pasilikti 
pas jį visam laikui. O broliai taip atsakė: 

— Išspręskite mūsų ginčą: kuris iš mūsų daugiau galit Tada mes 
pasiliksim ir jums tarnausim. 

Bet chanas nemokėjo atsakyti į šį klausimą. 

Taip niekas iki šiol ir negali nuspręsti, kuris brolis daugiau pasitar- 
navo, geibėdamas chano dukrą. 

Pagalvokit ir jūs apie tai. 


Medžiotojas Džajilas 


(Gyveno kartą medžiotojas Džajilas. Vieną sykį su savo draugu Emilu 
jis išėjo į kalnus medžioti. 

Jie vaikštinėjo iki pat vakaro ir, saulei leidžiantis, nušovė archarą. 

Pavargo medžiotojai, sumanė pailsėti. Pasidėjo šautuvus, susikūrė 
laužą ir išsikepė archarą. 

Staiga atlėkė iš kažkur vienaakė ragana, sugriebė Džajilą ir nusitem- 
pė į olą. Emilas suspėjo pabėgti. 

Iš pradžių Džajilas apalpo, bet netrukus atsipeikėjo ir ėmė dairytis: 
aplink buvo priraišiota kokios dvi dešimtys žmonių, o olos gale jis pa- 
matė didelę bandą — kokius penkis šimtus avių. 

Belaisviai ėmė svarstyti, kaip jiems išsivaduoti iš raganos. Ilgai nė 
vienas negalėjo nieko sugalvoti. 

Džajilas nenuleido akių nuo raganos ir pastebėjo, kad, jai miegant, 
vienintelė jos akis taip skaisčiai spindi, jog visą olą nušviečia, o jai nu- 
budus, užgęsta ir oloje darosi tamsu. 

Olos viduryje buvo didelis židinys. Vakarais ragana jį užkurdavo ir 
raudonai įkaitindavo ugnyje geležinį iešmą. Ant jo jinai kepdavo kurį 
nors belaisvį. 

Kartą Džajilas sako belaisviams: 

— Ilgiau delsti negalima. Reikia pulti senę, kitaip visi žūsim. 

— Ką gi mums daryti, kaip išsivaduoti nuo tų kančių ir pražūties? — 
paklausė jie. 

— Reikia įkaitintu iešmu išdurti vienintelę raganos akį. Paskui, kai 
ji nustums akmenį, išleisdama avis, mes pabėgsim. 

Visi sutiko. 

Vidurnaktį senė užmigo. Ola nušvito kaip dieną. Belaisviai pažadino 
Džajilą. 

— Tuoj aš išdursiu raganai akį. O jūs nusiriškit virves ir gulkit po 
avinais. Senė jus puls, bet neras senojoj vietoj, o po avinais neieškos. 

Kaip Džajilas sakė, taip belaisviai ir padarė: atrišo vienas kitą ir 
pasislėpė tarp avių. 

Džajilas pasiėmė geležinį iešmą ir nutaikęs įsmeigė jį tiesiai senei 
į šviečiančią akį. Sustugo ragana it laukinis žvėris ir kad šoks prie be- 
laisvių, bet nė vieno nerado. 

— Vis tiek nuo manęs nepaspruksit! — suriko ragana.— Nors ir apa- 
kau, bet jūsų neišleisiu! 

Atėjo rytas. 

Senė, kuri nubusdavo visuomet tuo pačiu laikų, atstūmė didžiulį ak- 
menį į šoną ir riktelėjo: 

— Išeik, baltasis ožy! 

Baltasis ožys išėjo, paskui jį ėmė eiti avys. Senė sulaikydavo kiek- 
vieną, apčiupinėdavo kojas, paglostydavo nugarą ir tik tada išleisdavo 
laukan. 

Kai išėjo visos avys, ji užritino ant angos akmenį ir atsisėdo prie 
slenksčio. 

— Jeigu ji kasdien taip tikrins, mes iš čia neištrūksim, — liūdnai 
šnabždėjo belaisviai. 

— Nesisielokit. Aš sugalvojau, ką daryti — žvaliai atsakė Džajilas.— 
Vakare, kai banda grįš, mes papjausim baltąjį ožį ir kailį jam nunersim. 
Aš įlįsiu į tą kailį ir dėsiuos baltuoju ožiu. Rytą išeisiu į laisvę, surasiu 
savo šautuvą, kurį palikau prie uolos, nušausiu senę ir jus visus išva- 
duosiu. 

Belaisviai apsidžiaugė, kad Džajilas toks sumanus. 

Kai banda grįžo, jie pagavo ožį, aprišo stipriai jam galvą, kad ne- 
bliautų, ir čiaukšt jį papjovė. 

Rytą senė atidarė angą ir paliepė: 

— Išeik, baltasis ožy! 

Džajilas apsivyniojo ožio kailiu ir išėjo į laisvę. Suradęs šautuvą, 
grįžo atgal. 

Ragana vis dar skaičiavo avis, leisdama jas iš olos. Džajilas prisitai- 
kė ir nušovė raganą. 

Taip drąsus medžiotojas išvadavo visus belaisvius. Už tai jie pa- 
dovanojo jam visą raganos bandą. 

Džajilas parsiginė avis namo kaip tik tuo metu, kai giminės taisė 
šermenis, manydami, kad jis žuvo nuo negailestingosios raganos rankos. 

Labai visi nudžiugo, kad Džajilas grįžo, ir šermenys pavirto links- 
ma puota. 


Dainiaus Toktogulo sūnus 


Senų senovėje dainiaus Toktogulo sūnus pateko karo metu į nelaisvę. 
Priešai išsivedė jį ir padarė vergu. 
Kartą, rinkdamas žagarus, jis užkliuvo už arklio kaukolės. 
Berniukui pasidarė liūdna, ir jis užtraukė dainą: 


Žirgo galvelė buvai tu kadais, 

Aš — skardžiabalsės lakštutės sūnus. 
Tokiu štai žirgu tarytum sparnais 
Lėkčiau nulėkčiau bemat pas savus. 


Pro šalį jojo vienas žmogus ir išgirdo šitą dainą. Jis papasakojo. 
viską chanui. 

Chanas pasikvietė berniuką ir įsakė: 

— Matau, kad nusimanai apie arklius. Rask man tikrą tulparą !! 

Berniukas paprašė, kad jam duotų tris džigitus, ir iškeliavo ieškoti 
tulparo. Ilgai jie ieškojo ir beieškodami atklydo ant upės kranto. 

Vandeny plaukė kuokštelis ilgų ašutų. Berniukas nušoko nuo arklio, 
pūkštelėjo į vandenį, išgriebė kuokštelį ir tarė: 

— Čia ašutai iš tulparo karčių. Patį arklį mes rasime upės ištakoje. 

— Kaipgi galėjai pažinti, kad čia tulparo ašutai? — paklausė džigitai. 

Berniukas paaiškino: 


I Tulparas — ristūnas; karo žirgas. 

— Jie ilgai plaukė upe, kabinosi į pakrantės akmenis, bet niekur 
neužkliuvo. Vadinasi, čia ne paprasto arklio ašutai. 

Nujojo jie toliau ir ganykloje prie upės ištakos pamatė karavaną, 
besiilsintį po ilgos kelionės. 

Tarp kitų arklių ganėsi vienas, pažiūrėti pats liesiausias: nugara nu- 
trinta, šonkauliai atsikišę, karčiai reti, galva didžiulė — visai ne pagal 
ūgį, kanopos it dideli puodukai. Musės jį lipte buvo aplipusios, o jis, 
muleidęs galvą, neėdė žolės. 

Berniukas parodė tą arklį savo palydovams. 

— Šis arklys — tikras tulparas. Susitarkit su karavano vadovu ir įį 
nupirkite. 

Džigitai nepatikėjo, ir berniukas ilgai juos įkalbinėjo. Pagaliau jie 
nutarė: 

— Jei berniukas pasiskųs chanui, kad nepirkom tulparo, jis ko gero 
mubaus. Kad jau chanas tiki berniuku, reikia daryti, kaip jis užsigeidė. 

Jie nupirko arklį ir atvedė chanui. 

— Kas prajodys arklį, bus apdovanotas, — paskelbė chanas. 

Bet nė vienam džigitui nepavyko arklio prajodyti. 

— Tas turi prajodyti žirgą, kas jį surado,— pasakė berniukas. — 
Duokit jį man, chane. 

Chanas sutiko. 

Ilgai berniukas rūpinosi arkliu: pats šėrė, girdė, juo jodinėjo. Pa- 
galiau vieną kartą jis atjojo pas chaną. 

— Mano chane, tas, kuris sėdi ant šito tulparo, visuomet pasiekia, 
ko nori... Na, pamėginkit mane pavyti — pasakė berniukas ir pasileido 
pirmyn. 

Džigitai nušuoliavo paskui jį, bet niekas jo negalėjo pavyti. 

Iš vijikų išsiskyrė vienas — jis jojo juoda kumele. Berniukas atsi- 
gręžė ir šūktelėjo: 

— Juodosios kumelės priešakinės kojos kiek ilgesnės negu užpaka- 
linės. Kai aš josiu į kalną, ji toli atsiliks. Ji atsives kumeliuką, kuris 
užaugs tikru tulparu. Juo galėsi pavyti, ką panorėsi. Tačiau jo niekas 
nepavys. Perduokit šiuos žodžius chanuil 

Berniukas šuoliais kilo į perėją. Dabar juodoji kumelė pasiliko toli 
užpakaly. 

Taip berniukui pavyko ištrūkti iš nelaisvės ir grįžti pas savuosius. 


Juodųjų akmenų paslaptis 


Viename aukštojo Alatau tarpeklyje gyveno kitados medžiotojas su 
žmona ir vienturčiu sūnumi, vardu Čirakas. 

Jų jurta buvo tuščia, gyveno jie tik iš medžioklės. Mito nušautų 
žvėrių mėsa, o iš kailių siūdavosi drabužius. 

Kartą medžiotojas sunkiai susirgo. Nebebuvo kam medžioti — nebe- 
liko jurtoje maisto. 

Mažajam Čirakui teko pasiimti šautuvą ir eiti į kalnus. 

Dažnai jis grįždavo su kokiu nors laimikiu — kurapka ar kalakutu. 

Slinko dienos. Medžiotojas vis sirgo. Atėjo žiema, pasnigo. 

Čirakui padaugėjo rūpesčių. Kartu su kitais vargdieniais jis eidavo 
ant upės kranto, kirsdavo krūmokšnius ir nešdavosi namo. 

Vargais negalais žmonės susikurdavo ugnį iš žalių šakų, bet ir tuo 
džiaugėsi. 

Kartą atvyko į ailą teisėjo džigitai. Jie ėjo nuo jurtos prie jurtos 
ir skelbė: 

— Viskas, kas auga šiuose kalnuose ir slėnyje, priklauso Čomobijui. 
Kas kirs tuos krūmokšnius ir kūrens savo židiniuose, bus nubaustas. 

Vargdieniai nežinojo, ką jiems bedaryti. Visi keikė žiaurųjį Čomo- 
bijų, bet niekas nedrįso neklausyti. 

Čomobijaus džigitai jodinėjo arkliais ir, jei virš kieno nors jurtos 
pastebėdavo dūmus, tą negailestingai mušdavo ir atimdavo paskutinį 
gyvulį. 

Sergantysis medžiotojas irgi neturėjo malkų. Tada jis pasišaukė 
sūnų ir tarė: 

— Mano sūnau, Karagai-bulako viršūnėje yra juoda ola. Šalia teka 
upelis, o abu jo krantai pilni juodų akmenų. Kadaise pastebėjau, kad 
tie akmenys gerai dega ir duoda daug šilumos. Nueik ten, parnešk tų 
akmenų, mes truputį pasišildysim. 

Čirakas paklausė tėvo, paėmė maišą ir nuėjo tarpekliu viršun, ieško- 
damas juodosios olos. Ilgai jis ėjo. Pagaliau rado tą vietą, apie kurią 
tėvas pasakojo. Ten gulėjo daugybė juodų akmenų. Berniukas nudžiugo 
ir prisidėjo pilną maišą. Norėjo ant peties užsimesti, bet nepakėlė: per 
sunkus buvo. Čirakas išmetė pusę akmenų iš maišo ir parvilko namo, 
kiek panešė. 

Namie uždegė akmenis. Netrukus jie suliepsnojo. 

Jurtoje pasidarė šilta. 

Žmonės žiūrėjo į nepaprastus akmenis ir stebėjosi. 

— Akmuo dega! Kaip gerai! — kalbėjo jie. 

— Dabar varguoliai nebesikamuos be ugnies, nebekentės šalčio — 
pasakė sergantysis medžiotojas. 

Ilga buvo tais metais žiemą. Bet Čomobijus nenuilsdamas baudė tuos, 
kas jo žemėse degino malkas. 

Medžiotojų ailas šalčio nekentėjo, mat Čirakas visiems papasakojo, 
kur yra juodų degančių akmenų. Žmonės juos degino, ir jų būstuose 
buvo maloniai šilta. 

Apie tai sužinojo džigitai, pranešė Čomobijui. 

— Atveskit man Čiraką šiandien pat,— įsakė Čomobijus— Jei ne- 
norės gera valia eiti, arkanu atitempkit. 

Džigitai nušuoliavo į ailą, sugriebė mažąjį Čiraką. 

Vargdieniai prašė neliesti berniuko, bet džigitai vis tiek nuvedė jį 
pas teisėją Čomobijų. 

Teisėjo jurta buvo labai puošni. Niekad berniukas nebuvo matęs 
tiek brangių ir gražių daiktų. Visas kalnas šilkinių apklotų, pritiesta 
kilimų, ant keregės! kabo panterų, tigrų ir lokių kailiai, visur žiba 
auksiniai ąsočiai ir pakabos, išpuoštos sidabru. 


! Keregė — mediniai jurtos griaučiai. 

Čomobijus maloniai priėmė berniuką. Jis pasisodino jį greta ir ėmė 
saldžiai kalbėti: 

— Sūnau Čirakai, kur tu radai juoduosius akmenis? Tik pasakyk, 
nieko tau nepagailėsiu. Pasidarysi džigitu, turėsi bandą avių ir kaimenę 
arklių. 

Į visus klausimus Čirakas atsakinėjo: „Nežinau.“ Ir įkalbinėjo, ir bau- 
gino jį teisėjas — nieko neišgavo. 

Pagaliau sukvietė visus savo džigitus ir įsakė: 

— Pas ką rasite juodųjų akmenų, atimkit ir man atneškit. Akme- 
nys — taip pat mano turtas! 

Tada Čirakas susimąstė ir nusprendė teisėją sBpauti 

— Esu nuolankiausias tavo tarnas, — tarė jis,— ir viską tau pasaky- 
siu. Bet pirmiausia tegu džigitai įvykdo tavo įsakymą — teatveža juo- 
duosius akmenis. Matai, akmenys patys gali papasakoti tau savo pas- 
laptį — pasakė berniukas ir nusijuokė. 

Džigitai nuvažiavo į medžiotojų ailą ir vakarop parvežė arkliais bei 
jaučiais juoduosius akmenis. 

— Na, berniuk, liepk akmenims atskleisti paslaptį — tarė teisėjas. 

Berniukas sudėjo nedidelę krūvelę akmenų, uždegė ir perspėjo: 

— Dabar iš namų niekur neik, sėdėk prie židinio ir žiūrėk, kaip tie 
akmenys degs. Aš gerai uždarysiu duris, kad jų paslaptį tik tu vienas 
sužinotum. 

Teisėjas labai apsidžiaugė ir tarė: 

— Gerai! Tegul niekas kitas paslapties nesužinos. Uždaryk duris, 
kad nė plyšelio neliktų, ir uždenk sandariai aukštinį. 

Čirakas išėjo iš jurtos, gerai uždarė duris, iš lauko jas užsklendė ir 
uždengė aukštinį. Teisėjo jurtoje nė plyšelio nebeliko. 

— Nagi, džigitai, teisėjas padovanojo man savo žirgą. Greičiau 
veskit jį šen,— pasakė Čirakas teisėjo džigitams. 

Kas gali neklausyti teisėjo? Džigitai beregint atvedė berniukui žirgą, 
šis užsėdo ant jo ir nušuoliavo namo. | 

O juodieji akmenys tuo tarpu įsidegė, ir jurta pilna dūmų prirūko. 
Teisėjas laukė, kada akmenys jam papasakos savo paslaptį, bet nesu- 
laukė — nugaravo, 0 iš jurtos tik pelenai beliko. 

Nuo to laiko vargdieniai laisvai juoduosius akmenis kūrena. 


Gera galva -— didžiausias turtas 


K itados, labai seniai, gyveno turtingas chanas. Turėjo jis ištikimą vi- 
zirį, kuris duodavo jam protingus patarimus. Bet nei chanas, nei viziris 
ilgą laiką neturėjo vaikų. Pagaliau chano žmonai gimė sūnus, o vizirio 
žmonai — dukra. 

Atėjo laikas — tėvai sutuokė savo vaikus. Chano sūnus Menetbekas 
nepasižymėjo protu, o vizirio duktė Akyldžana išaugo protinga, gera ir 
rami mergaitė. 

Kartą chano sūnus medžiojo prie ežero, bet jo medžioklinis paukštis 
nesivijo anties, o nuskrido į kalnus ir atsitūpė ant vienišos jurtos. 

Menetbekas nuskubėjo paskui paukštį. Atėjęs prie jurtos, jis šūk- 
telėjo: 

— Ei, kas čia gyvena? 

— Aš gyvenu, — atsiliepė kažkieno balsas. 

— Paduok man paukštį! 

— Jei toks įžymus esi, kad gali įsakinėti, tai nereikėjo vesti vizirio 
dukters. Chano sūnui dera vesti chano dukterį. Štai už šios kalnų kete- 
ros, Uziuro mieste, gyvena gražuolė chano duktė, vardu Džanata. Jei 
iš tikrųjų esi toks galingas, pamėgink ją vesti! 

Sugrįžo Menetbekas namo, pasikvietė žmoną ir tarė: 

— Aš su tavimi nebegyvensiu! Man reikėjo vesti chano dukterį, 
o ne vizirio. Dabar taip padarysiu. 

Netrukus Menetbekas iškeliavo ieškoti gražuolės Džanatos. Jojo daug 
dienų ir naktų, keliavo per slėnius, kopė į kalnus, nusileisdavo į tarpek- 
lius. Jis neturėjo ko valgyti, sublogo, ir jo žirgas visai sulyso. 

Lygiai po devyniasdešimt dienų jis pasiekė miestą, kur gyveno gra- 
žuolė Džanata. 

Ant chano rūmų vartų Menetbekas perskaitė užrašą: 

„Gražuolė Džanata ištekės už to, kas per vieną naktį ją tris kartus 
prakalbins, o kas neprakalbins, tam bus nukirsta galva.“ 

Rūmų sargybiniai paėmė Menetbeko žirgą, jį patį gerai pavalgydino, 
leido jam pailsėti, o vakare nuvedė pas Džanatą. 

Menetbekas pasveikino gražuolę ir pradėjo pasakoti apie save nuo 
gimimo dienos ir galop apsakė, kaip atvyko pas ją. 

Taip jis prašnekėjo iki ryto, o Džanata vis tylėjo. Išaušo, ėmė či- 
renti vyturėliai, ir tada suskambo chano rūmų varpas. 

„Vakar atvykęs džigitas neprakalbino Džanatos, užtat dabar jis bus 
nubaustas“, — paskelbė šauklys. 

Iki rytojaus Menetbeką įmetė į požemį. 

Džanatai tarnavo viena gera moteriškė. Ji pagailėjo jauno džigito, 
išvedė jį paslapčia iš požemio ir parsivedė į savo namus. Dvi savaites 
jį Maitino, paskui pasiuntė avių ganyti. 

Chano sūnus norom nenorom pasidarė piemeniu. 

Akyldžana ilgai laukė kokios nors žinios iš vyro. Paskui paprašė 
tėvą, kad leistų vykti jo ieškoti. Susikišo kasas po kepuraite, apsirengė 
vyriškais drabužiais, sėdo ant arklio ir leidosi kelionėn. 

Jojo jojo ir galop atjojo į Uziuro miestą. 

Chano sargybiniai paėmė jos arklį, gerai ją pavalgydino, leido pail- 
sėti, o vakare įvedė pas gražuolę Džanatą. 

Akyldžana maloniai pasveikino chano dukrą, atsisėdo priešais ją ir 
ėmė kalbėti: 

— Gražuole Džanata, išklausykit mane ir duokit teisingą atsakymą. 
Dėl to aš atvykau pas jus. Klausykit... Kartą išsirengė į kelionę medžio 
drožinėtojas, auksakalys, siuvėjas ir rašto mokytojas. Ilgai jie keliavo 
ir sustojo miške pailsėti. Žinodami, kad miške yra žvėrių, jie nutarė sau- 
goti iš eilės arklius. Pirmasis turėjo budėti jauniausias — drožinėtojas. 
Kad nebūtų ilgu, jis pasiėmė kaltą ir išpjaustė dailią mergaitės statulėlę. 

Antrasis budėjo siuvėjas. Jis pamatė statulėlę ir tarė sau: ,„Drožinė- 

tojas didžiuojasi savo nagingom rankom. Nagi, parodysiu ir aš, ką mo- 
ku." Siuvėjas pasiuvo puošnius drabužėlius ir aprengė statulėlę. 

Atėjo laikas budėti auksakaliui. Jis pamatė, ką padarė jo draugai, ir, 
manydamas esąs ne blogesnis meistras už juos, nukalė auksinius pa- 
puošalus. Net sagų jos drabužiams neužmiršo. 

Sulaukė savo eilės rašto mokytojas. Pamatė jis negyvą gražuolę ir 
sumanė parodyti savo meną: jis žinojo užkeikimą ir, tą užkeikimą išta- 
ręs, įkvėpė mergaitei gyvybę. 

Rytą ėmė visi keturi ginčytis. Kiekvienas įrodinėjo, kad gražuolė 
turi būti tiktai jo. Pagaliau ginčas jiems nusibodo, ir jie kreipėsi į iš- 
minčius. Išmintingieji seniai visi kaip vienas atsakė: „Ji turi būti dro- 
žinėtojo, kuris išpjaustė statulėlę." O kaip jūs manote, Džanata? 

Džanata neiškentė, pasipiktinusi neteisingų sprendimu, ir sušuko: 

— Ne, ji turi būti rašto mokytojo, kuris įkvėpė jai gyvybę. 

Tuoj aiškiai suskambo varpas. Jo garsas nuaidėjo per visą miestą. 
Tai reiškė, kad Džanata prašneko. 

O Akyldžana jau pasakojo kitą istoriją: 

— Gyveno kadaise vienas Žmogus ir turėjo tris sūnus. Visi trys pa- 
milo vieną gražuolę. Sunku buvo pasakyti, kuris labiausiai vertas jos. 
meilės. Tėvas pagalvojęs davė kiekvienam jaunikaičiui po tūkstantį auk- 
sinių ir tarė: 

— Nupirkit kiekvienas kokį nors daiktą. Kurio daiktas bus gražiau- 
sias ir naudingiausias, tam atiteks mergelė. 

Trys broliai nukeliavo į miestą. Vyresnysis nupirko kilimą, kuriuo. 
buvo galima nuskristi per dieną tiek, kiek ristūnas nubėgdavo per ke- 
turiasdešimt; antrasis nupirko veidrodį, kuris rodydavo viską, kas de- 
dasi žemėje. O jauniausias nupirko obuolį: jis galėjo apsaugoti nuo ligų 
ir išgelbėti nuo mirties. 

Grįždami namo, jie pasakojo vienas kitam apie savo pirkinius. 

— Na, broluži, pažiūrėkim į tavo veidrodį, kas dedasi mūsų aile,-- 
tarė vyresnysis. 

Jie pasižiūrėjo į veidrodį ir pamatė: jų mylimoji gražuolė miršta. 

Sėdo broliai ant kilimo ir greit nulėkė tolimą kelią. 

Mergelė iš tikrųjų gulėjo mirties patale. 

Jauniausiasis davė jai atsikąsti obuolio. Ji prarijo kąsnelį, atmerkė 
akis ir tarė: „Oi, kaip aš kietai miegojau!" 

Trys broliai ėmė ginčytis: kam turi būti dėkinga mergelė už išgel- 
bėjimą? Kiekvienas aukštino savo nuopelnus. Išspręsti ginčą jiems 
padėjo išminčiai. Visi kaip vienas tvirtino: „Mergelę turi vesti tas jau- 
nikaitis, kuris turi veidrodį. Jo dėka jūs sužinojote, kad mergelė miršta." 

Vėl tylioji Džanata pasipiktino ir susijaudinusi prašneko: 

— Mergelė turi tekti tam, kas padėjo jai pasveikti, kieno dovaną 
ji priėmė; juk obuolio dalis jau suvalgyta, o kilimas ir veidrodis liko 
sveiki. 

Antrą kartą suskambo varpas, skelbdamas, kad Džanata prašneko 
antrą kartą. 

Dabar mieste žmonės tekalbėjo apie nepažįstamą narsų jaunuolį, ku- 
ris jau du kartus išgavo iš nekalbiosios Džanatos atsakymą. 

O Akyldžana pradėjo naują pasakojimą: 

— Vagis, stipruolis ir garsus bėgikas, susitikę kelyje, sužinojo vie- 
name aile, kad ten jaunutė mergaitė varu išleidžiama už seno vyro. 
Mergelės ašaros taip sugraudino keleivius, kad jie nutarė išvaduoti ją 
nuo tokio sielvarto. Bet kaip tai padaryti? „„Aš įeisiu į jurtą ir ją pa- 
vogsiu“,— tarė vagis. Pirmiausia jis pavogė moteriškus drabužius, per- 
sirengė, įsigavo į nuotakos jurtą ir išvedė ją paslapčiom. Bėgikas stvėrė 
mergelę ant rankų ir pasileido bėgti kaip vėjas. Žmonės puolė jo vytis, 
bet stipruolis sulaikydavo vijikus ir nutraukdavo juos nuo arklių. Anei 
vieno nepraleido. 

Trys keleiviai grįžo namo ir ėmė ginčytis. Kiekvienas manė, kad 
mergelė tiktai jam turi tekti. Jie kreipėsi į išmintingus senius, ir seniai 
nutarė: „Mergaitė priklauso vagiui, kuris išvedė ją pro sargybinius.“ 
O kaip jūs manote, Džanata? 

Džanata ir vėl neiškentė, skubiai atsakė: 

— Ne, ji turi tekti bėgikui. Jis nešė ją ant rankų, be stiprių jo kojų 
ji nebūtų pabėgusi. 

Trečią kartą suskambo varpas. Jis paskelbė, kad džigitas prakalbino 
gražuolę Džanatą trečią kartą. 

Sujudo miestas. Juk visi žinojo, kas parašyta ant chano rūmų vartų. 
Dabar Džanata turės ištekėti už to džigito. 

Akyldžana dar neišsidavė ir pasakė gražuolei: 

— Prieš vestuves aš turiu apkeliauti tavo žemes, pasižiūrėti tavo 
žmonių, pabūti tavo miestuose. 

Džanata sutiko. 

Akyldžana sėdo ant arklio ir išjojo ieškoti savo vyro. Ilgai ieškojo, 
pagaliau sutiko Menetbeką, avis beganantį. Dabar jis nebebuvo pana- 
šus į chano sūnų: ilgais plaukais apžėlęs, suplyšusiais drabužiais apsi- 
vilkęs ir labai sulysęs. 

Akyldžana tuojau jį pažino, bet nepasisakė, kas esanti. Atidavė jam. 
savo vyriškus drabužius ir pasiėmė jo skudurus. 

—- Tu dabar labai panašus į mane. Džanata ištekės už tavęs, — pasakė 
Akyldžana. 

Paskui Akyldžana grįžo namo, o Menetbekas jos taip ir nepažino. 

Jis vedė gražuolę Džanatą, ir jiedu nuvažiavo su dovanomis pas jo: 
tėvus. Susirinko daug svečių į didelę puotą. Atėjo ir Akyldžana. 

Pamatė ją Menetbekas ir ėmė šaukti: 

— Neleiskit jos prie manęs! Teeina sau! 

Akyldžana priėjo prie chano: 

— Mano chane, turiu į jus didelį prašymą: leiskit užduoti Menet- 
bekui du klausimus. 

Chanas leido, o Akyldžana paklausė: 

— Kaip sugebėjai prakalbinti gražuolę Džanatą tris kartus? Kas davė 
tau drabužius, kai ganei avis? 

Chano sūnus nesumišo, atsakė: 

— Aš pats ją prašnekinau, niekada avių neganiau ir iš nieko drabu- 
žių neėmiau. 

Tada supykusi Akyldžana pasakė: 

— Blogam žmogui netinka geras vardas. O kieno šitie skudurai? 

Ji ištraukė iš kelionės krepšio visą Menetbeko piemens apdarą. Pas- 
kui papasakojo, kaip prakalbino Džanatą, kaip surado Menetbeką ir ap- 
rengė savo drabužiais. 

— Aš to nežinojau! — pasakė Džanata. — Dabar nebebūsiu jo žmo- 
na! Tuojau pat važiuoju atgal! 

Ji išsikvietė savo džigitus, liepė balnoti arklius ir išjojo su jais. 

Menetbekas suprato, kokia išmintinga jo Žmona Akyldžana, ir ėmė 
prašyti jos atleidimo. 

O chanas padėkojo protingajai Akyldžanai ir paskyrė ją pirmuoju 
chanato viziriu. 

Nuo to laiko žmonės sako: „Gera galva — didžiausias turtas.“ 


Čynybekas 


Kažkada, labai seniai, gyveno greta dų bajai, vienas vardu Minbajus, 
kitas — Džuzbajus. Pirmasis turėjo tūkstantį avių, Oo antrasis tiktai 
šimtą. 

Kartą Minbajaus sūnus išginė savo bandą į ganyklą, o pats kietai 
užmigo. Užpuolė bandą vilkai ir ėmė pjauti avis. 

Tai pamatęs, Džuzbajaus sūnus Čynybekas, kuris ganė netoli avis, 
atbėgo pas Minbajaus sūnų ir ėmė jį žadinti. Minbajaus sūnus atsimerkė 
ir, nesusigaudydamas, kas atsitiko, puolė kumščiuoti Čynybeką. 

— Ko mane pažadinai? — šaukė jis.— Sapnavau nuostabų sapną. Grą- 
Žink dabar jį man! 

— Koks gi ten sapnas? Papasakok,— paprašė Čynybekas. 

— Klausyk. Sapnavau, kad iš mano galvos iškilo auksinė saulė, iš 
kojų patekėjo sidabrinis mėnulis. Paskui atsivėrė mano krūtinė ir pasi- 
pylė iš ten deimantinės žvaigždės. Ką čia reiškia mano banda prieš tokį 
sapną! 

Čynybekas klausėsi ir stebėjosi. Auksinė saulė, sidabrinis mėnulis, 
deimantinės žvaigždės! Juk čia tikras lobis. 

— Ar neparduotum man savo sapno? — paklausė jis. 

— Galiu parduoti, — atsakė tas.— Kiek vilkai papjovė avių, tiek ati- 
duosi man iš savo bandos. 

Čynybekas sutiko: 


52 


— Gerai. Suskaičiuokim, kiek tau trūksta avių. 

Jiedu suskaičiavo. Pasirodė, kad trūksta šimto avių — tiek, kiek buvo 
Čynybeko bandoj. Jis atidavė savo avis ir patenkintas nužingsniavo 
namo. 

Džuzbajus išėjo jo pasitikti ir nustebo: 

— O kurgi mūsų avys, sūneli? 

Čynybekas linksmai nusišypsojo ir atsakė: 

— Tėve, aš atidaviau jas už nuostabų sapną! 

Džuzbajus nepatikėjo: 

— Nejaugi atidavei šimtą avių už sapną? 

— Nepyk, tėve. Papasakosiu tau tą sapną. Ten buvo nesuskaitomi 
turtai: auksinė saulė, sidabrinis mėnulis, deimantinės žvaigždės. 

Įširdo Džuzbajus, ėmė šaukti: 

— Esi tikras kvailys! Argi kas perka sapnus? Tu mane ubagais pa- 
leidai! Eik tuojau pat ir grąžink man šimtą avių. Be jų nepareik! Laikas 
tau proto įgyti — tuščia galva sunku pasaulyje gyventi. 

Išėjo Čynybekas, kur akys mato, kur kojos veda. Ilgai klaidžiojo 
kalnų pašlaitėmis, alko, troškulį kentė. 

Čynybekas nebeištvėrė, ėmė gailiai verkti. Tuo metu skrido pro šalį 
varna. 

— Varna, varna, būk man draugas. Jau daug dienų aš kenčiu alkį 
ir troškulį. Padėk man,— kreipėsi jis į paukštį. 

Varna nutūpė ant akmens ir atsakė: 

— Ne, aš tavęs nepasigailėsiu, juk ir tu kadaise nepasigailėjai ma- 
nęs. Pameni, kaip sviedei į mane akmenį? Tai ir mirk sau badu. 

Varna nuskrido, 

Paskui Čynybekas pamatė balandį ir su ašaromis jį paprašė: 

— Brangusis balandėli, būk man draugas. Jau daug dienų aš kenčiu 
alkį ir troškulį. Padėk man! 

— Ne, aš tavęs nepasigailėsiu — atsakė balandėlis.— Pameni, kaip 
viduržiemį atlėkė balandžių būrys į tavo kiemą, o tu pastatei kilpas, 
sugavai vargšelius ir išsikepei vakarienei. Iš visos šeimos tik aš vienas 
ištrūkau. Tai ir mirk sau badu! 

Ir balandis nuskrido. 

Čynybekas prisiminė vaikiškas savo išdaigas ir iš visos širdies ėmė 
gailėtis. Vėl patraukė jis į priekį alkanas ir pavargęs. Vakare visai nebe- 

teko jėgų, griuvo ant žemės ir tuojau užmigo. Prijojo prie jo raitelis 
ant balto žirgo, bakstelėjo rimbu į nugarą ir sušuko: 

— Greičiau kelkis ir sėsk užpakaly manęs! 

Vaikinas nubudo, užšoko ant žirgo už nugaros raiteliui, ir jie nušuo- 
liavo kalnų takeliu. 

Išaušo. Keleiviai sustojo, nulipo nuo žirgo ir tik dabar gerai pamatė 
vienas kitą. 

Žiūri Čynybekas — ogi priešais jį graži mergelė. O ji, vos žvilgtelė- 
jusi jam į veidą, garsiai suriko ir išsitraukė strėlę iš strėlinės. 

— Nežudyk manęs,— ėmė maldauti vaikinas.— Aš niekuo tau nenu- 
sikaltau. Juk pati liepei man sėsti ant arklio. Nešauk, verčiau pagailėk 
manęs ir išminties pamokyk. Tėvas man sakė, kad su tuščia galva sunku 
pasaulyje gyventi. Gal ir avis man padėtum susigrąžinti. 

— Kokias avis? — paklausė mergelė. 

Čynybekas apsakė jai savo istoriją, o mergelė ilgai juokėsi iš kvailo 
vaikino, kuris pirko sapną už šimtą avių. 

Paskui mergelė papasakojo apie save. Ji burtininkės Gulgaakės duk- 
tė, jos vardas Aisulu. Ji buvo išpiršta Omuraliui, burtininko Sejito sū- 
nui. Šiąnakt Aisulu jojo susitikti su Omuraliu toj vietoj, kur miegojo 
Čynybekas, o paskui abu turėjo keliauti pas jaunikio tėvus ir ten susi- 
tuokti. Bet Omuralis, matyt, apsiriko, beskaičiuodamas dienas, ir neat- 
jojo į sutartą vietą, o tamsoje Aisulu palaikė Čynybeką savo jaunikiu. 

— Vadinasi, dabar mudu sužadėtiniai — pasakė Čynybekas. 


— Ką gi, nuo likimo nepabėgsi. Sutinku. Kelionės krepšyje turiu ne- 
maža turto, o mano proto užteks abiem. 

Jie nujojo į svetimą ailą, susituokė, nusipirko gerą jurtą, įsigijo 
gyvulių, ir jaunoji žmona ėmė mokyti vyrą visokių gudrybių. 

Ėjo diena po dienos. Žinia, kad Aisulu ištekėjo už džigito, vardu Čy- 
nybekas, pasiekė Omuralį. Jis baisiai supyko ir sumanė nužudyti Čyny- 
beką, kad susigrąžintų Aisulu. Sušaukė jis savo džigitus ir išjojo 
ieškoti mylimosios. Sužinojo apie tai Aisulu, papasakojo Čynybekui, 
koks pavojus jų tyko, ir pavertė jį balta jurta. Atsistojo jurta prie kelio, 
kuriuo jojo Omuralis ir jo džigitai. Gera pailsėti po ilgos kelionės, pa- 
valgyti riebios mėsos, kuri verda dideliame katile, kabančiame virš Ži- 
dinio! Bet Omuralis, pamatęs jurtą, nedrįso į ją įeiti. 


54 


— Ta jurta kažkokia paslaptinga. Anksčiau čia jos nebuvo. Gal pats 
Čynybekas atsistojo man ant kelio, pasivertęs jurta. Nagi, pliekit jurtą 
Iimbais nesigailėdami, 

Džigitai nenorėjo tikėti: kaipgi galėtų Žmogus pavirsti jurta? Jie 
manė, kad jurtos šeimininkas šiaip kur išėjo ir tikriausiai netrukus grįš. 

Nulipo visi nuo žirgų ir įėjo į jurtą. Džigitai nukėlė katilą nuo židi- 
nio, bet jis buvo labai sunkus, ir jie išmetė jį iš rankų. Verdanti sriuba 
nuplikino visus, kas tik buvo jurtoje. Nė vieno gyvo neliko. 

Čynybekas grįžo namo ir papasakojo savo žmonai, kaip nužudė 
Omuralį su visais jo džigitais. Paskui jie vėl ramiai gyveno, kol senis 
Sejitas sužinojo apie sūnaus žuvimą ir prisiekė už jį atkeršyti. Tuo pačiu 
keliu jis patraukė pas Čynybeką. 

O Čynybekas, kad nuo burtininko išsigelbėtų, pasivertė baltu kupra- 
nugariuku. Bet Sejitas tuojau jį pažino, pasigavo arkanu ir parsivedė 
namo. Įkalė į žemę geležinį mietą, stipriai pririšo kupranugariuką ir ėmė 
be gailesčio mušti, sakydamas: 

— Grąžink man marčią, atgaivink žuvusį mano sūnų. 

Kupranugariukas gailiai pravirko. Pamatė jo ašaras senojo Sejito 
dukterys Ašimžana ir Kišimžana, ėmė prašyti tėvo, kad jis nekankintų 
vargšo gyvulėlio. 

— Brangusis tėve, argi žmogus gali pasiversti kupranugariuku? Ver- 
čiau atiduok jį mums. Mes nusivesim jį prie sūriojo ežero. Jeigu jis gers 
ten vandenį, tai jis tikras kupranugariukas, o jei negers,— vadinasi, čia 
Cynybekas. Tada tau jį grąžinsim, daryk su juo ką tinkamas. 

Tėvas sutiko, atidavė dukterims kupranugariuką. 

Mergaitės nusivedė kupranugariuką prie sūriojo ežero, bet, vos tik 
jis įkėlė koją į vandenį, tuoj pavirto švinu ir nuskendo. Mergaitės pra- 
virko, grįžo pas tėvą ir papasakojo, kas atsitiko. 

Senis supyko. 

— Juk aš sakiau, o jūs neklausėt. Žinojau, kad taip atsitiks. Ką gi, 
einam prie ežero, parodykit man tą vietą, kur jis nuskendo. 

Jie atėjo prie ežero, mergaitės parodė visai negilią vietą. Sejitas pa- 
sėmė rieškučiomis vandens, ir liko jam ant delno gabalėlis švino. Bet kai 
jau buvo jį begniaužiąs, Čynybekas pavirto voru ir pasileido bėgti tuopa 
aukštyn. 


55 


— Pala, aš būsiu už tave gudresnis,— suniurzgėjo Sejitas ir pasivertė 
žvirbliu. O Čynybekas pavirto į vanagą, užpuolė žvirblį, ir tojo tik 
plunksnos pabiro. 

Taip Čynybekas nugalėjo galingąjį burtininką Sejitą. 

Jis grįžo pas žmoną ir viską papasakojo. 

„Reikia mums iš čia išvažiuoti“, — nutarė jie, Ir, atkeliavę į Kara- 
chano ailą, pasistatė ten savo jurtą. 

Bet neilgai jie be rūpesčių gyveno naujoje vietoje. 

Kartą Karachanas !, kurį žmonės taip praminė todėl, kad jis buvo pik- 
tas ir pavydus, išjojo, susikvietęs savo džigitus, į medžioklę su sakalais. 
Chanas paleido savo sakalą kiškio gaudyti, bet sakalas į kiškį nė ne- 
žvilgtelėjo — nuskrido tiesiai prie Čynybeko jurtos ir nutūpė ant jos. 

Atjojo chanas prie jurtos ir rūsčiai pareikalavo: 

— Ei, ar yra kas namie? Nuimkit mano sakalą. 

Aisulu šnipštelėjo Čynybekui: 

— Tikriausiai čia pats chanas. Eik ir greičiau nuimk jo sakalą. 

— Eik pati, mylimoji, — atsakė Čynybekas.— Chanas nieko blogo tau 
nepadarys. 

Aisulu išėjo iš jurtos, o chanas, pamatęs, kokia ji graži, iš nustebimo 
nukrito nuo žirgo. 

— Nejaugi jūs niekada jaunos moters nematėt? — pasakė ji chanui 
su priekaištų, pasodino jį ant žirgo ir padavė sakalą. 

Karachaną sužavėjo Aisulu. Jis sušaukė savo rūmų žmones ir įsakė 
sugalvoti, kaip jam gauti gražuolę. Bet nė vienas negalėjo nieko su- 
galvoti. 

Tada jis sumanė atsikratyti Čynybeko. Pasikvietė, meiliai priėmė, pri- 
vaišino, o paskui tarė: 

— Šaunusis džigite Čynybekai, tavo jurta toli. Tau tikriausiai nusi- 
bodo gyventi be jokių linksmybių. Einam pažaisti su manim slėpynių. 
Jei aš tave surasiu, atiduosi man savo žmoną, o pats visam laikui iške- 
liausi iš šito krašto. 

Ką darys Čynybekas, turėjo sutikti. 

Pirmas pasislėpė chanas. 

Čynybekas laksto, ieško chano, bet niekur negali rasti. 

— Ko ieškai, Čynybekai? — paklausė jo Aisulu. 


! Karachanas — juodasis chanas, 

Čynybekas papasakojo jai žaidžiąs su chanu. 

— Nesikrimsk be reikalo. Eik į arklidę, ten pamatysi didelį baltą ožį, 
čiupk jį už barzdos ir mušk iš visų jėgų. Chanas neištvers ir vėl pasida- 
Iys, koks buvęs. 

Čynybekas nudžiugo, nubėgo į arklidę, sugriebė baltąjį ožį už barzdos 
ir ėmė mušti. 

— Šaunusis džigite Čynybekai, šį kartą tu laimėjai — gailiai sude- 
javo chanas. 

Karachanas pasislėpė antrą kartą. Vėl Čynybekas jo visur ieško, 
bet negali rasti. 

— Ko tu veltui lakstai? Lipk kriaušiu aukštyn, ten stovi vieniša 
tuopa. Imk kirvį ir pamėgink ją kirsti — pasakė Aisulu. 

Čynybekas pasiėmė kirvį, užlipo ant kriaušio, susirado vienišą tuo- 
pą ir ėmė ją kirsti. 

— Vėl tų išlošei, Čynybekai,— pasigirdo balsas, ir chanas atsistojo 
priešais jį. 

Karachanas pasislėpė trečią kartą. 

Aisulu pasikvietė Čynybeką ir tarė: 

— Dabar chano arti nėra. Toli toli ant pelkėto ežero kranto guli juo- 
das kupranugaris. Išsipjauk dvylika stiprių lazdų, eik prie ežero ir pliek 
kupranugarį, kol visos lazdos suluš. Tik tąda jis vėl atvirs žmogumi. 

Čynybekas taip ir padarė. Jis išsipjovė dvylika lazdų ir nuėjo prie 
pelkėto ežero. Ten rado juodą kupranugarį ir tol jį pliekė, kol visos 
lazdos sulūžo. 

Vėl chanas turėjo prisipažinti, kad pralaimėjo. 

— Ir šį kartą laimėjai tu, Čynybekai. Dabar tavo eilė slėptis. Pažiū- 
rėsim, kaip nuo manęs pasislėpsi! 

Aisulu ryžosi padėti vyrui. Pavertė jį pirštuku, užsimovė ant piršto 
ir sėdo atsiuvinėti savo suknelės apačios. | 

Chanas visur ieškojo Čynybeko — ir guobos viršūnėje, ir gėlės žie- 
de, ir kalnų upės dugne. Netgi dairėsi į debesis — ar nepasislėpė kartais 
ten gudrusis Čynybekas. 

Piktas ir nuvargęs grįžo Karachanas. 

— Šaunusis džigite Čynybekai, tu laimėjai, — tarė jis. 

Tada pirštukas nušoko nuo Aisulu eiršto, ir Čynybekas atvirto žmo- 
gumi. 

Antrą kartą Aisulu Čynybeką pavertė siūlu, įsivėrė į adatą ir net 
mazgelį užmezgė. 

Chanas klaidžioja po mišką, po kalnus, niekur negali jo rasti. Visai 
nusikamavęs, chanas vėl šūktelėjo: 

— Tu laimėjai, Čynybekai! 

Trečią kartą Aisulu pavertė vyrą adata ir įsismeigė po apykakle. Vėl 
chanas jo ieško, braukdamas iš nuovargio prakaitą, bet niekur neranda 
ir pagaliau liūdnas šūkteli: 

— Tu dar kartą laimėjai, Čynybekai! 

— Aš juk buvau čia, kaip jūs manęs nepastebėjot? — pasakė šypso- 
damusis Čynybekas. 

Karachanas pabalo iš pykčio, bet susitvardė ir prašneko meilių 
balsu: " 

— Čynybekai, tu labai protingas ir narsus džigitas. Bet, prieš atiduo- 
damas tau chanatą, prašau vienos malonės: noriu, kad apie tave pa- 
plistų garsas ne tik šiame, bet ir aname pasaulyje. Nueik į dangų pas. 
mano tėvą ir po septynių dienų atnešk iš jo laišką. 

Čynybekas papasakojo Aisulu, ko reikalauja chanas. 

Jiedu pasitarė ir parašė mirusio chano tėvo vardu tokį laišką: ,Mano 
sūnau, tu esi geras chanas ir tavo šlovė didelė. Kad niekad neprarastum 
savo valdžios, atvyk pas mane gero patarimo." 

Čynybekas įsikišo laišką į kišenę, o po septynių dienų atėjo pas cha- 
ną ir įteikė jam. 

Chanas perskaitė laišką, labai nudžiugo ir visiems paskelbė: 

— Mano velionis tėvas kviečia mane, turiu kuriam laikui išvykti 
pas jį. 

Paskui chanas liepė Čynybekui parodyti kelią pas mirusį tėvą. Čyny- 
bekas sutiko, paprašė ilgo šimtasieksnio arkano, didelio rąsto ir nusivedė 
chaną ant kalno viršūnės. Ten Čynybekas pririšo chaną arkanu prie 
rąsto ir nustūmė nuo viršūnės. ,„Dabar, chane, tu susitiksi su savo tė- 
vu", — tarė Čynybekas. 

Taip negarbingai žuvo piktasis ir pavydusis Karachanas. Niekas jo. 
nesigailėjo. 

O Čynybekas sušaukė žmones ir tarė: 

— Išsirinkit teisingą ir protingą chaną, kad jis padėtų savo žmo-- 
nėms ir nebijotų priešo! 


Santarvė — didžiausia laimė 


(zyveno kadaise žemėje išmintingas senis. Jis turėjo devynis sūnus. 
Tiktai bėda — jie neklausė tėvo, ir kiekvienas darė ką tinkamas. Vy- 
resnieji mušdavo mažesniuosius, o mažieji nekęsdavo vyresniųjų. 

Žmonės juokdavosi, kad protingo tėvo šeimoje auga kvaili vaikai, 
ir dažnai, sučiupę kurį vieną, apkuldavo. 

Kartą tėvas nuėjo į mišką ir parsinešė devynis stiprius žabus. Su- 
kvietė sūnus ir tarė: 

— Vaikai mano, noriu pažiūrėti, ar jūs stiprūs. Pamėginkit perlaužti 
visus tuos žabus kartu. 

Kiekvienas sūnus pamėgino perlaužti žabus, bet nė vienam nepavyko. 

Kai visi pavargo, tėvas padavė sūnums po vieną žabą. 

Paėmė sūnūs po žabelį ir lengvai perlaužė. 

Tada tėvas susodino visus aplink ir tarė: 

— Man labai rūpi, kaip jūs toliau gyvensite. Jei gerai sutarsite, joks 
priešas jums nebaisus. Po vieną žabelį kiekvienas lengvai perlaužėte, 
o visų kartu niekaip perlaužti negalėjote. 

Po kiek laiko senis pasimirė. Sūnūs ėmė gyventi sutardami. Jaunes- 
nieji broliai klausė vyresniųjų ir dirbo, padėdami vieni kitiems. 

Nuo to laiko kirgizai sako: „Santarvė — didžiausia laimė.“ 


Du draugai 


Senų senovėje vieno varguolio žmona kartą rinko miške žagarus. 
Staiga ji pajuto, kad susilauks kūdikio, namo pareiti nebespėjo, ir jaunos. 
činaros pavėsy jai gimė sūnus, kurį tėvai praminė Činarbajumi. 

Mažas būdamas, Činarbajus kasdien eidavo po činara žaisti. 

Berniukas augo greitai, bet ir činara stiebėsi į viršų ne dienom, o va- 
landom. Ne vienas Žmogus, norėdamas sužinoti činaros paslaptį, budė- 
davo po ja. Bet nieko nesužinojo. 

Vieną kartą Činarbajus su savo draugu Ašiku žaidė kauleliais po či- 
nara. Tik žiūri — į činaros viršūnę nusileido gražuolė mergaitė ant spar- 
nuoto balto žirgo. Šakos nulinko nuo tokio svorio, paskui atsitiesė, ir 
medis beregint išaugo, kiek ranka gali pasiekti. O gražuolė nuskriejo 
taip pat greitai, kaip buvo atskriejusi. 

Taip Činarbajus sužinojo paslaptį, kodėl činara greitai auga. 

Činarbajus laukė tris dienas: ar neatskris mergaitė dar kartą. Ket- 
virtą Uieną jiedu su draugu Ašiku apsirengė kelionės drabužiais, sėdo 
ant žirgų ir išjojo gražuolės ieškoti. Jojo dieną, jojo naktį per tokias 
dykvietes, kur nė varna neužskrenda. Jų žirgai nusivarė, vieni kaulai 
beliko, ir jie patys sudžiūvo iš bado. 

Kartą pakelėj jie pamatė senuką nykštuką su ilga ilgutėle barzda. 
Vaikinai mandagiai jį pasveikino. 

Senukas atsakė į pasveikinimą ir tarė: 

— Mano vaikai, jūsų žirgai — vieni kaulai, o patys jūs tarsi skied- 
zelės. Matyt, iš toli jojate. Ko ieškote? 

Činarbajus nušoko nuo žirgo, žemai nusilenkė senukui ir viską pa- 
pasakojo. Išklausė jį senukas ir sako: 

— Sūnau mano, tu visai jaunas. Tegul tavo svajonė išsipildo ir te- 
būnie tavo kelionė sėkminga. Pažįstu gražuolę perę!. Ji kartą skraidė 
padangėj. Staiga pajuto, kad susilauks kūdikio, namo pareiti nespėjo, 
ir činaros viršūnėje jai gimė duktė. O tų gimei tą pačią akimirką po ta 
pačia činara. Perė paėmė dukterį ant rankų, pasižiūrėjo jai į veidą, pas- 
kui žvilgtelėjo į tave ir tarė: „Nors tas berniukas Žmonių giminės, 
o mano dukra — perė, tačiau abu gimė toj pačioj vietoj ir tuo pačiu 
metu, todėl jiems lemta niekad nesiskirti.“ Ji paženklino tavo kaktą ir 
nuskrido. Perės duktė užaugo tikra gražuolė ir kasdien atskrisdavo pa- 
"žaisti ant činaros viršūnės. O činara kaskart paūgėdavo, kiek galima 
pasiekti ranka. 

— Ką man daryti, tėve? Kur aš rasiu perės dukrą? — paklausė Či- 
narbajus. 

— Sūnau mano, jūs jau nukeliavote didesnę kelio dalį. Jei džigitas 
kantrus, jis visuomet laimi. Toliau keliaudami, susidursite su alkanu 
vilku, nuodinga gyvate, pakliūsite į girią, kur netgi dieną tamsu it nak- 
tį. Girioj išgirsite taip siaubingai riaumojančius laukinius žvėris, kad net 
ausys plyš. Tada papjaukit savo žirgus, palikit juos žvėrims, o patys 
eikit toliau, bet atgal neatsigręžkit. Žvėrys puls mėsos ėsti ir jūsų ne- 
lies. Išauš rytas, ir jūs pamatysite kelią. Eikite drąsiai. Prieisite jurtą. 
Joje miegos mergaitė — perės dukra ilgomis ilgutėlėmis kasomis. Jomis 
turite prisirišti. Tada perė niekur nenuskris. 

Pamokė juos senukas ir dingo. 

Činarbajus ir Ašikas padarė viską, kaip jiems senukas buvo pataręs, 
ir atkeliavo prie gražuolės jurtos. Ten miegojo perės dukra. Draugai 
apsivyniojo jos kasas aplink save po penketą kartų, o paskui mergaitę 
pažadino. 

Nubudo gražuolė, pamatė nepažįstamus vaikinus ir iškilo į padangę. 
Kartu su ja pakilo Činarbajus ir Ašikas. Tris kartus ji kilo aukštyn, 
bet jaunuoliai stipriai laikėsi už kasų. Pagaliau mergaitė pasidavė ir 
paklausė: 


! Perė — fėja, sparnuota būtybė. 

— Kas jūs tokie? Ko jums reikia? 

— Aš esu gimęs po činara. Mano vardas Činarbajus. 

Mergaitė papasakojo apie jį motinai. Motina pažino Činarbajų iš 
paženklintos kaktos ir atidavė jam savo dukrą. 

Činarbajus su savo jauna žmona ir draugų Ašiku nutarė apsigyventi 
tarpeklyje, tarp aukštų kalnų. 

Abu draugai kasdien išeidavo medžioti, o jaunoji žmona pasilikdavo 
namie. 

Kartą, kai labai nusibodo vienai, ji nuėjo prie upės. Ten išsiplovė 
galvą, o vienas plaukas nukrito į upę ir nuplaukė. 

Kiek toliau prie tos upės stovėjo chano malūnas. Plaukas įsivėlė 
į malūno ratą, ir tas sustojo. Atėjo chanas, apžiūrėjo ratą ir pamatė 
plauką. Sušaukė jis žmones ir tarė: 

— Mano malūną sustabdė auksinis jaunutės perės plaukas. Kas ją 
suras, tas bus apdovanotas. 

Iš minios išėjo Kkuprota senė vario spalvos veidu ir išsprogusiomis 
akimis. 

— Chane, aš surasiu auksaplaukę mergelę. Bet kaip tu man atsily- 
ginsi? — paklausė ji. 

— Duosiu viską, ko panorėsi. 

— Padovanok man jauną džigitą,— paprašė senė. 

Chanas sutiko. 

Sėdo senė į valtį, nuplaukė prieš srovę iki tos vietos, kur gyveno 
Činarbajus su žmona ir draugu. Be vargo ji susirado jų jurtą. Įėjo vi- 
dun ir pradėjo raudoti: 

— Miela dukrele, esu sena. Neturiu, kas mane maitina, neturiu pa- 
stogės, netgi katiliuko neturiu. Neišvaryk manęs vienos į pasaulį. 

Pagailo gražuolei vargšės senės; kiek pagalvojusi, ji sutiko priimti 
ją į savo namus. 

Naktį grįžo Činarbajus ir Ašikas. Jie irgi džiaugėsi, kad senė liks 
pas juos. 

— Tu visada viena — pasakė Činarbajus.— Su ja tau bus linksmiau. 

Praslinko keletas dienų. Vyrai vėl išėjo medžioti. 

Senė nusivedė gražuolę prie upės galvos trinkti. O kai ėmė ją šukuo- 
ti, parodė į netoliese pririštą valtį ir paprašė: 

— Dukrele mano, esu sena ir blogai matau. Tavo akys jaunos. Pa- 
žiūrėk, kas ten juoduoja. 

Jaunoji moteris niekad nebuvo mačiusi valties ir nežinojo, ką at- 
sakyti. Tada senė nusivedė gražuolę prie valties, atsisėdo pati, ją pasi- 
sodino greta ir nuplaukė pasroviui. 

— Matai, kaip gera, — sako senė.— Mudvi paplaukysim, ir tu suži- 
nosi, koks puikus yra pasaulis. 

Nieko blogo nemanydama, gražuolė džiaugėsi, kad netikėtai gavo 
paplaukyti. Taip susižavėjo tarpeklio gražumu, kad nė nepastebėjo, kaip 
atsidūrė toli nuo namų. 

Senė nuvedė gražuolę chanui ir gavo pažadėtą atpildą. O perės duk- 
rą chanas apgyvendino jurtoje ir apstatė sargybiniais, kad ši nepabėgtų. 

Grįžo vakare Činarbajus su draugu namo, bet niekur perės dukros 
nerado. Abudu nuėjo jos ieškoti ant upės kranto, paskui patraukė pa- 
sroviui žemyn, atėjo į miestą, kur kaip tik prasidėjo chano vestuvių 
puota. Žmonių buvo tiek daug, kad nė skruzdėlė nebūtų pralindusi. 
Aišku, Činarbajus nerado tarp jų žmonos, ir ji negalėjo jo pastebėti. 
Tada Činarbajus iššovė. Išgirdusi šūvį, gražuolė šoko iš jurtos, bet senė 
neleido. Gražuolė taip trenkė senei į krūtinę, kad ta pargriuvo, o pati 
išbėgo iš jurtos, susirado Činarbajų ir jo draugą, padavė jiems savo 
kasų galus ir kartu su jais pakilo į padangę. 

Žmonės neteko žado, o chanas baisiausiai įtūžo, taip pažemintas,— 
ir nuotaką prarado, ir be reikalo išleido krūvą pinigų vestuvių puotai. 

Činarbajus su žmona ir draugu grįžo į savo jurtą. 

— Sunku gyventi svetimoj žemėj, neturim čia draugų, — sako Činar- 
bajus žmonai.— Ką darysim? 

— Keliaukim pas tavo tėvus, — pasiūlė gražuolė. 

Ir visi trys leidosi į kelią. 

Pralenkdama keleivius, iš ailo į ailą sklido žinia: „Činarbajus vedė 
perės dukrą, ir abudu su savo draugu Ašiku grįžta namo." 

Išgirdo tą žinią ir chanas. 

— Nebus perės dukra kažkokio piemens žmona! — sušuko jis. Ir su- 
manė nužudyti Činarbajų. 

Tuo tarpu Ašikas susapnavo pranašingą sapną ir pasakė savo draugui: 

— Sapnavau šią naktį sapną. Apie jį tau vėliau papasakosiu, o da- 
bar prašau tave: kad ir kas atsitiktų, neklausinėdamas išpildyk tris ma- 
no prašymus. 

Činarbajus pažadėjo, ir jie iškeliavo toliau. 

Prie vieno ailo jų sutikti išėjo trys chano džigitai, vesdami už pava- 
džių tris žirgus: vieną — perės dukrai, o kitus du — Činarbajui ir Ašikui. 
Jiems skirtų žirgų balnai buvo ištepti mirtinais nuodais. 

— Neimk žirgų — tarė Ašikas, kuris buvo sapnavęs pranašingą sap- 
ną,— čia mano pirmas prašymas. 

Činarbajus paklausė draugo, neėmė žirgų. Ašikas juos papjovė, o bal- 
nus sudegino. 

Kiek pajoję, vėl sutiko chano džigitą, su vanagu rankoje. 

— Neimk vanago,— antrą kartą paprašė Ašikas. 

Ašikas sudegino užnuodytus vanago raiščius, o paukštį paleido. 

Dar kiek pajoję, jie sutiko džigitą, kuris atnešė jiems iš chano puoš- 
nius drabužius. 

— Nesivilk tų drabužių, — trečią kartą paliepė Ašikas. Ir įmetė dra- 
bužius į ugnį. 

Pagaliau jie parjojo namo. Visi trys buvo labai pavargę ir, vos įžen- 
gė į jurtą, tuoj atsigulė ir užmigo. 

O jurtą buvo chano žmonės užnuodiję. 

Pirmasis nubudo Ašikas. Jis pamatė, kad nuo spyrių laša nuodingas 
skystis tiesiog miegančiai draugo Žmonai ant veido. Kad nuodai neįsi- 
sunktų į odą, jis ėmė juos čiulpti ir spjauti žemėn. 

Tuo metu nubudo Činarbajus. Jam pasirodė, kad Ašikas bučiuoja jo 
žmoną. Pasipiktino Činarbajus: 

— Argi draugai taip daro? Tu sutrypei mūsų draugystę. .. 

Nieko neatsakė taip įžeistas Ašikas ir tylėdamas išėjo namo. Bet greit 
jį pasiekė žinia, kad Činarbajus mirė. Ašikas tuojau nuskubėjo pas gra- 
žuolę perę ir ją perspėjo: 

— Saugokis chano! 

Jis paėmė Činarbajaus kūną, įdėjo į skrynią ir išsinešė. 

Činarbajaus žmona, likusi viena, įsmeigė į žemę septynias adatas 
ir tarė: 

— Pavirskit geležiniu namu su septyniom sienom! 

Bematant plyname lauke išaugo geležinis namas su septyniomis sie- 
nomis. Ji įėjo vidun ir ėmė laukti, kada grįš Ašikas. 

Tuo tarpu Ašikas priėjo dykvietę ir atsisėdo pailsėti ant neaukštos 
kalvelės. Graudžiai verkė jis, gailėdamasis savo draugo. Tada pasirodė 
pažįstamas senukas nykštukas su ilga ilgutėle barzda. 

— Sūnau mano, ko tu verki? Koks sielvartas tave slegia? 

— O gerasis žmogau, kaipgi man neverktiė Nuo mažens turėjau 
draugą, bet štai jis mirė. Atnešiau jo kūną į šią dykvietę, tikėdamasis, 
kad tu man padėsi— atsakė Ašikas. 

— Geri norai visuomet turi išsipildyti — atsakė seneliukas. 

Peršoko jis du kartus per skrynią, trinktelėjo lazda į ją ir išnyko. 
Tą pačią akimirką Činarbajus pasitrynė akis ir paklausė Ašiko: 

— Kodėl mudu čia, šioje dykynėje? 

Tik dabar Ašikas papasakojo jam apie chano niekšybę. Činarbajui 
pasidarė gėda, kad taip neteisingai įtarė ištikimą draugą. 

Grįžo jiedu į savo ailą. 

O chanas vis dar svajojo vesiąs gražuolę perę, bet niekaip negalėjo 
įeiti į geležinį namą su septyniomis sienomis. Susikvietė tada jis visus 
kalvius ir liepė pjauti geležines sienas, už kurių buvo pasislėpusi ja.- 
noji moteris. 

Chanas labai išsigando, kai pamatė atgijusį Činarbajų, ir ėmė tei- 
sintis: | 

— Man atrodė, kad tavo žmonai reikia padėti, todėl nutariau iš- 
kasti po šiomis sienomis angą. 

Supykęs Činarbajus nukirto jam galvą. 

Tada susirinko žmonės, visi gyrė Činarbajų už drąsą ir išrinko jį 
chanu. 

Laimingai gyveno jis su Žmona, o draugą Ašiką apvesdino su jauna 
gražuole ir atidavė jam pusę savo turto. Bet Ašiko rankose turtas nie- 
kad nesilaikė. 

Činarbajus niekaip negalėjo suprasti, kodėl taip yra. Jis pasitarė 
su išmintingaisiais seniais, ir vienas jam paaiškino: 

— Chanas užnuodijo jurtą ir tave nužudė. Tada Ašikas įsidėjo tave 
į skrynią ir, nešdamas į kalvos viršūnę, visą laiką meldėsi: „Man ne- 
reikia turtų, galiu netgi niekad neturėti vaikų, kad tik mano draugas 
Činarbajus atgytų.“ Taip graudžiai verkė tavo draugas Ašikas, kad jo 
prašymas išsipildė. Tu, Činarbajau, atgijai, o jis niekad neturės nei turtų, 
nei vaikų. 

Činarbajus dar labiau pamilo ištikimą savo draugą ir iki pat mirties 
su juo nesiskyrė. 

Nuo to laiko žmonės sako: „Į bėdą nepapuolęs, draugo nepažinsi.“ 

Gulbara ir Sabira 


(Gyveno kartą našlė. Ji turėjo vienturtį sūnų. Kai jis užaugo, motina 
jam pasakė: 

— Sūnau mano, jei sumanysi vesti, pirmiausia paklausyk pamokomos 
istorijos, kokios būna žmonos. 

Netrukus sūnus atėjo pas motiną. 

— Motule,— tarė jis, — aš sumaniau vesti ir norėčiau pasiklausyti pa- 
sakojimo apie žmonas. 

— Gerai, — atsakė motina.— Nujok į miestą pas mūsų kaimyną cha- 
ną ir paprašyk, kad papasakotų apie Gulbarą. Iš to pasakojimo tu daug 
ko pasimokysi. 

Vaikinas leidosi į kelionę ir netrukus atvyko į didelį miestą. Susi- 
radęs chano rūmus, jis atėjo pas patį chaną ir tarė: 

— Mano chane, norėčiau, kad man papasakotumėte apie Gulbarą. 

Išgirdęs šiuos žodžius, chanas pabalo ir mostelėjęs įsakė savo žmo- 
nėms palikti jį vieną su vaikinu. 

— Kad taip prašai, papasakosiu — tarė chanas.— Klausyk ir dėkis 
į galvą... Tai atsitiko prieš daugelį metų, kai aš tebeturėjau brangiausią 
dovaną — jaunystę. Buvau tuo metu tikras vėjo pamušalas. Vieną dieną 
sutikau nuostabiai gražią mergelę, vardu Gulbarą. Ilgai nesvarstęs, ją 
vedžiau. 

Pirmosios mūsų bendro gyvenimo dienos atrodė lyg nuostabus sap- 
nas. Gulbara buvo man meili ir linksma. 

Bet vieną kartą, kai žmona dar kietai miegojo, aš atsikėliau neįpras- 
tai anksti, aušra vos brėško. Prie arklidžių stovėjo mylimas mano arklys. 
Žvilgtelėjęs į jį, nepatikėjau savo akimis: jis visas buvo suputojęs, tar- 
tum ką tik grįžęs po ilgo bėgimo. 

— Kas nepasiprašęs išdrįso jodinėti mano ristūnu? — paklausiau ark- 
lininko, vos besuvaldydamas pyktį. 

Bet arklininkas tylėjo, tartum liežuvį prarijęs. Nesitvėriau iš piktu- 
mo. Jau norėjau jį užmušti. Jis taip išsigando, kad galop viską prisipa- 
žino: 

— Mano valdove, man yra prigrasinta, kad galvą palydėsiu, jeigu 
jums viską pasakysiu. Kaltas esu, kad iki šiol tylėjau. Bet pagailėkit 
manęs ir nebauskit... Jūsų žmona, mano chane, ateina čia kasnakt, kai 
jūs saldžiai užmingate. Ji sėda ant jūsų mylimo žirgo ir dingsta iki ryto. 

Aš nepatikėjau jo žodžiais, bet kitą naktį stengiausi neužmigti. Tai 
buvo nelengva. Sakytum „kažkokia nematoma galybė merkė man akis, 
ir aš beregint užmigau, nors ir labai nenorėjau. 

Taip kartojosi keletą naktų. Sykį šiaip taip išsilaikiau neužmigęs. Vos 
išmušė vidurnaktį, žmona atsikėlė ir išslinko iš kambario. Aš patyliukais 
sekiau ją ir pamačiau, kaip ji įėjo į arklidę, pasibalnojo žirgą ir išjojo. 

Aš užšokau ant kito žirgo ir puoliau vytis, bet atsilikau toli ir pame- 
čiau ŽmMoną iš akių. Tačiau greit suradau pažįstamus pėdsakus. Jie vedė 
prie vienišos trobelės tankiame miške, kur gyveno luošys kerėtojas. 

Prie trobelės stovi pririštas suplukęs ristūnas. Vadinasi, mano žmo- 
na čia! 

Žvilgtelėjau pro langelį ir išsigandęs išvydau luošį, bemušantį mano 
žmoną. Pagautas įtūžio, aš įlėkiau į vidų, puoliau išgamą ir užmušiau. 

Bet Gulbara nešoko dėkoti. Jos akys piktai Žybtelėjo ir, išplūdusi 
mane nešvankiais žodžiais, ji išbėgo iš trobelės ir nušuoliavo, nespėjus 
man nė atsitokėti. 

Nieko nesuprasdamas, pargrįžau namo. Paskui atsitiko dar baisesnis 
dalykas. Kai parėjau, žmona pasižiūrėjo man tiesiai į akis, ir tuoj aš 
pavirtau šunimi. 

Vakarop Gulbara įsakė išnaikinti mieste visus šunis. Išgirdęs šią Ži- 
nią, aš galvotrūkčiais puoliau bėgti. 

Ilgai klaidžiojęs, netekęs jėgų ir alkanas, atslimpinau prie medžio- 
tojo trobelės miške. 

Medžiotojas ir jo Žmona pietavo. Jie negailėdami primetė man krūvą 
kaulų. Bet aš jų neėdžiau, ir tada medžiotojo Žmona, atidžiai į mane 
pasižiūrėjusi, tarė vyrui: 

— Čia ne šuo. Tikriausiai čia chanas, mano sesers Gulbaros pake- 
rėtas. Aš atversiu jį žmogum. 

Ji ištarė užkeikimą, ir aš atvirtau žmogumi. 

Ta moteris buvo vardu Sabira. Kaip ir Gulbara, ji mokėjo kerėti ir 
daryti stebuklus. Vieno užkeikimo ji išmokė ir mane. 

Karštai padėkojau gerajai Sabirai ir atsisveikinau. 

Kai sugrįžau namo, Gulbara sumišo iš nustebimo. Kad nebegalėtų 
dar kartą man atkeršyti, aš ištariau užkeikimą, ir gražuolė Gulbara pa- 
virto paukšte. Jei nori, gali pasižiūrėti — ji čia! 

Ir chanas parodė auksinį narvą, kur tupėjo ryškiaplunksnė paukštė. 
Ji kapojo snapu auksinį virbelį, tartum tikėdamasi jį sulaužyti ir išskristi 
į laisvę... 5 

Vaikinas tylėdamas nusilenkė chanui ir išėjo. 

Neilgai trukus, vaikinas atėjo pas motiną ir pranešė, kad vedė. Užuot 
jį pasveikinusi, motina nustebusi paklausė: 

— Nejaugi Gulbaros istorija nieko tavęs neišmokė? Juk matai, ko- 
kios būna moterys. 

Bet sūnus švelniai atkirto: 

— Motule, tu sakai teisybę. Gulbara — klastinga ir žiauri moteris. 
Bet ne visos moterys tokios kaip ji. Sakysim, kad ir Gulbaros sesuo 
Sabira. Aš vedžiau Sabiros dukterį. Savo gražumu ir teisingumu mano 
jaunoji Žmona panaši į gerąją savo motiną. 


Džapalako pati 


(rzyveno kartą neturtingas žmogus, vardu Džapalakas, o tas vaidas 
kirgiziškai reiškia „pelėda“. 

Jisai turėjo neregėtai gražią pačią. 

Chano džigitai kartą pamatė ją ir subruzdo: 

„Kur matyta, kad varguolis turėtų tokią gražią pačią? Tokia gražuolė 
tinka tiktai chanui.“ 

Jie papasakojo chanui apie tą moterį, ir jis įsigeidė gražuolę pama- 
tyti. 

Džapalako pati dar iš tolo pastebėjo, kad chanas joja pas ją. Ji už- 
kopė ant kalvelės prie savo jurtos ir laukė, kol jis prijos. Kai chanas 
prijojo, moteriškė maloniai jį pasveikino, įsivedė į savo vargingą jurtą, 
pavaišino kuo turėdama. 

Chanas truputį užkando, paskui paklausė moteriškę: 

— Kam gulbelei gyventi su pelėda? 

— Todėl, kad gulbelė labai myli pelėdą ir nieko kito jai nere:kia, 
net ir paties liūto! — atsakė moteriškė. 

Chanas pašoko, ūmai pabučiavo gražuolę, išėjo iš jurtos, sėdo ant 
žirgo ir nušuoliavo. 

Po kelių dienų jaunoji moteris paprašė vyrą, kad tas pagautų pe- 
lėdžiuką. | 

Kai vyras išpildė jos prašymą, ji pasiuvo gaubtuką ir užmovė pelė- 
džiukui ant galvos. Paskui kojas surišo šilkine virvute ir penėjo jį mėsa 
triskart per dieną. 

Praėjo kiek laiko, ir Džapalako pati pasakė savo vyrui: 

— Pasitupdyk paukščiuką ant rankos ir jok pas chaną. 

— Ar iš proto išsikraustei? — nustebo Džapalakas.— Negi tas paukš- 
čiukas — sakalas ar berkutas? Juk visi iš manęs juoksis. 

Bet žmona nenusileido ir atkakliai mokė jį toliau: 

— Pasitupdyk pelėdžiuką ant rankos ir jok pas chaną. Įeik pas ji, Kai 
pradės temti. Chanas, žinoma, paklaus: „(Oi Džapalakai, koks ten paukš- 
tis tau ant rankos? Argi jis gali ką nors pagauti?" O tu atsakyk: „Žino- 
ma, gali pagauti, ką tik pamatys.“ Chano pati nelabai protinga, ji pa- 
sakys: ,Nemeluok, Džapalakai. Nagi, pamėgink nuimti nuo jo gaubtuką." 
Tada tu atsakyk: „Jis gali net jus, brangioji chaniene, sugauti.“ Ir tuo- 
jau nuimk gaubtuką nuo paukščio. Pelėdžiukas pamanys, kad raudoni 
chano žmonos karoliai yra mėsa, ir bematant puls jų kapoti. Tada, aišku, 
chano pati ims šaukti: „(Oi Džapalakai, atsiimk savo paukštį!“ O tu, nu- 
imdamas pelėdžiuką, pakšt ir pabučiuok jai į skruostą. 

Sėdo Džapalakas ant savo žirgo, pasitupdė ant rankos pelėdžiuką ir 
iškeliavo pas chaną. 

Kai chano džigitai pamatė, kokią dovaną Džapalakas atvežė chanui, 
pradėjo juoktis ir tyčiotis iš jo. 

Džapalakas, jų nepaisydamas, įėjo į chano jurtą. 

— O Džapalakai, koks paukštis tupi tau ant rankos?— paklausė nu- 
stebęs chanas. 

— Čia pelėda, — atsakė Džapalakas. 

Chanas nusikvatojo ir vėl paklausė: 

— Argi ji gali ką nors pagauti? 

— Mano chane, ji gali viską pagauti, ką tik pamatys. 

Chano pati sėdėjo kiek atokiau ir gėrė arbatą. Ji nė nekrustelėjo ir 
ramiai paklausė: 

— Argi tai tiesa? Juk čia ne pelėda, o tik nugeibęs pelėdžiukas. Ne- 
meluok, Džapalakai, jis nieko negali pagauti. Nagi, pamėgink nuimti 
nuo jo gaubtuką.— Ji išdidžiai nusijuokė. 

— O gražuole, jis gali netgi jus pagauti — atsakė Džapalakas, nuim- 
damas nuo paukščio gaubtuką. Pelėdžiukas pamatė raudonus karolius, 
puolė prie jų ir įsikirto chano pačiai į krūtinę. 

O toji kad suriks: 

— Brangusis mano Džapalakai, atsiimk savo paukštį! 

Nuimdamas paukštį, Džapalakas karštai pabučiavo moteriai į abu 
skruostus. 

— Džapalakai, kas mokė tą pelėdžiuką? — paklausė chanas. 

— Mano pati — atsakė tas. 

Dabar chanas prisiminė, kaip jis buvo užėjęs į Džapalako jurtą, pri- 
kando liežuvį. 

Taip vargšo pati atkeršijo chanui. 


Azret-Sultanas ir neturtinga mergina 


S<nų senovėje gyveno chanas, vardu Azret-Sultanas. Jis valdė ke- 
turiasdešimt metų, turėjo keturiasdešimt tūkstančių karių ir nugalėjo 
keturiasdešimt didelių ir mažų chanatų. 

Kartą chanas sumanė apžiūrėti plačias savo valdas. Pasitaikė jam 
keliauti per didelį užkariautą chanatą, kurio mergaitės garsėjo savo 
grožiu.. , 

Azret-Sultanas sumanė paimti sau už žmoną vieną mergelę iš to cha- 
nato. Tai sužinojusios, įžymių didikų ir bajų dukros apsirėdė puošniau- 
siais drabužiais ir išėjo prie kelio, kuriuo turėjo joti Azret-Sultanas. 

Belaukdamos chano, gražuolės ėmė ginčytis: kiekviena įrodinėjo, ko- 
kia įžymi ir sena jos giminė. Ginčijosi, kuriai teksianti laimė tapti chano 
žmona. Kiekviena manė, jog ji labiausiai nusipelnė tos garbės, kiekviena 
norėjo ištekėti už chano. 

Bet, lyg tyčia, chanas buvo tlogai nusiteikęs, kai jojo pro gražuo- 
les, ir visai jų nepastebėjo. 

Kitą dieną Azret-Sultanui buvo pranešta, jog ir tėvai, ir dukterys 
labai nusiminę, kad jis maloningai į jas nepažvelgė ir nepastebėjo, ko- 
kios gražios chanato sostinės merginos. 

Azret-Sultanas atsakė, kad grįždamas jis būtinai išsirinks sau žmoną 
iš to miesto gražuolių. 

Gražuolės ėmė taisytis dar brangesnius ir puošnesnius rūbus. Dau- 

gelis tarpusavy susikivirčijo: kiekviena manė, kad ji už kitas gražesnė 
ir kad jos rūbai ir papuošalai užvis puikiausi. 

Keletą dienų truko puotos, linksmybės, ir Azret-Sultanas keliavo at- 
gal pavargęs. Troškulys ir kaitrūs saulės spinduliai jį nukamavo. Staiga 
žiūri Azret-Sultanas — pakelėj čiurlena upelis. Vanduo tyras, šiltas, o 
dugnas smulkaus smėlio. 

Chanas sumanė išsimaudyti ir rengdamasis nusimovė nuo piršto ste- 
buklingą žiedą, su kuriuo niekad nesiskirdavo. Tas žiedas jam nešdavo 
laimę. 

Azret-Sultanas padėjo žiedą ant kranto, bet vos tik jis įbrido į upelį, 
iš ten iššoko Žuvis, pačiupo žiedą ir panėrė su juo į vandenį. 

Iškart Azret-Sultanas pavirto paprast paprasčiausiu žmogumi. Nebe- 
liko nei jo karių, nei karo vadų; dingo netgi brangūs jo rūbai. 

Tuo tarpu ėjo pro šalį vienas elgeta. Pamatė jis nuogą žmogų, jo pa- 
sigailėjo ir pasidalino sų juo vargingų savo apdaru. Chanas pasidarė 
visai neatpažįstamas. Jis nuėjo paupių žemyn ir netrukus pasiekė žvejų 
kišlaką. Buvo labai išalkęs, bet niekas neturėjo nė trupinėlio duonos. 
Kur tik jis užeidavo, visi skundėsi nepakeliama duokle, mokesčiais už- 
kariautojui, aimanavo, kad chano žmonės ima kyšius, plėšia žmones, o 
teisėjai nesąžiningi. Pasiklausydavo tų kalbų Azret-Sultanas ir tylėda- 
mas eidavo toliau. 

Kišlako pakrašty, prie pat upelio, stovėjo varginga sena jurta. Prie 
jos chanas pamatė gražią merginą, apsitaisiusią ne ką geriau už jį patį. 
Su ašaromis akyse paprašė chanas ko nors užvalgyti, pridūręs, kad mirš- 
ta badu. Mergaitė buvo žvejo duktė. Ji pasakė teturinti žuvies ir davė 
jam kąsnelį. 

Chanas atsisėdo pavėsy ir numalšino alkį. 

Tuo metu sugrįžo iš žūklės mergaitės tėvas. Jis buvo linksmas: šian- 
dien jam pasisekė, jis parsinešė daug žuvies. 

— Mudu dviese — pasakė duktė tėvui —ir iki rytdienos neišdarinė- 
sime viscs žuvies. Būtų nebloga pasiprašius šį elgetą į talką. 

Chanas nebuvo prates dirbti, bet ką darys — sutiko, ir netrukus visi 
trys ėmėsi darbo. Mergaitė skrodė žuvis ir darinėjo. Chanas plovė išda- 
rinėtas žuvis, o senis sūdė. 

Kiek padirbėjus, mergaitei į rankas pakliuvo didelė sunki žuvis. Ji 
vikriai perskrodė žuviai pilvą. .. ir iš ten iškrito žiedas. 

Jis taip žėrėjo ir spindėjo, kad net akis žilpino. 

Mergaitė parodė žiedą tėvui. Žvejys žiūri ir savo akimis netiki: nie- 
kad nebuvo regėjęs tokios brangenybės. 

— Štai dabar mudu prasigyvensim,— šnekėjo jis linksmai.— Ir sko- 
las, ir mokesčius sumokėsim, dar drapanas gražias tau įtaisysim. 

O chanas, pamatęs mergaitės rankose žiedą, visas nutirpo. Atsipei- 
kėjęs jis su ašaromis ėmė prašyti, kad šeimininkai padovanotų jam tą 
žiedą. Už tai jis žadėjo mergaitę padaryti chano žmona, o jos tėvą — 
pirmuoju chanato viziriu. 

Iš pradžių mergina ir jos tėvas nusistebėjo, girdėdami tokias šnekas, 
o paskui ilgai ir garsiai juokėsi. Bet chanas šoko karštai juos įtikinėti, 
kad, vos tik užsimausiąs žiedą ant piršto, tuoj stosiąs prieš juos su chano 
Iūbais ir atsirasią greta visi jo viziriai ir visa didžiulė kariuomenė. 

Bet mergaitė ir jos tėvas vis juokėsi. Jiems rodėsi, kad elgeta laiko 
juos neišmanėliais ir nori išvilioti brangų daiktą. Tada elgeta prisipa- 
žino esąs Azret-Sultanas ir apsakė, kaip jam dingo žiedas. 

Žvejys jau buvo suabejojęs: „Visko juk žemėje pasitaiko!" Bet galų 
gale jis nusprendė, kad elgeta tikėti negalima. 

Tuo tarpu mergaitė nubėgo pas drauges apsakyti nepaprastos nau- 
jienos. 

Tai išgirdusios, merginos pradėjo juoktis: Azret-Sultanas nė nežvilg- 
telėjo į ižymiausias ir turtingiausias mergeles, o čia ims ir ves vargšo 
žvejo dukterį! „Kas tuo patikės?“ — sakė jos. 

Mergaitę įžeidė jų patyčios. Parbėgusi namo, ji liepė elgetai prisiekti, 
kad tasai, vėl tapęs Azret-Sultanu, iš tikrųjų ją ves. Paskui pareikalavo, 
kad jis palauktų iki ryto. 

Visą naktį elgeta nemiegojo, bijodamas, kad mergaitė ar jos tėvas 
neišeitų iš jurtos ir neatiduotų kam nors žiedo. 

Rytą mergaitė padavė elgetai pusryčius ir, pastebėjusi, kaip nepapras- 
tai jis išbalęs, nusijuokė: 

— Tu tikriausiai nemiegojai kiaurą naktį, vis galvojai, kaip valdysi 
savo chanatą, įsakinėsi bajams ir viziriams, kad jie kuo daugiau tau 
mokesčių surinktų. Teisingai žmonės sako: tik duok kiaulei ragus — 
visą svietą išbadys. 

Elgeta nusistebėjo tokia protinga mergaitės šneka ir nerado ką at- 
sakyti. 

Tuo tarpu mergina sumanė išmėginti stebuklingą žiedo galią ir užsi- 
movė jį ant piršto. Staiga viskas pasikeitė: ji pasijuto apsivilkusi bran- 
giais rūbais, vietoj senosios vargingos jurtos stovėjo nauja, ištaisyta lyg 
tikram chanui. Beregint atsistojo prieš mergaitę didžiulė kariuomenė, 
o jai iš paskos atėjo viziriai puošniais drabužiais. Visi nusilenkė jai, 
reikšdami nuolankumą ir ištikimybę. 

Dabar mergina prisiminė elgetą ir liepė jį atvesti. Viziriai pažino, 
kad čia galingasis Azret-Sultanas. Tą pačią dieną buvo iškeltos „Azret- 
Sultano ir mergaitės vestuvės. 

Tai vestuvių puotai mėsa buvo verdama devyniasdešimty katilų. 

O visos gražuolės vos nesprogo iš pavydo. Bet žvejo duktė užtemdė 
visas savo grožiu ir kilnia širdimi. 


„Zr 


Kaip atgimė du jauni žmonės 


Kadaise gyveno vienas bajus. Turėjo jisai sūnų ir ištekėjusią dukterį. 

Senukas svajojo sulaukti tos dienos, kai sūnus ves ir bus laimingas. 
Dėl to jis melsdavosi penkis kartus į dieną. Daugiau nieko jis neprašė 
dievo. 

Sūnus buvo protingas ir visuomet sakydavo tai, ką galvodavo. Kartą 
jis pasakė savo tėvui, baigus jam kalbėti dar vieną maldą: 

— Brangusis tėve, man rodos, tu per daug vargini dievą, melsdamas 
man laimės. Žmonių daug, o dievas vienas. Jei kiekvienas žmogus pra- 
šys to paties penkis kartus į dieną, dievui gali nusibosti. 

— O mano sūnau, — atsakė tėvas.— Melsk dievą, kad atleistų tau ne- 
protingus žodžius. Tu atėmei man viltį — dabar ji ko gero neišsipildys. 

Senukas nuleido galvą ir nusiminęs atsiduso. Vaikinui pasidarė gėda. 

— Atleisk man, tėve. 

Po keleto dienų bajus susirgo ir mirė. 

Bajus jau buvo palaidotas, o vaikinukas vis dar gulėjo, įsikniaubęs 
į patalą, ir verkė. 

Po keturiasdešimties dienų įėjo pas vaikiną motina ir tarė: 

— Paklausyk, sūneli, manęs. Paliko šį pasaulį daugelis pranašų ir 
daugelis karalių. O kas buvo tavo tėvas? Paprastas bajus. Jis mirė, o 
mes dar gyvi, ir mums reikia gyventi. O tu keturiasdešimt dienų verki, 
nieko nevalgai, negeri. Tik oda ir kaulai iš tavęs bepaliko. Keikis ir 
stenkis gyventi kaip visi žmonės. 

— Tikriausiai tu skubi švęsti keturiasdešimties dienų atminus ir iš- 
tekėti, — su kartėliu pasakė sūnus.— O man gaila tėvo, netrukdyk man. 

Motinai pasidarė skaudu, bet ji gailėjo sūnaus ir tą pačią naktį nu- 
siuntė džigitą pas dukterį ir žentą. „Tegu atvažiuoja, — galvojo ji, — pra- 
linksmins sūnų, bent iš patalo pakels.“ 

Po kiek laiko atvažiavo duktė ir žentas su dviem kelionmaišiais. Vie- 
name buvo vaisiai, o kitame — daugybė butelių. 

Žentas nuėjo pas vaikiną ir tarė: 

— Broluži, mudu su tavo vyresniąja seserim atvažiavom iš toli ir 
norim kartu pasilinksminti. Visi šie buteliai pilni gėrimų. Kai išgersi, 
bus širdžiai smagiau, ir sielvartą užmirši. 

Pradėjo jie gerti. Vaikinas pralinksmėjo, apsvaigęs užmiršo sielvartą. 

— Labai ačiū, svaini — pasakė vaikinas atsisveikindamas.— Puikiai 
jūs mane pralinksminot. Nesirūpinkit manim. Gaila, kad iki šiol tokių 
gėrimų neragavau — dėl to mano jaunystės metai praėjo liūdnai. 

Nuo to laiko pradėjo vaikinas dažnai linksmintis, susirado daugybę 
draugų. 

Jo motina apsirgo ir netrukus mirė, o sūnus girtuokliavo ir net lai- 
dotuvėse nebuvo. 

Dabar niekas jo nebesuturėdavo; gėrė jis vis daugiau ir daugiau ir 
netrukus vėjais paleido tėvo turtą. O kai liko vargšas, draugai jį pa- 
metė. 

Vaikinas nakvojo kur papuola, jo drabužiai suplyšo, pats apaugo 
barzda, nė nebepažinsi. 

Užėjo jis kartą į čaichaną ir paprašė arbatos. 

— Pirma užmokėk,— atsakė čaichanos šeimininkas, — o be pinigų tau 
nė karšto vandens neduosiu. 

Tada vaikinas prisiminė savo svainį ir vyresniąją seserį, ryžosi eiti 
pas juos. 

Leidosi jisai į tolimą kelionę ir trečią dieną šiaip taip priėjo svainio 
namus. 

Sesuo pamatė elgetą, nepažino, kad čia jos brolis, ir išnešė jam pa- 
plotėlį. 

Brolis paėmė paplotėlį, pasidėjo ant kelių, liūdnai atsiduso, nuleido 
galvą. 

Sesuo vėl įėjo į namus ir išnešė pilną puodelį airano. 

Brolis paėmė puodelį, pasistatė šalia ir vėl sėdi nusiminęs, nieko ne- 
imdamas į burną. 

Tada sesuo gūžtelėjo pečiais: 

— Koks tu keistas žmogus! Atnešiau tau duonos — nevalgai; atnešiau 
puodelį airano — negeri. Ko tau dar reikia? 

— Sesuo, argi nepažįsti manęs? — su ašarom paklausė vaikinas. 

Sesuo aiktelėjo ir pargriuvo nualpusi. 

Žmonės namuose išgirdo jos riksmą, atbėgo, ėmė šlakstyti ją vande- 
niu, ir ji atsigavo. 

— Greičiau kvieskit vyrą, — pasakė ji. 

Kai vyras atėjo, jis pasisveikino su vaikinu lyg niekur nieko ir įsi- 
vedė jį i namus. 

Praėjo ketvertas dienų. Vaikinas jau pailsėjo, apsirengė naujais dra- 
bužiais. Tada svainis jam tarė: 

— Mano mielas, tavo tėvas paliko didelius turtus, o tu juos jau iš- 
švaistei. Kaip tu taip nusigyvenai? 

— Svaini mano, — ėmė neskubėdamas kalbėti vaikinas, — juk jūs pa- 
tys išmokėte mane ieškoti linksmybių gėrimuose, patys sakėte: „Kai iš- 
gersi, širdžiai bus smagiau ir sielvartas užsimirš.“ Paskui aš vis ieškojau 
linksmybių, turėjau daugybę draugų, nepastebėdavau, kada saulė teka 
ir kada nusileidžia. Bet vieną dieną likau elgeta, patys matote. 

Tada svainis nusiminęs atsakė: 

— Vadinasi, aš tave ne tik pakėliau iš patalo, bet ir iš kelio išve- 
džiau. Ką gi, teks dar kartą padėti. Tiktai dabar viskas priklausys nuo 
tavęs. Vienoj tolimoj šaly yra toks miestas — Linksmybė. Labai gražus 
tas miestas, kas ten pakliūva, darosi linksmas, užmiršta savo sielvartą, 
tartum iš naujo atgimsta. Duosiu tau dvidešimt apkrautų kupranu- 
garių ir pasiųsiu su karavanu į tą miestą. Ten už gerą kainą parduosi 
savo prekes ir atgausi viską, ką buvo palikęs tau tėvas. Tada vėl pasi- 
darysi linksmas, užmirši, kad buvai elgeta. 

Kaip jis tarė, taip padarė. Apkrovė dvylika kupranugarių brangiomis 
prekėmis, pasodino vaikiną ant gero žirgo, davė jam artipilnį maišelį 
auksinių ir išleido su karavanu į Linksmybės miestą. 

Karavanas ėjo labai ilgai ir kartą pavakary sustojo ant didelės upės 
kranto. 

— Štai Linksmybės miestas,— tarė karavano vadovas, rodydamas 
miestą kitoje upės pusėje,— jame septyneri vartai; jie atsidaro auštant ir 
užsidaro saulei leidžiantis. Dabar jie jau užsidarė, todėl mes pernakvosim 
čia, o rytoj rytą eisim į miestą. 

Anksti rytą vaikinas sėdo ant savo žirgo, pasiėmė maišelį su auksu 
ir sumanė pats pirmas apžiūrėti miestą. 

Saulė dar nebuvo patekėjusi, ir vartai dunksojo uždaryti. Atjojo vai- 
kinas prie vartų ir laukia, kada jie atsidarys. 

Staiga kažkas permetė per sieną skrynią. Praėjo nemaža laiko, bet 
niekas nesirodė. 

Vaikinas nustebo, nulipo nuo arklio, atidarė skrynią ir pamatė gia- 
žuolę su keturiasdešimčia žaizdų. 

Mergelė buvo dar gyva. Vaikinas uždarė skrynią ir pririšo ją prie 
savo žirgo. 

Kai miesto vartai atsidarė, jis įjojo į miestą, susirado užeigos namus, 
nusisamdė geriausią kambarį, įnešė ten skrynią, paskui paklausė šeimi- 
ninką, kur gyvena įžymiausias miesto gydytojas. 

— Eik į turgų, — atsakė šeimininkas, — pirmoji krautuvėlė bus žalia, 
antroji — geltona. Joje žilabarzdis žmogus pardavinėja vaistus. Jis yra 
įžymiausias gydytojas mūsų mieste. 

Vaikinas susirado krautuvėlę, pagarbiai nusilenkė žilabarzdžiui seniui 
ir nusivedė jį į savo kambarį. Atidarė skrynią ir parodė leisgyvę gra- 
žuolę. 

— Kas ji tau? — paklausė gydytojas. 

— Čia vienintelė mano sesuo. 

Gydytojas ilgai mąstė, paskui tarė: 

— Ne, aš negaliu jos išgydyti. 

— Tėve, aš turiu dvidešimt kupranugarių su brangiomis prekėmis. 
Nepagailėsiu jų, kad tik išgelbėčiau seserį. 

Senis vėl susimąstė. 

— Gerai, išgydysiu ją, bet už tai kasdien paimsiu iš tavęs pusę pre- 
kių nuo vieno kupranugario. 

Vaikinas sutiko, ir senis ėmė gydyti gražuolę. 

Po keturiasdešimties dienų, kai gydytojas parsitempė paskutiniąsias 
prekes, mergelė pasveiko. | 

Jos gydymui vaikinas išleido visą savo turtą, netgi ir tą auksą, kurį 
turėjo maišelyje. 

Kartą, kai jie sėdėjo alkani, mergelė paprašė vaikiną parnešti lapelį 
popieriaus. 

Vaikinas išpildė jos prašymą. Mergelė kažką parašė ir tarė: 

— Nunešk raštelį į žaliąją krautuvėlę, kuri stovi šalia gydytojo 
krautuvėlės. 

Vaikinas nunešė raštelį ir gavo už jį pilną padėklą aukso. 

Sugrįžo jis ir pastatė padėklą su auksu priešais gražuolę. 

Pirmą kartą per visą tą laiką ji nusišypsojo ir paklausė vaikiną: 

— Ką mudu darysim su šituo turtu? 

— Savo turtą aš išleidau tau gydyti, o šis auksas yra tavo, spręsk 
pati. 

— Jei taip, sušauk geriausius meistrus, tepastato per trisdešimt dienų 
mums tokį namą, kokio dar nėra buvę šiame mieste,— tarė gražuolė. 

Vaikinas pasamdė šauklius ir paskelbė, kad Ketina statydintis tokį 
namą, kokio dar tame mieste nėra buvę. 

Tada susirinko trys šimtai meistrų ir pažadėjo, kad pastatys namą 
per trisdešimt dienų. 

Nepraėjo nė trisdešimt dienų, o namas jau buvo pastatytas. 

— Dabar,— pasakė gražuolė,— nupirk man naujus drabužius. Juk ma- 
tai: mano drabužiai su keturiasdešimt skylių. Kad galėčiau įeiti į naują. 
namą, reikia persirengti. 

Ji padavė jam maišelį su auksu. 

Vaikinas jau buvo beeinąs, bet mergelė jį sulaikė ir paklausė: 

— Kur ketini pirkti man drabužius? 

— Turguje, — atsakė jis. 

— Ne, eik į chano rūmus. Priešais rūmus stovi auksinė chano duk- 
ters krautuvė. Ten sutiksi gražų jaunikaitį, Tai pardavėjas. Atrišk šį 
maišelį, išberk jam auksą ir paprašyk drabužių jaunai ir gražiai meI- 
gelei. 

Vaikinas viską išpildė, kaip ji buvo pasakiusi, parnešė pirkinį ir ati- 
davė mergelei. 

Persirengė ji naujais drabužiais, užsimovė ant pirštų aukso žiedus, 
ant kaklo užsidėjo karolius, į ausis įsisegė auskarus ir stojo prieš jį visu 
savo grožiu. 

Pasižiūrėjo į ją vaikinas, ir ji pasirodė jam neregėtai graži. 

Mergelė užsidengė veidą, kad niekas jos nepažintų, ir abu nuėjo 
į savo naują namą — gražiausią mieste. 

Įėjo jie į namą, o ten nėra nei kilimų, nei patalų, nei indų. 

Mergelė liepė vaikinui viską nupirkti. Ir vėl davė jam maišelį su 
auksu. Vaikinas jau buvo beeinąs, bet mergelė jį sulaikė ir paklausė: 

— Kur tu ketini pirkti? 

— Turguje. 

— Ne, eik į chano rūmus — į auksinę chano dukters krautuvę. Ten 
sutiksi tą patį gražų jaunikaitį — pardavėją. Atrišk šį maišelį, išberk jam 
auksą ir prašyk visko, ko reikia namų apyvokai. 

Vaikinas pasiėmė maišelį su auksu, nuėjo į auksinę chano dukters 
krautuvę ir atidavė auksą pardavėjui. 

Pardavėjas jį maloniai priėmė ir mandagiai paklausė: 

— Jūs tikriausiai iš toli atvykote? Būkit mano svečias. 

Jis apkabino vaikiną ir nusivedė į savo namus. 

Jo namas stovėjo šalia chano rūmų dideliame sode. Vaisiai krito Žže- 
mėn nuo medžių — tiek daug jų ten buvo. Giedojo neregėtos paukštės. 
Gėlės skleidė malonų kvapą. Tyras, vėsus vanduo čiurleno arykuose. 

Namuose vaikinas pamatė jauną gražią šeimininko žmoną. Ji pa- 
sveikino svečią, pasodino į garbės vietą, atnešė vaisių, vyno, paskui 
pasiėmė komuzą, ėmė skambinti ir dainuoti. 

Keletą dienų ir naktų išbuvo vaikinas svečiuose, bet staiga prisiminė 
gražuolę, kuri buvo likusi viena naujame name, atsisveikino su šeimi- 
ninkais ir nuslampino namo, užmiršęs, ko buvo atėjęs. 

Mergelė jam nepriekaištavo, kad pargrįžo tuščiomis, sutiko meiliai, 
klausinėjo, ar smagu buvo svečiuotis. 

— Jeigu jis tave pasikvietė į svečius, tu irgi turi jį pasikviesti, — 
pasakė ji. 

Vaikinas eina atgal ir galvoja: „Ką daryti? Juk jo namai visko pilni 
mažne kaip chano rūmai, o mudu su ta nepažįstama mergele tik gražų 
namą turime, tuščią tuštutėlį. Ateis jiedu pas mus, o kur sėdės, iš ko 
valgys?" 

Bet vis dėlto pakvietė pardavėją ir jo žmoną į svečius. 

Eina jie visi trys, staiga žiūri — stebuklas: gatvė į jo namus išklota 
kilimais, keturiasdešimt gražių mergelių lenkia galvas, juos sveikindamos. 


01 


Nusistebėjo vaikinas ir įsivedė svečius į namus. 

Tada prasidėjo vaišės, kokių niekas žemėj nebuvo regėjęs, o ketu- 
riasdešimt mergelių šoko ir dainavo. 

[gai svečiavosi šiuose namuose auksinės chano dukters krautuvės 
pardavėjas ir jo žmona. Seniai jie užmiršo, kiek praėjo dienų ir naktų, 
nepastebėdavo, kaip saulė teka nei kaip leidžiasi. 

Vieną tokią dieną vaikinas susigriebė, kad nėra jo mergelės, ėmė 
eiti per namą, jos ieškodamas, ir rado tolimiausiame kambaryje. 

Ji meiliai nusišypsojo, nieko nepriekaištaudama, paskui pasakė, kad 
šeimininkui nedera palikti svečių, ir paprašė: „Šiandien juos smarkiau 
nugirdyk.“ 

Vaikinas sugrįžo ir ėmė girdyti savo svečius. Veikiai ir svečiai, ir įis 
pats kietai užmigo. 

Pabudo vaikinas rytą. Guli ant plikų grindų, galvą skauda, kūnas 
visas it sudaužytas, marina troškulys. | 

Vos vos jis atsikėlė, pradėjo klaidžioti iš kambario į kambarį, paga- 
liau viename pamatė du žmones, uždengtus skarmalais. Tai buvo gra- 
žuolis pardavėjas su žmona. Abu gulėjo negyvi. 

Vaikinas išsigando ir ėmė ieškoti savo mergelės. Nuėjo vėl į toli- 
miausią kambarį. Ten pamatė maišelį, pilną aukso, o po juo gulėjo raš- 
telis: ,,Jei manęs ieškosi, rasi chano rūmuose." 

Tada vaikinas nuėjo į chano rūmus. Rūmų vartus saugojo sargybiniai 
su ietimis. Jie perskaitė chano dukters raštelį ir įleido jį į rūmus. 

Praėjo jisai pro keturiasdešimt durų. Pačiame paskutiniame kambary 
sėdėjo ant auksinės lovos įo išgelbėtoji gražuolė. Ji rūkė ilgą pypkę ir 
kamuoliais leido dūmus. Ji buvo paniurusi, nieko neatsakė, vaikino 
pasveikinta, netgi nežvilgtelėjo į jį. 

— Ko atėjai? — paklausė ji kiek luktelėjusi. 

— Aš norėjau tave pamatyti — atsakė vaikinas. 

— Jei taip, tai jau pasižiūrėjai į mane. Dabar eik ir tvarkykis namą, 
kurį aš tau pastačiau,— pasakė mergelė. 

— Ne, niekur aš iš čia neisiu, ir nereikia man tavo namo. Pasakyk 
tiktai, kas esi, kodėl pabėgai nuo manęs, kodėl svečiai buvo nužudyti. 
Ar tavo širdyje plasta karštas kraujas, ar ji padaryta iš šalto akmens? 
Su tavim aš užmiršau visus negandus, kančias. Kodėl gi tu dabar man 
tokia žiauri? 

Tada gražuolė šyptelėjo, pasisodino vaikiną ant kilimo, pavaišino. 

— Klausyk manęs atidžiai, džigite,— tarė ji — Aš vienturtė šios že- 
mės chano duktė. Augau lepūnėlė ir, kiek paugėjusi, ėmiau iš dyko 
buvimo gerti vyną. Galop taip pripratau, kad negalėjau nė dienos iš- 
tverti negėrusi. Kartą per pasninką mano tėvas nuėjo į turgų pasižiū- 
rėti, ką daro žmonės. Jis pamatė, kad visi geria, pešasi, atpratę nuo. 
paklusnumo. Tėvas sušaukė žmones į didžiąją aikštę ir paskelbė: ,„Kol 
baigsis pasninkas, niekam negalima gerti. Aš liepsiu nubausti visus, kas. 
gers ir kas pardavinės vyną. Šis įsakymas privalomas ir man, ir mano 
šeimai. Pamatę geriant mane ar kurį iš maniškių, galite tuojau pat kiek- 
vieną nubausti.“ 

Keletą dienų aš vargais negalais valdžiausi. Paskui pasiunčiau tar- 
naitę, bet ji grižo tuščiomis: ne tik pardavinėti, bet netgi prasitarti apie 
vyną visi bijojo. Aš dar pakentėjau dvi dienas, paskui pasiunčiau tar- 
naitę parnešti ko nors vietoj vyno. Greit ji grįžo ir parnešė anašos !. 
Niekas iš mūsų anksčiau nebuvo rūkęs. Todėl pardavėjas atsiuntė tarną, 
kad išmokytų mane rūkyti anašą. Užsirūkiusi aš pralinksmėjau ir už- 
miršau vyną. Jaunasis tarnas buvo aprengtas skarmalais. Aš liepiau jį 
nuprausti pirtyje, aprengti naujais drabužiais. Jis pasirodė esąs labai 
gražus. Joks vyras negalėdavo įeiti pas mane, o jis visą laiką būdavo 
man prieš akis, ir aš jį įsimylėjau. Kad tėvai nesužinotų mano paslap- 
ties, liepiau pastatyti priešais mūsų rūmus auksinę krautuvę, o mylimąjį 
padariau ten pardavėju. Mes iškasėm požeminį kelią iš krautuvės į mano 
kambarį. Dieną vaikinas prekiaudavo, o naktį ateidavo pas mane. Kar- 
tą jis atėjo pas mane paniuręs ir tarė: „Kaip gaila, kad aš vergas. Šian- 
dien turguje skelbė, kad parduodamas didelis gražus namas. Nors aš ir 
turiu pinigų, bet nedrįsau be tavęs pirkti.“ 

Aš liepiau nupirkti tą namą. Jis buvo man meilus, bet po mėnesio 
vėl atėjo liūdnas. „Šiandien turguje,— pasakė jis,— buvo parduodami 
penkiasdešimt belaisvių ir tarp jų viena labai graži mergaitė, kuri skam- 
bina komuza, puikiai dainuoja ir šoka. Norėjau išpirkti tą belaisvę, bet 
be tavęs nedrįsau.“ Aš leidau jam pirkti gražiąją mergelę. 

Praėjo trys mėnesiai. Mylimasis darėsi man vis šaltesnis. Paskui tris 
dienas visai neatėjo. Sužinojau, kad jis mane apgavo. Mergelė, apie ku- 


! Anaša — svaigūs rūkalai. 

rią jis kalbėjo, buvo ne belaisvė, o turtingo pirklio duktė. Tų pinigų 
jam reikėjo didelei išpirkai užmokėti. Verčiau būčiau numirusi, negu 
tokį įžeidimą kentusi. 

Vieną naktį aš įėjau į jo namus. Neturėjau piktų kėslų, bet nubudę 
jaunavedžiai užrišo man burną ir keturiasdešimt kartų persmeigė peiliu 
mano kūną. Buvau prie mirties. Tu išgelbėjai mane, išleidai viską, ką 
turėjai, man gydyti. Dėkinga esu už tavo gerumą. Bet keršto negalėjau 
pamiršti. Todėl liepiau tau pasistatydinti namus, kad pasikviestum par- 
davėją su Žmona į svečius ir aš atlyginčiau jiems už savo sielvartą ir 
pralietą kraują. Kaip norėjau, taip ir padariau. Dabar viską Žinai. 

Atėjo vaikino eilė pasakoti apie save. 

Mergelė išklausė jį ir tarė: 

— Matai, juk tu buvai tikras girtuoklis. Aš irgi mėgau vyną, paskui 
ėmiau rūkyti anašą. Mudu patys save žudėme, dar jauni būdami. Taip 
toliau negali būti. Pažadėk man, kad niekad nebegersi, o aš neberūkysiu. 
"Tik tada mudu galėsime gyventi kartu. 

Vaikinas sutiko, ir jiedu prisiekė vienas kitam negerti ir nerūkyti. 

Vieną naktį jie išjojo iš rūmų su dviem maišais, pilnais aukso, ir lai- 
mingai atvyko į tą miestą, kur vaikinas kažkada gyveno. 

Ten jis visiems pasiskelbė, kad susigrąžino turtus, kuriuos tėvas 
buvo jam palikęs. 

Su jaunąja žmona jis labai gerai sugyveno. Nė karto jiedu nesulaužė 
priesaikos, kurią davė vienas kitam — negėrė svaigalų ir nerūkė. 

Taip atgimė du jauni žmonės. 


Geras Žmogus ir piktadarys 


Įškeliavo kartą geras žmogus ir piktadarys į didelę kelione. Vieną 
dieną jie pritrūko maisto. Tad ir sako piktadarys gerajam: 

— Papjaukim tavo arklį, o kai mėsą suvalgysim, tada aš papjausiu 
savąjį. 

Geraširdis sutiko ir papjovė savo arkli. Po keleto dienų, kai jiedu 
suvalgė mėsą, piktadarys vėl sako: 

— Ei bičiuli, padaryk dar vieną gerą čarbą. Leisk man suvalgyti tavo 
akis. O paskui aš papjausiu savo arklį. 

Geraširdis ir vėl sutiko. Piktadarys išlupo jam abi akis, nustūmė jį 
į griovą, 0 pats nujojo kiek įkerta, 

Gerasis žmogus ilgai klaidžiojo po griovą, pagaliau užklydo į olą ir 
atsigulė pailsėti. Guli, negalėdamas užmigti, ir girdi — šnekasi leopardas, 
tigras ir vilkas. 

Pirmasis prabilo leopardas: 

— Pasakysiu jums, bičiuliai, vieną paslaptį. Gai kada nors ji jums 
pravers. Netoli teka upeliukas, jei aklas nusipraustų jo vandeniu — tuoj 
pIrarcegėtų. 

Paskui sududeno tigras: 

— Aš žinau kitą paslaptį — kaip galima pasidaryti stipriam. Šios 
giiovos dugne yra nedidelė ola. Joje paslėptas aukso gabalas sulig 
arklio galva. Kas tą aukso gabalą pasiims, pasidarys stipruolis. 

Įsiterpė į šneką vilkas: 

— Mano paslaptis;— tarė jis — dar didesnė. Vasaros ganykloje ganosi 
didžiulė avių banda. Aš užpulčiau tą bandą, bet ją saugo didelis pilkas 
šuo. To šuns tulžimi galima bet kokią ligą išgydyti, netgi numirėlį pri- 
kelti. 

Žvėrys pasikalbėjo ir nuėjo kas sau. 

Geraširdis nedelsdamas ėmė ieškoti upelio. Surado, nusiprausė ir tuoj 
praregėjo. 

Apsidžiaugė geraširdis ir nubėgo pasiimti aukso gabalo sulig arklio 
galva. 

Pasiėmė auksą ir eina toliau. Netrukus išgirdo šauklio balsą: 

— Susirgo chano duktė! Kas išgydys, tas gaus ją į žmonas! 

Ryžosi geraširdis išgydyti chano dukterį. Bet pirmiausia reikėjo įsi- 
gyti pilkąiį šunį, apie kurį pasakojo vilkas. Geraširdis nuėjo į vasaros 
ganyklą, susirado piemenį, atidavė jam aukso gabalą sulig arklio galva 
ir už tai gavo didžiulį pilkąjį šunį. Papjovė jis tą šunį, išėmė tulžį ir iš- 
džiovino, 

Paskui nuėjo prie chano rūmų ir sako: 

— Aš išgydysiu chano dukterį. 

Įvestas pas ligonę, jis sutrynė sausą tulžį trintuvėje ir dąvė jai su- 
valgyti, 

Chano duktė netrukus išgijo. Geraširdis ją vedė ir apsigyveno chano 
rūmuose. 

Vieną dieną atėjo pas geraširdį piktadarys ir klausia: 

— Kaip čia tu vedei tą chano dukterį? 

— Tau už viską turiu dėkoti, — atsakė geraširdis.— Didžiosios griovos 
„dugne yra ola. Pabūk ten vieną dieną ir daug paslapčių sužinosi. 

Piktadarys apsidžiaugė, nubėgo į griovą, surado olą, įlindo ir atsigulė. 

Atėjo naktis, ir prie griovos vėl susirinko leopardas, tigras ir vilkas. 

Vilkas linksmai sako: 

— Pilkasis šuo jau nebesaugo bandos, aš drąsiai galiu. grobti aveles. 

O tigras atsiduso: 

— Kažkas išsinešė aukso gabalą didumo sulig arklio galva. 

Leopardas supyko: 

— Tikriausiai žmogus bus išgirdęs, ką šnekėjom! Gal ir dabar kas 
nors mūsų klausosi. Apsidairykime. 

Leidosi visi trys Žmogaus ieškoti. Leopardas užtiko oloje piktadarį, 
ir žvėrys supuolę jį sudraskė. 

Taip piktadarys buvo plėšriųjų Žvėrių sudraskytas, o gerasis Žžmo- 
gus, sako, ir dabar tebegyvena, visko pertekęs ir visų gerbiamas. 


Našlaitis 


Seniai seniai kalnuose gyveno du bajai. Abu turėjo galybes gyvulių. 
Tačiau abu su pavydu dirsčiojo į vienas kito bandas ir paslapčiom sva- 
jojo susigrobti didžiulius kaimyno turtus. 

Ėjo metai, vienas bajus mirė. Veikiai pasimirė ir jo žmona. Vientur- 
tis jų sūnus, dvylikos metų berniukas, liko našlaitis. Antrasis bajus su- 
manė dabar pasiglemžti mirusiojo bandas. Jis atėjo pas našlaitį ir saldžiu 
balsu sako: 

— Nebeturiu geriausio savo draugo, tik tu vienas man belikai. Mano 
sūnus seniai išėjo su karavanu ir nebegrįžo. Matyt, žuvo kely. Būk da- 
bar tu mano sūnus. 

Bajus visiems pasiskelbė, kad žača auginti našlaitį. Dabar jo turtai 
padvigubėjo, ir jis taikstėsi berniuku atsikratyti. 

Kaip ir visi turtuolių vaikai, berniukas eidavo mokytis pas moky- 
toją. Kartą, grįždamas namo, rado ant kelio varlę sulaužyta kojele. Ber- 
niukas paėmė tą varlę. Netoliese jis pamatė purvyne įklimpusią arbą ir 
suprato, kas varlę sužeidė. 

Berniukas priėio prie vėžėjo ir piktai sako: 

— Ar apakai, kad užvažiavai ant varlės? Kojytę nulaužei, ir čabar 
jai skauda. 

— Atsirado. mat visokių bjaurybių gynėjas! — pasišaipė žmogus ir 
skaudžiai perliejo berniuką botagu. 

Berniukas parsinešė varlę namo, perrišo jai kojelę, papenėjo duonos 
minkštimu, paskui iškasė avių diendaržy duobutę, pripylė vandens ir 
įleido ten varlę. Slaugė ją, kol visai kojelė sugijo. 

Netrukus bajus pastebėjo, kad jo augintinis dukart į dieną kažko eina 
į tuščią avių diendaržį. Jam parūpo, kas ten taip traukia berniuką. 

Kartą, kai berniukas buvo pas mokytoją, bajus įėjo į diendaržį ir 
žiūri — tupi balutėje varlė. 

„Iš Kur čia varlė atsirado? Nejaugi vaikas ją parsinešė?“ — pagalvo- 
jo jis. 

Vakare berniukas sugrįžo, pavalgė ir išėjo į kiemą. Bajus nusekė iš 
paskos ir mato: priėjo vaikas prie balutės, o iš ten kvaksėdama iššoko 
varlė ir ėmė ėsti duoną jam iš rankų. 

Supyko bajus, ėmė šaukti: 

— Aš tave auginu, o tu man taip atsimoki! Padorus žmogus niekad 
nekiš rankų prie varlės. Imkis varlę ir eik sau iš mano namų. 

Berniukas pasiėmė varlę ir išėjo kur akys veda, kur kojos neša. Nu- 
Jiūdęs ėjo per stepę ir priėjo didžiulį ežerą. 

„Paleisiu varlę į ežerą“, — tarė sau berniukas. 

Jis jau buvo beatsisveikinąs su varle, bet toji staiga sako: 

— Tu išgelbėjai mane nuo mirties, o dabar aš tau atsidėkosiu. Imk 
šį akmenuką. Jis gali išpildyti bet kokį norą.— Ir varlė išspjovė mažytį 
žalsvą akmenuką. 

— O dabar klausyk, ką pasakysiu... Eik tiesiai, kol prieisi tokią 
vietą, kur šakojasi du keliai: platus ir siauras. Jei pasuksi plačiuoju ke- 
liu, eisi šešis mėnesius, užtat ramus ramutėlis, o jei pasuksi siauruoju — 
eisi tris mėnesius, bet tau grės visokie pavojai. Tačiau nebijok. Kol turi 
akmenuką, niekas tavęs nenuskriaus. 

Berniukas atsisveikino su varle ir netrukus priėjo kryžkelę. Priešais 
jį tiesėsi du keliai: vienas — pletus, kitas — siauras. Berniukas atsiminė 
varlės pamokymą ir nuėjo siauruoju keliu. 

Daug kartų i kelią iššokdavo baisūs žvėrys, bet nieko jam nedarė. 
Ilgai ėjo berniukas, pavargo ir atsisėdo pailsėti. Žiūri — netoliese gy- 
vatės išnara begulinti, 

— Reikia išmėginti, ar iš tikrųjų akmenukas turi stebuklingą galią — 
tarė sau berniukas.— Nagi, tegu atgaivina gyvatę! 

Taip taręs, jis išsiėmė akmenuką iš kišenės, perbraukė juo per gy- 
vatės išnarą. Tą pat akimirksnį ši atgijo ir žmogaus balsu tarė ber- 
niukui: 

— Tu sugrąžinai man gyvybę. Dabar aš visą gyvenimą ištikimai tau 

tarnausiu. Įsimink žodį, kurį pasakysiu; kai tik ištiks koks pavojus, iš- 
tark jį, ir aš ateisiu tau į pagalbą. 

Ir gyvatė pasakė berniukui burtažodį. 

Eina berniukas toliau, žiūri — guli ant kelio negyva vapsva. Išsiėmė 
jis savo žalią akmenuką, atgaivino ją. Atsidėkodama vapsva davė jam 
pūkelį nuo savo nugarėlės: 

— Kai tave ištiks nelaimė, sudegink tą pūkelį, ir aš atskubėsiu tau 
į pagalbą. 

Dar daug dienų berniukas keliavo. Kartą žiūri — aukštoje žolėje 
žmogaus kaukolė begulinti. 

Berniukas perbraukė per kaukolę savo akmenuku, ir priešais jį atsi- 
stojo dailus džigitas. 

Berniukas neapsakomai apsidžiaugė, kad atgaivino vaikiną. Dabar 
jie galės toliau keliauti dviese. 

— Kaip tu mane atgaivinait — klausia džigitas. 

Berniukas apsakė viską apie save, varlę, stebuklingąjį akmenuką. 

Vaikinas irgi papasakojo, kaip čia atsidūręs. Tėvas, turtingas bajus, 
pasiuntė jį su karavanu. Bekeliaujant juos užpuolė plėšikai, atėmė pre- 
kes, o Žmones išžudė. 

Vaikinas džiaugėsi, kad berniukas jį išgelbėjo, ir pažadėjo niekada 
su juo nesiskirti. Taip jiedu keliavo toliau. 

Kartą, kai jiedu sustojo nakvynės, džigitas paprašė berniuką: 

— Jei laikai mane tikru draugu, duok man nakčiai savo akmenuką. 

Berniukas nedvejodamas atidavė vaikinui savo akmenuką. 

Rytą jis paprašė, kad džigitas akmenuką grąžintų, bet tas tik nusi- 
šypsojo. 

Ėjo ėjo džigitas su berniuku ir pagaliau priėjo dykumą, kur nėra van- 
dens. Pradėjo juos troškulys kamuoti. Staiga žiūri — skrenda padangėj 
varna. 

— Be vandens varna negali gyventi. Vadinasi, kur nors netoliese yra 
vandens! — sušuko berniukas. 

Tikrai netrukus jiedu priėjo gilų šulinį. Čia pat gulėjo arkanas. 
Bet kibiro nebuvo. Džigitas ir sako berniukui: 

— Tu mažesnis už mane, todėl tau lengviau į šulinį įlipti. Aš apri- 
šiu tave arkanu, o kai pasemsi vandens, ištrauksiu. 

— O kuo aš semsiu? — klausia berniukas. 

— Savo kepure! — atsako vaikinas. 

Berniukas paklausė ir įlipo į šulinį. Tačiau džigitas ištraukė kepurę 
su vandeniu, o savo išgelbėtoją paliko šuliny ir nuėjo. 

Netrukus prie šulinio sustojo karavanas. Žmonės jau buvo besemią 
vandens, bet pamatė berniuką 'ant dugno. Karavano vadovas tuoj įsakė: 

— Kuo greičiau ištraukit berniuką iš šulinio! Tikriausiai jį ten kas 
tyčia įstūmė. 

Berniukas buvo ištrauktas, pavalgydintas, pagirdytas. Jis visiems la- 
bai patiko. Pasisodino žmonės jį ant kupranugario ir patraukė toliau. 

Po kiek laiko karavanas atvyko į nedidelį miestą. Kol varovai tvarkė 
savo reikalus, berniukas išėjo pasivaikščioti po miestą ir paklydo. Ka- 
ravanas iškeliavo, o berniukas liko vienas svetimame mieste. 

Jis ilgai klaidžiojo po nežinomas gatves, pavargo ir labai išalko. 

Berniukas atsisėdo pailsėti, bet staiga ir nuovargį, ir alkį pamiršo: ant 
gražaus Iisto žirgo, apsuptas daugybės brangiai apsitaisiusių raitelių, 
išdidžiai jojo tas pats džigitas, kurį berniukas savo stebuklinguoju ak- 
meniu buvo išgelbėjęs. 

Bet vos tik berniukas žengė prie džigito, tas šmaukštelėjo arkliui 
rimbu ir nušuoliavo. 

Nieko nesuprasdamas, berniukas ilgai stovėjo ant kelio. Jis nežinojo, 
kad tas džigitas, kuris iš jo stebuklingąjį akmenuką išviliojo, o jį patį 
paliko šulinyje, atkeliavęs į miestą, atidavė chanui stebuklingąjį akme- 
nėlį ir už tai buvo paskirtas viziriu. 

O viziris nujojo pas chaną ir sako: 

— Į mūsų miestą atvyko piktas burtininkas. Reikia jį nužudyti, 

Chanas paklausė vizirio, įsakė berniuką pagauti ir įmesti į gilią duo- 

Chano įsakymas buvo beregint įvykdytas. 

Duobėje berniukas prisiminė burtų žodį, sužinotą iš gyvatės, ir jį iš- 
tarė. Sulig tuo žodžiu pas jį atšliaužė gyvatė. 

— Šitoj duobėj aš žūsiu,— pasakė berniukas.— Padėk man iš čia iš- 
trūkti. 

— Tu sugrąžinai man gyvybę, tad aš išgelbėsiu tave nuo mirties,— 
pasakė gyvatė— Dar šiąnakt įgelsiu chano dukteriai. O tave išmokysiu 
užkeikimo, kurį ištaręs pagydysi chano dukterį. Niekas daugiau jos ne- 
pagydys. Dabar aš šliaušiu į chano rūmus, o tu šauk iš visų jėgų: „Aš 
galiu išgydyti chano dukterį!“ 

Gyvatė išmokė berniuką burtų žodžių, o pati nušliaužė į chano rū- 
mus ir įgėlė chano dukterį. Mergaitė sukliko iš skausmo. Subėgo žmo- 
nės, žiūri — chano dukters koja sutinusi ir vis dar tinsta ir tinsta. 

Chanas į visas puses išsiuntinėjo pasiuntinius gydytojų ir žiniuonių 
parvesti. 

Susirinko gydytojai iš visų chanato kampelių. Kiekvienas savo vaistą 
perša, bet chano dukrai daros vis blogiau ir blogiau, ir atrodo, kad ji tuoj 
miIS. 

Chanas liepė šaukliams paskelbti mieste: „Kas išgydys mano dukrą, 
tam ją už pačią atiduosiu!“ 

O berniukas šaukia iš duobės: ,„Aš galiu išgydyti chano dukterį!.. 
Aš galiu išgydyti chano dukterį! .." 

Netoliese piemuo ganė avis. Jis išgirdo berniuką šaukiant, nubėgo 
į rūmus ir apsakė, ką girdėjęs. 

Žmonės nubėgo pas chaną, papasakojo, ką girdėjęs piemuo. Chanas 
tuoj pasiuntė savo tarnus prie duobės, jie ištraukė berniuką ir atvedė 
į rūmus. 

— Ar gali išgydyti mano dukterį? — klausia chanas. 

— Galiu, — atsako berniukas. 

— Jeigu išgydysi, atiduosiu tau ją už pačią, — pasakė chanas ir nu- 
vedė berniuką pas mirštančią dukterį. 

Berniukas pašnibždėjo prie jos užkeikimą, kaip buvo gyvatė jį pa- 
mokiusi, ir mergaitė tuojau pat išgijo. 

Chanas apsidžiaugė, liepė nuvesti berniuką į pirtį, nuprausti, aprengti 
brangiais drabužiais ir apgyvendinti geriausiuose miesto namuose. 

Išgirdo naujieną anas džigitas, kurį chanas viziriu buvo paskyręs, at- 
ėjo pas chaną ir sako: 

— Ar jums, didžiai gerbiamas chane, neatrodo, kad jūsų duktė turi iš- 
tekėti tik už chano sūnaus? Nejaugi širdis jums leis atiduoti ją kažko- 
kiam benamiui? 

Chanas skėsteiėjo rankas ir atsakė: 

— Juk pažadėjau išleisti dukterį už to, kas ją išgelbės. 

— Aš žinau, kaip galima atsisakyti savo žodžio,— nuramino jį vizi- 
ris.— Įsakykite surasti mieste keturias mergaites, panašias į jūsų dukrą, 
aprenkite visas penkias vienodais drabužiais, pasodinkite į vienodas 
arbas, pakinkykite vienodais arkliais ir pasiūlykite tam atėjūnui pažinti 

savo nuotaką. Jis nepažins: o kaip išdrįs reikalauti sau už pačią mer- 
gaitės, kurios nė pažinti negalėjo? 

Klastingojo vizirio patarimas patiko chanui. 

Berniukas sužinojo, ką chanas ketina daryti, ir sudegino vapsvos 
pūkelį. 

Atskrido vapsva, ir berniukas papasakojo, kas atsitiko. 

Vapsva pagalvojo ir sako: 

— Kai mergaites išves į gatvę ir susodins į arbas, žiūrėk į mane; 
aš skraidysiu viršum tos arbos, kur sėdės chano duktė. Drąsiai parodyk 
ją, ir chano duktė bus tavo žmona. 

Išvedė chanas į gatvę penkias mergaites, visas kaip viena, pasodino 
į vienodas arbas ir liepė berniukui pažinti tarp jų chano dukterį. Ber- 
niukas tuoj priėjo prie tos arbos, virš kurios skraidė vapsva, įšoko į ar- 
bą, pervažiavo gatvę ir sustabdė žirgą prie chano. 

„Matyti, kas lemta, to neišvengsi“, — tarė sau chanas. Jis įsakė pa- 
statyti berniukui puošnią jurtą, apsupti ją garbės sargyba. 

Netrukus pas berniuką atėjo viziris. Sargybiniai nustebę girdi: viziris 
verkia ir prašo berniuką atleisti. Jie kuo skubiausiai viską pranešė cha- 
nui. Chanas išsikvietė vizirį. 

— Ką darei mano būsimo žento namuose? — paklausė chanas. 

— Jis sako, kad akmuo, kurį aš tau padovanojau, yra jo, todėl su 
juo susiginčijau,— atsakė viziris. 

— Aš pats pakalbėsiu su juo, — tarė chanas ir pasikvietė berniuką. 

Berniukas smulkiai papasakojo, kaip gavo iš varlės stebuklingąjį ak- 
menį dovanų, kaip su juo atgaivino žmogaus kaukolę, kaip išgelbėtasis 
džigitas paliko jį šuliny ir kas toliau nutiko. 

Vos tik berniukas baigė kalbėti, džigitas sušuko: 

— Viską jis prasimanė! Berniukas meluoja! 

Tada chanas liepė viziriui paliesti stebuklingąjį akmenį. 

Kai tik viziris jį palietė, ranka tuoj pajuodo tarsi nuodėgulis. 

— O dabar paliesk tu! — įsakė chanas berniukui.— Jeigu akmuo pri- 
klauso tau, tai vizirio ranka pasidarys vėl kaip buvusi. 

Berniukas palietė akmenį, ir tuojau vizirio ranka atsitaisė. Dabar 
chanas pamatė, koks melagis yra viziris, ir įsakė jį įmesti į gilią duobę 
miesto pakrašty. 

O našlaitis, kai užaugo, vedė chano dukterį. 

Pilkasis vanagas 


V ienas varguolis įsigeidė pasigauti medžioklinių paukščių. Jis iškabino 
tinklus, pririšo prie jų du gyvus balandžius paukščiams vilioti, o pats 
pasislėpė kiek atokiau ir laukia nekantraudamas, ar nenusišypsos jam 
laimė. 

Netrukus į tinklus pakliuvo pilkas vanagas. 

Varguolis nudžiugo, surišo paukštį, suėmė tinklus, balandžius už 
ančio užsikišo ir nužingsniavo namo. Senoje nedidutėje savo jurtoje jis 
surišo pilkajam vanagui kojas odiniu raišteliu ir patupdė ant laktos. 

Pilkasis vanagas suprato, kad jam amžinai teks būti nelaisvėje, ir 
prakalbo žmogaus balsu, ėmė maldauti varguolį: 

— Išleisk mane į laisvę. Niekad nepamiršiu tavo gerumo ir gausiai 
tau atsilyginsiu: viską gausi, ko tik paprašysi. : 

— O kur aš tave rasiu? — paklausė varguolis. 

— Ieškok manęs rytuose. Eik keliu. Ką tik paklausi, tas pasakys, kur 
mane rasti — atsakė vanagas. 

Varguolis atrišo paukštį ir paleido. 

Praėjo keletas dienų. Varguolis išsiruošė į kelionę ir patraukė į rytus. 
Bekeliaudamas pamatė didžiulę bandą — daugybę avių. 

— Kieno čia gyvuliai? — paklausė varguolis. 

— Visi šie gyvuliai priklauso pilkajam vanagui — atsakė piemenys. 

— Mudu su tuo pilkuoju vanagu dideli bičiuliai. Jis žadėjo padaryti 
viską, ko tik paprašysiu. Tad aš ir einu pas jį. Tik nežinau, kur jį rasti. 
Ko vertėtų prašyti? Patarkit, būsiu jums labai dėkingas. 

— Matyti, kad tu toks pat vargšas kaip ir mes, pilkojo vanago tar- 
nai, todėl mielai tau padėsim. Neprašyk galvijų, nesusigundyk auksu ir 
sidabru. Vanagas turi seną juodą, suodiną katilą. Jo prašyk. Tas katilas 
nepaprastas — pastatysi jį ant žemės, pasakysi: „Juodasis katile, prisi- 
pildyk skanių valgymų!“ Ir tuoj atsiras toks valgis, kokio tik panorėsi. 

Taip pasakė piemenys. 

Varguolis jiems padėkojo ir eina toliau. 

Pamatė didelę baltą jurtą, įėjo vidun. Žiūri — sėdi ten žmogus su 
žila barzda. Tai buvo pilkasis vanagas. Jis tuojau pažino svečią, pašoko, 
stipriai apkabino ir pasodino į garbingiausią vietą. Paskui liepė patiesti 
didelę staltiesę ir nešti visokiausių vaišių. 

Vaišino jis varguolį keletą dienų, o paskui tarė: 

— Bičiuli mano, panorau kadaise virsti pilku vanagu ir paskraidyti 
aukštai padangėje, bet buvau neatsargus ir pakliuvau į tinklus. Tu ma- 
nęs pasigailėjai ir paleidai. Už tokį gerumą prašyk manęs, ko nori. 

Varguolis apsimetė svarstąs, o paskui paprašė juodojo aprūkusio 
katilo. 

Šeimininkas atidavė varguoliui juodąjį katilą. 

Eina varguolis namo, pavargo ir išalko. Be to, labai jam rūpėjo ste- 
buklingąjį katilą išmėginti. Pastatė jį ant žemės ir sako: 

— Ei juodasis katile, tegu greičiau išverda riebus avinukas! 

Tuojau pasirodė katile riebus avinukas. 

Varguolis prisivalgė skanios mėsos, užsivertė katilą ant kupros ir 
eina toliau. Ėjo ėjo ir priėjo ailą. Žiūri — jo pakrašty stovi didelė jurta. 
Greta žaidžia vaikai. Priėjo varguolis prie jų, pastatė savo katilą ir per- 
spėjo: 

— Vaikai, nelieskit to katilo ir nesakykit jam: „Juodasis katile, pri- 
sipildyk skanių valgymų!" 

Pasakė taip jiems varguolis, o pats įėjo į jurtą pailsėti. 

Išdykėliai įo nepaklausė, susispietė aplink katilą ir sako: „Juodasis 
katile, prisipildyk skanių valgymų!“ 

Žiūri — ogi katilas pilnutėlis skanios mėsos. 

Vaikai sočiai prisivalgė, paslėpė katilą kuo toliausiai, o į jo vietą 
pastatė kitą, tokį pat seną ir aprūkusį. 

Išėjo varguolis iš jurtos, nepastebėjo, kad katilas pakeistas, užsivertė 
jį ant kupros ir nuėjo toliau. 

Parėjo namo, 0 pati, matydama, kad vyras parsinešė seną katilą, 
ėmė jį barti: 

— Tavo bičiulis pilkasis vanagas žadėjo duoti viską, ko tik prašysi. 
Kam gi parsinešei tokią šukę? 

Vyras norėjo parodyti pačiai, kokį stebuklingą katilą parsinešęs. Pa- 
statė jį ant žemės ir liepė prisipildyti gardaus valgio. Bet katilas kaip 
buvo tuščias, taip ir liko. 

Tada pati dar labiau supyko, o varguolis visai nusiminė ir vėl iške- 
liavo pas pilkąjį vanagą. 

Sutiko jis tuos pačius piemenis ir papasakojo, kas jam atsitiko. 

Piemenys jo pasigailėjo ir vėl pamokė: 

— Nenusimink, eik pas savo bičiulį. Jis dar turi seną medinę, bet 
nepaprastą skrynią. Vos atvoši skrynią ir ištarsi: ,Skrynele mano, teiš- 
eina iš tavęs daug gyvulių!“, tuoj iš jos paplūs avinai, karvės, arkliai, 
kupranugariai. Jie eis, kol pats užvoši dangtį. Tos skrynios ir prašyk 
dovanų. 

Taip pasakė piemenys. 

Padėkojo jiems varguolis ir nuėjo toliau. 

Iš pilkojo vanago jis išprašė senąją medinę skrynią, bet, eidamas 
namo, vėl priėjo tą patį ailą su didele jurta pakrašty. Prie jos žaidė tie 
patys išdykėliai. Varguolis pastatė skrynią prie jurtos ir perspėjo: 

— Vaikai, neatidarykit tos skrynios ir neprašykit, kad iš jos išeitų 
daugybė gyvulių. 

Taip pasakęs, varguolis įėjo vidun pailsėti. 

Berniukai nepaklausė, susispietė aplink skrynią, atvožė dangtį ir 
paprašė, kad iš jos išeitų daugybė gyvulių. 

Tuoj iš skrynios paplūdo avinai, karvės, arkliai, kupranugariai. Ne- 
trukus visa apylinkė buvo pilna gyvulių. Tada vaikai uždarė dangtį, 
paslėpė skrynią, o į jos vietą pastatė kitą, panašią. 

Išėjo varguolis iš jurtos, nepastebėjo, kad skrynia pakeista, užsivertė 
ją ant kupros ir nukeliavo namo. 

Parėjo namo, 0 pati, matydama, kad vyras parsinešė tokią prastą 
medinę skrynią, vėl ėmė jį barti. 

Vyras norėjo parodyti pačiai, kokia ta skrynia stebuklinga, pastatė 
ją ant žemės, atvožė dangtį ir liepia: 

— Skrynele mano, tegu išeina iš tavęs daugybė gyvulių! 

Tačiau jokie gyvuliai iš skrynios nėjo. Tada pati baisiai įtūžo. Su- 
daužė skrynią ir į ugnį įmetė. 

Varguolis nusiminė ir trečią kartą išėjo pas pilkąjį vanagą. 

Vėl susitiko su piemenimis ir papasakojo, kas jam nutiko. 

Piemenys pagalvojo ir taip jį pamokė: 

— Nenusimink. Eik pas savo bičiulį. Jis turi lazdą. Jos ir prašyk. 
Nors pažiūrėti ten tik paprasta medinė lazda, bet jeigu jai liepsi: „„Laz- 
da, duok!" — ji pati pašoks ir ims karšti kailį visiems tavo nedraugams. 

Taip pasakė piemenys. 

Varguolis jiems padėkojo ir nukeliavo toliau. Išprašė iš pilkojo va- 
nago lazdą. 

Grįždamas namo, varguolis priėjo ailą, kurio pakrašty stovėjo didžio- 
ji jurta. Šalia jos žaidė tie patys išdykėliai. Padėjo jisai lazdą prie jų ir 
perspėjo: 

— Vaikai, nelieskit lazdos ir neliepkit jai: „Lazda, duok!" 

Taip pasakęs, varguolis įėjo į jurtą pailsėti. 

Išdykėliai tuoj apspito lazdą ir visi vienu balsu sušuko: 

— Lazda, duok! 

Lazda tuojau pat pašoko ir kad ims visus pliekti! 

Išdykėliai išlakstė į visas puses, bet lazda vis tiek juos pasiveja ir tik 
tvoja čia vienam, čia kitam — nieko neaplenkia. 

Atbėgo išdykėliai prie jurtos, kur sėdėjo varguolis, ir ėmė jį mal- 
dauti, kad sustabdytų lazdą, žadėdami So jam stebuklingąjį katilą 
ir užburtąją skrynią. 

Pasigailėjo jų varguolis ir sustabdė jazdė 

Gavęs katilą ir skrynią, jis užsivertė juos ant pečių, užsikišo lazdą 
už ančio ir nuėjo namo. 

Namie, vos tik jis ištarė burtų žodžius, katilas prisipildė skanios mė- 
sos, o iš skrynios paplūdo daugybė gyvulių. O kai varguolis pamatė, kad 
jau užteks turtų, užvožė dangtį ir ėmė gyventi laimingas ir visko per- 
tekęs. 

Šakiras ir Šakiretas 


Seniai, labai seniai kirgizų mieste Oše gyveno chanas. 

Visi miesto ir aplinkinių kišlakų gyventojai jo turėjo klausyti. 

Chano žmonai gimė trys vaikai: du berniukai ir mergaitė. Netrukus 
žmona pasimirė. 

Vyresnysis sūnus buvo vardu Šakiras, o jaunesnysis — Šakiretas. 

Berniukai mokėsi pas garsų ir išmintingą mokytoją, o trejų metukų 
dukterį chanas atidavė auginti vienai senutei. 

Praėjus metams nuo žmonos mirties, chanas iškėlė didelius atminus 
ir vedė kaimyno bajaus dukterį. 

Naujoji žmona buvo jaunučiukė, graži, bet labai gudri. Neilgai tru- 
kus, ji visai pamynė vyrą po padu. 

Berniukai vis dar eidavo pas mokytoją. Iš jo išmoko netgi burti. Ša- 
kiras išmoko gyvačių kalbą, o Šakiretas mokėjo net su vandeniu susi- 
šnekėti. 

Jie buvo geri vaikai, gerbė vyresniuosius, o jaunesniesiems padė- 
davo. Visi juos mylėjo. 

Chano žmonai labiausiai patiko Šakiras. Jis jau turėjo šešiolika metų. 
Šakirui jinai būdavo labai meili, o kai namie likdavo su juo dviese, 
apkabindavo jį ir karštai bučiuodavo. .. 

Kartą ji nusivedė berniuką į nuošalų sodo kampelį ir sako jam: 

— Pasikalbėkim atvirai. Tavo tėvas — senas ir kvailas žmogus. Žmo- 
nės jo negerbia, visa valdžia jau perėjo į mano rankas. Aš jį nunuodysiu, 

o tu būsi chanas. Jeigu manęs klausysi, būsi valdovas, ir sėkmė lydės 
tave. 

Kalba chano žmona, o akys jai žiba, gražus veidas nuraudęs, pati vir- 
pa visa. Ji apkabino vaikiną ir norėjo jį pabučiuoti. Vaikinas sumišo, 
nebežinodamas, ką daryti, ir pats nepasijuto, kaip šėrė gražuolei į veidą. 
Nuo smūgio iškrito jai du priekiniai dantys, iš nosies pliūptelėjo krau- 
jas. Pabalo jinai, rūsčiai pasižiūrėjo į vaikiną ir piktai sušnypštė: 

— Ką gi, gerai! Prapuolė tavo galvelė! 

Paskui nubėgo pas vyrą ir sušuko: 

— Šiandien, tuojau pat, nieko nelaukęs, nužudyk arba mane, arba 
Šakirą. 

— O kas atsitiko? — paklausė vyras, nieko nesuprasdamas. 

— Tebūnie prakeiktas tavo sūnus! Aš seniai supratau, kad jis tavęs 
nemyli. Tavo sūnus pasakė man: ,,„Nunuodyk kvailą mano tėvą ir tekėk 
už manęs.“ ,„Niekšingas begėdi,— atsakiau aš,— kaip drįsti man siūlyti 
tokį nedorą darbą?“ O jis supykęs kad šers man kumščiu į veidą, išmušė 
dantis ir sukruvino. Dabar sakyk: nusinuodyti man, ar tu nukirsi galvą 
sūnui, kad mes vėl galėtume ramiai gyventiė 

Chanas supyko, sušaukė džigitus ir įsakė: 

— Tuojau pat nukirskit galvą vyresniajam mano sūnui, o jo kūną 
įmeskit upėn. Te niekas nežinos, kur jis palaidotas. 

Du džigitai nubėgo ieškoti chano sūnaus, o moteris tik nusišypsojo: 
ji atkeršijo. 

Džigitai surado vaikiną, stvėrė jį už rankų, norėjo surišti, bet jis ne- 
sipriešino, tiktai tarė: 

— Tai pamotė mane pražudė — klasta tėvą privertė nužudyti siinų. 
Tebūnie taip, tačiau aš mirsiu ramia sąžine. Vieną tik turiu prašymą: leis- 
kit pasimatyti su broliu, atsisveikinti su juo prieš mirtį. 

Šakiretas nieko nežinojo, linksmas žaidė kieme. Pamatęs, kad džigitai 
veda vyresnįjį brolį, jis tuojau pajuto nelaimę. Vos Šakiretas pribėgo 
artyn, brolis tyliai jam šnipštelėjo: „Eik paskui mus." 

Jau toli jie nuėjo nuo miesto, bet džigitai vis dar nedrįsta žudyti nie- 
kuo nekalto vaikino. Jie buvo pastebėję dar anksčiau, kad pamotė Ša- 
kirui labai meili, o šiandien kažkodėl kalbėjo apie jį su vyru piktai ir 
žiauriai. 

— Ką mums daryti su tavimięį — klausia. 

— Jūsų valia. Ką norite, tą ir darykit. Jei ketinate įvykdyti chano 
įsakymą — žudykit iš karto, nekankindami,— atsakė Šakiras su ašaromis 
akyse. 

Tuo tarpu juos pasivijo Šakiretas. 

— Kas atsitiko? — paklausė jis vyresniojo brolio. 

Šakiras atsakė, kad jis žūsta nekaltas, ir pravirko. Jaunesnysis brolis 
puolė prie jo, abu apsikabino. 

Džigitams pagailo brolių. „Ne veltui žmonės sako,— pamanė jie — 
kad našlaitį visada visi skriaudžia.“ 

O Šakiretas paprašė džigitus: 

— Žudykit verčiau mane. Aš dar nepajutau, ar gera gyventi žemėje, 
man lengviau mirti. Bet jeigu mudų su broliu paliksit gyvus, pažadame 
išeiti toli. toli ir niekada nebegrįžti. 

Džigitai sutiko. Jie nušovė kiškį, nuvilko broliams marškinius ir su- 
mirkė juos kiškio krauju. 

Atsisveikindami jie pasakė našlaičiams: 

— Kadaise buvome nusikaltę chanui, ir jis norėjo mums nukirsti 
galvas. Velionė jūsų motina mus užstojo. Išgelbėjo nuo mirties. Dabar 
mes jai atsidėkosim už gerą širdį, paliksim jus gyvus. Mes parodysim 
chanui kruvinus marškinius ir pasakysim: ,„Nužudėm vyresnįjį „tavo 
sūnų, o kūną įmetėm upėn. O jaunesnysis tavo sūnus, tai sužinojęs, pats 
nusižudė...“ Eikit upės krantu žemyn per krūmus ir niekam nesirodykit. 
Mes turime gabalą aukso, didumo sulig kumščiu. Gal jis jums pravers, 
imkit. 

Paėmė broliai iš kilniaširdžių džigitų auksą ir patraukė palei upę 
žemyn. O džigitai grįžo į miestą, atėjo pas chaną ir parodė jam kruvi- 
nus marškinius. Chanas nepatikėjo, kad jaunesnysis sūnus EAAČRCE, įsakė 
ieškoti kūno upėje, bet, žinoma, nerado. 

O chano žmona džiaugėsi, kad ir Šakiretu atsikratė, — juk jis galėjo 
atkeršyti už brolį. 

Ilgai broliai brovėsi pro krūmokšnius, žmonių vengdami. Jau toli jie 
nuėjo nuo savo miesto. Eidami rinko uogas, džiaugėsi laisve ir pamiršo, 
kad neseniai vos galvų nepalydėjo. 

Kitą dieną jie priėjo dyką stepę, kur nebuvo nė uogelės. Kad badu 
nemirtų, jie valgė žolių šaknis. Broliai labai pavargo, bet ėjo vis tolyn 
ir tolyn. Galop priėjo upelį su tyru, vaiskiu vandeniu. Jie atsigėrė ir su- 

gulė pailsėti. Vyresnysis brolis atsigulė kiek atokiau, o jaunesnysis — 
prie pat vandens. 

Netoli upelio gyveno raina nuodinga gyvatė. Kasdien ji iš upelio 
gerdavo vandenį. Atšliaužė ir šį kartą. Pamatė miegantį berniuką, supy- 
ko, kad tasai jai kelią pastojo, ir cvakt jį įgėlė. 

Kai vyresnysis brolis nubudo, saulė jau leidos vakarop. Jis norėjo 
kuo greičiau pasiekti kokį nors ailą ir ėmė žadinti Šakiretą. Bet, kad ir 
kiek jį purtė, berniukas nė nekrustelėjo. Šakiras pakėlė jo galvą ir pa- 
matė, kad Šakiretas nebegyvas. Pravirko graudžiai Šakiras, padėjo bro- 
liui po galva aukso gabalą — džigitų dovaną ir paliko raštelį: „Čia vie- 
nintelis mano brolis. Jis mirė, o aš negaliu jo palaidoti. Esu alkanas ir 
visai nebeturiu jėgų. Jei kas nors ateis čia, tepasiima auksą, tesuvynioja 
mirusį į baltą savaną ir tepalaidoja.“ 

Nuėjo Šakiras toliau vienas. Kitą dieną priėjo didelį miestą. Jo gat- 
vėse neramiai šūkavo Žmonės. 

— Kas atsitiko? — paklausė vaikinas pirmo pasitaikiusio Žmogaus. 

Tai buvo žilabarzdis senis. Užuot atsakęs, jis pasiteiravo: 

— Kas tu toks esi? Ateivis? 

— Taip, — atsakė vaikinas.— Atėjau iš toli. 

Tada senelis parsivedė jį namo, pastatė jam dubenėlį su valgiu ir 
sako: 

— Mūsų miestą užpuolė slibinas. Jis grasina mus visus suėsiąs, kai 
saulė nusileis. Todėl žmonės taip nerimauja. 

— Tėve, nuvesk mane pas jūsų chaną, — numalšinęs alkį, tarė Šaki- 
ras.— Aš pamėginsiu susikauti su slibinu. 

Senis labai apsidžiaugė, išgirdęs tokius Šakiro žodžius, ir nuvedė jį 
pas chaną. 

Chano rūmuose buvo daug žmonių — raitelių ir pėsčiųjų. Visi gar- 
siai šūkavo, bet niekas negalėjo sugalvoti, kaip išsigelbėti nuo slibino. 

Senis atsistojo priešais chaną ir prašneko: 

— Štai šis jaunikaitis atėjo iš toli. Jis pasiruošęs kautis su slibinu. 
Palaiminkim jį ir palinkėkim jam pergalės. 

Žmonės laukė, ką chanas atsakys. Visi pagarbiai žiūrėjo į drąsųjį 
vaikiną. 

Chanas pakėlė ranką. Visi nutilo. Tada jis tarė: 

— Klausykit! Patys žinote, kad aš niekad neturėjau vaikų. Jeigu vai- 

kinas sugebės nuvyti slibiną ir išgelbėti žmones nuo pražūties,— tebus 
jisai mano sūnus ir jus tevaldys. 

Žmonės garsiais šūksniais jam pritarė. Šakiras išėjo į priekį ir tarė: 

— Aš taip pat ieškojau sau tėvo. Dabar nugalėsiu slibiną arba žūsiu. 
Jei grįšių nugalėjęs, gerbsiu senąjį tėvą ir būsiu jums teisingas val- 
dovas. 

Šakiras nuėjo į kalnus ir tuoj pat pamatė ten slibiną didumo sulig 
aukštu kalnu. 

Žengė Šakiras prie slibino, o tasai pakėlė galvą, išžiojo gilius tarsi 
bedugnė nasrus, norėdamas vaikiną praryti. Bet Šakiras buvo išmokęs 
iš mokytojo gyvačių kalbą. Jis pasakė burtažodį, ir slibinas susičiaupė. 

— Ko nori, vaikine, kuris moki gyvačių kalbą? 

— Kad tu iš čia išsinešdintum! 

— Gerai, — atsakė slibinas.— Jeigu kas mėnesį, kai tekės jaunas mė- 
nulis, atvesi man riebų aviną ir gražią mergaitę, po šešių mėnesių aš pa- 
sitrauksiu iš šių žemių. 

Vaikinas grįžo į miestą ir pranešė linksmą žinią Žmonėms. Chanas 
jį įsūnijo ir perdavė jam valdžią... 

Kai Šakiras paliko mirusį brolį Šakiretą, pro tą vietą keliavo senas 
išminčius su žmona. Jiedu buvo labai seni, labai neturtingi ir ėjo karšti 
pas giminaičius į kitą ailą. Jie norėjo atsigerti iš upelio, bet pamatė 
mirusi berniuką, perskaitė raštelį ir paaimanavo, kad berniukas nepa- 
laidotas. 

Išminčius pačiupinėjo berniuko kūną ir pajuto, kad tasai dar neat- 
šalęs. Jis iškasė duobę, paguldė berniuką, nestorai apibėrė žemėmis ir 
ištarė burtų žodžius. 

— Berniuką įgėlė gyvatė,— pasakė jis žmonai.— Mačiau prie upelio 
jos pėdsakus. Dabar mano burtažodžio paveikti nuodai susigers į Žemę, 
ir berniukas atgis. 

Netrukus berniukas krustelėjo. Išminčius su žmona nubraukė nuo jo 
žemes ir iškėlė iš duobės. 

Berniukas giliai atsiduso, pasižiūrėjo į senukus ir paklausė: 

— Kas jūs esate? 

— Kam tau žinoti, kas mes,— atsakė išminčius.— Mes seni Žmonės 
ir nieko blogo tau nepadarysime. Verčiau papasakok, kas tu esi. Ir kaip 
čia atsidūrei. 

Šakiretas apsakė, kaip čia atėjo, kaip atsigulė prie upelio pailsėti ir 
užmigo. O kas toliau nutiko — neprisimena. 

Tik perskaitęs Šakiro raštelį, Šakiretas suprato, kad brolis nuėjo, pa- 
laikęs jį mirusiu. Jis paėmė aukso gabalą ir padavė išminčiui. 

— Vyresnysis tavo brolis, — atsakė tas, — paliko auksą tam, kas iškas 
tau kapą, suvynios į savaną ir palaidos. Aš nepadariau tau savano, ne- 
palaidojau ir atlyginimo neimsiu. 

Galop Šakiretas šiaip taip įkalbėjo senukus paimti auksą, padėkojo 
jiems už išgelbėjimą ir nuėjo ieškoti vyresniojo brolio. 

Priėjo jis didelę upę, tankiais krūmais apaugusią. Pro juos spingsojo 
žiburėlis. Šakiretas patraukė į tą pusę ir pamatė vienišą palapinę. Vidu- 
je kūrenosi ugnis. 

Palapinėje buvo senis ir senutė. Tarp jų sėdėjo graži mergaitė. Verk- 
dami jiedu glostė ją ir bučiavo. 

— Ko jūs verkiate? — paklausė Šakiretas. 

Senukas atsigręžė į jį, nusišluostė ašaras. 

— Ak sūneli mano, — atsakė jis — kaip neverksi, kai vienintelė mū- 
sų dukra rytoj rytą turi būti atiduota slibinui. Toks chano įsakymas. 
Jeiga jos neteksime, tai ir mudviem nebėra ko gyventi. Matai, kokia 
neteisybė: mūsų bajus turi tris dukras — visos paaugusios ir gražios. 
Chano džigitai nė vienos iš jų nepastebėjo, o mano vienturtę dukrelę 
įsakė rytoj, saulei tekant, atiduoti slibinui sudraskyti. 

— Neverkit,— atsakė Šakiretas,— duokit man gerai pailsėti, o patys 
atneškit du aštrius kardus ir supinkit mergaitišką kasą iš juodo kumeliu- 
ko uodegos. Rytoj rytą aš apsimesiu gražia mergaite ir nueisiu pas Sli- 
biną vietoj jūsų dukters. Jei žūsiu — paminėkit mane geru žodžiu, o jei 
liksiu gyvas — pas jus grįšiu. 

Senukas ir senutė labai apsidžiaugė, paguldė vaikiną miegoti, o naktį 
surūpino viską, ko jis buvo prašęs. 

Kai saulė patekėjo, atjojo chano džigitai ir pareikalavo, kad senukas 
nuvestų dukterį slibinui. Tada Šakiretas persirengė mergaitės drabužiais, 
prisitaisė ašutinę kasą, nusiraudonino veidus ir pasidarė visai panašus 
į gražią mergaitę. Jis nuėjo pirmas, o senis susidėjo kardus į maišą ir 
nusekė iš paskos. 

Kalnų papėdėje, kur laukė slibinas, Šakiretas paėmė iš senuko kar- 
dus į abi rankas ir drąsiai žengė link slibino. Išalkęs slibinas jau žiojo 

nasrus, bet Šakiretas perkirto kardais jį per pusę ir pats nuo įtempimo 
nualpo. 

Chano džigitai norėjo pasižiūrėti, kaip slibinas praris gražuolę. Staiga 
jie išvydo, kad siaubūnas perskilo per pusę. 

Jie prijojo arčiau, žiūri — nagi slibinas nebegyvas, o šalia guli gra- 
žuolė su aštriais kardais rankose. 

Džigitai užkasė mergaitę į smėlį, nukirtę pasiėmė slibino galvą ir 
nuskubėjo pranešti chanui, kad jie tą pabaisą užmušė. 

— Už tokį žygdarbi prašykit, ka tik geidžiat,— tarė chanas. 

— Paskirk mus savo teisėjais. Mes būsime teisingi. Ir tegu žmonės 
mus vadina Teisingaisiais. 

Chanas sutiko, paskyrė juos teisėjais ir paskelbė žmonėms, kad jie 
dabar vadinsis Teisingaisiais. | 

Tuo tarpu senukas, senutė ir jų duktė išsirengė į tą vietą, kur žuvo 
drąsusis berniukas, šermenų suruošti. 

Senukai sukūrė laužą ir ėmė taisyti mėsą, o mergaitė paėmė maišą 
ir nuėjo ieškoti kiziako. Ji užlipo skardžiu aukštyn į kalnus ir pamatė 
iš smėlio kyšant žmogaus plaukus. Mergaitė išsigando ir pradėjo šaukti 
tėvą ir motiną. Atbėgo senukas ir senutė, nukasė smėlį ir pažino tą ber- 
niuką, kuris nuėjo su slibinu kovoti, jų dukterį vaduodamas. 

Didelis buvo jų džiaugsmas. Šakiretas dar kvėpavo. Jie nunešė jį prie 
upelio, nuprausė ir davė atsigerti. 

Pagaliau jis giliai atsiduso ir visai atsigavo. O kai kiek atitoko, se- 
nukas jį nusivedė į savo palapinę. 

Dabar jie gyveno visi kartu. 

Senukas rinkdavo medvilnę, senutė ją verpdavo, duktė ausdavo iš 
suverptų siūlų medžiagą, o Šakiretas pardavinėjo ją turguje, atliekamu 
laiku padėdamas mergaitei. Kai ji pavargdavo bedirbdama, jis pats 
sėsdavosi už staklių. Taip jie kasdien išausdavo po keturis rietimus me- 
džiagos. 

Vieną dieną Teisingieji sutiko Šakiretą turguje ir pažino, kad čia 
„gražuolė“, kuri nukirto slibiną. 

Jie pagalvojo: „Jei tas berniukas, kuris, persirengęs mergina, nukirto 
slibiną, liks gyvas, jis tikrai mus išduos. Reikia jį kaip nors pražudyti." 

Teisingieji parsekė Šakiretą iš turgaus, matė, kaip jis įėjo į senuko 
palapinę. 

„E-he,— suprato Teisingieji, — dabar viskas aišku. Jis buvo nuėjęs 
pas slibiną vietoj senio dukters.“ 

Jie susimokė, kad įsakys seniui išausti iki ryto aštuonis rietimus 
medžiagos. Senukas ir senutė neprieštaraus, o berniukas gali pasakyti 
kokį nors piktą žodį. Tada jiedu apkaltins jį, kad negerbia chano Tei- 
singųjų, ir gaus iš chano leidimą nukirsti galvą storžieviui. 

Atjoję prie palapinės, jie pasišaukė senuką ir įsakė: 

— Iki ryto turi išausti aštuonis rietimus medžiagos, o jei neišausi, 
būsi nubaustas, senas kvaily! 

Šakiretas tuo metu sėdėjo palapinėje. Iš pradžių jis džigitų ramiai 
klausėsi, bet kai tie pradėjo senuką plūsti, išėjo ir pasakė: 

— Kokie jūs kvaišos! Argi galima išausti per naktį aštuonis rietimus 
snedžiagos? Mes juk ne stebukladaTiai. Ir taip neturim poilsio nei dieną, 
nei naktį. Auskit patys, kad jums reikia! 

— Tu mus kvaišomis pavadinai! — pasipiktino Teisingieji. — Palauk, 
mes tau nedovanosim! 

Kiek įkerta jie nujojo pas chaną ir pasiskundė, kad senio augintinis 
juos įžeidęs. Jaunasis chanas Šakiras supyko, kad jo džigitai buvo įžeis- 
ti, ir leido jiems nubausti vaikiną. 

Teisingieji nušuoliavo atgal prie senio palapinės, sučiupo Šakiretą, 
surišo jam rankas, ant kaklo užnėrė arkaną ir nusivedė jį, rimbais 
plakdami. 

Atvedė jie Šakiretą ant didelės upės kranto, norėdami čia jį nužu- 
dyti. 

Tuo laiku ant kranto buvo sustojęs didelis karavanas. Mat jo varo- 
vai nedrįso keltis per patvinusią upę, o brastos niekur negalėjo rasti. 

Kad upė padarytų malonę ir nusektų, reikėjo jai paaukoti žmogų. 
Kai džigitai atvedė Šakiretą, karavano varovai klausia: 

— Ką darysite su tuo vaikinu? 

— Chanas įsakė nukirsti jam galvą. Tai didelis nusikaltėlis. 

— Parduokit jį mums. Mes patys jį nužudysim: stipriai surišim ran- 
kas ir kojas, ant kaklo pakabinsim didelį akmenį ir įmesim į upę. Tada 
upė pasigailės, ir mes rasim brastą. 

Džigitai susiviliojo pelningu pasiūlymu, gavo šimtą auksinių, atidavė 
Šakiretą ir nuėjo sau. 

Šakiretas atsiminė, kad moka susikalbėti su vandeniu, ir paklausė: 
karavano varovų: 

— Jei aš laimingai pervesiu jus per upę, ar paliksite mane gyvą? 

— Jei tu sugebėsi taip padaryti, kam tada tave skandinti? — atsakė 
karavano varovai. 

Šakiretas ištarė keletą kitiems nesuprantamų žodžių, įkišo mažąjį 
dešinės rankos pirščiuką į vandenį, papūtė tris kartus į jį. Tuoj upė nu- 
seko, atsirado brasta, ir karavanas persikėlė į kitą krantą. 

— Kai grįšime, padėk dar kartą mums persikelti per upę, — papra- 
šė jie. 

O kad berniukas tikrai jiems padėtų, varovai pasiėmė Šakiretą kartu. 
Šakiretas ištikimai jiems tarnavo. Karavano varovai pamilo klusnų ber- 
niuką, padovanojo jam kupranugarį ir vieną nešulį su prekėmis. 

Kartą, kai Šakiretas stovėjo turgaus aikštėje, ten atvažiavo senis su 
mažu vežimėliu, kur gulėjo didelė skrynia. 

— Kas nusipirks šitą skrynią, — šaukė jis,— tas bus laimingas! 

Šakiretas atidavė jam savo kupranugarį ir paėmė iš senio skrynią. 
Parsinešė skrynią namo, o kai atidarė, iš jos išlipo tokia graži mergaitė, 
kad tik mėnulis ir saulė būtų galėję su ja susilyginti. 

— Kaip neužtroškai toje skrynioje ir kas tu esi? — paklausė Šaki- 
retas. 

— Mano tėvas — baisus gobšuolis. Jis gavo už mane didelę išpirką 
ir norėjo mane išleisti už senio, kuris jau turi tris žmonas. Tamsią naktį 
aš pabėgau. Šiaip taip atėjau į šį miestą, įėjau į vienus namus. Šeiminin- 
ko klausinėjama, papasakojau apie save. Tada jis paguldė mane į skry- 
nią, išgręžė dangtyje nedidelę skylutę ir pasakė: ,„Nuvešiu tave, duk- 
rele, į turgų uždarytoj skrynioj. Gal tave nupirks koks žmogus, kuris 
padarys tave laimingą.“ Štai tu ir nupirkai mane. 

Šakiretas nuliūdo. 

— Ką man dabar daryti? — pasakė jis.— Aš nesu laisvas žmogus. Tie- 
bą pasakius, aš tikras karavano varovų vergas, nes jie išgelbėjo man 
gyvybę. Aš negaliu būti tavo vyras, netgi paslėpti tavęs negalėsiu. 
O ryt rytą karavanas keliaus namo, ir man reikia joti su jais. 

— Jie, žinoma, atims mane,— atsakė mergaitė— Kad neatimtų, aš 
visą laiką gulėsiu skrynioje. Dabar mane gerai pavalgydink, paskui įdėk 
į skrynią maisto, kad užtektų per visą kelionę. Kai keliaudami sustosite 

nakvynės, patyliukais išvesk mane iš skrynios pasivaikščioti. Apsakyk 
man, kas tu ir iš kur, kad galėčiau tave susirasti, jei ištiks nelaimė. 
Mieste pagalvosime, ką toliau daryti. 

Šakiretas padarė viską, kaip sakė mergaitė. 

Kitą dieną, vos praaušus, karavanas iškeliavo atgal. 

Kad skrynioje guli mergaitė, niekas nežinojo. Kai karavanas susto- 
davo nakvynės, ji patyliukais išlipdavo iš skrynios ir pasivaikščiodavo. 

Trečios dienos vakare jie prijojo plačiąją patvinusią upę. Šakiretas 
ištarė keletą nesuprantamų žodžių, įkišo dešinės rankos mažąjį pirščiuką 
į vandenį, paskui į jį papūtė tris kartus. Upė tuojau nuslūgo, atsirado 
brasta, ir karavanas laimingai persikėlė. 

Kai visi atsidūrė kitame krante, varovai pasišnibždėjo tarpusavy, 
apsupo vaikiną ir pareikalavo: 

— Parodyk mums, ką veži savo skrynioje. 

Šakiretas ilgai priešinosi, bet karavano varovai užsispyrė ir norom 
nenorom jis turėjo atidaryti skrynią. Jie pamatė gražią mergaitę, iškėlė 
ją iš skrynios, įstūmė ten Šakiretą, uždarė, stipriai aprišo arkanu ir įme- 
tė į vandenį. 

— Tas vaikinas — didelis kerėtojas,— pasakė vienas varovas,—ir ga- 
li mums pakenkti. Jo net siautulinga upė klauso, o su mumis susidoroti 
jam vieni niekai. Jei kas iš mūsų įsigeis vesti tą mergaitę, kiti bus nu- 
skriausti. Verčiau padovanokim ją chanui, o pinigus, gautus už ją, pa- 
sidalinsim po lygiai. 

Jie nukeliavo pas chaną Šakirą, ir chanas nepagailėjo už gražuolę 
pinigų. Karavano varovai patraukė savo keliais labai patenkinti. Chanas 
ėmė klausinėti mergaitę, kaip ji pakliuvo pas pirklius. 

Mergaitė papasakojo, kaip pabėgusi iš namų, kaip vaikinas ją vežęs 
ir ką jam padarę karavano varovai. 

— Kas gi tas vaikinas, kuris buvo į upę įmestas? — paklausė chanas. 

Tada mergaitė persakė jam viską, ką Šakiretas jai buvo apie save 
pasakojęs. 

Klausėsi jos, klausėsi jaunasis chanas, o paskui pašoko, pasišaukė sa- 
vo džigitus ir įsakė: | 

— Tučtuojau jokit prie upės. Ieškokit ten plaukiančios skrynios. Ne- 
grižkit, kol nesurasit. Toje skrynioje guli vienintelis mano brolis. Ma- 
niau, kad jis seniai miręs. Ir tik dabar sužinojau, kad karavano varovai 


107 


jį įstūmė į skrynią ir įmetė į upę. Kas jį suras ir atves gyvą, tam gausiai 
atlyginsiu. 

Džigitai nuskubėjo vykdyti chano įsakymo. O vestuves Šakiras nu- 
sprendė atidėti, kol jie grįš. 

Jis pasikvietė senuką, senutę ir Teisinguosius. 

Teisingieji prisipažino savo kaltę, ir chanas nukirto jiems galvas. 
O karavano varovus jis susigrąžino, atsiėmė sumokėtus pinigus ir įmetė 
juos į požemį. 

Tuo laiku gretimame chanate plaukė valtimi per upę senas žvejys. 
Visą dieną jis nieko nesužvejojo ir buvo labai nuliūdęs. Vakarop pa- 
stebėjo, kad tiesiai į jį plaukia kažkokia skrynia. Pagavo ją senis, pri- 
sirišo prie valties ir nuvilko į krantą. 

Skrynia buvo labai sunki. Senis pasišaukė sūnų. 

— Matyt, skrynioje kokios nors brangenybės, — pasakė jis.— Nuneš- 
kim chanui. Tegu pats atidaro ir pirmas pamato, kas skrynioje yra. 

Ir jie nunešė skrynią chanui. 

— Mano viešpatie, mudu su sūnumi atnešėm tau šią skrynią dovanų. 
Radom ją upėje, bet nebuvom jos atidarę ir nežinom, kas ten yra. Pa- 

Chanas atidarė skrynią ir pamatė gražų nualpusį vaikiną. Tuoj at- 
skubėjo chano gydytojai ir jį atgaivino. 

Chanas ėmė teirautis, kas jis, iš kur. 

Vaikinas papasakojo visą teisybę apie save. Kuo ilgiau jis kalbėjo, 
tuo linksmesnis darėsi chano veidas. Gausiai atsilygino jis žvejui ir jo 
sūnui, sukvietė savo Žmones ir pasakė: 

— Jūs visi žinote, kad aš neturėjau vaikų ir todėl visada būdavau 
liūdnas. Dabar aš jau senas, ir šis vaikinas bus mano sūnus. Rytoj, tur- 
gaus dieną, paskelbkit visiems žmonėms, kad aš turiu sūnų, kad jis yra 
mano įpėdinis ir jam perduodu valdžią. 

Kitą dieną turgaus aikštėje susirinko daugybė žmonių. Chano šauk- 
liai skelbė visiems, kad chanas turi įpėdinį ir perduoda jam savo val- 
džią. 

Turgaus aikštėje buvo ir chano Šakiro džigitai, pasiųsti ieškoti Ša- 
kireto. Jie taip pat išgirdo naujieną. Ėmė klausinėti, kas tas vaikinas, 
kurį chanas įsūnijo, ir sužinojo, kad jį rado skrynioj senas žvejys. 

Jie atėjo pas vaikiną, chano įpėdinį, ir papasakojo, kad jo ieško vy- 
resnysis brolis — chanas Šakiras. 

Jaunasis chanas Šakiretas ilgai netikėjo džigitų pasakojimais ir nuėjo 
pas savo įtėvį pasitarti. 

Tėvas išsikvietė džigitus ir pasakė jiems: 

— Mano sūnus Šakiretas dar tik šiandien tapo chanu. Dar nespėjau 
netgi puotos jo garbei iškelti. Tegu jo brolis palaukia tris mėnesius, 
paskui Šakiretas nujos prie trijų kalvų, skiriančių mūsų chanatus. Su juo 
bus trisdešimt džigitų. Tegu jo brolis atjoja taip pat su trisdešimčia dži- 
gitų. Jeigu jie pažins vienas kitą, tai jiems reikės joti į gimtąjį savo 
miestą ir susirasti senąjį tėvą ir mažąją sesutę. Piktoji moteris, kuri pri- 
darė tiek nelaimių, tikriausiai bus nuskriaudusi ir seną vyrą, ir našlaitę. 

Džigitai paklausė chano ir pažadėjo viską papasakoti savo chanui 
Šakirui. 

Po trijų mėnesių Šakiretas, lydimas trisdešimties džigitų, nujojo prie 
trijų kalvų. Šakiras buvo atjojęs anksčiau į sutartą vietą ir nekantriai 
laukė jaunesniojo savo brolio. Jie iš karto pažino vienas kitą, stipriai 
apsikabino ir pravirko iš džiaugsmo. 

Kitą dieną jie išsirengė į didelę kelionę. 

Toli už Ošo miesto sutiko jie sesutę. Ji rinko į maišą kiziaką ir grau- 
džiai verkė dingusių savo brolių. Liesa ir murzina, apskarusi, ji nepažino 
brolių, netgi nežvilgtelėjo į juos. O broliai pažino ją iš graudžių dainų. 
Mergaitės balsas buvo švelnus ir liūdnas. Ilgai klausėsi jos broliai ir 
verkė, o nebeiškentę nušoko nuo žirgų, puolė jos apkabinti. Paskui bro- 
liai paklausė, kur jų tėvas. Sesuo papasakojo, kad piktoji pamotė išvi- 
jusi ją su tėvu ir jiedu dabar nebeturį namų. 

Sėdo visi trys ant žirgų ir nujojo į miestą, o paskui juos jojo visi 
šešiasdešimt džigitų. Žiūri — gatve kiūtina senas elgeta, nuleidęs galvą, 
lazda pasiramsčiuodamas. 

Sūnūs apsidžiaugė, suradę savo tėvą, ir nuskubėjo pas piktąją pa- 
motę. Nuosprendį jai paskelbė vyresnysis brolis, kurį ji pirmą buvo iš 
namų išgujusi. Jie pririšo pamotę prie nejodyto arklio uodegos ir pa- 
leido į lauką. 

Tėvas vėl pasidarė chanas savo žemėje. 

Jo sūnūs Šakiras ir Šakiretas gyveno savo chanatuose, vedė ir daž- 
nai lankydavo vienas kitą. 


Vergo sūnus ir paukštis Zymyrykas 


(Gyveno kitados vienas chanas. Turėjo jis stebuklingą paukštį Zymy- 
ryką. Kiekvieną rytą Zymyrykas papasakodavo, kas dedasi žemėje. 

Bet kartą paukštis dingo. Nusiminęs chanas išsiuntinėjo savo džigitus 
į visas šalis jo ieškoti. 

Džigitai paukščio nerado, grįžo tuščiomis. 

Dar labiau nusiminė chanas, sukvietė žmones ir paskelbė: 

— Kas suras paukštį Zymyryką, tam atiduosiu pusę chanato. 

Tą žinią sužinojo ir vergo sūnus Bekdžalas. Pasiėmė jis lazdą, užsi- 
metė šautuvą ant peties ir taip pat iškeliavo paukščio Zymyryko ieškoti. 

Ėjo dieną, ėjo naktį, nepailsėdamas, nuovargio nepaisydamas, ir pa- 
matė šešis archarus. Nusiėmė nuo peties šautuvą ir taikosi. Bet archa- 
rai ėmė šaukti žmonių balsais: 

— O jaunikaiti, nežudyk mūsų! Mes ne archarai, o žmonės! 

Bekdžalas nustebo ir nuleido šautuvą. 

— Kaipgi jūs pavirtote archarais? — paklausė jis. 

Archarai papasakojo: 

— Kitados mes taip pat ėjome šiuo keliu. Kiek tolėliau nuo čia pa- 
matėme didelę baltą jurtą. Joje nebuvo nė gyvos dvasios, tik didelė 
staltiesė, nukrauta visokiais valgymais. Susėdome aplink ir pradėjome 
valgyti. Bet vos tik užkandome, tuoj pavirtome archarais. Žiūrėk, dži- 
gite, neik į tą jurtą, nevalgyk ten, nes ir tave ištiks toks pat likimas. 

Bekdžalas atidžiai pasiklausė archarų kalbos ir nukeliavo toliau. 
Pamatė baltą jurtą, įėjo vidun. Jurtoje nieko nebuvo, bet ant didelės 
staltiesės jis pamatė gausybę valgių. Nepaklausė Bekdžalas archarų, pa- 
ragavo gardaus valgio. 

Bet vos tik jis atsisėdo ant košmos, kur buvus, kur nebuvus, šast 
i jurtą senė, sugriebė žemių saują, kažką šnabžtelėjo ir pažėrė ją Bek- 
džalui į veidą. Jaunikaitis tuoj pavirto kalnų ožiu. 

Išbėgo jis iš jurtos ir nušokavo kur akys veda, kur kojos neša. Pri- 
bėgo baltus rūmus ir sustojo prie kelio. Tuo metu iš rūmų išėjo graži 
mergaitė, pamatė kalnų ožį ir suprato: „Ne gyvulys čia, o žmogus. Tik- 
Iiausiai piktoji mano motina bus pavertus jį ožiu." 

Pasėmė ji žemių saują, kažką šnabžtelėjo ir sviedė į kalnų ožį. 

Bekdžalas atvirto žmogum. Tada mergaitė pakvietė gražųjį jauni- 
kaitį į rūmus, gerai pavaišino. 

— Dėl ko ėjai tokiu pavojingu keliu — paklausė mergaitė. 

Bekdžalas jai papasakojo, kaip dingo stebuklingasis paukštis Zymy- 
rykas, ir paprašė: 

— Padėk man, gražuole, surasti tą paukštį! 

— Žinau, kur yra paukštis Zymyrykas,— atsakė mergaitė — bet ten 
nukeliauti labai sunku. Va, matai, nuo čia vinguriuoja siauras takelis. 
Juo eidamas, prieisi aukštą, debesis remiančią tuopą, o tos tuopos viI- 
šunėje yra susisukęs lizdą didžiulis juodas paukštis karakušas ir kasmet 
ten peri vaikus. Tačiau atropoja vienakis slibinas, užsikepurnėja viršun 
ir suėda paukštyčius. Jei slibiną užmuši, galėsi eiti toliau. Bet už tuopos 
yra perėja, kurią perlipti galima tik per šimtą metų; už perėjos tanki 
giria — ją pereiti galima tik per devyniasdešimt metų. Už girios yra 
jūra, kuria reikia plaukti aštuoniasdešimt metų. 

— Vis tiek aš eisiu, — atkakliai pasakė Bekdžalas. 

Patiko mergaitei drąsus jaunikaitis, ir jinai ryžosi jam padėti. 

— Tada daryk taip, — pasakė ji, — kai prieisi aukštąją tuopą, pasi- 
slėpk. O vos tik atropos slibinas ir ims kartis į tuopą, šauk. Tiktai gerai 
nusitaikyk — pasistenk pataikyti jam į galvą. Jei nepataikysi — žūsi. 
Kitą dieną atlėks milžiniška juodoji paukštė. Pamatys, kokį gerą darbą 
jai padarei, ir nuneš tave, kur norėsi. 

Bekdžalas padėkojo mergaitei, atsisveikino su ja ir patraukė toliau. 

Po kiek laiko priėjo aukštąją tuopą, išsikasė netoliese duobę, pasislė- 
pė ten ir laukia slibino. 

Trečią dieną išgirdo jaunikaitis švilpiant ir šnypščiant. Tai slibinas 
ropojo artyn. Iš nasrų jam ugnis veržėsi, iš šnervių dūmai rūko. 

Slibinas apsivijo aplink tuopą, ėmė šliaužti aukštyn. -Bekdžalas ilgai 
taikė, o kai iššovė, slibinas dunkstelėjo žemėn. Ten, kur jis nudribo, 
dauba liko. Bekdžalas sukapojo jį į tris dalis ir nukirto jam galvą. 

Tuo metu iš tuopos viršūnės suskambo balsas: 

— Ei jaunikaiti, lipk į viršų, pas mus! 

Bekdžalas pasiėmė slibino galvą ir lipa į tuopą. Pradėjo lipti vidur- 
dienį, o tik saulei leidžiantis prilipo lizdą. 

Milžinės juodosios paukštės vaikai džiaugsmingai sutiko jį ir dėkojo, 
kad išgelbėjo juos nuo mirties. 

— Dabar pasislėpk po mūsų sparnais,— pasakė jie.— Ryt rytą at- 
skris mūsų motina. Ji lies tokias gailias ašaras, kad tau pasirodys, jog. 
pila lietus; nuo jos sparnų plasnojimo kils tokia vėtra, kad akmenys, 
dideli it avinai, riedės nuo kalnų. O kai mūsų motina nutūps ant tuopos, 
viršūnė nuo jos sunkumo nulinks ligi žemės tris kartus. Bet tu nieko 
nebijok. 

Atėjo rytas, saulutė patekėjo. Staiga tartum koks debesis užtemdė 
saulę, prapliupo lietus, akmenys, dideli it avinai, ėmė ristis nuo kalnų. 
Pakilo uraganas. Tai milžinė juodoji paukštė atskrido. Ji nutūpė ant 
tuopos, ir medžio viršūnė nulinko tris kartus prie žemės. 

Pamatė motina, kad jos paukštyčiai gyvi, ir nepaprastai apsidžiaugė. 

— Nejaugi gėris nugalėjo blogį! Kaip jūs išlikote gyvi? 

— Brangioji motule, pirmiausia parodysime tau blogį, — pasakė 
paukštyčiai. Ir parodė jai slibino galvą. 

— Dabar parodykit gėrį — tarė motina. 

Tada paukštyčiai parodė jai Bekdžalą. Juodoji paukštė sugriebė jį 
ir norėjo praryti, bet paukštyčiai ėmė šaukti: 

— Ką darai, motin? Juk jis nugalėjo slibiną. Argi taip reikia jam 
atsidėkoti? 

Paukštė tuojau paleido jaunikaitį. 

— Už gerą aš geru atsimokėsiu— pasakė ji— Prašyk, ko nori. 

— Pernešk mane per perėją, per tankiąją girią ir per plačiąją jūrą. 
Parodyk, kur rasti paukštį Zymyryką. 

Pasisuko paukštė į vieną pusę — pravirko, pasisuko į kitą — nusijuo- 
kė ir prašneko: 

— Tegu bus, kaip nori. Lauk manęs tris dienas, aš parsinešiu maisto. 
tai ilgai kelionei. 

Tai pasakiusi, ji nuskrido. 

Trečią dieną paukštė grįžo, šešiasdešimčia didžiaragių elnių ir šešias-- 
dešimčia riebių archarų nešina. 

Bekdžalas ėmė darinėti skerdienas. Kelias dienas triūsė, o pabaigęs. 
sudėjo mėsą į odinius maišus. 

Po to juodoji paukštė liepė jaunikaičiui sukrauti viską jai ant nuga- 
ros ir pačiam sėsti. Ji atsisveikino su savo paukštyčiais, o paskui per- 
spėjo Bekdžalą: 

— Užsimerk, kitaip apsvaigs galva ir nukrisi žemėn. Atsimerk tik 
tada, kai pasakysiu. Kai skrisiu, žiūrėk į mane. Jei atsigręšiu iš dešinės, 
duok man mėsos, jei iš kairės — duok man vandens atsigerti. 

Su Bekdžalu ant nugaros pakilo jinai į padangę. Kartais paukštė 
skrisdavo žemai ir tada leisdavo Bekdžalui atsimerkti. Kai ji atsukdavo 
galvą iš dešinės, jaunikaitis duodavo jai mėsos, kai iš kairės — pagirdy- 
davo vandeniu. 

Kartą milžinė paukštė prašneko: 

Bekdžalas atsimerkė, pasižiūrėjo į žemę ir atsakė: 

— Žemė atrodo mažytė it avių diendaržis. 

— Tai jau perskridom perėją. 

Skrenda skrenda jie toliau. 

— Atsimerk ir pažiūrėk į žemę, — vėl pasakė milžinė paukštė. 

— Ji ne didesnė už strėlinę,— atsakė jaunikaitis. 

— Tai jau perskridom tankiąją girią. 

Netrukus paukštė trečią kartą pasakė: 

— Žemės visai nematyti — atsakė jaunikaitis. 

— Tai jau perskridom jūrą, — pasakė paukštė ir ėmė leistis. 

Netrukus Bekdžalas išvydo didelį miestą. Milžinė paukštė atsigręžė 
iš dešinės, reikalaudama mėsos. Bet Bekdžalas neberado nė kąsnelio. 
Tada išrėžė gabaliuką mėsos sau iš šono ir pamaitino paukštę. 

Prarijo paukštė tą kąsnelį ir atskrido iki miesto. 

Nusileido ji žemėn ir sako: 

— Visą kelią valgiau gerą mėsą, bet paskutinis gabalas buvo ska- 
niausias. 

— Tas kąsnis buvo iš mano šono. 

Juodoji paukštė buvo patenkinta Bekdžalu ir tarė: 

— Paukštį Zymyryką, kurio tu ieškai, turi pasigrobusi to miesto 
chanė. Jai tarnauja liūtai, tigrai, lokiai, vilkai. Bet jų nebijok — jie žmo- 
nės, paversti žvėrimis. Septynias dienas iš eilės jie miega, septynias de- 
nas — budi. Dabar kaip tik visi miega — ir chanė, ir jos tarnai. Drąsiai 
eik į miestą, rūmuose rasi paukštį Zymyryką. Ant miegančios chanės 
rankos pamatysi auksinę apyrankę. Atsargiai nuimk apyrankę, padova- 
nok mergaitei, kuri tau kelią nurodė, ir ji už tavęs ištekės. Dabar eik. 
Lauksiu tavęs tris dienas. Ilgiau laukti negalėsiu. 

Nuėjo Bekdžalas į miestą. Dvi dienas ieškojo chanės rūmų. Trečią 
dieną juos surado, įėjo vidun ir pamatė miegančią chanę, o prie jos — 
paukštį Zymyryką. 

Bekdžalas pagriebė Zymyryką, atsargiai nuėmė nuo chanės rankos 
apyrankę ir grįžo pas milžinę paukštę. Ji jau buvo pakilusi, bet pamatė 
Bekdžalą, nusileido žemėn, pasiėmė jį kartu su paukščiu Zymyryku ir 
nulėkė atgal. Perskrido jie jūrą, girią ir perėją, grįžo į lizdą tuopos viI- 
šūnėje. Čia Bekdžalas atsisveikino su juodąja paukšte, sėdo ant paukščio 
Zymyryko. Netrukus jis atskrido į baltuosius rūmus, kur gyveno gra- 
žioji mergaitė, ir atidavė jai apyrankę. 

— Dabar aš tavo iki mirties, — pasakė mergaitė. 

Išskrido jie pas chaną, kuriam priklausė nuostabusis paukštis Zymy- 
rykas. 

Prilėkė ežerą ir sumanė pailsėti. Tuo metu ten medžiojo du chano 
sūnūs. Pamatė jie paukštį Zymyryką ir susimokė: 

— Nejaugi mes užleisim pusę chanato vergo sūnui Bekdžalui, o pa- 
tys liksim be nieko? Verčiau jį nužudykim. 

Prijojo prie jo, nulipo nuo arklių ir sako: 

— Bekdžalai, tu jaunesnis už mus. Nuvesk pagirdyti mūsų žirgus. 

Bekdžalas, nieko pikto nemanydamas, paėmė žirgus, nuvedė prie 
ežero. Chano sūnūs pritykino ir įstūmė jį vandenin. Ketino jie ir nuo- 
taką nužudyti, bijodami, kad jų neišduotų. Bet vos tik chano sūnūs 
priėjo prie jos, mergaitė paniro į ežerą ir išplaukė, pavirtusi gulbe. 

Chano sūnūs sugriebė paukštį Zymyryką ir nujojo šuoliais pas tėvą. 

Pamatė tėvas mylimą savo paukštį, labai nudžiugo, sukvietė visus 
žmones, iškėlė didele puotą ir paskyrė savo sūnus dviejų gretimų miestų 
valdytojais. 

Paukštį Zymyryką chanas patupdė į ankstesnę vietą, bet tasai visą 
laiką tylėjo. 

Kasdien klausia chanas paukštį, kas gero ir kas blogo atsitiksią, bet 
paukštis Zymyrykas vis tyli. 

Vieną dieną atėjo į miestą Bekdžalas su savo nuotaka, kuri jį iš- 
gelbėjo. Kai tik jis įžengė į chano rūmus, paukštis Zymyrykas prašneko: 

— Štai tikras narsuolis. Jis surado mane. O chano sūnūs svetimą 
žygdarbį paskelbė kaip savo. 

Chanas labai apsidžiaugė, kad paukštis prašneko, išklausinėjo smul- 
kiai Bekdžalą, 0 tas papasakojo visą teisybę, ničnieko nenuslėpdamas. 

Miestą greit apskriejo žinia, kad paukštį Zymyryką surado vergo 
sūnus Bekdžalas, o ne chano sūnūs. 

Chanas turėjo tesėti pažadą — atiduoti Bekdžalui pusę chanato. Taigi 
chano sūnūs nieko negavo. 

O paukštis Zymyrykas dabar pranašavo ateitį dar geriau negu pirma. 


Aukso žiedas 


Pasakoja žmonės, kad kitados, senais, labai senais laikais, gyveno nu- 
karšęs senukas ir senutė. Turėjo jie lūšnelę ant didelės upės kranto, 
o mažyčiame dirbamos žemės sklypelyje pasisėdavo sorų ir taip misdavo. 

Turėjo jie vienintelį sūnų, vardu Akdžureką. 

Ėjo dienos, slinko metai, ir senukas ramiai apleido šią žeme. 

Per visą savo amželį jis sutaupė devynis auksinius. 

Vieną dieną pasišaukė senoji motina sūnų ir tarė: 

— Sūnau mano, tavo tėvas paliko mums devynis auksinius. Paimk 
tris, nueik į turgų ir nupirk, kas mums reikalingiausia. 

Akdžurekas pasiėmė tris auksinius, įsirišo į mazgelį, užsikišo už ančio 
ir nuėjo į turgų. Ten buvo pilna žmonių; jie būriavosi, dėl kažko gin- 
čijosi ir šūkavo. Jaunikaitis dar nebuvo niekad turgaus matęs. Jį ap- 
kurtino tas neįprastas ūžesys, sambrūzdis, tad stovėjo nuošaly nė nekrus- 
teldamas. 

Tuo tarpu ėjo pro šalį žmogus. Jis vedėsi medžioklinį šunį ir baisiai 
jį pliekė. Šuo taip gailiai inkštė, kad Akdžurekas neištvėrė ir paklausė: 

— Dėde, kam taip smarkiai muši savo skaliką? 

— Kas tau darbo? — atrėžė praeivis.— Nusikalto, todėl ir mušu. Va- 
kar per medžioklę jis paleido elnią. Už tai ne tik mušti, bet ir užmušti 
Teikia. 

Praeivis vėl trenkė šuniui per galvą. 

Skalikas dar gailiau suinkštė ir pargriuvo. 

— Dėde, juk šuo — gyvas padaras, reikia jo gailėtis. Verčiau par- 
duok man. Kiek už jį nori? — paklausė Akdžurekas. 

— Duok tris auksinius ir veskis, — atsakė tas. 

Akdžurekas išsitraukė iš ančio tris auksinius, atidavė juos žiauria- 
jam žmogui, pasiėmė skaliką ir nužingsniavo namo. 

Dar iš tolo jis ėmė šaukti: 

— Brangioji motule, eikit čia, aš parsivedžiau namo laimę! 

Išbėgo močiutė, pamatė primuštą skaliką ir paklausė: 

— Kas čia dabar, sūneli? Argi tas pilkas skalikas ir yra laimė? 

— Laimė, — atsakė sūnus.— Atidaviau už jį tris auksinius. 

Motina pliaukštelėjo rankomis ir sušuko: 

— Kad tave kur galas su tokia laime!.. Už šunį tris auksinius su- 
mokėjo! Argi toks turtingas esi, kad pinigus mėtai? 

Kai atėjo kita turgaus diena, motina vėl davė jam tris auksinius 
ir tarė: 

— Žiūrėk, sūneli, dabar nebepirk nereikalingų mums daiktų. 

Akdžurekas greit atbėgo į turgų ir pamatė žmogų, baltą katiną be- 
velkantį. Nuskubėjo Akdžurekas prie jo ir paklausė: 

— Dėde, kodėl kankini katiną? Kuo jis nusikalto? 

— Tas katinas vogčiomis išlaka pieną. Įkyrėjo man. Velku jį prie 
upės ir įmesiu į vandenį, — atsakė žmogus. 

— Kam jį skandinsi? Verčiau parduok man. Kiek už jį nori — pa- 
klausė Akdžurekas. 

— Duok tris auksinius. 

Atidavė Akdžurekas jam tris auksinius, pasiėmė katiną ir nužingsnia- 
vo namo. Motina išėjo jo pasitikti ir klausia: 

— Ką šiandien nupirkai, sūneli? 

— Šiandien nupirkau katiną, — atsakė Akdžurekas. 

— Už visus tris auksinius? 

— Už visus. 

Sį kartą motina nebesitvėrė piktumu: 

— Nejaugi toks esi kvailas, kad mane nori į baisų skurdą įstumti? 
Eik iš čia. Gyvenk, kaip moki. Man tu nebe sūnus! 

Išvarė motina savo sūnų. Sūnus išėjo kur akys veda, kur kojos neša, 
su šunim ir baltu katinu. Nežinia, ilgai ar trumpai jis ėjo, tik priėjo 
kartą didelį ailą, kur gyveno mula. Jaunikaitis stojo pas jį tarnauti, 

o gautą maistą dalindavo į tris dalis: sau, šuniui ir katinui. Taip praėjo 
metai. Jaunikaitis atėjo pas mulą ir sako: 

— Gerbiamasis mula, turiu seną motiną, sumokėk man už darbą ir 
išleisk mane. 

Mula sutiko, pripylė vieną maišą kviečių, o kitą smėlio ir tarė: 

— Štai du maišai. Rinkis, katras labiau patinka. 

Akdžurekas pakilnojo abu maišus. Maišas su smėliu buvo sunkesnis, 
tad jį ir pasiėmė. 

Ėjo ėjo ir vieną dieną priėjo nendryną. Buvo sausra, ir nendrynas 
užsidegė. O nendryne stovėjo mergaitė ir negalėjo iš ugnies išbėgti. 
Akdžurekas šoko jos gelbėti, atrišo maišą ir smėliu gaisrą užgesino. 
Mergaitė buvo chano duktė. Ji papasakojo, kad, bevaikščiodama su 
draugėmis, pasiklydo nendryne, o paskui kilo gaisras ir ji vos nesudegė. 

— Dabar, džigite— paprašė ji —nuvesk mane pas tėvą. Jis apdo- 
vanos tave, bet neimk nei aukso, nei sidabro. Prašyk auksinio žiedo. 
Jis turi stebuklingą galią: galės išpildyti kiekvieną tavo norą. 

Akdžurekas paėmė mergaitę už rankos ir nuvedė į chano rūmus. 
Iš paskos jam bėgo šuo ir katinas. 

Tuo metu chanas, manydamas, kad dukra žuvo, ruošė jai šermenis. 
O kai ji grįžo gyva ir sveika, šermenys virto linksma puota. Duktė viską 
papasakojo ir paprašė tėvą, kad dosniai atsilygintų jaunikaičiui už jos 
išgelbėjimą. 

Akdžurekas keletą dienų paviešėjo pas chaną, 0 paskui paprašė, 
kad leistų jį namo. 

Chanas palaimino jaunikaitį, davė jam geriausią žirgą su brangiu 
balnu ir puošnius drabužius, skalikui užsegė auksinį antkaklį, dvylika 
kupranugarių apkrovė auksu ir sidabru. Bet Akdžurekas sako chanui: 

— Mano chane, nereikia man nei aukso, nei sidabro, duok man tik 
aukso žiedą. 

Chanui buvo gėda prieš žmones neišpildyti šauniojo jaunikaičio 
prašymo, ir jis sutiko. Užmovė Akdžurekui ant piršto savo žiedą ir tarė: 

— Šis žiedas turi stebuklingą galią. Matyt, mano duktė tau apie jį 
papasakojo. Tačiau tu niekam neatskleisk žiedo galios, kitaip jį prarasi. 

Ir Akdžurekas iškeliavo. Beeidamas jis nusimovė nuo piršto žiedą, pa- 
sidėjo ant delno ir sako: 

— Nagi, stebuklingasai žiede, padaryk, kad aš, mano šuo ir katinas 
atsidurtume namie. 

— Užsimerkit visi trys, — prašneko žiedas ir pats užsimovė ant piršto 
jaunikaičiui. 

Jie užsimerkė ir akimirksniu atsirado namie. 

Nuo to laiko Akdžurekas su motina gyveno visko pertekę, o žiedas. 
jiems visada padėdavo. 

Atėjo metas jaunikaičiui vesti. Jis ir sako motinai: 

— Motule mano, nueik pas chaną Šamyrą ir paprašyk, kad leistų 
už nianęs savo dukrą. 

— Ką čia sugalvojai? — nustebo senutė— Mes neturtingi. Nejaugi 
chanas atiduos mums savo dukrą? Nešok per aukštai, geriau vesk pa- 
prastą mergaitę. 

Bet sūnus nenusileido, ir motina nuėjo pas chaną. 

Senutė įėjo į rūmus ir pasisakė atėjusi piršlėsna pas chano dukterį. 

Chanas Šamyras su pagarba ją priėmė, bet vargšui atiduoti dukters 
nenorėjo. Kiek pagalvojęs, jis tarė: 

— Kad tu, motin, atėjai sūnaus piršti, nieko nesakysiu. Bet nuo am- 
žių yra toks paprotys: be išpirkos nė viena mergaitė neišteka. Atvaryk 
šimtą juodų ristūnų, šimtą greitakojų kuprių, šimtą gyvų lapių, šimtą 
sabalų, atvežk šimtą brokatinių chalatų ir didelę baltą šimtasienę jurtą, 
gražių gražiausiai ištaisytą. Tada atiduosiu savo dukterį tavo sūnui. 

Sėnutė parėjo namo nuliūdusi ir viską papasakojo savo sūnui. 

— Nenusimink, motin, — nuramino Akdžurekas,— tuoj mes viską tu- 
rėsim. 

Jis išėjo iš jurtos, nusiėmė žiedą nuo piršto, pasidėjo ant dešiniojo 
delno ir sako: 

— Nagi, stebuklingasis žiede, kad man čia būtų šimtas ristūnų, šim- 
tas greitakojų kuprių, šimtas gyvų lapių, šimtas sabalų, šimtas brokati- 
nių chalatų ir viena didelė balta šimtasienė jurta, gražių gražiausiai iš- 
taisyta. 

— Užsimerk,— prašneko žiedas ir pats užsimovė ant piršto. Atsimer- 
kęs jaunikaitis pamatė šimtą juodų ristūnų, šimtą greitakojų kuprių, 
šimtą gyvų lapių, šimtą sabalų, šimtą brokatinių chalatų ir didelę baltą 
šimtasienę jurtą, gražių gražiausiai ištaisytą. 

Jaunikaitis pažadino motiną, pasodino ją ant vieno ristūno, didžiąją 
'jurtą ir brokatinius chalatus sukrovė ant šimto greitakojų kuprių ir iš- 
"keliavo pas chaną. 

Veikiai jie atjojo į chano rūmus. 

Nustebo chano tarnai, pamatę nepaprastą karavaną, ir nuėjo pasakyti 
„chanui. 

Suviliojo chaną tokie turtai, be to, ir savo žodžio jam buvo gėda at- 
:sisakyti. Jis iškėlė didelę puotą ir išleido savo dukterį už Akdžureko. 

Po vestuvių Akdžurekas parsivežė jaunąją žmoną į savo namus, ir jie 
gyveno visko pertekę. 

Bet chano dukra buvo nepatenkinta, kad ištekėjo už paprasto žmo- 
gaus. Ji visai jo nemylėjo ir tik ieškojo dingsties jį pamesti. 

Kasdien ji klausinėdąvo vyrą, kaip jis gavo tokius didelius turtus. 
Bet Akdžurekas tylėdavo. 

Kartą ji pasikvietė svečių, nugirdė vyrą, ir tasai, užmiršęs perspė- 
jimą, papasakojo apie stebuklingą savo žiedą. 

Tą pačią naktį Žmona numovė jam nuo piršto žiedą ir pabėgo iš 
namų. 

Nubudo rytą Akdžurekas, žiūri — ogi jis guli senojoje savo lūšne- 
lėje, užsiklojęs suplyšusiais kailiniais, o šuo ir katinas susirietę prie 
slenksčio. 

Iš to sielvarto Akdžurekas trenkė kumščiu sau į galvą, graudžiai 
pravirko ir ėmė barti šunį ir katiną, kad jie nė karto jam niekuo nepa- 
-dėję. 

Katinas ir šuo išbėgo iš lūšnelės, ėmė tartis, kaip čia šeimininkui 
bėdoj padėjus, ir ryžosi surasti klastingąją moterį, atimti iš jos aukso 
:Zeidą. 

Šuo ir sako katinui: 

— Mudu traukiam į tolimą kelionę, o mūsų šeimininkas neturi ko 
valgyti. Reikia iš pradžių jam maisto prinešti. O tu, kvaileli, apie tai 
nė nepagalvojai. 

Juodu nubėgo į krūmus. Šuo gaudė fazanus ir kiškius, o katinas — 
putpeles. Prigaudė žvėrelių ir paukščių tiek daug, kad būtų užtekę ke- 
Jiems mėnesiams. Nunešė viską šeimininkui ir leidosi į kelionę. 

Ilgai jie ėjo ir priėjo gilų ežerą. Skalikas žvilgtelėjo į katiną ir sako: 

— Aš galiu perplaukti šį ežerą, o kaip tu perplauksi? 

— Plaukti aš nemoku, bet juk tu ištikimas mano draugas, taigi mudu 
neturim vienas kito palikti. Aš atsitūpsiu tau ant nugaros, o tu plauksi— 
atsakė katinas. 

Skalikas sutiko, pasitupdė katiną ant nugaros ir perplaukė ežerą. 
Ant kito kranto stovėjo didelis miestas, kur gyveno vien tik pelės. 

— Broleli mano, katinėli, dabar tu gali kiek tik nori prisimedžioti. 
Parodyk, ką moki. 

Katinas laksto, gaudo peles, o skalikas neša jas į krūvą. Taip jie 
sunešė visą kalną pelių. Tada pelių valdovas sušaukė gyvas išlikusias 
peles ir pamatė, kad jų maža belikę. Išlindo su savo palyda iš olos ir 
nuėjo pas katiną. 

— Gerbiamasis katine,— tarė jis — nuolankiai prašau tave: nebe- 
naikink mūsų taip negailestingai. Verčiau pasakyk, ko tau reikia, mes 
išpildysim tavo prašymą. 

Katinas atsakė: 

— Mūsų šeimininkas turėjo stebuklingą aukso žiedą. Jis vedė chano 
Samyro dukterį, bet toji pikta moteris pavogė žiedą ir pabėgo. Jei ne- 
surasit žiedo, nė vienos iš jūsų gyvos nepaliksiu. 

Valdovas liepė mušti būgnus ir sukvietė visas savo karalystės peles. 

— Kas gali surasti pavogtą žiedą? — paklausė valdovas. 

Užpakaly visų stovėjo mažytis baltas peliukas. Jis išėjo į priekį ir 
tarė: 

— Aš žinau, kur jis. Eidama gulti, piktoji moteris įsideda jį į burną. 

— Jei išvogsi iš jos žiedą, paskirsiu tave pirmuoju viziriu,— pažadė- 
jo pelių valdovas. 

Baltasis peliukas drauge su katinu ir skaliku nuslinko naktį į moters 
namus. 

— Stovėkit prie durų, o aš įlįsiu jurton ir pavogsiu iš jos žiedą — 
pasakė peliukas. 

Tyliai tylutėliai prislinko jis prie moters, uodegyte pakuteno jai nosį; 
toji sučiaudėjo, ir žiedas iššoko iš burnos. 

Peliukas pačiupo žiedą ir atidavė katinui ir šuniui. Tie padėkojo ir 
iškeliavo. 

Beeidami jiedu susiginčijo, katras žiedą geriau išsaugos. Ilgai ginči- 
josi, galop šuo nusileido katinui. Šis įsikando žiedą, ir jiedu iškeliavo 
toliau. 

Vėl priėjo ežerą. Skalikas pasitupdė katiną ant nugaros, nuplaukė 
iki vidurio, bet kur buvus, kur nebuvus atlėkė varna ir kad pradės ka- 
poti katiną! Iš skausmo katinas kniauktelėjo ir išmetė žiedą. 

Kai jiedu priplaukė krantą, katinas nušoko ant žemės, o skalikas 
klausia: 

— Ar nepametei žiedo? 

Katinas nuliūdęs tarė: 

— Bark mane, broleli mano. Vidury ežero atlėkė varna ir taip ėmė 
mane kapoti, kad aš išmečiau žiedą į ežerą. 

Skalikas labai supyko, sušuko rūsčiai: 

— Kad būčiau žinojęs, jog tų toks kvailys, nieku gyvu nebūčiau 
davęs tau žiedo! Nors plyšk, o žiedą surask. Be žiedo šeimininkui nė 
į akis negalim pasirodyti. 

— Nepyk, broleli,— atsakė katinas, — ieškosim ir rasim. Tikriausiai 
žiedą jau bus prarijusi kokia nors žuvis. Patupėkim ant kranto, kai tik 
kokia žuvelė išnirs, aš ją sugriebsiu. Gal ji mums padės žiedą surasti. 

Tupi jie ir žiūri — išniro žuvis auksine galva, sidabrine uodega, pri- 
plaukė prie kranto. Katinas ją sučiupo, bet žuvis staiga prašneko: 

— Šaunieji drąsuoliai, nežudykit manęs. Mane suėdę, vis tiek sotūs 
nebūsite. Verčiau sakykit, ko jums reikia. Juk aš esu šio ežero Žuvų 
karalienė ir galiu jums padėti. 

— Jei tiesą sakai, nežudysim tavęs. Pametėm ežere aukso žiedą. Su- 
rask žiedą, tada gyva liksi — pasakė katinas ir skalikas. 

Žuvų karalienė panėrė į vandenį, sušaukė visas žuvis ir klausia, ar 
jos nežinančios, kur dingęs aukso žiedas. Viena mažytė žuvelė sako: 

— Aš žinau, kur aukso žiedas. Jį prarijo gružlys. 

Tada žuvų karalienė įsakė surasti gružiį. 

Žuvys greitai jį surado. Gružlys buvo labai išsigandęs ir, išsproginęs 
akis, baugščiai dairėsi. 

Žuvų karalienė priplaukė su gružliu prie kranto ir tarė katinui ir 
skalikui: 

— Tas gružlys prarijo jūsų žiedą. Imkit jį ir darykit su juo, ką norite. 

Skalikas pagriebė gružlį, katinas perrėžė jam pilvą, ir žiedas iškrito. 
Katinas čiupo žiedą ir pasileido bėgti, norėdamas pirmasis jį nunešti 
seimininkui. Skalikas puolė jo vytis, buvo bepavejąs, bet katinas įsi- 
korė į medį. 

— Vis tiek ilgai ten neištupėsi, — pasakė šuo.— Sparnų neturi, anks- 
čiau ar vėliau turėsi žemėn nulipti. 

Tupėjo jie tris dienas, tris naktis ir baisiai išalko. Pagaliau, ką da-- 
rys, susitarė nešią žiedą kartu. 

Greitai parskuodė jiedu namo ir atidavė šeimininkui aukso žiedą. 

Akdžurekas labai apsidžiaugė, padėkojo katinui ir šuniui, paskui pa- 
sidėjo žiedą ant dešinio delno ir tarė: 

— Stebuklingasis žiede, tegu chano Šamyro duktė atsistoja prieš ma- 
ne, tegu atsiranda rūmai, ne blogesni už paties Šamyro rūmus, tegu ten 
būna pilna valgių ir gėrimų. 

— Užsimerk, viskas bus išpildyta,— prašneko žiedas. 

Akdžurekas užsimerkė, o kai atsimerkė, chano duktė stovėjo priešais 
jį ir maldavo dovanoti. 

Akdžurekas nepaisė neištikimos žmonos, klastingos moteries ašarų, 
pririšo ją prie nejodyto žirgo, ir tas nulėkė stačiu kalnų takeliu; jei bus 
lemta, moteris išsigelbės, jei ne — galą gaus. 

Dabar Akdžurekas labai saugojo aukso žiedą, ir šis jam atnešė laimę. 


Berniukas ir burtininkas 


(Gyveno kitados pasaulyje senis ir senė. Turėjo jiedu sūnų ir kelis gy- 
vulius. Bet vienais metais buvo tokia rūsti ir ilga žiema, kad nuo šalčio 
ir bado iškrito visi gyvuliai. Senukai visai nusigyveno ir sumanė ati- 
duoti sūnų į miestą tarnauti. 

Senis labai krimtosi, kad reikės skirtis su vienturčiu sūnumi. Bet tuo 
metu visi Žmonės gyveno sunkiai, ir niekas berniuko nepriėmė. 

Taigi kelis kartus jie grįžo iš miesto nieko nepešę. 

Kartą senis, eidamas namo, atsisėdo ant didelio akmens pakelėje pa- 
ilsėti ir atsiduso. 

Žiūri — prieš jį bestovįs baltabarzdis nykštukas ir klausia: 

— Kam mane šaukei? 

— Nešaukiau. Tik pavargęs atsidusau,— atsakė senis.— O kas tu esi? 

— Mano vardas Okiušas. Aš žinau, kad tu kelis kartus buvai nu- 
vedęs sūnų į miestą. Sakyk, ko ten tau reikėjo. 

— Sunku pasidarė gyventi — atsakė senis.— Ieškojau žmogaus, gal 
sūnui darbo duotų. 

— Kad taip, tai atiduok jį man, — tarė baltabarzdis.— Aš jį mokysiu. 
Lygiai po metų ateik ir galėsi pasiimti sūnų. 

Taip taręs, jis davė varguoliui auksinį, paėmė berniuką už rankos ir 
tuojau pat dingo drauge su juo. 

Po metų varguolis atėjo pas baltabarzdį nykštuką pasiimti sūnaus. 


124 


Baltabarzdis kažką šnipštelėjo, ir akies mirksniu prieš senį stojosi 
septyni juodi katinai. 

— Atspėk, katras čia tavo sūnus, ir pasiimk jį — pasakė burtininkas. 

Senis niekaip negalėjo savo sūnaus atpažinti, gailiai pravirko ir grį- 
žo namo. 

Kitais metais tėvas vėl atėjo pas baltabarzdį. Bet ir šį kartą burtinin- 
kas kažką šnipštelėjo ir prieš senį stojosi septynios rudos lapės. 

Varguolis vėl negalėjo atpažinti sūnaus ir išėjo tuščiomis. 

Taip praėjo keletas metų. Tėvas, neatpažinęs sūnaus, kaskart su aša- 
romis grįždavo namo. 

Kartą burtininkas jam tarė: 

— Štai jau šešeri metai tu savo sūnaus neatpažįsti. Jeigu neatpažinsi 
ir septintą kartą, jis visą amžių pasiliks pas mane vergauti. 

Pravirko vargšas senukas ir susisielojęs nukiūtino namo. 

Burtininko Okiušo dukteriai pagailo senuko. Pasivijo jį ir sako: 

— Mano tėvas — burtininkas, bet ir aš ne mažesnė burtininkė. Da- 
bar jis pasistengs tavo sūnaus nebeišleisti, ir jam reikės vergauti visą 
amžių. Kitais metais jis atves septynis juodbėrius eržilus. Tavo sūnus 
bus trečias iš dešinės, ir tuoj jį stverk. 

Praėjo metai. Senis vėl atėjo pas burtininką. 

lr vėl burtininkas kažką sušnibždėjo, ir stojosi prieš varguolį septyni 
juodbėriai eržilai. 

Varguolis nesumišo, stvėrė už kamanų trečiąjį eržilą ir sušuko: 

— (Čia mano sūnus! 

Ir burtininkas turėjo atiduoti jam sūnų. 

Kai jie parėjo namo, sūnus sako tėvui: 

— Gražioji Okiušo duktė išmokė mane burti. Klausyk, tėve: aš pa- 
siversiu juodu žirgu, nuvesk mane į turgų, parduok, bet kamanas pa- 
silik. 

Senis nusivedė juodąjį žirgą į miestą, pardavė už didelius pinigus, 
o kamanas už ančio užsikišo. 

O jaunikaitis pasivertė paukščiu ir pirma tėvo parskrido namo. 

Senukas įkalbėjo sūnų dar kartą pasiversti juodu žirgu ir vėl 
nuvedė į turgų. Šį kartą jis užsiprašė už žirgą labai brangiai, ir niekas 
jo nepirko. Pagaliau priėjo prie senuko vienas turtingas pirklys ir ilgai 

žiūrinėjo juodąjį žirgą. Jis pasiūlė tūkstantį auksinių, bet prašė atiduoti 
ir kamanas. 

Senukas susiviliojo auksu, paėmė pinigus, atidavė žirgą su kamano- 
mis, o pats nužingsniavo namo, tikėdamasis, kad ir sūnus tuoj pareis. 

Tačiau ristūną buvo nupirkęs burtininkas Okiušas. Parsivedė žirgą 
namo ir šaukia dukterį: 

— Pririšk kuo stipriau šį žirgą! 

Mergaitė nuvedė žirgą į arklidę, o jaunikaitis kad ims ją maldauti: 

— Padėk man dar kartą, paleisk mane. 

Mergaitei pagailo jaunikaičio, ji paleido žirgą, atėjo pas tėvą ir sako: 

— Ištrūko žirgas ir pabėgo. 

Burtininkas Okiušas pats pasivertė juodbėriu ristūnu ir puolė vytis 
bėglį. Kai jau buvo bepavejąs, jaunikaitis pasivertė pantera. Tada Okiu- 
šas pasivertė tigru ir vėl vejasi. 

Pantera pribėgo prie dviejų mergelių, sėdinčių ant upės kranto, pa- 
sivertė žiedu ir nukrito joms prie kojų. Viena mergelė buvo bajaus 
duktė. Ji pamatė žiedą, užsimovė ant piršto ir nuėjo su drauge namo. 

O Okiušas pavirto džigitu ir nusekė paskui mergeles į bajaus jurtą. 

— Iš kur eini, sūneli, kas toks esi? — paklausė bajus. 

— Einu iš tolimos rytų šalies. Beeidamas sustojau išsimaudyti upėje. 
Nusimoviau nuo rankos žiedą, padėjau ant kranto, bet visai jį pa- 
miršau ir nuėjau toliau. Paskui atsiminęs grįžau atgal, bet žiedo nebe- 
radau. Jūsų dukra buvo toj vietoj, kur aš maudžiausi, ir ant jos rankos 
pamačiau savo žiedą. Pasakyk, bajau, kad ji man žiedą grąžintų. 

— Dukrele,— tarė bajus,— jeigu žiedas jo, atiduok jį greičiau. 

Mergelė nusimovė nuo piršto žiedą, bet tasai virto kviečių grūdais 
ir pabiro žemėn. O burtininkas virto višta ir ėmė kviečius lesti. Liko tik 
vienas grūdelis, bet burtininkas nespėjo jo sulesti — jis virto soromis. 

Beregint burtininkas virto žvirbliu ir ėmė džiuobsėti smulkius grū- 
delius. Bet nespėjo jis nė apsidairyti, o vienas grūdelis jau pavirto 
raudonkoju sakalu. Aukštai iškilo sakalas, o paskui lyg akmuo krito ant 
žvirblio ir suleido aštrius nagus jam į galvą. 

Taip berniukas išsivadavo nuo piktojo burtininko Okiušo, vėl at- 
virto žmogum. Dabar jis jau buvo užaugęs. Jis nuėjo į burtininko na- 
mus, išvadavo visus žmones, kurie vargo po žeme, ir vedė jo dukterį. 
Grįžęs namo, iškėlė didelę puotą ir gyveno sau laimingai. 


Neklaužados seserys 


Nežinia, ar tikrai taip buvo, ar ne — gyveno kadaise senis ir turėjo 
tris dukteris. 

Dukterys buvo nepaklusnios ir tėvams suteikdavo daug rūpesčių. Kai 
motina mirė, jos pasidarė dar didesnės neklaužados. Tėvas liepia ne- 
triukšmauti, o dukterys, lyg tyčia, kad pradės šūkauti bežaisdamos. 
"Tėvas liepia ką nors padaryti, o dukterys dedasi sergančios. Tėvas lie- 
pia padėti apsiruošti, o jos visaip išsisukinėja. 

Sumanė kartą mergaitės eiti į mišką uogauti. Tėvas ilgai jas įkalbi- 
nėjo, kad neitų vienos, bet dukterys, žinoma, užsispyrė, ir tiek. 

— Dar paklysite,— perspėjo jas tėvas. 

Mergaitės nė nemanė klausyti. Tada tėvas išėmė iš skrynios šukas 
ir padavė vyresniajai dukteriai; jaunesniajai davė adatą, o jauniausia- 
jai — veidrodėlį. 

— Nepameskit,— sako tėvas, — tie daiktai stebuklingi. Jei ištiks jus 
nelaimė, jie padės. 

Paėmė vyresnioji duktė šukas, jaunesnioji — adatą, o jauniausioji — 
veidrodėlį, ir visos trys išėjo į mišką. 

Jos ilgai vaikščiojo po mišką, uogų prisirinko pilnas pintines. Pra- 
dėjo temti. Seserys nutarė, kad jau metas traukti namo. Eina eina, o miš- 
ko nei galo, nei krašto nematyti. Įsibaimino seserys ir ėmė verkti. 

Visą naktį miške prabuvo. 

Rytą seserys vėl ėmė ieškoti kelio, tačiau tik vakare vargais negalais 
iš miško išėjo. Bet atsidūrė visai kitoje pusėje, nepažįstamoje vietoje. 

Ėjo ėjo seserys ir labai pavargo. Tik žiūri — stovi vieniša jurta. 

Įėjo seserys į jurtą, o ten mažutė mergytė besėdinti. + 

— Kas čia gyvena? — paklausė jos. 

— Čia gyvena pikta ragana, — atsakė mažoji mergytė. 

— O kaip tu čia patekai? — vėl klausia trys seserys. 

— Pagrobė mane ragana ir čia atsivedė. Rytą ji atsives kitą mer- 
gaitę, o mane papjaus ir suvalgys. Ragana kas naktį eina medžioti. 

Seserys labai išsigando, bet vis dėlto pasiliko nakvoti — bijojo naktį 
eiti į stepę; o išeiti sumanė anksti rytą, kol ragana nebus grįžusi. 

Taip jos ir padarė. Vos pradėjo švisti, seserys pasiėmė mažąją mer- 
gytę ir iškeliavo. 

Ragana grįžo pikta, pavargusi ir alkana. Žiūri — mergytės nėra. 

„Toli ji nenuėjo“,— pagalvojo ragana ir šoko vytis. Greit seserys 
išgirdo, kad žemė dunda, tartum visas arklių tabūnas jas vytųsi. Apsi- 
dairė ir mato — ragana tuoj ims jas ir pavys. 

Daug negalvodama, vyresnioji sesuo metė raganai po kojų šukas. Be- 
regint toje vietoje išaugo tanki, neperžengiama giria. 

Ragana išsirovė sau du dantis. Iš vieno pasidarė kirvį, iš kito — 
pjūklą. Brūkštels pjūklu, trenks kirviu —ir medis griūva. Taip ragana 
prasiskynė sau kelią per mišką. 

Vėl ragana mina mergaitėms ant kulnų. Tik švyst antroji sesuo metė 
ant kelio adatą, ir išaugo toje vietoje aukštas, debesis siekiantis kalnas. 

Vos ne vos perkopė piktoji ragana tą kalną. Jau buvo visai bepasi- 
vejanti mergaites, bet jauniausioji sesutė numetė veidrodėlį, ir tasai 
pavirto giliu ežeru. 

Stovi ragana ant vieno kranto, o seserys ir mažoji mergytė — ant 
kito. 

Nežino senė, kaip jai į kitą krantą perplaukti. 

— Kaip jūs perplaukėt į kitą krantą? — saldžiu balseliu paklausė 
ragana. 

— Mes plaukėm prisirišusios prie kaklų po sunkų akmenį, — atsakė 
mažoji mergytė. 

Patikėjo ragana mergytės žodžiais, prisirišo prie kaklo didžiulį akme- 
nį, šoko į vandenį ir beregint nuburbėjo į dugną. 

Dabar seserims jau niekas nebekliudė laimingai pareiti į gimtąją 
jurtą. Niekada jos su tėvu nebesiskyrė, pasidarė paklusnios dukros. 

Drauge su jomis gyveno ir jų išgelbėtoji mergytė. 


Trys juodasparnės gulbės 


"Turėjo senukas du sūnus. 

Mato senelis, kad nebeilgai gyvens, pasišaukė sūnus ir sako: 

— Mano vaikai! Kai numirsiu, visą mano turtą pasidalinkite po ly- 
giai. 

Bet vos tiktai senukas mirė, visą turtą susigrobė vyresnysis brolis. 

Supyko jaunesnysis ir sako: 

— Gerai! Jei tu toks, man nieko nereikia. Aš ir be tavęs savo dalį 
gausiu. 

Ir išėjo jaunesnysis sūnus iš tėvo jurtos. 

Išėjo kur akys veda, kur kojos neša. Eina ir galvoja, kad daug ne- 
teisybės pasaulyje. Vieni visko pertekę, kiti nieko neturi. ,,Kad taip bū- 
tų mano valia — mąsto jis, — visus žmones laimingus padaryčiau. Visi 
gerai gyventų ir turtuoliai neskriaustų vargšų.“ 

Taip mąsto sau vaikinas, tik staiga žiūri — priešais jį gili kiaurymė. 
Į tą kiaurymę eina mediniai laiptai. 

Sustojo vaikinas ir svarsto: „Kas ten yra, toje kiaurymėje?“ 

Pagavo jį smalsumas: ėmė lipti žemyn. O pakopų tiek daug — lipa 
lipa vaikinas, nė dienos šviesos neberegi. 

Galop prilipo dideles sunkias duris. 

Pastūmė tas duris ir žiūri — rūmuose besąs. 

Daug tuose rūmuose kambarių. Visi brangiai išpuošti, šilkiniais kili- 
mais iškloti, šviesūs žibintai dega. 

Vaikinas eina iš vieno kambario į kitą, dairosi. Pagaliau priėjo pas- 
kutinį. Atvėrė duris, žiūri — sėdi ant pagalvių mergina. Kasos juodos, 
skruostai rausvi, dantys kaip perliukai. O akys piktos. 

— Kas tu toksį Kaip čia atsiradai? — klausia ji piktai. 

— Iš žemės atėjau, iš kalnų, — savo vaikinas, — tik nežinau, kaip atgal 
grįžti. 

— Atėjai, tai ir pasilik čia amžinai! — sušuko mergina ir šoko bėgti 
iš kambario. 

Tuoj visi žibintai rūmuose užgeso. Vaikinas spėjo tiktai nusitverti už 
šilkinės skaros, kuria mergelė buvo pečius apsigaubusi. 

Bėga jis paskui gražuolę, o ji pripuolė prie durų, atidarė jas, pavirto 
juoda gulbe ir nuskrido. Tik skarelė vaikino rankose liko. Tada vai- 
kinas vėl pamatė pažįstamus laiptus. Išlipo iš požemių, skarelę už ančio 
užsikišo ir eina toliau. 

Pavakary priėjo didelį miestą prie gražaus ežero, aukštų kalnų ap- 
supto. Vanduo ežere vaiskus vaiskus, net visi akmenukai ant dugno 
matyti. 

Prie kranto — žmonių minia. 

— Kas atsitiko? — klausia vaikinas. 

— Bėda, — atsako jam žmonės.— Kasmet šią dieną ežeras ištvinsta 
iš krantų, užlieja mūsų namus. Ir tol nenuslūgsta, kol neįmetam į ežerą 
gražiausio mieste berniuko. Va šiandien kalvio sūnaus eilė. 

Kol vaikinas klausėsi pasakojimo, iškart sutemo: iš tarpeklio papūtė 
vėjas, sunkūs debesys užslinko dangų. Ežeras pajuodo, padvelkė šalčiu. 

Žmonės jau buvo bemetą berniuką į vandenį. 

— Sustokit, žmonės! Ką jūs darot? — ėmė šaukti vaikinas.— Juk pa- 
tys nežinot, kodėl vanduo kyla. Gal jį sulaikyti galima? 

— Kur tau! — dūsauja gyventojai.— Pikta kerėtoja pritvindo ežerą 
vandens, argi mes galim ją įveikti? 

— O aš jos nebijau, — sako vaikinas.— Bet jeigu išgelbėsiu jus nuo 
potvynio, ar prižadat mano prašymą išpildyti? 

— Prižadam, prižadam! — ėmė šaukti gyventojai. 

Išėjo vaikinas už miesto, žiūri — toli toli trykšta šaltinis, o iš jo į eže- 
Ią vanduo bėga. 

Priėjo arčiau, ogi prie šaltinio stovi gražuolė mergina. Kasos juodos, 
skruostai rausvi, dantys kaip perliukai spindi. Bet akys piktos. Stovi 
mergina prie šaltinio ir lieja į jį vandenį iš bedugnio sidabrinio ąsotėlio. 

Kunkuliuoja šaltinėlis, kyla vilnys, plūsta vanduo į ežerą, iš krantų 
liejasi. 

Pribėgo vaikinas prie merginos, stvėrė ją už rankos. 

— Saugokis, akiplėša, tave akmeniu paversiu! — šaukia mergina. 

O vaikinas atsako: 

— Nebijau tavęs. Atėjau žmonių nuo nelaimės gelbėti, niekas man 
nebaisu. 

Taip taręs, atėmė iš mergaitės ąsotėlį. Beregint vanduo šaltiny nu- 
stojo kilti. O mergina riktelėjo išsigandusi, virto juodą gulbe ir pakilo 
į padebesius. 

Vaikinas užsikišo ąsotėlį už ančio ir sugrįžo prie žmonių. O žmonės 
jau džiaugiasi, sutinka jį dainas dainuodami, ant rankų kelia. 

— Kokio atlyginimo nori? — klausia. 

— Noriu, kad žmonės laimingi būtų, — atsako vaikinas. 

Nustebo visi. 

— Per jaunas dar esi, kad žmones laimingus padarytum. Prašyk iš 
mūsų ko kito. 

— Nieko kito man nereikia,— atsako vaikinas. 

Ir išėjo iš miesto. Eina dieną, eina kitą. Po septynių dienų vėl žiūri — 
kitas miestas priešais jį dunkso. Prie vartų Žmonių minia, visų veidai 
išsigandę. 

— Kokia nelaimė jus ištiko? — klausia vaikinas. 

Žmonės jam atsako: 

— Norim bėgti iš savo miesto. Įjunko į mūsų miestą baisus ugnies 
paukštis, kasmet čia atskrenda. Kai tik kirs snapu, tuoj žmogus ir su- 
serga baisia liga. Mūsų žmonos ir vaikai iš baimės visai paklaiko. Nuta- 
rėm toli į kalnus persikelti. 

— O iš kur atskrenda paukštis?— klausia vaikinas. 

Gyventojai jam parodė: 

— Ana ten, nuo tos uolos. 

— Pamėginsiu tą paukštį įveikti — sako vaikinas.— Tik prižadėkit 
išpildyti, ko jūsų prašysiu. 

— Žinoma, viską prižadame, ko tik norėsi! — ėmė šaukti gyvento- 
jai. — Tik padėk mums. 

Pasuko vaikinas prie uolos. Ilgai kopė aukštyn karštais akmenimis 
ir tik pavakary prilipo viršūnę. 

Viršūnėje rado olą. Žvilgtelėjo ten — ogi oloje gražuolė mergina. 
Kasos juodos, skruostai rausvi, dantys kaip perliukai spindi. Bet akys 
piktos. 

Žiūri vaikinas: mergina taisosi ugninėmis plunksnomis, o rankose 
laiko sidabro žiedelį. Tik grįžt ir pamatė vaikiną priešais save. 

Krūptelėjo mergelė ir išmetė sidabro žiedą. Šoko jo paimti, tačiau 
vaikinas pirmas pasičiupo žiedą ir užsimovė ant piršto. 

Riktelėjo mergina, pavirto juoda gulbe, išskrido iš olos ir dingo 
debesyse. 

Vaikinas nulipo nuo uolos. Eina į miestą. Gyventojai jį su džiaugsmu 
sutinka, klausia: 

— Kokio nori atlyginimo? 

— Noriu padaryti žmones laimingus, — sako vaikinas. 

— Tam tu dar per jaunas, — atsiduso gyventojai. 

Neėmė jis nei aukso, nei šilkų, kuriuos siūlė jam gyventojai, ir nu- 
ėjo sau. 

Ilgai jis ėjo, karštos saulės svilinamas. Galop pavargo ir atsigulė 
pailsėti. 

Tik žiūri — užslinko saulę juodas debesėlis, o debesėly žėri neregėto 
gražumo aukso rūmai. „Kad taip tuose rūmuose pabuvojus“,— galvoja 
vaikinas. 

Vos tik jis šitaip pagalvojo, šilkinė skarelė išsitiesė it platūs laiptai, 
o tie laiptai — iki pat dangaus. Vaikinas užlipo jais ligi debesėlio ir įėjo 
į stebuklinguosius rūmus. O laiptai vėl susisuko į skarelę. Vaikinas ska- 
relę užsikišo už ančio ir vaikšto sau po kambarius. 

Priėjo didelę menę. Vidury stovi stalas, gardžiais valgiais nukrautas. 
Jau buvo besėdąs už stalo, tik staiga išgirdo kažką už langų čežant. Jis 
šoko į kampą ir pasislėpė. Atsidarė langas — į menę įskrido trys juodos 
gulbės. Nusimetė gulbių plunksnas ir pavirto mergelėmis. Viena už kitą 
gražesnė, bet veidai vienas už kitą piktesni. 

Susėdo jos už stalo, pradėjo valgyti, o viena ir sako: 

— Mane, seselės, nelaimė ištiko. Turiu aš po žeme didelius rūmus. 
Neseniai nulėkiau ten, bet vos tik atsisėdau pailsėti, žiūriu — įeina kaž- 
koks vaikinas iš žemės. Aš norėjau jį amžiams po žeme palikti, bet jis 
pasirodė už mane miklesnis — stvėrė ir nutraukė man šilko skarą. O be 
skaros aš jokios piktos galios neturiu. 

— Ir aš, seselės, turiu rūpestį — sako antra.— Neseniai prie šaltinio 
atėjo kažkoks vaikinas, atėmė man iš rankų užburtąjį mano ąsotėlį — 
su juo visa mano piktoji galia dingo. 

— Ir mane ištiko didelė nelaimė, — sako trečioji — Kažkoks akiplėša 
vaikinas, užkopęs ant mano uolos, atėmė iš manęs sidabro žiedelį. O su 
žiedeliu ir aš piktosios galios nebetekau. 

Vaikinas pasiklausė jų šnekos, išėjo iš savo kampo ir sako: 

— Tai aš atėmiau jūsų piktąją galią. 

— Grąžink mums mūsų galią — ėmė prašyti juodosios gulbės, — be 
jos mes greit mirsime. Mes išskrisim toli iš čia ir nebedarysim žmonėms 
nieko pikta. 

Vaikinas pagalvojo ir sako: 

— Netikiu jūsų žodžiais. 

— Ko gi tu nori? — klausia kerėtojos. 

— Noriu padaryti žmones laimingus. Noriu, kad žmonės nežinotų, 
nei kas yra karas, nei kas yra badas, taikiai dirbtų savo laukuose, o tur- 
tuoliai nedrįstų skriausti vargšų. O jūs, juodosios paukštės, skriskit ša- 
lin, kol gyvos esate| 

Suplasnojo sparnais juodosios gulbės ir išskrido toli toli, už aukštų 
kalnų, už mėlynų ežerų. Išskrido ir niekad nebeatskris pas žmones, ir 
nieko pikta jiems nebepadarys. 


Nas 45447 


Aštrialiežuvis Džeerenčė ir jo marti 


(5yveno kitados išmintingas žmogus, vardu Džeerenčė. Žodžio kišenėj 
jis neieškodavo, todėl kirgizai praminė jį aštrialiežuviu. 

Užtat vienturtį jo sūnų Tolemyrzą žmonės vadino tauškalium ir me- 
lagiu, mat tasai tik niekus visokius rezgė, o tikros tiesos nemėgo sakyti. 

Kartą bekeliaujant tėvą ir sūnų naktis užklupo. Džeerenčė nutarė 
išmėginti Tolemyrzą. 

— Sūnau mano, — sako jis— tu matai geriau negu aš. Pasižiūrėk 
priekin: man rodos, ten archaras. 

— Iš tiesų! Ten stovi archaras, netgi su archariuku. 

„Teisybę kalba žmonės — mano sūnus tikras melagis“,— pagalvojo 
Džeerenčė. 

Vos Tolemyrza nušaus varną, tuoj tauškia, kad erelį nušovė. O kartą 
žmonių būry jis pasigyrė: 

— Prieš keletą dienų aš vienu šūviu stirnai ausies galiuką ir kanopos 
kraštelį peršoviau. 

Kad išgelbėtų sūnų nuo pajuokos, Džeerenčė pasakė: 

— Matyt, šovei kaip tik tada, kai gyvulys kanopėle ausį kasėsi. 

Žmonės patikėjo Džeerenčės žodžiais. Bet namie tėvas ėmė barti 
sūnų: 

— Ek sūneli, juk taip pamelavai, kad vos tave apgyniau. Jei nori 
būti žmogus, niekad nemeluok. Su melu toli nevažiuosi. 

Senukas labai krimtosi, kad vienturtis jo sūnus išaugs melagis, ir vis 
suko galvą, kaip iš jo žmogų padarius. 

Taigi dar kartą aštrialiežuvis Džeerenčė išsirengė su Tolemyrza 
į kelionę. 

— Pataisyk mums valgyti, sūneli, ant žirgo karčių — sako senukas. 

Tolemyrza skubiai uždegė savo žirgo karčius. 

— Kad ir nesumanus tu, sūneli. Pataisyti valgį ant žirgo karčių — 
vadinasi, pasiimti paviržį iš kelionmaišio ir valgyti jojant, nenulipant 
nuo balno, 

Dar galelį jie pajojėjo, ir tėvas vėl sako: 

— Sūnau mano, padėk sutrumpinti ilgą kelią. 

Tolemyrza nušoko nuo žirgo, pasistvėrė kaplį ir naują kelią kasa. 

Žiūri tėvas, linguoja galvą. 

— Ką darai, neprotingas mano sūnau? Ilgą kelionę gali sutrumpinti 
eiklus žirgas arba įdomi šneka. 

Joja senukas toliau, galvą nuleidęs, ir liūdnai mąsto: „Jeigu sūnus 
nepasikeis, nebus iš jo nei paramos senatvėje, nei džiaugsmo. Bet mūsų 
žmonės nuo seno sako: „Jei Žmona gera, tai ir vyras geras.“ Nagi, 
josiu kvailam sūnui protingos nuotakos ieškoti." 

Ilgai senukas keliavo. Daugely ailų pabuvojo, įvairiausių merginų 
matė, bet nerado sūnui tinkamos nuotakos. Grįžta tuščiomis atgal. 

Tik žiūri — mergaičių ir jaunamarčių būrelis eina. Kiekviena ryšeliu 
žagarų nešina ir veršeliu vedina. Staiga prapliupo lietus. Mergaitės šoko 
bėgti į ailą. Tik viena niekur nebėga. Uždengė savo žagarus chalatu ir, 
laikydama veršelį už virvės, ramiai laukia, kol lietus praeis. 

Aštrialiežuvis Džeerenčė prijojo prie mergaitės ir klausia: 

— Dukrele mano, visos kitos pasičiupo žagarus ir nubėgo namo. Ko- 
dėl gi tu pasilikai ant lietaus? 

— Mano tėve, tos mergaitės turės keturgubai daugiau žalos už mane. 
O aš gausiu tris naudas, — atsakė ji. 

— O kokias naudas? 

— Mano veršelis nepradės per anksti karvės žįsti, mano žagarai liks 
sausi, ir motina manęs nebars. Va ir trys naudos. Žalos prisidariau visai 
mažai — tik sušlapo senas mano chalatas. O tos mergaitės neišsaugojo 
veršelių, žagarai joms sudrėko, pačios sušlapo ir namie gaus barti — 
šit ir keturgubai didesnė žala. 

— Mat kokia tu gudruolė esi— sako aštrialiežuvis Džeerenčė.— Kur 
gyveni? Kur čia jūsų jurta šitam aile? 

— Mūsų jurtą labai lengva rasti — atsakė ji — Aplink ją stovi ke- 
turiasdešimt iečių. 

Aštrialiežuvis Džeerenčė labai nudžiugo, kad rado protingą mergaitę, 
tinkamą sūnui į žmonas. Jis nuskubėjo į ailą, bet nerado jurtos su ke- 
turiasdešimčia iečių aplink. Susimąstė aštrialiežuvis Džeerenčė. ,Tikriau- 
siai ji man mįslę užminė,— tarė sau.— Matyt, jų jurta uždengta skylė- 
tomis košmomis ! ir kyšo pro jas keturiasdešimt virpčių.“ 

Ir iš tikrųjų jis rado tokią jurtą. 

Mergaitės tėvai buvo labai geri žmonės. Jie maloniai priėmė, pavai- 
šino nepažįstamą senuką. Bešnekučiuodami nei šeimininkai, nei svečias 
nepastebėjo, kaip bėga laikas. Nustojo lyti, sušvito saulutė, greitai ir 
mergaitė su sausais žagarais ir veršeliu parsirado. Aštrialiežuvis Dže- 
erenčė sužinojo, kad jos vardas Karačača. 

Prieš užmigdamas Džeerenčė pasakė mergaitės tėvams: 

— Turiu aš vienturtį sūnų Tolemyrzą. Nė viena mūsų ailo mergina 
jam nepatinka. Tad ir išjojau pats jam tinkamos nuotakos ieškoti. Jau 
šeši mėnesiai jodinėju. Bet tik šiandien sutikau mergaitę, kuri man pa- 
tiko. Tai jūsų duktė. Jei sutinkate, norėčiau išpiršti jai savo sūnų, ir pa- 
laimintume jaunuosius laimingam gyvenimui, 

— Viskas labai gerai, — atsakė Karačačos tėvai.— Bet mes tikri var- 
go pelės, o jūs — garsusis Džeerenčė. Gal mūsų beturtė dukra ne pora 
jūsų sūnui, kuris, matyt, seniai jau ieško sau nuotakos ir neranda tin- 
kamos. Bet mes jos neversime, tegu pati apsisprendžia. 

Karačača, pasiklausiusi tėvo žodžių, taip atsakė: 

— Gerbiamas ir brangus mūsų svečias atjojo iš toli. Jeigu norite iš- 
leisti mane už jo sūnaus, atsakykit tiesiai. 

Džeerenčei patiko mergaitės žodžiai. 

— Labai džiaugiuosi, kad būsimoji mano marti tokia protinga. Ją 
reikėtų praminti Akylkaračača?. Tebūna ji laiminga. O dabar sakykit, 
kokios norite išpirkos. Vestuvės bus didelės, pagal visus mūsų papro- 


!Košma — didelis veltinio gabalas. Jais uždengiamos jurtos gegnės. 
Ž Akylkaračača — protingiausioji. 


137 


čius. Kaip manote, kiek turėčiau atginti čia kupranugarių, arklių, karvių, 
avių? 

Tada prašneko mergaitės motina: 

— Karačača — mūsų vienturtė dukrelė. Mes ne pirkliai turguje. Ne- 
norėtume jos į gyvulius mainyti. Kaip dukra pasakys, taip ir darysime. 

— Mano tėvai — neturtingi žmonės, — tarė Karačača,— bet jie neke- 
tina manęs į gyvulius mainyti. Aš irgi nenoriu būti parduota. Tekėsiu tik 
už to, ką pamilsiu ir kam pati patiksiu. 

Džeerenčė vėl buvo nustebintas tokių mergaitės kalbų ir kitą dieną 
išjojo namo. Aprengė sūnų brangiais rūbais, ir abu dar sykį aplankė 
protingąją Karačačą. 

O žmonės jau ėmė šnekėti, kad vargšas Toksojus leidžia vienturtę 
dukterį už garsiojo Džeerenčės sūnaus. Dar labiau visi nustebo, kad 
Karačača teka be jokios išpirkos. 

Bet patys sau žmonės nusprendė: „Nors Karačača teka be išpirkos, 
bet mes neatsisakysim senų papročių. Eisim į vestuves, ir tegu mus vai- 
šina kaip pridera." 

Džeerenčė iškėlė didelę puotą, papjovė daugybę gyvulių svečiams 
vaišinti. 

Septynias dienas truko šaunios vestuvės, o aštuntąją Džeerenčė ir 
Tolemyrza parsivežė Karačačą į savo namus. 

Neilgai trukus, garsas apie Akylkaračačą pasiekė chaną Džanybeką. 
Girdi, jaunoji moteris esanti nepaprastai protinga ir graži. Dabar, girdi, 
netgi Tolemyrza protingesnis pasidaręs. 

Išjojo chanas pasižiūrėti protingosios Karačačos. Pamatęs ją, su pa- 
vydu pagalvojo, kad ne Tolemyrzai, o jam reikia tokios žmonos. 

— Turiu tau keturis klausimus, — tarė chanas. — Pažiūrėsim, kaip 
į juos atsakysi. 

— Klausk,— drąsiai atsakė Karačača. 

— Kas vertingesnis — tulparas ar karvė? 

— Kas naudingesnis — arklys ar asilas? 

— Kas geresnis — sakalas ar varna? 

— Ar galima parduoti gražuolę kvailiui į žmonas? 

— Tokie keturi mano klausimai, — tarė chanas ir rūsčiai pridūrė: — 
Atsakymus turi sugalvoti ligi rytdienos, o jei nesugalvosi — nebebūsi 
Tolemyrzos žmona. 

Džeerenčė labai susirūpino. 

— Nereikia krimstis— nuramino jį Karačača.— Kai chanas sėja pik- 
tybes, tai žmonės sukyla, ir ne veltui yra sakoma: „Pasėsi vėją — pjausi 
audrą.“ Chano Džanybeko laukia nelaimė. Bet į jo klausimus aš atsa- 
kysiu. 

Rytą atjojo chanas Džanybekas ir liepė atsakyti į klausimus. Kara- 
čača ramiai tarė: 

— Chane Džanybekai, širdis tavo tuščia, elgesys neprotingas, įstaty- 
mai neteisingi. Klausyk mano atsakymų. Tulparas vertingas, kai jis pa- 
čiam stiprume, o šiaip verčiau turėti pieningą karvę. Geras asilas nau- 
dingesnis už niekam tikusį arklį. Varna su sparnais geresnė už sakalą 
be sparnų. O tikrasis grožis neparduodamas ir neperkamas, ir tiktai kvai- 
liai to nesupranta. 

Chanas Džanybekas nežinojo, kaip atsikirsti, ir nugalėtas išjojo na- 
mo. Bet Karačačos atsisakyti niekaip nenorėjo ir kone kasdien ėmė 
kibti prie aštrialiežuvio Džeerenčės. 

Nusiuntė kartą pas jį džigitus ir įsakė: 

— Tegu Džeerenčė atvyksta rytoj rytą pas mane, bet ne ant žirgo, 
ne ant kupranugario ir ne pėsčias, ne keliu ir ne lauku. 

Atlėkė džigitai chano įsakymo perduoti. Džeerenčė susirūpinęs suka 
galvą, kaip čia chano pykčio išvengus. Tariasi jis su marčia, o Karačača 
jam sako: 

— Rytoj rytą atsikelkit anksčiau, sėskit ant ožio ir jokit pakele. O 
chanui pasakykit, kad atvykote ne arkliu, ne kupranugariu ir ne pės- 
čias, o ant ožio, kuriuo niekas nejodinėja, kad atkeliavote ne keliu ir 
ne lauku, o šalikele. Tada chanas vėl bus nugalėtas. 

Sėdo Džeerenčė ant ožio ir pakele nujojo į chano rūmus. 

— Mano chane, padariau, kaip buvai įsakęs, — nusilenkė Džeeren- 
čė,— atvykau pas tave ne ant žirgo, ne ant kupranugario ir ne pėsčias, 
o ant ožio, kuriuo niekas nejodinėja; ne keliu, ne lauku, o šalikele. 

Chanas neturėjo ką atsakyti, tik liepė atginti keturiasdešimt avinų 
ir įsakė aštrialiežuviui Džeerenčei: 

— Po keturiasdešimties dienų grąžink man tuos avinus su keturias- 
dešimčia ėriukų. 

Džeerenčė parėjo namo visai nusiminęs. O Karačača išėjo pasitikti 
jo ir klausia: 

— Brangusis tėve, jūs grįžtate su didele dovana. Nejaugi chanas pa- 
dovanojo jums keturiasdešimt avinų? 

— Oi dukrele mano, kad bent greičiau numirčiau! Chanas mane ne- 
gailestingai persekioja. Jis davė man keturiasdešimt avinų, bet liepė po 
keturiasdešimt dienų juos grąžinti su keturiasdešimčia ėriukų. Ar regėta, 
ar girdėta, kad avinai vestų ėriukus? 

— Nenusimink, tėve,— atsakė Karačača,—ir šį kartą neprapulsime. 

Kasdien ji pjaudavo po aviną ir maitino senuką riebia mėsa. Senu- 
kas manė, kad vis tiek neišvengs chano keršto, ir nedraudė marčiai 
elgtis kaip tinkamai. 

Keturiasdešimt pirmą dieną chanas su savo džigitais nujojo pas 
Džeerenčę atsiimti savo avinų kartu su prieaugliu. 

Karačača apsimetė, kad eina žagarų rinkti. O iš tikrųjų ji išėjo cha- 
no pasitikti. Pamatė ją chanas, apsidžiaugė ir prijojo arčiau. 

— Ar ne žagarus renki, gražuole? O ką veikia tavo šešuras? — pa- 
klausė jis. 

— Teisybę sakot, chane. Renku žagarus. O mano šešuras guli namie, 
sunkių gimdymo skausmų kankinamas, — atsakė Karačača. 

Nusijuokė chanas, kartu sų juo nusikvatojo ir jo džigitai. 

— Ak, kokia šelmė tų, Karačača! Argi vyras gali gimdyti? — klausia 
chanas. 

— Mano chane, jūsų žodžiai — gryna teisybė,— linksmai nusišypsojo 
Karačača.— Tas pat —ar vyrui gimdyti, ar avinui ėriukus vesti. Todėl 
ir jūsų avinai neatsivedė ėriukų. 

Suprato chanas, kad vėl Karačačos viršus, ir apgręžė žirgą. 

Vos chanas nujojo, Karačača parskubėjo namo ir papasakojo šešuru:, 
kaip dar kartą chaną nugalėjusi. Lengviau atsiduso senukas ir vėl pa- 
galvojo, kad didelė laimė protingą marčią turėti. 

Kitą dieną atšuoliavo pas Džeerenčę vienas chano džigitas su nauju 
įsakymu: 

— Chanas liepė tau per trisdešimt dienų suverpti iš akmens stiprių 
siūlų, o iš smėlio pasiūti batų porą. 

— Neišsigelbėsiu aš nuo chano pykčio,— aimanavo senukas.— Kaip 
iš akmens siūlus verpti, kaip iš smėlio batus pasiūti? 

Protingoji Karačača išgirdo senuko skundą ir jį nuramino: 

— Nereikia nusiminti, tėve. Ne amžinai kankintojas iš mūsų tyčiosis, 
Neprapulsim, dar kartą jus išgelbėsim. 

Visą mėnesį jinai karšino senuką, o kai praėjo chano nustatytas lai- 
kas, užsivilko vyriškus drabužius, kasas po kepure paslėpė ir atėjo pas 
chaną. 

— Mano valdove, paskolink man siūlų, suverptų iš akmens, nes aš 
neturiu kuo pasiūti batų, sukirptų iš smėlio. 

Chanas buvo pamiršęs savo įsakymą, baisiai įtūžo ir kad pradės 
šaukti: 

— Kur tavo protas? Niekad nebūna siūlų iš akmens, o batų iš 
smėlio! 

Protingoji Karačača nusiėmė kepurę, ir chanas ją pažino. 

— Mano valdove,— tarė ji — jūs sakote teisybę, Iš akmenų ir smėlio 
batų nepasiūsi. Todėl mes ir neišpildėme jūsų įsakymo. 

Chanas net sudrebėjo iš pykčio, bet nežino, kaip atsikirsti. 

Karačača sugrįžo namo ir papasakojo senajam Džeerenčei, kaip ji 
chaną nugalėjusi. 

Tą pačią dieną chanas įsakė savo džigitams suimti Džeerenčę, surišti 
jį ir ištremti pas kalmukus. 

Kartu su juo buvo ištremti ir jo draugai — Myndžasaras, įžymaus 
arklių žinovo Tolubajaus sūnus, ir Tolengitas, Asankaigos sūnus. 

Kalmukų chanas apgyvendino juos trijose vietose, toli vieną nuo 
kito. 

Chanas Džanybekas išvarė Tolemyrzą sunkių darbų dirbti, o Karača- 
čai įsakė pastatyti savo jurtą šalia chano jurtos. Jis siūlėsi ją vesiąs, 
bet jaunoji moteris nei girdėti, nei klausyti apie tai nenorėjo. 

Taip praėjo metai. 

Džeerenčė su savo draugais tebegyveno ištremty. Kartą pas Džeeren- 
čės bičiulius atjojo džigitas su laišku. Tame laiške buvo parašyta: 
„Gavau žinią, kad jūsų laukuose prinoko javai, jūs tikitės didelio der- 
liaus ir turite gerų pjovėjų. Kartais žiema prasideda labai anksti, todėl 
paskubėkit nuimti derlių. Pasakykit Koilubajui, Tolengitui ir Asankaigai: 
liko ten žvairaakis juodas ožys. Tesugauna jį, tenukerta jam galvą ir te- 
įmeta į vandenį. Mano namuose yra atšipęs peilis ir aštrus skustuvas. 
Neužmirškit jų.“ 

Ne vienas žmogus skaitė tą laišką, bet negalėjo suprasti paslaptingų 
aštrialiežuvio Džeerenčės žodžių. Tada žmonės nuėjo pas protingąją 
Karačačą ir paprašė išaiškinti, ką rašo Džeerenčė, 

Perskaitė Karačača laišką ir sako: 

— Tėvas rašo, kad mūsų javai prinoko. Vadinasi, mūsų priešo die- 
nos suskaitytos. Kad mes turime pjovėjų — vadinasi, reikia kuo greičiau 
jį pribaigti. Senukas nerimauja dėl ankstyvos žiemos, todėl pataria ne- 
delsti. Reikia viską pranešti išminčiams Tolengitui, Koilubajui ir Asan- 
kaigai. Tegu jie vadovauja žmonėms. Žvairaakis juodas ožys — piktasis 
chanas Džanybekas. Tai jo dienos suskaitytos. Jį reikia sučiupti, nu- 
kirsti galvą ir į vandenį įmesti. Atšipęs peilis — jo sūnus Tolemyrza, 
o aštrus skustuvas — tai aš, Karačača. Ir jisai prašo neapleisti mūsų. 
Gerbiamieji seneliai, drąsieji džigitai, čiupkit greičiau juodąjį Žžvairaakį 
kvailį ir atlyginkit jam už visas piktadarybes! — baigė Karačača. 

Netrukus žmonės sukilo. Suėmė piktąjį chaną Džanybeką ir paskan- 
dino. 

Sugrįžo iš ištremties Džeerenčė su savo draugais. Ir iškėlė žmonės 
didelę puotą. 


Protingas žmogus 


Ąnais laikais vienas apykvailis chanas iš nuobodulio įsakė savo džigi- 
tams rasti ir atvežti jam tikrą kvailį. 

Du džigitai sėdo ant žirgų ir išjojo chano įsakymo vykdyti. 

— Kurgi rasime tikrą kvailį? Jeigu atvesim paprastą žmogų, chanas 
mūsų nepasigailės,— sako vienas džigitas. 

Antrasis jam atsako: 

— Argi toks kvaišas esi, kad nežinai, ką daryti? Mudu sučiupsim, 
ką pirmą sutikę, ir nuvesim pas chaną. Kaip chanas atspės, kad tas 
žmogus — ne tikras kvailys? 

Taip jiedu susitarė. 

Ir štai džigitai sutinka raitelį, velkantį arkanu didelį rąstą. 

— Mesk tą rastą. Tuojau jok su mumis pas chaną. Jis kviečia tave, — 
sako jam džigitai. 

— Pirma nuvilksiu rąstą prie savo namų, paskui galėsiu joti pas 
chaną. O kodėl jam manęs prisireikėt — nustebęs klausia žmogus. 

Chano džigitai kad pradės šaukti: 

— Dar jis atsikalbinėti drįsta! Kai valdovas tave kviečia, nedelsda- 
mas turi skubėti pas jį. Tuoj matyti, kad tu kaip tik tas kvailys, kurį 
chanas įsakė surasti. 

— Ne, džigitai— atkirto sutiktasis.— Aš ne kvailys. Be to, kvaila 
būtų mesti rąstą pusiaukely, juk atvilkau jį iš kalnų. 

Taip taręs, žmogus nujojo savo keliu. 

Džigitai nušuoliavo toliau, žiūri — sėdi prie jurtos moteris ir verpia. 

— Močiute, tave chanas kviečia,— sako džigitai. 

— Kam reikalinga chanui paprasta moteriškė? — klausia ji. 

— Chanui reikia tikro kvailio. Ar protinga moteris ginčytųsi su mu- 
mis, vyrais? Renkis greičiau. 

Tada moteris atsistojo ir atšovė jiems: 

— Juk žinote, kad dabar pavasario metas. Kas tokiu metu nieko 
neveikia, tas ir yra kvailys. Tokį dykaduonį ir veskit pas chaną. O aš 
dirbu, kad vaikus pramaitinti galėčiau. Ieškokit kvailio kitur. 

Džigitai ir vėl ieško kvailio. 

Pamato jie žmogų, lauką beariantį. | 

— Ei žmogau,— rūsčiai sušuko džigitai — mesk darbą. Tuoj keliauk 
su mumis pas chaną. 

— Pats darbymetis. Ko gi joti pas chaną tokiu metu? — atšovė 
Žmogus, 

— Daug neplepėk. Kai chanas liepia, turi mesti darbą ir joti pas jį. 
Taip ir matyti, kad tu kvaišas, o chanas liepė mums pristatyti tikrą 
kvailį. 

Žmogus supyko ir atkirto: 

— Nėra čia tokių. Eikit iš čia! 

— Jeigu tu ne kvaišelis, padėk mums rasti tikrą kvailį — paprašė 
džigitai. 

— Netrukdykit. Matot, saulė kepina, o kol žemė neperdžiūvo, turiu 
ją Suarti, 

Bet šį kartą džigitai nenusileido. 

— Ne,— spyrėsi jie— Arba tu pats turi vykti pas chaną, arba su- 
rask mums tikrą kvailį. Ką tik buvom sutikę, niekas nenorėjo prisipa- 
žinti kvailas esąs. Ką gi mums daryti? 

Žmogus pagalvojo, paskui atsakė: 

— Tikras kvailys — tai pats chanas, įsigeidęs kvailį rasti, ir chano 
džigitai, kurie leidosi kvailio ieškoti. Didesnių kvailių už juos nerasite. 

Kad suriks abu džigitai vienu balsu: 

— Tu įžeidei mūsų chaną! 

— Tesužino chanas, kad jis kvailys — atsakė žmogus. 

Džigitai nudūmė į rūmus ir tuoj apsakė chanui, koks negirdėtai įžū- 
lus pasirodė esąs paprastas žmogelis. 

Chanas įsakė suimti akiplėšą ir atvesti pas jį. 

Džigitai nušuoliavo atgal, sugriebė žmogų ir vilkte atvilko pas chaną. 

— Mat koks atsirado! — ėmė šaipytis chanas.— Sakai, aš kvailas? 
Kad toks gudruolis esi, imk mano tulparą ir pasakyk, koks jo būdas. 
Jei nesugebėsi to pasakyti — liepsiu tave nubausti. 

Žmogus tris dienas prižiūrėjo chano tulparą, šėrė jį, girdė, o ket- 
virtą dieną tarė: 

— Mano chane, tavo tulparas — tikras ristūnas, bet jis turi asilo 
kraujo ir karvės įpročių. 

Supyko chanas, tokias šnekas išgirdęs, ir buvo besitaisąs nubausti 
akiplėšą, bet senoji chano motina jam sutrukdė. 

— Nepyk, mano sūnau! Kartą, besikeliant iš ganyklų, bandos susi- 
maišė, ir asilai pakliuvo tarp arklių. Kumelė, atvedusi tavo tulparą, krito 
bekeliaujant, ir aš našlaitėliui kumeliukui leidau žįsti karvę, kurios ver- 
šelis buvo nugaišęs. Jis užaugo misdamas karvės pienu. 

— Kaip galėjai tai įspėti? — paklausė chanas žmogų. 

— Aš tris dienas nesitraukiau nuo tulparo,— atsakė Žmogus,— ir pa- 
stebėjau, kad, išlipdamas iš vandens, jis purto pasturgalinę koją. A, sa- 
kau, taip daro karvės. O kai naktį įmesdavau jam šieno, jis bliaudavo 
kaip asilas. Vadinasi, tavo tulparas turi asilo kraujo. 

Toks įžvalgumas patiko chanui; jis pavaišino žmogų kvietiniu paplo- 
tėliu, o chano žmona padovanojo jam auksinį pinigą. 

Praėjo keletas dienų. Chanas vėl išsikvietė Žmogų ir sako: 

— Kad iš tiesų esi toks gudrus, atspėk, katras iš mūsų chano vai- 
kas — aš ar mano žmona? 

— Tavo žmona — chano dukra, o tu — kepėjo sūnus. Supyko chanas 
už tokias nepagarbias kalbas ir vėl žada nukirsdinti Žmogui galvą. Bet 
pirma dar paklausė senosios sąvo motinos: 

— Motin, pasakyk tiesą, kieno aš sūnus? 

Motina atsakė: 

— Sūnau mano, kai buvau jauna, man viena po kitos gimė kelios 
dukros, ir vyras buvo labai nepatenkintas. Mūsų aile gyveno kepėjo 
žmona. Kartą, kai mudvi abi laukėme kūdikio, aš nusiunčiau jai brangių 
dovanų ir abi susimokėme, kad jeigu aš pagimdysiu mergaitę, 0 ji ber- 
niuką, pasikeisime vaikais. Kai pajutau, kad jau atėjo laikas, išsiunčiau 
vyrą į miestą, o pati užsidariau savo jurtoje ir nė vieno Žmogaus nejsi- 

leidau. Gimė man mergaitė, ir ją atidaviau, kaip buvo susitarta, kepėjo 
žmonai. Netrukus ji susilaukė sūnaus ir naktį, niekam nematant, atnešė 
berniuką man. Tada aš paskelbiau, kad man gimė sūnus. Ėjo metai, 
vaikai užaugo. Nenorėdama skirtis su dukra, paėmiau ją tau į žmonas. 

Tai išgirdęs, chanas vėl klausia žmogų: 

— Kaip galėjai tai įspėti? 

— Labai paprastai — atsakė žmogus.— Tu man padovanojai kvietinį 
paplotėlį. Iš to ir supratau, kad tu — kepėjo sūnus. O tavo žmona pado- 
vanojo Man auksinį pinigą, tad supratau, kad ji chano dukra. 

Išgirdęs tokį atsakymą, chanas įsigeidė paskutinį kartą išmėginti 
žmogų ir paklausė: 

— Kad toks protingas, pasakyk, kur yra dievas. 

— Chane mano, — atsakė žmogus, — jei aš, taip prastai apsivilkęs, 
imsiu aiškinti, kur yra dievas, jis mane nubaus. Juk dievas — visų chanų 
chanas, ir, norėdamas apie jį kalbėti, turiu pats atrodyti kaip chanas. 
Todėl tu persirenk mano skarmalais, atsiklaupk, o aš apsivilksiu tavo 
chaniškus rūbus ir tada atsakysiu į tavo klausimą. 

Kvailas chanas sutiko, nusivilko gražius rūbus, atidavė paprastam 
žmogui, nuolankiai atsiklaupė. 

Tada žmogus pasikvietė džigitus ir įsakė jiems: 

— Jūs iki šiol negalėjote rasti kvailio, o jis klūpo prieš mane ant 
kelių. Išveskit jį iš rūmų ir nukirskit jam galvą. 

Nieko nelaukę, džigitai ištempė kvailąjį chaną iš rūmų ir nukirto 
galvą. 

O protingasis žmogus liko chanas ir teisingai valdė žmones. 


IS ASS 


Turtas, laimė ir protas 


Ą nais senais laikais susidraugavo Turtas, Laimė ir Protas ir nutarė 
niekada nesiskirti. 

Bet kartą jie susiginčijo, kuris iš jų stipriausias. 

Turtas tvirtina: 

— Aš visų stipriausias. Turtas duoda žmogui ir proto, ir laimės. 

Bet Protas įtikinėja: 

— Be proto neturėsi nei turtų, nei laimės. 

Laimė irgi nenusileidžia: 

— Kai nėra laimės, nei protas, nei turtas nepadės. 

Taip jie ginčijosi ginčijosi, kol pamatė žmogų, ariantį savo žemės 
sklypelį. Pribėgo prie jo Turtas, paėmė žmogų už rankų, paglostė jam 
barzdą ir tarė: 

— Teišauga tavo lauke auksas ir sidabras! 

Tuoj žmogaus lauką nusėjo aukso ir sidabro gabalai. 

Tačiau Protas sumanė parodyti savo jėgą ir atėmė žmogeliui protą. 
Žmogelis nuėjo pas bajų ir sako: 

— Mano lauke vietoj rugių išaugo geltoni ir balti akmenys. 

Atėjo bajus į žmogelio lauką, žiūri — visas laukas nusėtas aukso ir 
sidabro gabalais. Nieko nelaukęs, bajus pasiūlė: 

— Aš tau duosiu dvigubai daugiau žemės, o tų atiduok man akme- 
nuotą savo lauką. 

Žmogelis apsidžiaugė, atidavė savo žemę. Taip gudrusis bajus susi- 
žėrė auksą ir sidabrą. 

Pagailo Laimei žmogelio, ir ji ryžosi jam padėti. 

Kai tik Laimė aplankė varguolį, jis sutiko karavano varovus. Vienas 
pasiūlė savo draugams: 

— Paiimkim jį kartu. Nors jis ir neturtingas, bet laimingas žmogus. 
Tebus mūsų išminčius. 

Aprengė jie žmogelį brangiais kailiniais, pasodino ant balto žirgo 
ir išsivedė. 

Ilgai keliavo, galop prijojo kažkokį ailą ir sustojo pailsėti. 

Kai saulė nusileido, karavano vadovas įėjo į bajaus jurtą ir sako: 

— Brangusis bajau, mes pastebėjome, kad jūs turite gražią dukterį. 
Ar neišleistumėte jos už mūsų išminčiaus? 

— Aš labai džiaugiuosi, kad jūsų išminčiui patiko mano duktė — 
atsakė bajus. 

Tada karavano vadovas atvedė žmogelį į bajaus jurtą. 

Bajus pastatė jam baltą jurtą ir iškėlė didelę puotą. Susirinko jauna- 
martės ir merginos, susibūrė aplink jaunikio jurtą — visoms parūpo į jį 
pasižiūrėti. 

O jaunikis, nors ir gražiai aprengtas, visą laiką tyli, nes neturi proto 
ir nežino, ką sakyti. 

Nuotaka ir jos giminaičiai ėmė šnabždėtis tarpusavy: 

— Nejaugi jaunasis — nebylys? Ar gal jam nepatinka jaunoji? 

Pačiam bajui irgi pikta, jis galvoja: 

— Nejaugi jam nepatinka mano duktė? Sėdi kaip koks nebylys! 

Atėjo rytas, o būsimasis žentas vis dar netaria nė žodžio. Bajus pa- 
sipiktino tokiu užgaulių jaunojo elgesiu ir sako: 

— Mano duktė verta geresnio jaunikio! 

Susikvietė jis savo artimuosius ir nutarė nužudyti įžeidėją. 

Kaip tik tuo metu vėl susitiko Turtas, Laimė ir Protas. Jie sužinojo, 
kad bajus ketina nužudyti žmogelį. Ir Turtas, ir Laimė pradėjo prašyti 
Protą: 

— Gelbėk jį. Mes prisipažįstame, kad tu nugalėjai. 

Sutiko Protas ir padarė žmogų dar protingesnį negu anksčiau. Atsi- 
peikėjo žmogus, apsidairė, tuoj pastebėjo, kad prieš jį kažkas bloga 
rengiama, ir prabilo: 

— Mano bajau, leisk žodelį tarti. 

— Tegu kalba! — sušuko žmonės. 

— Kai dar jaunas buvau, — ėmė kalbėti žmogus, — užpuolė mūsų ailą 
priešai. Jie mus apiplėšė. Tada viena mergina iš mūsų ailo susisuko ka- 
sas aplink galvą, užsidėjo vyrišką kepurę, pasiėmė šautuvą, sėdo ant ge- 
riausio žirgo, išjojo priešo sutikti ir jį nugalėjo. Nuo vakar dienos aš sė- 
dėjau šalia jūsų dukters ir vis galvojau: ar bus jinai tokia drąsi kaip ta 
mergaitė? 

— O aš maniau, kad tau nepatinka mano duktė ir tu nori iš manęs 
pasijuokti, — nudžiugo bajus.— Dabar sutinku atiduoti ją tau į žmonas. 

Bajus iškėlė didelę puotą. 

Taip žmogus vedė gražuolę, pasidarė labai įžymus pirklys, išgarsėjo 
tarp pirklių ir sumaniai prekiavo. 

Mėgo jis dažnai sakyti: 

— Be proto nebūna nei turto, nei laimės. 


* 


Tui 


Kaip berniukas išgelbėjo miestą 


(Gyveno kitados karingas chanas Džanybekas. Buvo jis žiaurus, nesugy- 
venamas, vis ieškojo progos ką nors užpulti. 

Greta gyveno kitas chanas, vardu Sultanmamytas. 

Sumanė Džanybekas nuniokoti Sultanmamyto chanatą ir apsupo jo 
miestą. 

Sultanmamytas sukvietė savo žmones pasitarti, kaip išsigelbėti iš tos 
nelaimės. Ilgai jie ginčijosi, bet nieko gero nesutarė. 

Tuo metu ant vienergio kumeliuko pas chaną atjojo berniukas, ap- 
sivilkęs senais kailiniais. 

— Ko tau reikia? Tu dar vaikas ir negali mums duoti gero patari- 
mo,— pasakė chanas. 

Berniukas nesumišo ir atsakė: 

— Kas nežino, kur persikelti ir kur pastatyti jurtą, tam nedera val- 
dyti Žmonių. 

Sultanmamytas supyko ir norėjo nubausti akiplėšą. Bet įsikišo seniai: 

— Didžiai gerbiamas chane, juk žinai seną mūsų priežodį: pyktis — 
priešas, o protas — draugas. Pasigailėk to berniuko. 

Sutiko chanas berniuko pasigailėti. 

Tada berniukas drąsiai sako: 

— Pasiųskit mane kaip pasiuntinį pas chaną Džanybeką, bet duokit 
man patį didžiausią kupranugarį ir patį seniausią ožį. 

Davė chanas berniukui patį didžiausią kupranugarį ir patį seniausią 
ožį ir pasiuntė pas žiaurųjį chaną Džanybeką. 

Atjojo berniukas pas chaną Džanybeką ant kupranugario, vesda- 
masis iš paskos ožį. Kai jis įjojo į kiemą, chanas išėjo jo pasitikti ir rūs- 
čiai paklausė: 

— Iš kur atjojai, berniuk? 

Berniukas neišsigando. 

— Iš Sultanmamyto chanato,— pasakė jis. 

Chanas Džanybekas pasipiktino. 

— O bjaurusis vaikiūkšti, nejaugi jūsų mieste neatsirado pasiuntinio 
iš didžiausių jūsų žmonių? — paklausė jis piktai. 

— Mano valdove,— atsakė berniukas, — jeigu jūs norite kalbėti tiktai 
su didžiausiuoju, pasikalbėkite su šiuo kupranugriu. Jis mūsų mieste 
didžiausias. 

Berniukas nušoko nuo kupranugario ir privedė jį prie chano. 

Chanas visai įtūžo. 

— Aš klausiu. — ėmė jis šaukti — negi jūsų gentyje nėra garbinges- 
nio asmens su žila barzda? 

Berniukas vėl nė kiek neišsigando. 

— Mano chane, jeigu jūs norite kalbėti tiktai su seniausiuoju, pasi- 
kalbėkit štai su šiuo barzdotu ožiu — jis vyriausias tarp mūsų. 

Chaną nustebino berniuko sumanumas. 

— Tu drąsus ir protingas, — tarė rūstusis chanas.— Apdovanosiu ta- 
ve. Prašyk, ko nori. 

— Padovanok man tiek žemės, kiek tilps į mano kupranugario odą. 

Nusijuokė chanas, išgirdęs tokį prašymą, ir linktelėjo galvą. 

Tada berniukas papjovė kupranugarį, supjaustė odą plonytėmis juos- 
telėmis, surišo jas į vieną ilgą siaurutį diržą, o tuo diržu apjuosė visą 
savo miestą. 

Taip protingas ir drąsus berniukas išgelbėjo gimtąjį miestą. 


Sumanus teisėjas 


Kitados vienas džigitas išsiruošė į didelę kelionę ir paliko savo kai- 
mynui šimtą auksinių pasaugoti, kol jis grįš. 

Praėjo keletas metų, sugrįžo džigitas ir paprašė kaimyną grąžinti pi- 
nigus. 

Kad ir senas buvo jo kaimynas, bet labai godus ir nesąžiningas. 

— Apsirinki — sako jis— tu nepalikai man jokių pinigų. 

Džigitas nusiminė, papasakojo viską draugams, ir jie patarė: 

— Nueik pas mūsų teisėją. Jis viską išsiaiškins ir pinigus tau grą- 
žinti sugebės. 

Nuėjo džigitas pas teisėją. Teisėjas pasikvietė senį ir tarė: 

— Išminčiau, tu senas, tau nedera meluoti. Pasakyk teisybę — ar ėmei 
iš šio džigito pasaugoti šimtą auksinių? 

Senis nesumišo ir atsakė: 

— Sūnau mano, alachas mato, kad niekada nesu ėmęs iš jo pinigų. 
Mano barzda jau balta, ko aš tau meluosiu? 

— Ar turi liudininkų, kad davei jam pinigus? — paklausė teisėjas 
džigito. 

Bet džigitas atsakė, kad jis neturi jokių liudininkų. 

— O kokioj vietoj atidavei jam pinigus? — vėl paklausė džigitą tei- 
sėjas. 

— Netoli mūsų ailo stovi vieniša tuopa, — atsakė džigitas,— tos tuo- 
pos pavėsy aš atidaviau jam šimtą auksinių pasaugoti. 

— Tai nueik prie tos tuopos, atitempk ją čia, tegu papasakoja man, 
kaip atidavei šiam senukui šimtą auksinių. 

— Gerbiamasis teisėjau,— nustebo džigitas, kaipgi aš tuopą čia ati- 
tempsiu? į 

— Imk mano antspaudą, parodyk jį tuopai, ir ji pati čia ateis, — at- 
sakė teisėjas. 

Džigitas, vis dar stebėdamasis, paėmė iš teisėjo antspaudą ir patraukė 
prie tuopos, o senis ramiai sau sėdėjo. Aišku, jis suprato, kad tuopa nie- 
kad neateis pas teisėją. 

Kai praėjo pusvalandis, teisėjas klausia senį: 

— Sakyk, senuk, ar džigitas jau priėjo tą tuopą? 

— Ne, dar nepriėjo,— atsako senis. 

Po kiek laiko teisėjas vėl klausia: 

— O dabar ar jau priėjo džigitas? 

— Priėjo, — tvirtai atsako senis. 

Kai praėjo valanda, teisėjas trečią kartą paklausė senio: 

— Kaip manai, ar jau mūsų džigitas grįžta? 

Senis patvirtino: 

— Taip, jau metas jam grįžti. 

Nusiminęs pargrįžo džigitas, atidavė teisėjui antspaudą ir tarė: 

— Parodžiau tuopai jūsų antspaudą, bet ji nė nekrustelėjo. O kad 
būtų galima ją čia atitempti, reikia keleto jaučių. 

— Tuopa jau buvo pas mane atėjusi — atsakė teisėjas, —ir seniai 
atgal išėjo. 

— Ką jūs sakote? Kada ta tuopa buvo čia atėjusi? Jeigu būtų at- 
ėjusi, aš būčiau ją matęs, — nustebo senis. 

Tada teisėjas nusijuokė ir ramiai paaiškino: 

— Aš tave tris kartus klausiau. Pirmą kartą atsakei, kad džigitas. 
dar nepriėjo tuopos; antrą kartą atsakei, kad jau priėjo, o trečią kartą, 
kad jau grįžta. Jeigu tu po ta tuopa nebūtum pinigų iš džigito paėmęs, 
nė kelio į ją nežinotum. Todėl aiškų, kad šimtą auksinių tikrai esi gavęs. 

Tada senis prisipažino esąs kaltas ir grąžino džigitui šimtą auksinių. 


Olončača 


(Gyveno kadaise jaunas vyras, vardu Momundžanas. Nelabai jis buvo 
protingas, užtat turėjo gražią ir išmintingą žmoną Olončačą. 

Jiedu turėjo du jaučius, žemės rėželį, dirbo rankų nenuleisdami ir 
mylėjo vienas kitą. 

Momundžano paprašyta, žmona padarė lėlę, labai panašią į ją pa- 
čią. Kai Momundžanas eidavo į lauką, imdavosi lėlę, sodindavo ją pa- 
dirvyje ir grožėdavosi ja, lyg čia būtų buvusi gyva Olončača. 

Vieną dieną papūtė smarkus viesulas ir nusinešė lėlę. Ji atlėkė iki 
chano rūmų ir nukrito pačiam chanui į rankas. Nustebo jis, pamatęs 
tokią grožybę, ir įsakė savo džigitams: 

— Čia ne paprasta lėlė. Tokia pat gražuolė tikriausiai gyvena mano 
žemėje. Suraskit man tą moterį, kuri padarė lėlę, panašią į save. Jei ne- 
rasit, visus jus pakarsiu. 

Išjojo, iššuoliavo džigitai į visas chanato puses. 

Atjojo pas Momundžaną, bedirbantį lauke, parodė gražiąją lėlę ir 
klausia: 

— Ar ją pažįsti? 

Nieko pikta nenumanydamas, Momundžanas atsakė: 

— Čia mano žmona. 

Tada džigitai nušuoliavo į Momundžano jurtą, sučiupo gražuolę 
Olončačą, pasodino ant arklio ir nuvedė pas chaną. 

Vakarop, grįžęs namo, Momundžanas neberado jurtoje žmonos. La- 
bai jis nusiminė, mat suprato, kad ją bus chano džigitai pagrobę. 

Apsivyniojo jis galvą čalma, užsimetė ant kupros kelionmaišį, pasi- 
ėmė lazdą ir eina į chano rūmus lyg koks elgeta. 

O jo žmona tuo metu, pasiilgusi mylimo vyro, liejo graudžias ašaras. 

Daug kartų mėgino chanas pralinksminti gražuolę, bet ji nė šypt. 

Staiga gražuolė pamatė elgetą beateinantį ir pažino savo vyrą. 

— Mano chane,— šūktelėjo Olončača,— pažiūrėk į tą elgetą. Koks jis 
keistas! — Ir ji pirmą kartą nusišypsojo. 

— Nė kiek jis ne keistas, — atsakė chanas.— Bet labai džiaugiuosi, 
kad tu pralinksmėjai. 

— Jeigu jūs būtumėt toks kaip jis, aš dar labiau juokčiausi. Mano 
chane, persivilkit jo chalatu ir pasidarykit elgeta, išmėginkit ne tik gy- 
venimo saldybę, bet ir kartumą. 

Chanas labai norėjo pralinksminti gražuolę. Jis pasišaukė elgetą ir 
liepė atiduoti skarmalus. 

Momundžanas nusivilko prastus savo drabužius ir padavė chanui: 

— Imkit, mano valdove. 

Chanas persirengė, atsistojo priešais Olončačą ir klausia: 

— Ar patinku aš tau, gražuole? 

— Labai, mano chane,— atsakė Olončača.— Dabar eik į ailą, prašyk 
žmones išmaldos. Kai užpuls šunys, ginkis lazda ir bėk tolyn. 

Olončača smagiai nusikvatojo. 

Eina chanas per ailą, prašo išmaldos. Šunis lodo. O Olončača pasi- 
šaukė džigitus. 

— Mūsų chanas įsakė, — tarė ji, — pavyti tą elgetą ir tuoj pat, ne- 
žiūrint jam į veidą, nukirsti galvą. 

Džigitai skubiai įvykdė chano įsakymą. 

Žmonės buvo labai patenkinti, kad žuvo piktasis chanas, o Olončačą 
už tokį sumanumą išrinko valdove. 


NU S AS 


Chanas Džanybekas ir Myrzatolė 


(Gyveno žemėje išmintingas senukas, vardu Asankaigis. Niekas nemo- 
kėjo taip gražiai kalbėti kaip jis. Chanas Džanybekas labai jam pavy- 
dėjo, mat pats norėjo būti už Asankaigį gudresnis. Kartą jis pasišaukė 
senuką ir sako: 

— Ei Asankaigi, ar yra žemėje toks žmogus, kuris negaili savo gy- 
vulių ir nesikremta, kai jam gyvulys nugaišta? 

Asankaigis susimąstė, paskui atsakė: 

— Ė-ė, mano chane, žinoma, yra. Va mano sūnus, Myrzatolė, nesi- 
kremta, kai koks jo gyvulys nugaišta, ir šiaip jokių turtų jam negaila. 

Tada chanas įsakė savo džigitams: 

— Nueikit į Asankaigio tabūnus. Atsirinkit dešimt geriausių žirgų. 
Sėskit ant jų nepasibalnoję ir jokit šuoliais, kad jiems putos imtų dribti. 
Paskui nueikit pas Myrzatolę. Paklausykit, ką jis pasakys, ir viską man 
atpasakokit. 

Nudūmė džigitai į Asankaigio tabūnus chano paliepimo vykdyti. Išsi- 
rinko ten dešimt geriausių žirgų, pasileido šuoliais ir tol lėkė, kol arkliai 
suputojo ir vos besilaikė ant kojų. 

O Myrzatolė, žiūrėdamas į juos, ramiausiai sako: 

— Ek padaužos, ko gi jojot ant nebalnotų žirgų? Juk jūsų kelnės 
prisigėrė arklių prakaito. Reikėjo bent gūnias pasitiesti. 

Sugrįžo džigitai pas chaną ir persakė Myrzatolės žodžius. 

Pasišaukė chanas Džanybekas Asankaigį antrą kartą ir klausia: 

— Asankaigi, ar yra kur nors toks drąsuolis, kuris prieš jokį priešą 
nedreba? 

Asankaigis pagalvojo ir atsakė: 

— Mano chane, žinoma, yra. Toks drąsus džigitas — tai mano sūnus 
Myrzatolė. 

Surinko Džanybekas tūkstantį vyrų, apginklavo ir įsakė: 

— Jokit pas Myrzatolę ir visi kartu jį užpulkit. Paskui man papasa- 
kosit, ką jis darė. 

Tūkstantis ginkluotų raitelių užpuolė Myrzatolę. Bet Myrzatolė visai 
neišsigando. Nusiėmė šautuvą nuo peties ir pradėjo šaudyti. 

Chano žmonės buvo ginkluoti tiktai peiliais. Jie apsuko žirgus, sugrį- 
žo pas chaną ir papasakojo, kaip narsiai Myrzatolė laikėsi. 

Chanas ilgai suko galvą, kaip čia dar kartą išmėginus išmintingąjį 
Asankaigį ir jo sūnų Myrzatolę. 

Kartą pasišaukė jis Myrzatolę, liepė tarnams, kad patiestų staltiesę ir 
paduotų gardžiausių valgių. 

Myrzatolė sėdi ramių ramiausiai ir į vaišes nė nežiūri. 

Pagalvojęs chanas sako: 

— Girdėjau, Myrza, kad tu labiau gailiesi džigitų kelnių negu savo 
gyvulių. Ar tai tiesa? 

Myrzatolė atsakė: 

— Netiesa, mano chane. Aš gailiuosi ne kelnių, ne gyvulių, o žmonių. 

Išklausė jo žodžius chanas ir vėl sako: 

— Girdėjau; Myrza, kad tu nebėgai, sutikęs didelę kariuomenę. Argi 
tau jau nusibodo gyventi? 

— Mano chane,— atsakė Myrzatolė,— kartą šit kas man nutiko. Iš- 
ėjom mes į medžioklę, ilgai nieko nenušovėm, labai išalkom. Tik stai- 
ga — šast iššoko iš pakrūmės kiškis Mūsų buvo keturiasdešimt vyrų, 
visi su šautuvais. Ėmėme šaudyti į kiškį, bet jis buvo drąsus, neišsigan- 
do. Nė viena kulka į jį nepataikė, ir jis sveikas sveikutėlis nubėgo į miš- 
ką. Nuo to laiko aš nebijau jokio priešo. 

Tada chanas klausia Myrzatolę trečią kartą: 

— Aš liepiau patiesti tau staltiesę, paduoti gardumynų. O tu į juos 
nė nežiūri. Sakyk kodėl? 

— Praeitais metais — atsakė Myrzatolė— mes, keturiasdešimt vyrų, 
iškeliavom į tolimą kelionę. Bekeliaudami pritrūkom valgio, ir visi taip 
išalkom, kad, rodos, kažin ką būtume suvalgę. Pagaliau mums pasisekė: 
nušovėm maralą. Sukūrėme laužą, iškepėme mėsą. Bet valgėme neilgai 
ir suvalgėme labai nedaug. Tada aš ir supratau, kad santūrus Žmogus 
net iš bado nepasidarys besotis. 

Tai išgirdęs, chanas Džanybekas niekad nebemėgino įveikti Asankai- 
gio ir jo sūnaus Myrzatolės. 


Protingo patarimo verta paklausyti 


Senais senais laikais gyveno tėvas ir sūnus. Sūnus užaugo tikras ne- 
mokša, ir tėvas dėl to labai sielojosi. Pasikvietė kartą jis sūnų ir sako: 

— Užteks tau namie lindėti. Susipažink sų gerais žmonėmis, padrau- 
gauk su jais, daugiau proto įgyk. 

Išėjo jaunikaitis iš tėvo namų. Matyt, labai liūdnas jis buvo, kad 
pirmas sutiktas žmogus jį paklausė: 

— Kas atsitiko, džigite? Kodėl tokios liūdnos tavo akys? 

— Gyvenau savo tėvo namuose ir nieko dirbti nemokėjau— ėmė 
jis pasakoti, — tėvas išsiuntė mane proto įgyti, su gerais žmonėmis susi- 
pažinti, susidraugauti. 

— Na, ką gi, — atsakė sutiktasis— galiu duoti tau vieną patarimą. 
Gal pravers. Jei teks iš dviejų moterų rinktis vieną ir tave paklaus, kuri 
gražesnė, atsakyk: „Ne ta yra gražuolė, kuri graži, o ta, kurią pa- 
milai." 

Padėkojo jaunikaitis ir nuėjo toliau. Vos kelis žingsnius tenužengė, 
girdi: 

— Kur eini, nemokša? 

Atsigręžė jaunikaitis, žiūri — nepažįstamas žmogus. 

— Iš kur žinai, kad aš nemokša? — klausia. 

— Ogi iš tavo veido matyti. Na, tai kurgi eini? 

Vėl jaunikaitis turėjo pasipasakoti apie save. 

— Ką gi, paklausyk gero patarimo, — sako nepažįstamasis.— Gal ka- 
da prireiks. Įsidėk į galvą: „„Nekišk kojos tam, kas tave su duona ir 
druska sutiko.“ 

Padėkojo jaunikaitis už gerą patarimą ir nužingsniavo toliau. Netru- 
kus sutinka jisai senelį, vos vos velkantį kojas. Jaunikaitis paėmė jį už 
parankės, kad tam lengviau būtų eiti. 

— Įsidėk į galvą mano patarimą, sūnau, — tarė atsisveikindamas se- 
nelis.— Gal tau jo prireiks. Štai koks: „Pusryčių neatsisakyk, o vaka- 
rienės nelauk.“ 

Jaunikaitis nusilenkė, dėkodamas seneliui. 

Ilgai ar trumpai jis ėjo, nežinia, tik susitiko kartą karavaną, apkrautą 
daugybe prekių. Vienas pirklys pasišaukė jaunikaitį, ir vėl jis turėjo 
papasakoti, kodėl iš namų išėjęs. Klausėsi klausėsi pirklys, pasiūlė stoti 
pas jį tarnauti. Jaunikaitis su džiaugsmu sutiko ir prisidėjo prie kara- 
vano. | 

Bekeliaudamas per išdžiūvusią stepę, karavanas sustojo prie šulinio. 

Vienas tarnas pririšo kibirą prie arkano ir nuleido į šulinį, o kai iš- 
traukė arkaną, kibiro nebebuvo. Tada jis pats įlipo į šulinį, bet kiti 
tarnai ištraukė tik arkaną — tarnas dingo. Visi išsigando ir nežinojo, ką 
daryti. Troškulys jau seniai visus kamavo. 

— Kas nusileis į šulinį ir pasems vandens, bus gausiai apdovano- 
tas, — pažadėjo pirklys. 

Tada jaunikaitis pagalvojo, kad jis neturi ko prarasti: jeigu jis žus, 
niekas jo negailės — juk netgi tėvas vadino jį nemokša. Užtat kaiv būtų 
gera gauti dovanų ir grįžti namo ne tuščiomis! Prisirišęs prie diržo aI- 
kaną, jis įsilipo į šulinį. 

Nusileido jaunikaitis į dugną, ir net širdis jam sudrebėjo. Šulinio 
dugne tupi divas !, o šalia jo sėdi dvi moterys. Netoli guli pirma į šu- 
linį įlipusio tarno kūnas. 

Divas atsigręžė į jaunikaitį ir rūsčiai klausia, kuri iš tų dviejų mo- 
terų gražesnė. Tada jaunikaitis atsiminė pirmąjį patarimą ir atsakė: 

— Ne ta yra gražuolė, kuri graži, o ta, kurią pamilai. 

Divas garsiai nusikvatojo ir tarė jau visai kitokiu balsu: 

— Pasirodo, esi protingas žmogus. Semk vandens, kiek nori. 


! Divas — piktoji dvasia. 

Jaunikaitis pasisėmė vandens, kad visiems užtektų, išlipo viršun svei- 
kas ir gyvas. Pirklys turėjo atsilyginti jaunikaičiui — atiduoti dalį savo 
prekių. 

Netikėtai įsigijęs turto, jaunikaitis dar labiau praturtėjo, sumaniai 
beprekiaudamas. | 

Kartą atkeliavo jis į miestą, kur gyveno senas jo draugas, ir buvo 
maloniai priimtas jo namuose. Ėmė šeimininko žmona ir įsimylėjo jau- 
nikaitį. Vis meiliai jį kalbino, o vieną gražią dieną pasisakė mylinti. 
Tada jaunikaitis prisiminė gerą patarimą: „Nekišk kojos tam, kas tave 
su duona ir druska sutinka“, ir atsisakė šeimininkės meilės. Jinai įsižeidė 
ir, kai grįžo vyras, apšmeižė jaunikaitį. 

Šeimininkas sumanė jį nužudyti. Nuėjo pas savo bičiulį kepėją ir 
paprašė: 

— Rytoj rytą atsiųsiu Žmogų pas tave duonos parnešti. Kai tik tas 
žmogus įeis, mesk jį į krosnį. 

— (Gerai, — atsakė kepėjas. 

Šeimininkas sugrįžo namo ir papasakojo žmonai, kad ryt rytą jis 
pasiųs svečią duonos, o kepėjas įmes jaunikaitį į krosnį. 

— Kaip gerai tu sugalvojai, — pagyrė jį žmona. 

Rytą šeimininkas paprašė jaunikaitį nueiti pas kepėją duonos. 

Nieko pikta nenumanydamas, jaunikaitis nuėjo, kaip buvo liepta. Vos 
išėjęs iš namų, sutiko Žmogų iš savo krašto. 

— O džigite,— sušuko tasai žmogus, — kaip gerai, kad tave sutikau! 
Tavo tėvas jau seniai laukia nesulaukia, kad tu grįžtum. O dabar už- 
eikim pas mane, pavaišinsiu. 

Atsiminė jaunikaitis kelionėje sutikto senelio patarimą, kad nereikia 
pusryčių atsisakyti ir vakarienės laukti, ir užėjo į vaišingo kaimyno 
namus. 

Tuo metu šeimininkė nebenustygo namie iš nekantrumo ir atbėgo pas 
kepėją pasidžiaugti, kaip dega krosnyje ją paniekinęs jaunikaitis. 

Kepėjas gerokai nustebo, ją pamatęs, — sunku jam buvo žudyti bi- 
čiulio žmoną,— bet, prisiminęs savo pažadą, sugriebė moterį ir įmetė 
į krosnį. 

O jaunikaitis, pavalgęs pas savo kaimyną, atėjo pas kepėją, ir tas 
jam davė duonos. 

Parėjo jaunikaitis su duona, šeimininkas jį pamatė ir susimąstė. Pas- 
kui pats nuėjo pas kepėją, paklausė, kas rytą buvo pas jį atėjęs duonos. 

— Buvo atėjusi tavo žmona, — atsako kepėjas,— kaip prašei, įmečiau 
ją į krosnį. 

Nieko šeimininkas neatsakė ir grįžo namo. 

— Matau, kad tu nekaltas, bičiuli, — sako jis jaunikaičiui. — Aš pati- 
kėjau žmona, kad tu ją įžeidęs. Bet melagė pati pakliuvo į krosnį. 

— Aš valgiau tavo duoną, ragavau tavo druskos ir negalėjau tau 
taip atsimokėti, — atsakė jaunikaitis. 

Turtingas ir sveikas grįžo jaunikaitis pas tėvą, supratęs, kad protingo 
patarimo verta paklausyti. 


Išmintinga mergelė 


(Gyveno kitados chanas, vardu Sarybajus. Jau senas jis buvo ir kas- 
dien laukė mirties, Vaikų jis neturėjo ir labai dėl to graužėsi. 

Prieš mirdamas chanas sukvietė visą savo gentį ir tarė: 

— Aš ilgai gyvenau. Daug mačiau, daug gėriau ir valgiau. Dabar 
beliko man tik mirti. Jeigu kuriam iš jūsų skolingas esu, sakykit, aš atsi- 
teisiu, kol ne vėlu. Mano paskutinė valia — išsirinkit sau protingą ir 
teisingą chaną. 

Žmonės ėmė šaukti: 

— Tu esi seniausias iš visų, pats ir išrink mums chaną. 

Sarybajus kiek pagalvojo, paskui atsakė: 

— Jau seniai turiu baltą sakalą. Kai numirsiu, tris dienas jis neat- 
merks akių, nesuplasnos sparnais, nieko neles. Ketvirtą dieną palesinkit 
jį ir išleiskit į laisvę. Ant ko jis nutūps, tas tegu ir būna chanas. 

Po kelių dienų Sarybajus mirė. Baltasis sakalas tris dienas neatmerkė 
akių, neplastelėjo sparnais, nieko nelesė ir negėrė. 

Ketvirtąją dieną viziriai sakalą palesino, pagirdė ir išleido į laisvę. 

Pakilo jis aukštai į padangę, apsuko keletą ratų ir galop nusileido 
piemeniui ant peties. 

Daugelis chano artimųjų ėmė šūkauti: 

— Jis per jaunas ir neturtingas. Kaip jis gali būti mūsų chanas? Ne- 
rinksim jo! 


Tada trys išminčiai išėjo į priekį ir vienu balsu tarė: 

— Kai Sarybajus buvo gyvas, mes pažadėjome, kad paskelbsime 
chanu tą, ant ko nutūps baltasis sakalas. Sakalas nutūpė piemeniui ant 
peties. Vadinasi, jis turi būti chanas. 

Žmonės pritarė teisingiems žodžiams, ir piemuo. pasidarė chanas. 

Ilgai jis valdė Žmones, bet gyveno vienas, be pačios. 

Atėjo kartą pas jį seniai ir sako: 

— Mūsų valdove, tu turi vesti, kad turėtum įpėdinį, nes kitaip susi- 
lauksi Sarybajaus likimo. 

Naujasis chanas iš pradžių atsisakinėjo, bet galop pripažino, kad iš- 
minčiai sako teisybę. 

— Gerai, — sutiko jis,— sukvieskit visas mergaites. Pažiūrėsiu, kuri 
bus protingiausia, tą ir vesiu. 

Kitą dieną susirinko mergaitės iš visų chanato kampelių, ir chanas 
užminė joms tris mįsles: 

— Ar toli yra rytai nuo vakarų? Ar toli yra dangus nuo žemės? Ar 
toli yra tiesa nuo melo? 

Užminė tris mįsles ir leido mergelėms tris dienas pagalvoti. 

Praėjo dvi dienos, o mergelės vis dar negalėjo mįslių įminti. Trečią 
dieną, beeidamos į chano rūmus, jos sutiko varguolę mergaitę, žagarus 
berenkančią. 

— Mano seselės,— paklausė jinai, — trečią dieną jūs kažko susirū- 
pinusios. Kas atsitiko? Papasakokit man, gal galėsiu jums padėti. 

— Kas tau darbo,— išdidžiai atsakė turtingosios mergelės.— Rink sau 
žagarus, ir gana. 

— Kam ją įžeidinėjate? — gūžtelėjo pečiais viena ir papasakojo, ko- 
kių mįslių jos negalinčios įminti. 

— Seselės, paimkit ir mane kartu, — paprašė neturtingoji mergaitė. 

Iš pradžių visos prapliupo juokais, bet paskui apsigalvojo ir nutarė 
paimti mergaitę kartu. 

Įėjo mergaitės į rūmus, ir chanas paklausė: 

— Kuri iš jūsų įminė tris mano mįsles? | 

Nė viena negali atsakyti, visos stovi nuleidusios galvas. Tada prie- 
kin išeina varguolė mergaitė ir sako: 

— Mano chane, aš įminiau jūsų mįsles. Nuo rytų ligi vakarų galima 
nukeliauti per dieną, nes saulė rytą pateka rytuose, o vakare nusileidžia 
vakaruose. Ar toli dangus nuo žemės, galima akimis išmatuoti: pakelsi 

akis — Matai dangų, nuleisi akis — matai žemę. Trečiąją mįslę irgi leng- 
va įminti: melas nuo tiesos visai netoli, tik per keturis pirštus — nuo 
ausies iki akies. Mūsų ausis dažnai girdi melą, bet akys visad mato tiesą. 

Chano rūmų žmonės nustebo — niekas nesitikėjo, kad varguolė bus 
pIrotingesnė už įžymiąsias mergaites. Chanas nutarė dar kartą mergaites 
išbandyti: 

— Užminsiu dar tris mįsles. Kai jas įminsit, tik tada pasakysiu, kurią 
vesiu. Kas yra kančia? Kas yra liūdesys? Kas yra gėda? 

Ir šį kartą chanas davė tris dienas laiko. Bet nė viena iš turtingųjų 
mergaičių nemokėjo mįslių įminti. Trečiąją dieną varguolė mergaitė 
atėjo kartu su kitomis į rūmus ir tarė: 

— Valdove, aš įminiau ir tas tris tavo mįsles: kančia — tai liga, liū- 
desys — skurdas, gėda — vagystė. 

Chanui labai patiko toks atsakymas, ir jis vedė neturtingąją mergaitę. 

Jos rankos buvo pūslėtos, drabužiai — vieni skarmalai. 

Ciianas liepė ją išprausti ir perrengti puošniais rūbais. 

Taip varguolė mergaitė pasidarė chano pati. Jos patarimai būdavo 
išmintingi, ir vyras visada jų klausydavo. Tačiau perspėjo pačią: 

— Niekam kitam patarimų neduok. 

Ji prižadėjo niekam patarimų neduoti. 

Bet kartą iš širdies gerumo ėmė ir padėjo vienam nusikaltusiam dži- 
gitui išvengti bausmės. 

Chanui tuojau dingtelėjo į galvą, kad čia pati padėjo džigitui, bet, 
norėdamas įsitikinti, ėmė jį kvosti: 

— Kas tave taip gudriai pamokė? Jei nepasakysi, pakarsiu. 

Išsigando džigitas ir prisipažino, kad jam padėjo chano pati. 

Užsirūstino chanas ir sako žmonai: 

— Tu prižadėjai niekam jokių patarimų neduoti. Bet žodžio neišlai- 
kei ir padėjai nusikaltusiam džigitui. Jei negali būti man ištikima ir pa- 
klusni, keliauk sau sveika. Leidžiu pasiimti tai, kas tau brangiausia. 

— Gerai. — atsakė Žžmona.— Dėkui už dosnumą. Bet pirma išpildyk 
vieną mano prašymą: paskutinį kartą pavalgykim drauge. 

Chanas sutiko. Žmona pataisė skanią vakarienę, atnešė kumyso, pa- 
tyliukais sumaišė jį su svaigiu gėrimu. Chanas daug gėrė ir apsvaigęs 
užmigo. 

Tada žmona liepė pabalnoti geriausią žirgą, sėdo ant jo, pasisodino 
priešais miegantį vyrą ir išjojo iš rūmų. 

Paryčiu ji su vyru atjojo į kitą miestą. Tiktai ten chanas prasiblaivė. 
Žiūri, kad svetimam mieste atsidūrė, ir išsigandęs klausia pačią: 

— Ką tu su manim padarei? 

— Mano vyre,— atsakė išmintingoji pati, — tu mane išvarei, bet lei- 
dai pasiimti tai, kas man brangiausia. Aš taip ir padariau. Palikau tavo 
rūmus, bet pasiėmiau tave kartu, nes tu man brangesnis už viską pa- 
saulyje! 

Chaną sujaudino tokia meilė ir toks pačios sumanumas, ir jis pargrį- 
žo kartu su ja namo. Nuo to laiko jis dar labiau gerbė išmingingąją 
savo pačią ir nieko nedarydavo, jos nepasiklausęs. 


Sąžiningas sūnus 


(Gyveno kadaise pagarsėjęs vagis. Jis turėjo vienturtį sūnų. Kai berniu- 
kas paūgėjo, tėvas pasikvietė jį ir sako: 

— Sūnau mano, jeigu mane myli, būtinai turi būti vagis. Tai pats 
pelningiausias verslas. 

— Tėve mano, — atsakė berniukas, — jeigu aš būsiu vagis, niekas 
manęs negerbs. Verčiau aš dorai dirbsiu. 

Vagis supyko ir piktai atkirto sūnui: 

— Kas matė, kad sūnus neitų tėvo pėdomis? Aš niekad nekartoju, 
ką pasakęs, ir savo žodžio neatsiimu. Dar šiąnakt tu nueisi pas Džooš- 
bajų ir pavogsi juodąjį bulių. Jeigu nepavogsi, išeik iš mano namų. 

Berniukas išėjo iš jurtos, nuėjo pas bajų, nupirko iš jo juodąjį bulių 
ir pažadėjo sumokėti rudenį šviežio derliaus grūdais. 

Parvedė jis bulių namo, o tėvas labai apsidžiaugė, kad sūnus padarė, 
kaip lieptas. Jie papjovė bulių, išsivirė mėsos ir sėdo valgyti. 

— Tėve, — sako berniukas,— imkim ir pasisverkim prieš valgydami. 
Kai visą tą mėsą suvalgysim, vėl pasisversim ir Žinosim, kas kiek pasi- 
taisė. 

Tėvas sutiko ir jiedu pasisvėrė. 

Po dviejų savaičių, kai mėsa buvo jau suvalgyta, vėl abu atsistojo 
ant svarstyklių. Pasirodė, kad tėvas sveria tiek pat, o sūnus pasitaisė. 
Tėvas labai nustebo ir klausia: 


167 


— Ką tai reiškia, mano sūnau? Juk mudu vienodai valgėme. 

— Nėra ko stebėtis — atsakė tas.— Kai tu valgei pavogto buliaus 
mėsą, visą laiką bijojai, kad tavęs nenubaustų už vagystę. O aš valgiau 
be baimės, ramus, nes nupirkau tą bulių iš Džoošbajaus. Todėl mėsa 
man ėjo į sveikatą. 

Tėvas susimąstė, paskui tarė: 

— Gerai, kad nepaklausei mano patarimo ir likai sąžiningas Žmogus. 
Dabar gyvensime kartu ir būsime dori. 


Kaip chanas į dangų nukeliavo 


Nežinia, buvo taip, ar nebuvo, gerai ar blogai gyveno senų senovėje 
vienas chanas. Chanas mokėjo lošti toguz-kumalaką !. Bet žmonės ven- 
gė su juo lošti: kai tik chanas išlošia, reikalauja kokio nors neįmanomo 
dalyko. | 

Kartą, žiemos metu, sėdo jis lošti su vienu žmogumi ir išlošė. Nusi- 
šypsojo chanas ir įsakė atnešti šviežių vynuogių. 

Kur vargšas žmogus gaus šviežių vynuogių viduržiemy? Parėjo jis 
namo liūdnas, į nieką nežiūri, netgi į mylimą savo sūnų Kalyką akių 
nepakelia. 

— Tėve, kodėl tu šiandien toks nelinksmasį — klausia Kalykas. 

— Bėda, sūneli. Pralošiau aš chanui toguz-kumalaku. O jis įsakė, kad 
atneščiau šviežių vynuogių. Jei neatnešiu, atims iš mūsų visą turtą. 

Kitą dieną Kalykas nuėjo pas vienmetį chano sūnų. Ten sutiko jį 
chanas ir klausia: 

— Kur tavo tėvas? 

— Tėvas buvo nuėjęs į kalnus, ir jį įgėlė gyvatė, — atsakė Kalykas. 

— Argi matė kas nors žiemą gyvatę? — pasišaipė chanas. 

Bet, užuot atsakęs, Kalykas pats chaną paklausė: 

— Argi žiemą būna šviežių vynuogių? 

Chanas nežinojo, ką atsakyti, ir pagyrė berniuką už sumanumą: 


I! Toguz-kumalakas — tautinis lošimas ant lentos, suskirstytos duobutėmis. 

— Šaunus esi berniukas, išgelbėjai tėvą. Pasakyk, kad aš dovanoju 
jam už pralošimą. 

Nubėgo Kalykas pas tėvą su linksma žinia. O chanas tuo metu 
mąstė: ,,Kalykas perdaug protingas, o protingi žmonės chanatui pavo- 
jingi. Reikia juo atsikratyti." 

Netrukus chanas pasiuntė pas Kalyko tėvą savo žmogų, prašydamas 
leisti Kalyką su juo į miestą: tepamato žmonių ir šį tą teišmoksta. 

Kalyko tėvas suvokė, kad chanas sumanė ką bloga, bet nedrįso ne- 
klausyti. Pasikliovė sūnaus protu ir išleido su chanu. 

Kalykas gena chano bandą. Vos jie išjojo iš ailo, chanas paliepė Ka- 
lykui: 

— Lipk nuo arklio, gink avinus pėsčias. 

Taip visą kelią Kalykas ėjo pėsčias. 

Vakare jie atvyko į miestą. Chanas nutarė neduoti berniukui valgyti 
ir į savo jurtą nejsileido. 

Tuo metu lauke chanui buvo verdamas bešbarmakas !. Kalykas atėjo 
pas virėją ir sako: 

— Ar žinot, kaip chanas yra pripratęs valgyti bešbarmaką? 

— Ne. Pasakyk. 

— Jeigu paprastai paduosite, jis nevalgys. Reikia davinėti šaukštu, 
o šaukštą karštai įkaitinti. 

Virėjas patikėjo Kalyko žodžiais. 

Šit chanas atsigėrė arbatos. Atėjo metas duoti valgį. Įkaitino virėjas 
šaukštą ir padavė chanui. Tasai prisilietė šaukšto ir riktelėjo: 

— Ka-a-lyk!? 

O Kalykas stovėjo prie jurtos ir, kai tik išgirdo šūktelėjimą, įėjo 
į jurtą. 

— Aš čia! — pasakė jis, atsisėdo ir ėmė valgyti. 

Chanui skauda, bet jis neprisipažįsta, tik akys piktai žybsi. ,Nieko,— 
galvoja jis— aš su tavim, netikęs berniūkšti, vis vien susidorosiu!“ 

Kitą dieną chanas įsakė Kalykui: | 

— Saugosi arklius. Neišleisk pavadžių iš rankų. Čia tiek vagių, kad 
iš pat panosės gali pavogti. Nesitrauk nė žingsnio, naktį nemiegok. 


!Bešbarmakas — valgis iš smulkiai supjaustytos mėsos ir makaronų. 
2 Kalyk — išgąsčio šūksnis. 

O Kalykas padarė savaip: arklius pardavė, pinigus paslėpė, o pa- 
vadžius laiko rankose. Ir užmigo. 

Rytą chanas nubudo, išėjo iš jurtos ir mato: Kalykas miega, nugriu- 
vęs prie šieno gabanos, rankose pavadžius laiko, o arklių nėra. 

— Kur arkliai? — užsipuolė jį chanas. 

— O chane, juk pats įsakei laikyti pavadžius rankose, aš ir laikiau, — 
Kalykas dėjosi nieko nesuprantąs. 

Chanas visai įtūžo. 

— Jok namo,— įsakė jis.— Tau ant nugaros aš parašysiu laišką. Kai 
nujosi, parodyk jį mano sūnui, 

Kalykas nusivilko, atstatė nugarą, o chanas parašė: „Kai tik Kaly- 
kas grįš, įsakyk jį nužudyti ir įmesti į vandenį.“ Prispaudė savo ant- 
spaudą ir pasirašė. 

Išėjo Kalykas, palikęs chaną, išsitraukė paslėptus pinigus, gautus už 
arklius, ir žengia sau pėsčias namo. 

Eina Kalykas pro turgų. Žiūri — moteriškė soras pardavinėja. Nusi- 
pirko iš jos sorų. Paskui sutiko medaus pardavėją. Nusipirko medaus 
ir sumaišė su soromis. Kai tas mišinys sukietėjo, jis išpjovė vidurį. Pa- 
sidarė lyg kokia tiubeteika. Kalykas užsidėjo ją ant galvos ir eina to- 
liau. Žiūri — žmonės lošia kauliukais. Kalykas priėjo prie jų arčiau ir 
dėjosi valgąs savo kepurę. Žmonės nustebo. Kalykas jiems paaiškino, 
kad jo kepurė nepaprasta: kiek nori valgyk, vis vien nemažėja. 

Priėjo prie jo vienas senis, pasiūlė pinigų už stebuklingą kepurę. 

— Kam tau jos reikia? — paklausė Kalykas. 

— Pinigai pasibaigia, o ši kepurė niekad nepasibaigs. 

Tada ir kiti ėmė jo prašyti, kad parduotų kepurę. 

— Gerai, parduosiu kepurę, — pagaliau oriai sutiko Kalykas.— Tik ar 
nors vienas iš jūsų rašyti mokate? 

Atsirado vienas raštingas žmogus. Pasivedėjo Kalykas jį į šoną 
ir tarė: 

— Parduosiu tau kepurę. Bet išpildyk mano norą. Nutrink man nuo 
nugaros chano laišką, palik antspaudą ir parašą, o parašyk, ką aš pasa- 
kysiu. 

Raštingas žmogus sutiko parašyti naują laišką. Jis užrašė: „Kai Ka- 
lykas grįš, išleisk už jo jaunėlę savo seserį ir atiduok pusę chanato; 
aš jam viską pralošiau.“ 

Kalykas pargrįžo namo ir tuojau nuėjo pas chano sūnų — dabar jis 
valdė chanatą. 

— Maloningasis chane,— sako Kalykas,— tavo tėvas siunčia tau laiš- 
ką. Perskaityk jį. 

Perskaitė jaunasis chanas laišką. Labai gaila atiduoti pusę chanato, 
bet ką darys, turi pildyti tėvo valią. Atidavė jis Kalykui pusę chanato 
ir išleido už jo jaunėlę seserį, kaip tėvo buvo įsakyta. 

O chanui jau atėjo metas ir namo grįžti. Bekeliaudamas jis išgirdo, 
kad šalia jo chanato atsiradęs naujas chanatas. Skuba jis: rūpi greičiau 
sužinoti, kas atsitiko. Sutinka jį sūnus ir pasakoja, kaip išleido už Ka- 
lyko jaunėlę seserį ir atidavė pusę chanato. Suprato chanas: Kalykas 
ir šluokart pasirodė už jį gudresnis. Pasikvietė chanas savo džigitus 
ir įsakė jiems: 

— Kai Kalykas užmigs, suriškit jį, įkiškit į maišą ir įmeskit į van- 
denį. 

Tuo metu jaunėlė chano duktė — dabar jau Kalyko žmona — suži- 
nojo, kad parvažiavo tėvas, ir atėjo jo aplankyti. Išgirdo ji tėvo įsaky- 
m£mą ir parbėgo namo Kalyko perspėti. Kalykas žmoną nuramino ir vietoj 
savęs aptaisė didelę lėlę, užklojo antklode, o pats pasislėpė. 

Naktį atėjo chano džigitai, sugriebė lėlę, įkišo į maišą, nunešė į upę 
ir įmetė sietuvon. 

Rytą Kalykas liepė žmonai dėtis sielvarto prislėgta, o pats pusnuo- 
„is išėjo. 

Kalyko žmona nubėgo pas savo tėvą, pasakoja verkdama, kad naktį 
buvo atėję džigitai, sugriebė Kalyką ir išsivedė. Chanas apsimetė, kad 
sielojasi, o pats sau džiaugės!: pagaliau atsikratė Kalyku! 

Tuo tarpu Kalykas nuėjo į miestą, nusipirko ten tūkstantį avinų ir 
pusnuogis gena tiesiai prie chano jurtos. Žiūri chanas į jį ir savo akims 
patikėti negali. 

-— Iš kur čia atsiradai? 

— Ė-ė chane,— sako Kalykas,— tu norėjai man bloga padaryti, o pa- 
darei gera. Kai mane džigitai įmetė į vandenį, ten kaip tik radau duris 
į dangų. Patekau aš į dangų ir sutikau ten tavo tėvą ir senelį. Visi jie 
ten visko pertekę. O avinų turi devynias galybes. Štai šiuos avinus jie 
tau pasiuntė, Trūksta jiems tik katilo bešbarmakui virti ir plytų židi- 
niui. Aš tik pasiimsiu savo žmoną ir vėl ten eisiu. 

— Pala, pala. ..— chaną pagavo gobšumas.— Ar visi tie avinai man? 

— Tau. 

— Tiesiai iš dangaus? 

— Tiesiai iš dangaus. 

— Klausyk, Kalykai,— sako meiliai chanas, — gal tu pasiliktum, o aš 
eisiu vietoj tavęs? 

— Ne, nesutinku, — atsakė Kalykas,— čia reikia dirbti, kad pragy- 
ventum, o ten, danguje, tik rinkis, ko širdis geidžia. 

Chanas dar labiau ėmė prašyti Kalyką, kad leistų jį į dangų vietoj 
savęs. Ilgai prašė. Galop Kalykas sutiko. Nudžiugo chanas, nubėgo dar 
sūnaus pasiimti. Atėjo jie prie upės. Mato — netoli kyšo iš vandens 
meldas. 

— Čia kaip tik ir yra dangaus durys,— parodė Kalykas. Eikit kuris 
vienas pirma. Jei durys neuždarytos, mostelkit ranka, tada eis kitas. 

Chanui rūpi kuo greičiau į dangų patekti. Bet sūnų leidžia pirma. 
Pririšo chanas katilą sūnui ant nugaros, ir tas šoko į vandenį. O katilas 
nutempė jį gilyn. Sumojavo jis rankomis. O chanui pasirodė, kad sūnus 
jį kviečia, šoko į vandenį ir taip pat paskendo. 


v 

Mana 


Gudrus vaikinas 


(Gyveno kitados chanas. Be gėdos ir sąžinės apgaudinėjo ir engė jis sa- 
vo žmones. 

Kartą jis sužinojo, kad tarp jo valdinių vienas vaikinas esąs gud- 
ruolių gudruolis. 

Chanas negalėjo pakęsti, kad kas nors už jį patį gudresnis būtų. Sėdo 
jis ant arklio ir išjojo ieškoti gudriojo vaikino. 

Ilgai jis jojo, kol pagaliau sutiko tą, kurio ieškojo. Gudrusis vaikinas 
stovėjo, stipriai apkabinęs aukštą tuopą. 

— Kodėl laikai tuopą apkabinęs? — klausia chanas. 

— Mano valdove, aš ką tik pasodinau šią didelę tuopą ir bijau, kad, 
vėjo papūsta, nenuvirstų. Reikia ją laikyti, kol šaknys į žemę įaugs,— 
atsako vaikinas. 

Chanas pamanė, kad vaikinas nori jį apgauti, ir nusprendė žūt būt 
pasirodyti gudresnis. 

— Meluoji, — sako jis.— Tu išgarsėjai kaip gudrus vaikinas, o mane 
visi žino kaip gudrų chaną. Išmėginkim, kuris katrą gudrumu įveiksim. 

Vaikinas padėjo chanui nuo balno nulipti, pasodino jį tuopos pavė- 
syje, pasisakė, kad namie gudrybių knygą užmiršęs, ir paprašė chaną 
paskolinti arklį — jis greit nujosiąs jos atsinešti. 

Nieko neįtardamas, chanas atidavė savo arklį ir atsigulė medžio pa- 
vėsyje pailsėti. 

Vaikinas nušuoliavo chano arkliu pas chanienę ir sako: 

— Mūsų valdovas liepė kuo greičiau nunešti jam tūkstantį auksinių. 

Chano pati pamatė vyro arklį, patikėjo vaikinu ir atskaičiavo tūks- 
tantį auksinių. 

Paskui vaikinas nuskubėjo namo, paslėpė savo seserį, o pats persiren- 
gė jos drabužiais, prisisegė ilgas juodas kasas ir pasidarė visai kaip graži 
mergaitė. 

Chanas gulėjo po tuopa ir ilgai laukė gudriojo vaikino sugrįžtant. 
Galop nusibodo jam laukti. Atsikėlė ir nuėjo į vaikino jurtą. Žiūri — 
ten sėdi vienų viena gražuolė. 

— Kur tavo brolis? — klausia chanas. 

— Nežinau, — atsakė „mergaitė“. 

Tik dabar chanas suprato, kad yra apgautas ir arklio neteko. Atsi- 
keršydamas jis sugriebė gražuolę ir išsivedė. 

Kai chanas grįžo namo, žmona pasisakė davusi vaikinui tūkstantį 
auksinių, kad jam nuneštų. 

Chanas užsirūstino ir atidavė „mergaitę“ trims savo dukterims 
į verges. 

Taip gudrusis vaikinas pateko pas chano dukteris. 

Kartą jos klausia: 

— Sako, kad tavo brolis labai gudrus. Nejaugi tu nieko iš jo neiš- 
mokai? O jei išmokai, tai parodyk, ką sugebi. 

Gudrusis vaikinas sutiko ir nusivedė jas prie gilios duobės. 

— Katra mikliai įšoks į duobę, ta pavirs vyru. Ar norite kuri nors 
tapti vyru? — klausia jis. 

Vyresnioji chano duktė jau seniai norėjo būti vyru. Ji pirmoji, nieko 
nelaukusi, strykt ir įšoko į duobę. 

Įšoko ir laukia, kada čia vyru pasidarys. Laukė laukė — pritrūko 
kantrybės, ir paprašė, kad ištrauktų ją į viršų. 

Paskui šoko vidurinioji chano duktė, o po jos — jauniausioji, bet ir 
joms nieko neatsitiko. 

Jos supyko ir ėmė mušti savo vergę. 

Tada vaikinas nebeištvėręs nusijuokė: 

— Jūs tokios nevikrios, kad nė nušokti gerai nemokate. Va kaip 
reikia šokti! 

Taip pasakęs, tik strykt į duobę. Ten nusiėmė kasas, nusivalė dažus 
nuo veido, ir atsistojo prieš mergaites tikras džigitas. 


175 


Visos trys chano dukterys tuojau jį įsimylėjo ir kad pradės ginčy- 
tis, kuri turi būti jo žmona! Galop taip susipešė, kad liepė jam vėl pa- 
virsti mergaite. Grįžo namo, ir priskundė tėvui vergę, prišnekėjo visokių 
nebūtų dalykų ir įprašė tėvą, kad parduotų ją vienam bajui. 

Bajus susižavėjo tokia gražia „mergaite“ ir sumanė ją vesti. 

Vestuvių metu „mergaitė“ pasiprašė išleidžiama iš jurtos. Bajus ne- 
norėjo niekur jos išleisti. Tada „ji“ paėmė ilgą arkaną, vieną galą ap- 
sivyniojo apie ranką, kitą padavė bajui laikyti, o pati išėjo iš jurtos. 

Prie jurtos stovėjo ožka. „Mergaitė“ nusirišo arkaną nuo rankos ir 
pririšo ožkai prie ragų. 

Laukė laukė bajus, kada grįš jaunoji, ir nesulaukęs ėmė traukti ar- 
kaną. 

Ožka tik — me-e! — sumekeno. Bajus išbėgo iš jurtos, žiūri — arka- 
no galas pririštas ožkai prie ragų. Jis pamanė, kad kas nors pakerėjo jo 
nuotaką ir ta pavirto į ožką. 

O gudrusis vaikinas nusimetė vestuvinius rūbus, nuėjo pas chaną ir 
sako: 

— Judu su bajum pavertėte vienintelę mano seserį ožka. Bet aš irgi 
burtininkas. Jei neatiduosi man į žmonas jaunėlės dukters, paversiu 
tave senu ožiu ir išginsiu kartu su ožka ganytis į kalnus. 

Persigando chanas ir atidavė vaikinui jaunėlę savo dukterį su dideliu 
kraičiu. 


Aldarkosės išdaigos 


Seniai, labai seniai, kai valdė chanas Džanybekas, gimė berniukas, 
kuriam tėvai davė Čagotajaus vardą. Nuo mažens jis buvo gudrus, su- 
manus ir mokėjo juokauti. Kai jis kur nors eidavo, tai žengdavo tokiais 
sparčiais žingsniais, kad nė vėjas nebūtų pavijęs. Kai su kuo nors susi- 
ginčydavo, visada būdavo jo viršus. Be to, Čagotajus buvo labai drą- 
sus ir niekad nieko nebijojo. 


Greitai žmonės pastebėjo, kad Čagotajus moka ir sumaniai apgaudi- 
nėti, bet apgaudinėja visada tiktai turčius ar šykštuolius, žiaurius cha- 
nus arba visokius piktadarius. Iš varguolių jis neimdavo nė skatiko, 
o ką iš bajų išviliodavo, atiduodavo varguoliams. 

Jis piktai tyčiodavosi iš bajų, be paliovos krėsdavo jiems išdaigas, 
bet taip mikliai, kad paprasti žmonės pritardami tik juokdavosi. 

Ėjo metai. Čagotajus užaugo, pasidarė džigitas, tik, deja, nedygo 
jam nei barzda, nei ūsai. Žmonės praminė jį Aldarkose — bebarzdžiu 
gudruoliu. 

Tuo vardu jis ir pagarsėjo žmonėse. 

Kartą vieno labai turtingo bajaus sūnus paprašė tėvą, kad tasai 
leistų jam nujoti į turgų. Tėvas ilgai nenorėjo sūnaus išleisti, bet paskui 
sutiko ir davė jam gerą žirgą, paviržio ir du odinius maišus kumyso ke- 
lionei, be to, dvidešimt avinų parduoti. 

Joja tėvas sūnaus palydėti ir taip jį moko: 

— Sūnau mano, būk atsargus. Saugokis pats ir saugok savo avinus. 
Labiausiai saugokis bebarzdžio gudruolio. Jam ant veido neauga nė vie- 
no plaukelio. Jeigu, jį sutikęs, būsi neatsargus, jis kaipmat tave apgaus, 
o tu plikas it tilvikas liksi. 

Tėvas sugrįžo atgal, o sūnus nuginė avinus į turgų. Miestą jis prijo- 
jojo tik pavakary, kai turgus jau buvo pasibaigęs. 

Čia jį sutiko Aldarkosė. 

— Sūneli, — sako jis,— saulė jau nusileido, o tu varai avinus į turgų. 
Teks tau iki rytojaus pasilikti. Matau, kad tu jaunas ir nepatyręs, o čia 
nemaža vagių. Pernakvok pas mane, ir joks pavojus tau negrės. 

„Čia turbūt tas žmogus, apie kurį tėvas kalbėjo“, — galvoja bajaus 
sūnus ir atsisako pas jį nakvoti. 

Aldarkosė niekaip negalėjo jo įkalbėti. Tada jis parjojo namo, prisi- 
klijavo ūsus ir barzdą, galvą apsivyniojo čalma, užsivilko baltą chalatą, 
sėdo ant balto arklio ir vėl išjojo vaikinui priešais. 

Tuo metu jau visai sutemo. Aldarkosė užkalbino vaikiną: 

— Kodėl tėvas išsiuntė į turgų tave vieną? Juk čia tiek pavojų! 
Sūnau mano, aš gyvenu visai netoli, pernakvok pas mane, o rytoj rytą 
aš padėsiu tau nuginti gyvulius į turgų ir parduoti už gerą kainą. 

Vaikinas sutiko. Jie nusivarė avinus prie Aldarkosės jurtos ir ten 
pririšo nakčiai. Jiedu įėjo vidun, Aldarkosė pasodino svečią į geriausią 
vietą. Paskui išsitraukė pinigus ir duoda žmonai: 

— Paslėpk juos, — pasakė Aldarkosė.— Šiandien negavau turguje ge- 
ro avino. 

— Ką dabar daryti — susirūpino žmona.— Kuo gi svečią vaišinsim? 
Sakei, kad mūsų svečias atginė avinų parduoti. Nupirk iš jo bent vieną, 
o rytoj atiduosi jam pinigus pagal turgaus kainą. 

— Žinoma,— pasakė bajaus sūnus,— išsirinkit aviną, o pinigus ati- 
duosit rytoj. 

Aldarkosė greitai papjovė riebiausią aviną, ir šeimininkė ėmė taisyti 
vakarienę. 

Kol mėsa virė, jis vynu nugirdė bajaus sūnų, ir tas kietai užmigo. 

Tuo metu jurtos šeimininkai nuėmė jurtą, susikrovė savo mantą ant 
kupranugarių, sėdo ant vaikino arklio, išsivarė jo avinus ir iškeliavo. 

Bajaus sūnus miegojo iki vidurdienio, o kai atsimerkė, žiūri — ogi 
bemiegąs po atviru dangum. 

„Dabar aš keliausiu pas šykštųjį Cinarbajų ir taip jį pamokysiu, kad 
visą amžių atsimins“, — sumanė Aldarkosė. 

Činarbajus buvo labai turtingas, bet apie jo šykštumą sklido gandas 
po visą kraštą. Iš kito Žmogaus lengviau gautum arklį arba kupranu- 
garį dovanų negu iš Činarbajaus gurkšnį airano ar stiklinę kumyso. 
Samdiniams jis stengėsi nesumokėti už darbą. Kaimynų nemėgo. Netgi 
jurtą statydavosi toli nuo ailo. 

Aplink jurtą jis priklodavo sausų nendrių. Kai kas nors eidavo ar- 
tyn, nendrės treškėdavo, čiužėdavo ir perspėdavo Činarbajų, kad kaž- 
kas ateina. 

Tai žinodamas, Aldarkosė atsargiai nuėmė jas sau nuo tako, prity- 
kino prie jurtos ir netikėtai įėjo į vidų. 

Činarbajus svilino ant ugnies avino galvą, jo pati kimšo dešrą, sūnus 
dorojo aviną, marti minkė tešlą, o duktė pešė fazaną. 

Pamatęs Aldarkosę, bajus paslėpė avino galvą, jo pati pasikišo avino 
žarną po sijonu, sūnus uždengė aviną kailiu, marti nustojo minkiusi 
tešlą, o duktė užsikišo už nugaros fazaną. 

Činarbajus buvo labai nepatenkintas nekviestu svečiu. Bet jau se- 
niai niekas nebuvo pas jį užėjęs, ir jis paklausė: 

— Na, sūneli, kokių naujienų atnešei? 

— Ką tau papasakoti: ar ką girdėjau, ar ką mačiau? 

— Kai žmonės šneka, daug primeluoja. Verčiau pasakok, ką regė- 
jai, — atsakė bajus. 

Tada Aldarkosė ėmė taip porinti: 

— Žinote, eidamas pas jus, pamačiau ant kelio didelę margą gyvatę. 
Tokią ilgą kaip avino žarna, jūsų pačios sijonu pridengta. Aš paėmiau 
didelį akmenį, kaip tik tokį kaip avino galva, tavo paties paslėpta. Taip 
trenkiau akmeniu per gyvatę, kad ji tik susiplojo, tarsi tešla beliko, jūsų 
marčios minkyta. Jei meluoju, galite nupešti man aliai plaukelį nuo gal- 
vos, kaip tavo duktė fazaną pešė. : 

Činarbajus suprato, kad svečias viską pastebėjo, susiraukė ir sako 
paniuręs: 

— Ė-ė sūneli, per daug plepi. Ne veltui žmonės sako: ,,Nerodyk kvai- 
liui didelės taurės.“ Jei pavaišinsiu tave šiandien, — ateisi ir rytoj. Todėl 
Činarbajus nieko nevaišina. Matyt, ilgas tavo liežuvis — žemę galėtum 
šluoti. Bet nemanyk, kad įveiksi Činarbajų. Ar aš tave kviečiau? Todėl 

nieko manęs neprašyk, aš tau neskolingas. Kad atėjai, tai pailsėk ir ke- 
liauk sau sveikas. Ei žmona, pataisyk patalą. Gulsim miegoti. 

Kai visi sugulė, Aldarkosė apsimetė miegąs, ėmė garsiai knarkti. 

Kiek palūkėjęs, bajus šnipštelėjo pačiai: „Kelkis greičau. Girdi, kaip 
svečias knarkia? Jis iki ryto miegos. Kurk ugnį ir virk avieną. Kol jis 
miega, mes sočiai pavalgysim.“ 

Pati sukūrė ugnį, pastatė ant židino katilą ir verda mėsą. Bet ėmė 
ir užsnūdo. 

Aldarkosė atsikėlė patyliukais, išėmė iš katilo mėsą, susidėjo į savo 
maišelį, o į katilą įmetė marčios kaliošų porą, bajaus sūnaus batus ir 
kelnes, senės suknelę. 

Paryčiu senė nubudo ir pamatė, kad katilas jau visai ataušęs. Ji vėl 
užkūrė ugnį ir pažadino vyrą: 

— Greičiau kelkis. Greit švisti pradės. Pavalgykim, paskui vėl pa- 
miegosi. 

Jie pažadino sūnų, marčią, dukterį ir jau ketino valgyti, bet katile 
rado tik skudurus vietoj mėsos. 

— Kas čia dabarį — suriko Činarbajus ir piktai pasižiūrėjo į pačią. 

Jie suprato, kad čia Aldarkosės darbas, užgesino ugnį ir sugulė 
miegoti. Bet Činarbajaus neima miegas. Neiškentęs sako pačiai: 

— Alkanas negaliu užmigti. Paduok man lydyto sviesto ir brinzos. 

Pati atidarė skrynią, išėmė iš ten lydyto sviesto, brinzos ir deda į du- 
benėlį. Bet Aldarkosė patyliukais kyštelėjo savo kalpoką; moteriškė 
valgį sudėjo ten, ne į dubenėlį. Kai kalpokas buvo pilnas, Aldarkosė 
jį paslėpė ir vėl atsigulė. 2 

Moteriškė padavė dubenėlį vyrui, manydama, kad jis pilnas sviesto 
ir brinzos. O Činarbajus, radęs maisto vos ant dugno, ėmė murmėti: 

— Ei tu, šykšti sene, kodėl tiek mažai davei? 

Nenumalšinęs alkio, Činarbajus atsistojo ir išėjo laukan. Jis buvo 
labai įširdęs ant Aldarkosės, kad tas jį taip apgavo, ir sumanė atkeršyti 
gudriajam svečiui: perskrosti pilvą jo arkliui. 

Aldarkosės žirgas nuo mylimo Činarbajaus ristūno tesiskyrė balta 
žvaigžde ant kaktos. Bet, jodamas pas bajų, Aldarkosė užtepė anglimi 
žvaigždę, o atjojęs kreida nupaišė tokią pat žvaigždę ant kaktos bajaus 
ristūnui. Padarė jis taip dėl visa pikta, nes žinojo, koks niekšas yra 
Činarbajus. 

Dar nebuvo išaušę, ir patamsy bajus nepažino savo ristūno. Many- 
damas, kad čia Aldarkosės žirgas, jis perskrodė jam pilvą ir sugrįžo 
į jurtą. 

— Ei žmogau, ko taip ilgai miegi? — priekaištaudamas sako jis sve- 
čiui.— Vienintelio savo žirgo neišsaugojai. Užkliuvo už kuolo ir persi- 
rėžė pilvą. Kelkis ir sudorok mėsą. 

Aldarkosė nesiskubino keltis. 

— Ką padarysi, kad žirgas žuvo. Valgysim šviežią musą,-— suniuI- 
nėjo jis lyg per miegus.— Tik pasižiūrėk geriau, jei žirgui ant kaktos 
nupaišyta žvaigždė — ten tavo žirgas, o manajam žvaigždė užtepta 
anglimi. 

Išsigandęs Činarbajus nubėgo prie papjauto arklio ir dabar, kai jau 
visai išaušo, — pažino savo ristūną. Susigriebė už galvos, iš pykčio vos 
neverkdamas. 

Tą dieną Činarbajus rengėsi į miestą su reikalais. Pati iškepė ke- 
lionei didelį kvietinį paplotį. Jis dar buvo karštas, pelenuose iškep- 
tas. Kad gudrusis svečias papločio nepamatytų, pati įkišo jį vyrui už 
ančio. 

Aldarkosė ir tai pastebėjo. Jis sumanė palikti bajų visą dieną al- 
kaną, pribėgo prie jo ir sako: 

— Mano bajau, aš iškeliauju. Ačiū tau už nakvynę. Nežinau, ar 
kada bepasimatysim, atsisveikinkim kaip draugai. 

Taip sakydamas, apkabino bajų ir kad suspaus glėbyje! Karštas pa- 
plotis nudegino bajų. Tas neiškentė ir suriko: 

— Prakeiktas paplotis! Tegu šunys jį ėda! 

Bajus išsitraukė paplotį iš ančio ir kad svies! Aldarkosė paleido bajų 
iš glėbio, pribėgo prie papločio, greit paėmė nuo žemės. 

— Nedera atiduoti papločio šunims, verčiau aš pats jį suvalgysiu, — 
tarė bebarzdis gudruolis. 


Kartą Aldarkosė atjojo į turgų ir sutiko turtingą bajų. 

— Mano bajau,— prakalbino jį Aldarkosė, — matyt, tu geras žmo- 
gus esi. Ir gyvulių daug turi. O aukso ir sidabro mažokai. Aukso ir si- 
dabro penėti nereikia. Jei gerai paslėpsi, gulės sau, kol prireiks. Čia tai 
tikras turtas! Taip, tu turtingas, bet aš turtingesnis. Tavo turtas — tik 

ketvirtadalis mano turto. Kai keliuosi į ganyklas, savo auksą ir sidabrą 
sukraunu ant šešių kupranugarių. 

Kiek palūkėjęs, Aldarkosė pridūrė: 

— Tu turi penkiasdešimt kupranugarių, tris šimtus arklių ir tūkstantį 
avinų. O jei žiema bus ilga? Juk jie gali nugaišti... Mano bajau, noriu 
padaryti tau malonę ir iškeisti tavo gyvulius į auksą. 

Bajus apsidžiaugė ir sutiko keisti gyvulius į auksą. 

— Duok man savo žirgą, ir aš greitai atgabensiu savo auksą, — tarė 
Aldarkosė. 

— Imk, imk. Mano žirgas rambus, tad paimk ir mano rimbą,— pa- 
siūlė bajus. 

Sėdo Aldarkosė ant bajaus žirgo ir dingo iš akių. 


Gyveno kitados kalnuose du bajai, kurie šalinosi žmonių, kad ne- 
reikėtų jiems kaip nors padėti. Vienas buvo vardu Kočerbajus, kitas — 
Kopčesbajus. 

Kočerbajus turėjo didelę šeimą, o gyvulių mažai. Kopčesbajaus šei- 
ma buvo nedidelė, bet gyvulių jisai turėjo labai daug. 

Aldarkosė sumanė kartą nukeliauti pas juos. 

Bekeliaudamas sutiko vilką. ,„Bajus ir chanus aš apgavau jau daug 
kartų, o vilko dar nė karto neteko. Imsiu ir pabandysiu jį apgauti“ — 
ryžosi Aldarkosė ir puolė jo vytis. Vilkas leidosi bėgti per kalnų perė- 
jas, bet Aldarkosė neatsiliko. 

Vilkas pavargo, o Aldarkosė jį tebesiveja. Galop vilkas visai neteko 
jėgų ir šmurkštelėjo į kažkokį urvą. 

Aldarkosė sumanė pagauti vilką gyvą. Praskleidė maišą ir prikišo 
prie angos. 

Tuo metu prijojo prie jo kažkoks žmogus ir klausia: 

— Aldarkose, ką čia veiki tokioj nuošalioj vietoj, kur žmonės ne- 
vaikšto? 

O Aldarkosė garsiai atsako: 

— Į tą urvą aš vilką įvijau. Vilkas sako, kad jis neišlįs, o aš noriu 
būtinai jį gyvą pagauti. Nujok į mano namus ir pasakyk mano žmonai, 
kad po trijų mėnesių, kai gims gerniukas, pramintų jį Salamato vardu. 
Kai sueis jam devyneri metai, tegu atsiunčia jį pas mane. Mudu dviese 
tikrai vilką pagausim. 


182 


Išgirdo vilkas tokią šneką, išsigando ir kad šoks iš urvo, bet pa- 
taikė tiesiai į maišą. Aldarkosė stipriai užrišo maišą, užsivertė ant kup- 
IOS ir nešasi pas Kopčesbajų. 

Aldarkosė atėjo pas jį, mandagiai pasisveikino, ramiai sau atsisėdo. 
Kopčesbajus atsakė į pasveikinimą ir pradėjo jį kalbinti: 

— Seniai niekas nebuvo pas mane užėjęs,— sako jis— Nekviestas 
svečias — nedidelis džiaugsmas, o kviesti aš nieko nekviečiu. Bet tavo 
veidas malonus. Kuo tu vardu ir kur keliauji? Matau, kad ant pečių turi 
maišą — tikriausiai iš toli atkeliavai. 

— Lenkiuosi tau, mano bajau,— atsakė Aldarkosė— matau, kad ta- 
vo turtai dideli. Bet ir aš esu visiems žinomas žmogus. Mano vardas 
Akirbajus. Nemanyk, ne pagalbos prašyti atėjau. Turiu maiše baltą 
aviną. Iš dangaus jis man nukrito. Per jį gali pralobti netgi toks bajus 
kaip tu. Jei mano aviną įleistum naktį pas avis, tai visos avys per naktį 
atsivestų ėriukus ir avių keliskart padaugėtų. Mano avinas visai ne- 
brangus — tik penkis šimtus avių už jį prašau. 

Kopčesbajaus akys sublizgo iš gobšumo. 

— Ei broli Akirbajau, parduok man savo aviną! Duosiu tau penkis 
šimtus avių ir pasidarysiu toks turtingas, kad niekas su manim nesu- 
silygins! — sušuko jis. 

Aldarkosė atidavė bajui maišą su vilku, gavo iš jo penkis šimtus 
avių ir varosi jas namo. O Kopčesbajus nekantriai laukė nakties, paskui 
nunešė maišą į avidę, išleido „baltąjį aviną“ ir stipriai uždarė avidę. 

Parėjo Kopčesbajus į jurtą ir atsigulė miegoti, tikėdamasis, kad ryt 
Iytą turės devynias galybes avių. 

O vilkas buvo alkanas. Iki pat ryto gardžiavosi bajaus avimis. 

Kopčesbajus girdėjo triukšmą ir džiaugėsi, kad avys jo avidėje dau- 
ginasi. 

Rytą ateina bajus į avidę pasižiūrėti ir mato — visos avys išpjautos, 
o vietoj „baltojo avino“ slankioja pilkasis vilkas. 

Kopčesbajus tik dabar suprato, kad čia gudriojo nesugaunamo Al- 
darkosės išdaiga. 

Taip bebarzdis gudruolis, žmonių pramintas Aldarkose, baudė žiau- 
riuosius bajus už jų gobšumą ir šykštumą. 


Dijkanbajus ir milžinas 


Buvo taip ar nebuvo, nežinia: senų senovėje gyveno medžiotojas, var- 
du Dijkanbajus. Jis neturėjo nei avių, nei arklių, pramisdavo tik iš me- 
džioklės. 

Kartą Dijkanbajus pasiėmė kartu savo kaimyną. Bemedžiodami jiedu 
sutiko milžiną: jo nosis atrodė kaip prikimštas odinis maišas, o kojos — 
kaip du dideli medžiai. 

Milžinas pamatė medžiotojus ir kad pradės kvatotis, net ašaros iš- 
tryško. Dijkanbajus irgi pasileido kvatotis. 

Milžinas nustebo: ko žmogus juokiasi? 

— Aš juokiuosi dėl to, kad žadu jus suvalgyti ir jūsų kraujo atsi- 
gerti. O tu ko juokiesi? — klausia jis. 

Dijkanbajus nusikvatojo dar garsiau ir atsakė: 

— Mano pati tokia smaližė — įsigeidė žūt būt milžino kepenų para- 
gauti. Va ir radau, ko ieškojau. Gerai, kad taip greit tave suradau. 

Taip sakydamas, Dijkanbajus mostelėjo ranka, tartum norėdamas 
griebti milžiną, ir šūktelėjo savo kaimynui: „Laikyk jį! Tuoj mes iš- 
rėšim jam kepenis!" | 

Išsigandęs milžinas ėmė maldauti: 

— Pasigailėkit manęs, gerieji žmonės. Aš vienturtis savo tėvų sū- 
nus ir duosiu jums, ko tik panorėsite. 

Ir papylė Dijkanbajui krūvą aukso. 

Dijkanbajus susižėrė sau auksą ir tarė griežtai: 

— Gerai, paimsiu tavo auksą. Pirmą kartą tavęs pasigailėsiu, kad jau 
tu vienturtis sūnelis. Tik žiūrėk, neužpuldinėk beginklių. Dabar sakyk, 
kur mums rasti kitą milžiną. 

Milžinas, drebėdamas iš baimės, atsakė: 

— Kiek toliau, tarpeklyje, vaikštinėja trys milžinai. 

— Kad taip, išrėšim kepenis iš jų, — tarė Dijkanbajus. 

Kai tik milžinas dingo iš akių, medžiotojai pasuko namų link kitu 
takeliu. 

Ėjo ėjo didelės upės pakrante ir priėjo pievelę, aukštomis tuopomis 
apaugusią. Tuopų pavėsyje dega laužai. Ant jų verda keturiasdešimt 
katilų mėsos, o keturiasdešimt milžinų sėdi aplink laužus. 

Medžiotojams nebebuvo kur pasislėpti, ir jie greit įlipo į vienos 
tuopos viršūnę. Dijkanbajus prigludo prie viršutinės šakos, o jo drau- 
gas — truputį žemiau. | 

Tarp milžinų buvo ir tas, iš kurio Dijkanbajus auksą paėmė. 

— Buvau Ač-Arale,— pasakoja jis milžinams.— Netikėtai susitikau 
du drąsuolius iš žmonių giminės. Vos manęs neužmušė, norėjo man ke- 
penis išrėžti. Šiaip taip atsipirkau nuo jų auksu. Jie nenorom mane pa- 
leido ir nuėjo tarpekliu ieškoti kito milžino. O aš atskubėjau pas jus 
perspėti apie pavojų. Turime visi būti atsargūs. 

Tarp milžinų buvo vienas didžiulis vienakis milžinas — vadas. 

— Mat kaip, — sako jis,— vadinas, jie nepaprastai stiprūs ir vikrūs. 
Aš girdėjau, kad žmogus, nors augumo ir nedidelis, labai protingas, 
ir mes tikrai turime būti atsargūs. 

Staiga Dijkanbajaus draugas slystelėjo nuo šakos ir nukrito į patį 
milžinų vidurį. 

Pamatė tai Dijkanbajus ir kad šūktels iš viršaus: 

— Laikyk vienakį| Mušk jį pirmą! 

Išsigandę milžinai išlakstė į visas puses. O Dijkanbajus ir jo drau- 
gas laimingai grįžo namo su pilnu maišu aukso. 


* Bailus drąsuolis 


Seniai, labai seniai gyveno džigitas, vardu Sokbajus. 
Jam terūpėjo tik valgyti ir miegoti. 
Kai jis išeidavo iš jurtos, net menkiausias vėjelis, sušlamėjusi žolė ar 
net suzirzusi musė jį išgąsdindavo. 
Žmonės juokdavosi iš jo bailumo ir praminė jį „bailiuoju drąsuoliu“. 
Netrukus mirė tėvas, išsibaigė ir maisto likučiai. Sokbajus pagalvojo: 
„Ilgiau taip nebeištversiu. Laikas atsikratyti baimės ir pradėti kitokį 


gyvenimą.“ 
Išėjo jis iš jurtos ir sumanė išmėginti savo jėgas. Priėjo prie seno 
arklio, žiūri — ant nutrintos jo nugaros musių spiečius ūžia. 


Užsimojo Sokbajus, sugavo pilną kumštį musių ir visas sutraiškė. 

Suskaičiavo — kumštyje buvo lygiai šimtas musių. 

„Vadinasi, aš stipruolis, jei nuo vieno mano mojo šimtas galą ga- 
vo“, — pagalvojo Sokbajus. 

Pasibalnojo arklį ir išjojo į tolimą šalį. 

Prijojo kryžkelę. Čia gulėjo didelis juodas akmuo, o nuo jo ėjo 
trys keliai. 

Sokbajus susimąstė, nulipo nuo arklio, užrašė ant akmens: „Kas jos 
viduriniuoju keliu, mirties neišvengs.“ Ir nujojo tuo keliu. 

Neilgai trukus prie akmens sustojo du narsuoliai. Jie perskaitė už- 
rašą ir tarė vienas kitam: 

— Mes juk tikri narsuoliai. Mums nebaisus pavojingas kelias. 

Ir jie taip pat nujojo viduriniuoju keliu. Greitai pasivijo Sokbajų ir jį 
pasveikino. 

Sokbajus atsakė į pasveikinimą ir klausia: 

— Argi neskaitėte užrašo ant juodojo akmens? Juk ten buvo pa- 
rašyta? „Kas jos viduriniuoju keliu, mirties neišvengs.“ Jei skaitėte, tai 
apsigręžkit ir grįžkit atgal. 

— Mes skaitėm tą užrašą. Bet vis tiek josim kartu, — atsakė narsuo- 
liai. 

— Aš įžymus karžygys Sokbajus, o jūs būsite mano džigitai. 

Tada narsuoliai paklausė: 

— Drąsusis Sokbajau, kiek galvų galite numušti vienu moju? 

Sokbajus išdidžiai atsakė: 

— Šimtą galvų, o supykęs net dar daugiau. O jūs kiek? 

— Daugių daugiausia dvi ar tris galvas, — atsakė narsuoliai. 

Staiga kelyje pasirodė didelis pulkas ginkluotų raitelių. 

— Drąsusis Sokbajau, pradėkit mūšį, — sako narsuoliai. 

— Pirma parodykit, kaip judu susidorojate sų priešu. Juk jų visai 
mažai. Jeigu būtų dešimt kartų daugiau, tada būtų kas kita. Aš stočiau 
su jais į kovą. Ko gi jūs laukiate? Tučtuojau jokit! — rūsčiai sušuko 
Sokbajus. 

Narsuoliai puolė raitelius, visus išmušė ir grįžo pas Sokbajų. 

Joja visi trys toliau. Netrukus sutinka dar didesnį pulką ginkluotų 
raitelių. 

— Dabar, karžygy, jūsų eilė! Jokit pirmyn! 

Ką darys Sokbajus, turi joti. Iš didelės baimės jis užsirišo skarele 
akis ir nušuoliavo raitelių link. 

Tie iš tolo pamatė, kad į juos šuoliuoja žmogus su raiščiu ant akių. 
Tuoj ir jie užsirišo akis. 

Kai Sokbajus prie jų prijojo, jo raištis nukrito žemėn. Žiūri — užsi- 
rišę akis, Taiteliai kapoja vienas kitą. 

Tada Sokbajus išsitraukė kardą ir nukirto vadui galvą. 


— Jūsų vadas nukautas! Ko čia be reikalo žudot vienas kitą? Grįž- 
kit namo ir ramiai gyvenkit! — sušuko Sokbajus. 


Išgirdę tokius žodžius, priešai nusiėmė raiščius nuo akių; pamatę 
žuvusį vadą, metė ginklus ir pasidavė Sokbajui. 

Sokbajus paleido juos namo. O sugrįžęs prie abiejų narsuolių, išdi- 
džiai tarė: 

— Matot, supykau ir vos jų visų neiškapojau! 

Narsuoliai labai stebėjosi Sokbajaus drąsa ir pripažino jį savo vadu. 

Nuo to laiko Sokbajus pasidarė tikras narsuolis, užmiršo savo bailu- 
mą, ir visi žmonės jį gerbė. 


Pranašas Alymkulas 


(Gyveno kadaise chanas Omurbekas. Vieną naktį dingo jo iždas. Jis 
sukvietė žmones ir paskelbė: 

— Kas suras vagis, tam atiduosiu pusę savo gyvulių. Bet jeigu va- 
gys neatsiras, jus visus nubausiu. 

Chanas buvo žiaurus, tad žmonės išsigando grasinimų. 

Bet tuoj prisiminė sumanųjį Alymkulą, kurį visi vadino pranašu, 
ir papasakojo apie jį chanui. Chanas tučtuojau pasišaukė Alymkulą. 

Alymkulas pažadėjo surasti išvogtąjį iždą. Jis liepė pastatyti jam 
jurtą toliau nuo ailo ir keturiasdešimt dienų nešti visokių valgymų ir 
gėrimų. 

Chanas sutiko ir įsakė kasdien skersti po aviną, duoti Alymkului val- 
gymų ir gėrimų lig soties. 

Alymkulas galvojo: „Chanas vis tiek nukirs man galvą. Juk aš ne- 
rasiu jo iždo, tai bent prieš mirtį skaniai ir sočiai prisivalgysiu.“ 

Jis atrinko keturiasdešimt džiovintų persikų, sudėjo juos į maišiuką 
ir ketino kasdien suvalgyti po vieną, norėdamas atskaičiuoti, kiek dar 
liko dienų gyventi. 

O iždą buvo pavogę keturiasdešimt vagių. Jie nugirdo, kad chanas 
liepęs pinigus surasti išminčiui Alymkului. 

„Mums reikia sužinoti, ką sapnuoja Alymkulas, apie ką jis galvoja. 
Tegu kuris nors nueina prie jo jurtos ir pasiklauso.“ 

Taip sutarė vagys. 

Vienas vagis nuėjo prie Alymkulo jurtos ir klausosi. 

"Vidurnaktį Alymkulas išsiėmė iš maišiuko vieną persiką ir sumurmė- 
jo: „Iš viso buvo keturiasdešimt. Va prieš mane pirmasis.“ 

Vagis išgirdo šiuos žodžius ir nubėgo pas sėbrus. 

— Mes žuvę. Pats girdėjau, kaip jis pasakė: „Iš viso buvo keturias- 
dešimt. Va prieš mane pirmasis!“ 

Kitą naktį nusėlino prie jurtos kitas vagis. 

Alymkului buvo liūdna, kad praėjo jau antra diena. Jis išsiėmė iš 
maišiuko antrą persiką ir vėl sumurmėjo: „Iš viso buvo keturiasdešimt. 
Va jau antrasis prieš mane." 

Ir suvalgė antrąjį persiką. 

Nubėgo vagis pas sėbrus, papasakojo, ką girdėjęs. 

Trečią naktį pas Alymkulą vagys pasiuntė vieną iš savo tarpo su 
skaudama nosim. 

Pačiam vidurnaktį Alymkulas išsitraukė iš maišiuko dar vieną per- 
siką, bet jis buvo kirmėlėtas. „Iš viso jūsų buvo keturiasdešimt. Jau 
trečiasis prieš mane, bet šis nesveikas“, — tarė jis. 

Vagis su skaudama nosimi manė, kad Alymkulas čia apie jį taip 
šneka, ir pagalvojo: „Jis viską žino. Nuo jo nepasislėpsi, chanas mus 
pakars. Verčiau prisipažinti ir likti gyvam.“ 

Jis įėjo į jurtą ir pagarbiai pasveikino „pranašą“ Alymkulą. 

— Jūs tikriausiai žinote, ko aš atėjau. 

— Aišku, žinau. Aš viską žinau, — išdidžiai atsakė Alymkulas. 

— Chano iždą pavogėm mes. Mūsų iš viso yra keturiasdešimt vagių. 
Praeitas dvi naktis du vagys buvo atsėlinę pasiklausyti prie jūsų jurtos. 
Jūs tuojau juos pažinote. O dabar atėjau aš ir išgirdau: „Iš viso jūsų 
buvo keturiasdešimt. Jau trečias prieš mane, bet šis nesveikas.“ Ir vėl 
įspėjote. Imkit, ką norit, bet neišduokit mūsų chanui. Išgelbėkit nuo 
mirties. O pavogtasis iždas dar neliestas. Nė kruopelytės tų turtų mes 
neėmėm, viską dubury paslėpėm. 

Alymkulas apsidžiaugė. 

— Gerai, kad atėjai ir pats prisipažinai. Aš jau ketinau rytoj viską 
chanui papasakoti. Šį kartą išgelbėsiu jus nuo mirties, bet prižadėkit, 
kad niekad iš nieko nebevogsit. Iždą palikit ten, dubury, kur buvote 
paslėpę. Patys persikelkit per upę ir visai išsidanginkit iš šių vietų. Tik 

atsiminkit: jeigu dings bent vienas, kad ir koks nugeibęs ėriukas, aš vis 
tiek sužinosiu, būsite tada surasti ir chanui išduoti. 

Vagys prisiekė, kad iškeliaus, atgal nebegrįš ir nieko nebevogs. 

Dar tą pačią naktį jie persikėlė per upę ir išsidangino į kitą šalį. 

O Alymkulas labai džiaugėsi, kad pats išsigelbėjo ir surado dingusį 
iždą. 

Jis ramiai sau toliau gyveno savo jurtoje, kasdien suvalgydavo po 
aviną, gėrė gardžią arbatą. 

Taip praėjo keturiasdešimt dienų. 

Keturiasdešimt pirmos dienos rytą Alymkulas atėjo pas chaną ir tarė: 

— Mano chane, iždas neliestas guli duburio dugne. Pasiųskit savo 
džigitus, teiškasa jį. Iždą pavogė keturiasdešimt vagių. Jie iškeliavo toli 
toli. Dabar niekas jūsų Žemėje nebedings. 

Chanas apsidžiaugė, kad atsirado iždas, pasiuntė džigitus ir jie atga- 
beno visą iždą. Bet tuojau chanas nuliūdo, prisiminęs, kad atsilygindamas 
turės atiduoti pusę savo gyvulių. Jis labai nenorėjo skirtis su turtu ir 
ėmė galvoti, kaip čia prikibus prie Alymkulo ir nieko jam nedavus. 

Po keleto dienų pas chaną atėjo tabūnų varovai su žinia, kad iš jo 
tabūno dingo kumelė. 

Chanas vėl pasišaukė Alymkulą ir rūsčiai sako: 

— Tu mane apgavai, pranaše Alymkulai. Ar ne tu sakei, kad mano 
žemėj niekas nebedings? O štai, dingo kumelė. 

— Mano chane, kumelė nedingo. Tačiau kur ji yra — pasakysiu rytoj. 

Vakare, saulei nusileidus, jis nuėjo pas varovus ir ėmė juos klau- 
sinėti. 

Varovai papasakojo: „Dieną, kai atvarėm tabūną prie girdyklos, 
matėm ją, o paskui ji dingo." 

Kitą dieną Alymkulas atėjo pas chaną ir sako: 

— Mano chane, jūsų kumelė turėjo atsivesti kumeliuką. Dieną va- 
rovai nuginė arklius pagirdyti. Kumelė liko ten, ant upės kranto. Visai 
be reikalo mane sutrukdėte. 

Chanas pasiuntė varovus į upės pakrantę pasižiūrėti, ar tai teisybė. 
Tikrai, „pranašas“ Alymkulas sakė teisybę: kumelė buvo ten atsivedusi 
kumeliuką. | 

Pc kelių dienų chanas vėl sumanė patikrinti pranašišką Alymkulo 
galią. 

Jis sumanė pagauti musę. Bet ji nuskrido. Norėjo antrą kartą pagauti, 
bet ir vėl ji nuskrido. Užsimojo trečią kartą ir sugavo. | 

Chanas suspaudė musę saujoj, liepė pakviesti Alymkulą ir klausia: 

— Ką aš turiu saujoj? Jei esi tikras pranašas, įspėk. 

Susimąstė „pranašas“ Alymkulas. Jam pasisekė pirmąjį kartą išsi- 
gelbėti pačiam ir išgelbėti ailo gyventojus nuo chano bausmės. Išsigei- 
bėjo jis ir antrą kartą. Bet dabar, matyt, nebeišsigelbės. Atsiduso Alym- 
kulas ir sumurmėjo: 

— Pirmą kartą išsigelbėjai, antrą kartą išsigelbėjai, o va trečią kartą 
pakliuvai. 

Chanui pasirodė, kad jis kalba apie musę jo saujoj. Atgniaužė kumštį 
ir išleido musę. 

Alymkulas džiaugėsi, kad netikėtai vėl pasisekė. 

Užtat chanas buvo labai nepatenkintas. Jis norėjo būtinai paimti 
viršų. 

Kartą jis pasikvietė Alymkulą į pirtį. Net ten jis visą laiką suko sau 
galvą, kaip atsiimti pažadėtąjį atlyginimą. Taip buvo užsigalvojęs, kad 
knaptelėjo ir trenkė galvą į staktą. O pirtelė buvo sena senutėlė, lubos 
įgriuvo ir chaną užspaudė. 

Taip Alymkulas, o su juo ir visi žmonės, išsivadavo nuo nedėkingo 
ir žiauraus chano. 


Koilubajus 


Senų senovėje gyveno Džergalane džigitas, vardu Koilubajus. Greta jo 
gyveno keturi broliai, tokie dideli gobšuoliai, kad visi juos vadino 
„„Keturiais vilkais“. 

Kartą Koilubajus pasėjo sorų. „Keturi vilkai“ taip pat pasėjo sorų 
gretimam sklype. 

Atėjo laistymo metas, o jie neduoda Koilubajui vandens. 

Jo soros pradėjo džiūti. 

„Kol „keturi vilkai“ bus gyvi, jie neduos man vandens, — galvoja 
jis.— Reikia juos pagąsdinti, kad jie iš čia išsinešdintų. Tada galėsiu 
savo lauką palaistyti.“ 

Jis išsitepė veidą suodžiais, įsikando į dantis baltą skepetėlę ir pasi- 
slėpė prie duvalo, šalia „keturių vilkų“ sklypo. 

Atjojo „keturi vilkai“, nulipo nuo arklių. Koilubajus kad pradės 
gailiai cypti. „Keturi vilkai“ nustėro nustebę. Tada Koilubajus išlindo iš 
duvalo. „Keturi vilkai" vos nenumirė iš baimės. Jiems pasirodė, kad čia 
kažkokia siaubinga baidyklė išlindo. Šoko jie ant arklių ir nušuoliavo 
atgal į ailą. 

O Koilubajus nubėgo prie aryko ir pasuko vandenį į savo lauką. Pa- 
laistė soras, išgėrė kumysą, kurį „keturi vilkai“ beskubėdami paliko, ir 
atsisėdo prie kelio pailsėti. 

Tuo metu jojo pro šalį mula. Jis sėdėjo ant arklio ir snaudė, o iš 
paskos jam risnojo už pavadžio pririšta kumelė. 

„Pasirodysiu tam mulai“,— sumanė Koilubajus. Vėl išsitepė suodžiais, 
o galvą skepetėle apsivyniojo. 

Kumelę jis nurišo, pavadį užsikabino sau ant kaklo ir eina paskui 
mulą. Kai jis sustojo, pavadis tuoj įsitempė. 

Atsigręžė mula, žiūri — vietoj kumelės — baidyklė. Metė išsigandęs 
pavadį ir nušuoliavo į ailą. 

Koilubajus pagavo mulos kumelę, sėdo ant jos ir taip pat atjojo 
į ailą. Jis sužinojo, kur apsistojo mula, įėjo pas jį į jurtą ir lyg niekur 
nieko klausia: 

— Garbingasis mula, kodėl taip drebate? 

— Aš buvau nujojęs į bajaus laidotuves. Jo šeima padovanojo man 
kumelę. Kai grįžau atgal, kumelė pavirto į kažkokią baidyklę,— atsakė 
mula, 

— Jums tikriausiai tik taip pasirodė, garbingasis mula. Aišku, ku- 
melė atsiras, — sako Koilubajus. 

Išsigandęs mula tik rankomis mosikuoja. 

— Ė-ė, nešnekėk man apie tą kumelę. 

Koilubajus išėjo iš jurtos, sėdo ant kumelės ir nujojo namo. Ten ją 
paliko, o pats pėsčias grįžo pas mulą. 

— Garbingasis mula, jūsų ieško viena kumelė. Netgi mane klausė 
apie jus. 

Mula pradėjo maldauti Koilubajų: 

— Nesakyk kumelei apie mane. Kai reikia, galima ir pameluoti. Pats 
dievas leidžia. 

— Jei leidžia, nieko jai nesakysiu — linksmai atsakė Koilubajus ir 
išėjo iš jurtos. 

Kiek palūkėjęs, jis vėl grįžta. 

— Garbingasis mula, ta kumelė priėjo prie pat jurtos ir kalbasi su 
jūsų arkliu. Aš pasiklausiau jų kalbos. Kumelė sako: „Kai mula užsės 
ant tavęs, versk jį į griovį!“ Arklys sutiko. Ką dabar daryti? 

Mula dar labiau išsigando ir atsakė: 

— Sūneli, neišduok manęs. Nuvežk kaip nors į miestą. Aš padova- 
nosiu tau brangų chalatą ir tą arklį pridėsiu. 

Koilubajus sutiko. Kai sutemo, jis laimingai nuvežė mulą į miestą 
ir gavo dovanų brangų chalatą ir arklį. Taip Koilubajus įsigijo mulos 
kumelę ir arklį. 

Netoli Koilubajaus gyveno bajus Aldžanas. Bajus pamatė jo arklį ir 
įsigeidė jį gauti. 

Atėjo pas Koilubajų ir sako: 

— Koilubajau, einam lažybų, kas gudresnis. 

Tas sutiko. 

Jie susitarė, kad išloštas turtas nebus grąžinamas. 

— Pradėkim! — pasiūlė bajus. 

Koilubajus dirst į vieną pusę, dirst į kitą, pliaukštelėjo sau per kaktą 
ir sušuko: 

— Bėda, Aldžanai! Pamiršau pinigus namie. O juk į skolą jūs nelošit. 
Ką pralaimėjus, reikia tuoj atiduoti. Duokit man savo žirgą. Aš bemat 
grįšiu su pinigais. 

— Jok, tik greičiau sugrįžk,— tarė Aldžanas. 

Koilubajus sėdo ant bajaus žirgo, nušuoliavo tolyn, o po kiek laiko 
grįžo ir tarė šaipydamasis: 

— Va ir apgavau tave, išlošiau tavo žirgą! 

Kartą vasaros metu Koilubajus pjovė šieną kalnų papėdėje. Jis labai 
ištroško gerti. Atėjo pas bajų Aldžaną, tikėdamasis, kad tas jį pavaišins 
kumysu. Bet bajus tebepyko ant jo, nieko nedavė, netgi iš jurtos iš- 
varė. 

Koilubajus įsižeidė ir nutarė žūt būt atkeršyti. 

Po keleto dienų jis vėl atėjo pas bajų. Jurtoje nieko nebuvo. Bajus 
miegojo pavėsyje prie jurtos. Koilubajus nusikėlė patyliukais odinį 
maišą su kumysu ir prisipylė medinį puodelį. Išgėręs vėl prisipylė puo- 
delį. 

Bajus nubudo ir išgirdo, kaip kliuksi kumysas. 

Koilubajus išgėrė paskubom puodelį, pastatė odinį maišą į vietą, o 
pats pasislėpė už aškanos !. 

Kai bajus įėjo į jurtą, Koilubajus taip ėmė loti už aškanos, kad bajus 
aiktelėjo ir išbėgo pasiimti ilgo pagalio šuniui išvyti. 

O Koilubajus tuo metu pakėlė jurtos kraštą, išlindo laukan, nuėjo 
į savo pievą ir vėl sau ramiai pjauna šieną. 


I Aškana — kilnojama jurtos sienelė, kuria atskiriama vieta indams ir maistui. 

Kai bajus grįžo su pagaikščiu, jurtoje jau nieko nebebuvo. Jis nu- 
stebo ir pasikvietė Koilubajų. Dabar jau jis pats pripylė jam kumyso 
ir ėmė šnekėti: 

— Koilubajau, šiandien aš mačiau kažkokį stebuklą. 

— O kas atsitiko? — lyg niekur nieko klausia Koilubajus. 

— Aš ilsėjausi pavėsyje ir užsnūdau. Į jurtą ilindo šuo ir ėmė 
lakti pieną. Įėjau į jurtą, o jis kad pradės urgzti — rodos, tuoj ims ir 
užpuls mane. Išbėgau iš jurtos, pasiėmiau pagaikštį, bet kai grįžau, nie- 
ko neberadau. Pienas neliestas, nes kumyso iš odinio maišo šuo negali 
įsipilti. Argi ne stebuklas? 

— Ar šunį jūs pats savo akimis matėt? — klausia Koilubajus. 

— Ko man meluoti! Tai buvo didelis juodas šuo. O kad urzgė! 

— Tikrai, čia kažkas yra! — atsakė Koilubajus. 

Bajus visai pabūgo. Baisiausia jam atrodė pasilikti vienam naktį. 

— Koilubajau, ateik vakare, valgysim avieną,— paprašė jis. 

Koilubajus sutiko ir vakare atėjo pas jį. Bajus papjovė aviną, liepė 
užkaistį virdulį. 

Koilubajus prisivalgė avienos, atsigėrė arbatos, tačiau nepamiršo, kad 
kadaise tas bajus pagailėjo jam puodelio kumyso. 

Kitą dieną Koilubajus baigė pjauti šieną, sugrįžo į ailą ir papasakojo 
kaimynams, kaip apgavo bajų Aldžaną. Bet jie nepatikėjo. 

— Neteisybę sakai. Kad toks miklus esi, pasistenk ir mus mėsa pa- 
valgydinti — sako jie. 

Koilubajus jiems pažadėjo: 

— Pamatysit, rytoj bajus Aldžanas papjaus savo baltąjį aviną. 

Kai atėjo naktis, Koilubajus užsivilko baltą chalatą, galvą apsivy- 
niojo balta čalma, į kišenę įsikišo titnagą ir sėdo ant balto žirgo. 

Atjojo prie Aldžano jurtos ir suriko nesavu balsu: 

— Aldžanai, įsakau tau rytoj papjauti šešis avinus ir būtinai riebų 
baltąjį aviną. Kai pavaišinsi visus vargšus, gausi palaiminimą. Jei ne- 
paklausysi — gyvas neliksi! 

Tai pasakęs, Koilubajus įskėlė titnagu kibirkštį ir dingo. 

Kitą dieną Aldžanas pasikvietė į svečius visus ailo gyventojus, pa- 
pjovė šešis avinus, tarp jų ir riebų baltąjį aviną. 

Sočiai jis vaišino vargšus ir susigraudinęs pasakojo: 

— Aš mačiau savo sielos globėją. Jis man liepė jus pavaišinti, kad 
gaučiau palaiminimą. 

O svečiai valgė ir šaipėsi iš bajaus. 

Taip Koilubajus apgavo bailų ir šykštų Aldžaną. 


Vienas ir septynetas 


K itados, senais laikais, gyveno greta vienas kito septyni turtuoliai ir 
vargdienis. 

Vargdienis gyveno vienišas, ir septyni turtuoliai visą laiką jį skriaus- 
davo. 

Ilgai suko sau galvą vargdienis: „Kaip čia turtuoliams atsikeršijus?“ 

Kartą, kai jis ganė paupy juodą savo buliuką, bajaus sūnus ginė 
girdyti septynis jaučius. 

— Bajaus sūnau, ar atiduosi savo jaučius, jei aš žemei smegenis iš- 
krėsiu? 

— Jeigu iškrėsi, atiduosiu, o jei ne, ką man duosi? 

— Būsiu amžinai tavo vergas. 

Jie susitarė susitikti kitą dieną toj pačioj vietoj ir nuėjo kas sau. 

Vargdienis papjovė namie juodąjį buliuką. Pats sočiai prisivalgė 
mėsos, o smegenis užkasė toj vietoj, kur buvo susitaręs susitikti su ba- 
jaus sūnum. 

Kitą dieną jiedu vėl susitiko. Bajaus sūnus tarė šaipydamasis: 

— Nagi, pasirodyk, ar esi stiprus: išmušk žemei smegenis. 

Vargdienis įsibėgėjęs treptelėjo koja ten, kur buvo pakasęs buliuko 
smegenis, ir jie ištryško iš žemės. 

Ką darys bajaus sūnus, turėjo atiduoti jaučius vargdieniui. 

Tai sužinoję, pas jį atėjo septyni turtuoliai. 

— Kur tu gavai septynis jaučius? — paklausė jie. 

— Aš papjoviau juodąjį savo buliuką, supjausčiau skerdieną į septy- 
nias dalis, įkasiau į žemę ir sušukau: „Stokit, septyni jaučiai!“ Tuoj pat 
pakilo iš žemės septyni jaučiai. 

Turtuoliai patikėjo vargdienio žodžiais ir taip pat papjovė savo jau- 
čius. Kiekvieną skerdieną padalijo į septynias dalis, užkasė į žemę, pas- 
kui visi vienu balsų sušuko: „Stokit, septyni jaučiai!“ 

Ilgai jie taip šūkavo, bet nė vienas mėsos kąsnelis nepavirto gyvu 
jaučiu. 

Supyko turtuoliai, atėjo pas vargdienį, negailestingai jį sumušė ir 
atėmė jaučius. 

Vargdienis ėmė galvoti, kaip čia atsikeršijus. Galvojo galvojo ir su- 
galvojo. 

Pasiskolino iš kaimyno kupranugarį. Užkrovė ant jo du maišus: vie- 
ną — su anglimis, o kitą — su pelenais. Sėdo ir nujojo prie chano duk- 
ter rūmų. 

O tuo metu jinai kaip tik ėjo pasivaikščioti su savo mergaitėmis. 

— Ei vargdieni, ką čia dangini? — kamantinėjo apspitusios jį mer- 
gaitės. 

— Čia chano auksas ir sidabras. Jis užkrovė juos ant kupranugario 
ir liepė man vedžioti tą kupranugarį po ailus, kad žmonės matytų, koks 
mūsų chanas turtingas. 

— Parodyk mums, norim žinoti, ar teisybę sakai, — pradėjo jo prašyti 
mergaitės. 

Bet vargdienis nenorėjo rodyti. 

— Jeigu jums parodysiu, žibantis auksas pavirs anglimis, o jeigu 
juoksitės, sidabras pavirs pelenais. 

— Nieko nebijok,— tarė chano duktė.— Jeigu auksas pavirs angli- 
mis, o sidabras pelenais, gausi už juos tiek pat aukso ir sidabro. 

Vargdienis nuėmė maišus nuo kupranugario ir atrišo pirmąjį. Jame 
buvo anglys. 

— Aš juk sakiau, kad taip bus,— tarė vargdienis ir ėmė graudžiai 
verkti. 

Mergaitėms pasidarė juokinga, ir jos prapliupo kvatotis. 

— Sakiau, kad nereikia juoktis. Dabar ir sidabras jau bus pavirtęs 
pelenais, — pasakė gailiai vargdienis, atrišdamas antrąjį maišą. O kai ant 
žemės išbiro pelenai, pasileido dar graudžiau verkti. 

Chano duktė neišsigynė savo žodžio — davė vargdieniui vieną maišą 
aukso, o kitą — sidabro. 

Kai vargdienis grįžo namo, septyni turtuoliai išėjo jo pasitikti. 

— Ką čia veži? — paklausė jie. 

Vargdienis atsakė, kad vežasi auksą ir sidabrą, gautą dovanų iš cha- 
no dukters. 

Septyni turtuoliai jį apstojo ir ėmė prašyti: 

— Papasakok, kaip tu gavai tiek aukso ir sidabro. 

— Labai paprastai — atsakė vargdienis.— Sudeginau savo jurtą, pri- 
pyliau vieną maišą anglių, o kitą — pelenų. Užkroviau tuos maišus ant 
kupranugario, nujojau prie chano rūmų, ėmiau šaukti: „Kas maino 
auksą į anglis, o sidabrą į pelenus?“ Iš rūmų išbėgo chano duktė, o su 
ja daug gražių mergaičių ir tuoj apibėrė mane auksu ir sidabru. Dary- 
kit ir jūs taip. 

Septyni turtuoliai tučtuojau šitaip ir padarė: sudegino puošnias savo 
jurtas, užkrovė ant kupranugarių maišus su anglimis ir pelenais ir nujo- 
jojo prie chano rūmų. 

— Kas maino auksą į anglis, o sidabrą į pelenus? — šaukė jie. 

Žmonės klausėsi ir juokėsi, o chanas įsakė: 

— Suimkit tuos kvailius ir patupdykit į šaltą požemį! 

Džigitai čiupo turtuolius ir sumetė į šaltą požemį. 

Kas visų didžiausias 


(G yveno kitados senis, vardu Alabašas. Jis turėjo vienut vieną juodą 
jautį, kurį pats šėrė ir girdė. 

Kartą Alabašas išvyko į didelę kelionę. 

Jis liepė vyresniajam sūnui šerti jautį, o jaunesniajam — jį visuomet 
laiku pagirdyti. | 

Taip patvarkęs, senis iškeliavo. 

Vyresnysis sūnus duodavo jaučiui pašaro iki soties, ir jautis be per- 
stojo gromuliavo. 

Taip praėjo savaitė, o aštuntą dieną jautis nustojo ėsti. 

— Kas jam atsitiko? Ar nesusirgo kartais? — paklausė vyresnysis 
brolis jaunesnįjį. 

— Tik mūsų tėvas tai galėtų žinoti, — atsakė šis. 

Abu broliai išėjo ant kelio ir, ką tik sutikdavo, klausinėjo, kodėl jų 
jautis nebeėda ir ką su juo daryti. 

Pavakare jojo pro šalį vienas senis ir, brolių paklaustas, taip atsakė: 

— Jeigu jūsų jautis nieko neėda, reikia jį pagirdyti. Jis tikriausiai 
nori gerti. Nuveskit jį prie Ala Kulio ežero ir gerai pagirdykit. 

Tik dabar jaunesnysis sūnus atsiminė, kad neišpildė tėvo paliepimo, 
nedavė jaučiui vandens nė gurkšnelio. 

Kitą dieną jaunesnysis sūnus nusivedė jautį prie Ala Kulio. Jautis 
išgėrė visą ežerą iki paskutinio lašelio. 

Tada berniukas nubėgo namo, norėdamas papasakoti apie tai vyres- 
niajam broliui, o jautį paliko ant kranto. 

Ežero dugne buvo likusi viena žuvis. Išsižiojo ta žuvis ir prarijo 
jautį. 

Staiga, kur buvęs, kur nebuvęs, atskrido juodas berkutas. Jis sugriebė 
žuvį galingais nagais, nutūpė ant uolos ir ėmė draskyti, bet iš jos pa- 
siliejo vanduo lyg iš upės. 

O po uola miegojo senis. Vandens purslai užtiško jam ant veido. Jis 
nustebo: diena buvo giedra ir danguje nesimatė nė debesėlio. Atsimerkė 
senis, žvilgt į saulę. Staiga kažkas įkrito jam į akį. 

Parėjo senis namo ir liepė dukteriai pažiūrėti, kas jam į akį įkrito. 
Duktė, pakėlusi voką, gerai apžiūrėjo akį, išėmė krislelį ir išmetė. 
O buvo ten jaučio mentė. 

Po kelių dienų sustojo nakčia toje vietoje karavanas, ir žmonės įsi- 
taisė nakvoti ant tos jaučio mentės, kurią senio duktė kaip šapelį išmetė. 

Kai išaušo rytas, karavano varovai tik žiūri, kad kažkas kažkur juos 
neša. Apsidairė jie ir mato, kad ruda lapė tempia visą karavaną. 

Vienas karavano varovas čiupo šautuvą, tik pykšt ir nušovė lapę. 

Karavano varovų buvo keturiasdešimt, išsitraukė jie visi peilius ir 
pradėjo lupti lapei kailį. 

Pradėjo lupti anksti rytą, o vakarui atėjus, tik vieną lapės šoną buvo 
nulupę. Norėjo ir kitą šoną nulupti, bet verčia verčia visi keturiasde- 
šimt ir nieko nepadaro. 

Tuo tarpu jojo pro šalį moteriškė ir sako: 

— Atiduokit man kailį nuo antrojo lapės šono. Aš pasiūsiu iš jo ke- 
purę sūnui. Neseniai susilaukiau sūnaus ir manau, kad iš pusės šios la- 
pės kailio išeitų jam ausinė kepurė. 

Karavano varovai jau buvo pavargę, ir visi vienu balsu atsakė: 

— Imk, jei pakelsi. 

Moteris, nė nuo arklio nenulipusi, pastvėrė lapę ir nujojo sau. 

Nagi, visi pasukit galvas, kas girdėjote šią pasaką apie jautį, ežerą, 
žuvį, juodąjį berkutą, senį, jo dukterį, lapę, moteriškę ir ką tik gimusį 
jos sūnų. Kas iš jų didžiausias? 

Sumanusis Apendis 


Kartą chanas pasiūlė Apendžiui: 

— Ei Apendi! Jokim kartu į medžioklę. 

Apendis sutiko. 

Bet chanas įsakė duoti jam patį prasčiausią arklį, vos kojas bepa- 
velkantį. 

Visą dieną jie medžiojo, o vakarop, begrįžtant namo, prapliupo liūtis. 

Chanas ir jo džigitai ant eiklių savo žirgų greit nušuoliavo. Apen- 
dis pasiliko vienas, lietaus lyjamas. Ragina ragina jis savo arklį, o tas 
kad nors žingsnį sparčiau žengtų. Ką darys Apendis, nusivilko drabu- 
žius ir pasėdo juos. Kol jis iki miesto prisikasė, lietus nustojo lyti. Apen- 
dis apsirengė ir nuėjo pas chaną. 

Chanas nustebo, pamatęs Apendį sausais drabužiais. 

— Ei Apendi,— klausia jis,— kaipgi tu išlikai sausas? Mes va lėkėm 
kiek įkirsdami, bet vis tiek sušlapom, kol namus pasiekėm. 

— O chane, mano arklys pasirodė esąs nuostabus. Jis taip lėkė, kad 
net vėjas nebūtų manęs pavijęs. Per akimirksnį atsidūriau mieste ir, kai 
tik nustojo lyti, atėjau pas jus. 

Chanas labai nustebo. Ir įsakė savo džigitams geriau šerti kuiną. 

Netrukus chanas vėl susirengė į medžioklę, pasiėmė kartu Apendį, 
davė jam kitą arklį, o ant kuino sėdo pats. 

Begrįžtant jiems namo, aptraukė dangų juodas debesis ir ėmė lyti. 

Apendis supliekė rimbu savo žirgą, paskui jį pasekė chano džigitai, 
ir visi kaip vėjas nušuoliavo į miestą. 

Chanas ilgai laukė, kad jo žirgas imtų lėkte lėkti, bet tas vos kru- 
tėjo. 

Kiaurai permirko chanas, sužvarbo. 

Vargais negalais parsikasė jis namo. Atėjęs žiūri — Apendis ramiai 
sėdi sausais drabužiais. 

Supyko chanas ir klausia: 

— Kodėl mane apgavai? Aš juk patikėjau tavo žodžiais ir per- 
šlapau. 

O šelmis Apendis atsakė: 

— Mano chane, nėra ko ant manęs pykti. Reikėjo nusivilkti drabu- 
žius, pasėsti juos, o po lietaus vėl apsivilkti ir ateiti čia sausais drabu- 
žiais. Taip aš ir padariau aną kartą. 

Apie kietus riešutus ir minkštas razinas 


Kartą Apendis sumanė padovanoti chanui riešutų nuo savo riešutme- 
džio. Neša jis savo dovaną. Beeidamas sutinka pažįstamą žmogų, tas ir 
klausia: 

— Kur eini, Apendi? 

— Nešu chanui riešutų. 

— Žinai ką, nenešk jam riešutų. Verčiau — razinų; iš visų gardumy- 
nų jis razinas labiausiai mėgsta,— pasakė pažįstamas. 

Apendis jo paklausė, sugrįžo namo, paliko riešutus ir nunešė chanui 
razinų. 

Bet chanas visai nemėgo džiovintų vynuogių ir įsakė savo džigitams: 

— Muškit Apendį jo paties razinomis! 

Džigitai pradėjo mušti Apendį. Kai į jį pataikydavo labai stambios 
uogos, jis su dėkingumu šaukdavo: 

— Oi, dėkui! Oi, labai labai dėkui! 

Neištvėrė džigitai iš nuostabos: 

— Ei Apendi, juk tave mušame, o tu dėkoji. Už ką giė 

Apendis mielai paaiškino: 

— Nešiau čia riešutų. Sutiko mane beeinantį vienas pažįstamas ir 
patarė nunešti chanui ne riešutų, o razinų. Jeigu būčiau nepaklausęs ir 
atnešęs chanui riešutų, tai dabar man į galvą birtų riešutai kietais ke- 
valais. Garbė alachui, kad razinos minkštesnės už riešutus! 

Apendis ir bajus 


Eina kartą Apendis gatve, žiūri — sėdi savo namuose prie atviro lan- 
go bajus. 
Apendis apsimetė, kad nemato bajaus, ir užgiedojo: 


— Alache, atsiųsk man 
Lygiai šimtą auksinių. 

Jei duosi nors vienu mažiau, 
Visai tų auksinių neimsiu. 


Taip jis praėjo pro bajaus namus. 
Po kiek laiko grįžta ir mato, kad bajus vis dar sėdi prie lango. 
Apendis vėl užgiedojo: 


— Alache, atsiųsk man 
Lygiai šimtą auksinių, 

Jei duosi nors vienu mažiau, 
Visai tų auksinių neimsiu. 


Bajus pagalvojo: „Nagi, pažiūrėsiu, ar tas Apendis teisybę sako.“ 
Jis įdėjo į mažytį šilkinį kapšelį devyniasdešimt devynis auksinius 
ir išmetė pro langą. Kapšelis nukrito prie Apendžio kojų. 


Apendis sugriebė kapšelį, atrišo, pritūpęs ėmė skaičiuoti pinigus. 

Suskaičiavo ir murma: 

— Čia devyniasdešimt devyni auksiniai, kapšelis irgi vieną auksinį 
kainuoja, vadinasi, alachas atsiuntė man lygiai šimtą auksinių. Garbė 
alachui! 

Ir Apendis nuskubėjo namo. 

Bajus išbėgo į gatvę, ėmė šaukti: 

— Apendi! Palauk! Negerai darai: juk tu prašei alachą lygiai šimto 
auksinių — sakei, kad mažiau neimsi. Aš norėjau pasižiūrėti, ar teisybę 
sakai, ir išmečiau kapšelį su devyniasdešimt devyniais auksiniais. Grą- 
žink man pinigus! 

Apendis ramiai atsakė: 

— Argi aš tave prašiau? Gavau juos iš alacho. Nepastok man kelio! 

Apendis atstūmė bajų ir nuėjo sau. 

Bajus neatstojo nuo jo ir vis reikalavo grąžinti pinigus. 

Taip jiedu atėjo iki Apendžio namų. 

— Nejaugi negrąžinsi man pinigų? — klausia bajus. 

— Aišku, negrąžinsiu — sako Apendis. 

— Na, tada einam pas teisėją. Tegu jis išsprendžia mūsų ginčą. 

— Neisiu. 

— Kodėl gi? 

— Mano chalatas senas ir suplyšęs,— sako Apendis— Kaip aš toks 
pasirodysiu teisėjui? 

— Na, tai še mano chalatą,— sako bajus. 

Nusivilko šilkinį savo chalatą ir padavė Apendžiui. 

Apsivilkęs naują šilkinį chalatą, Apendis paglostė rankoves, apy- 
kaklę, bet nė krust, vis tiek neina. 

— Ko gi tu stovi? Juk mums reikia eiti pas teisėją! — sušuko bajus. 

— Kaipgi aš eisiu pėsčias? — klausia Apendis. 

— Eisi eisi ir nueisi. 

— Ne, eiti aš negaliu, man kojas skauda, o teisėjas gyvena toli. 

— Mano daržinėje, — sako tada bajus,— stovi penki asilai. Išsirinkim. 
iš jų du geriausius ir jais greitai nujosim pas teisėją. 

Apendis pagaliau nusileido: 

— Seniai taip būtum sakęs. Dabar sutinku. 

Jiedu nuėjo į bajaus daržinę, išsirinko du geriausius asilus, atsisėdo. 
ant jų ir joja pas teisėją. 

Įėjo abudu pas jį, pagarbiai pasisveikino ir kukliai atsisėdo. 

Pirmasis prašneko bajus. Atidžiai išklausęs bajų, teisėjas kreipėsi 
į Apendį: 

— Ką dabar tu pasakysi? 

— Netikėkit to žmogaus žodžiais. 

— Kodėl? 

— Jis visada neteisybę sako. Ko gero sakys, kad ir chalatas, kuriuo 
aš vilkiu, — jo. 

Bajus kad šoks, kad suriks: 

— Žinoma, čia mano chalatas! 

— Matot,— sako Apendis— taip ir maniau. O dabar įis dar sakys, 
kad ir asilas, kuriuo aš atjojau,— taip pat jo. 

Bajus įtūžo, staugte sustaugė: 

— Asilas taip pat mano! 

Ir puolė prie Apendžio, norėdamas nutraukti nuo jo naują šilkinį 
chalatą. 

— Pasitrauk! — šūktelėjo teisėjas.— Gal manai, kad aš kvailys? Argi 
tada būčiau teisėjas? Viską tu meluoji: esą išmetei gatvėn devyniasde- 
šimt devynis auksinius, esą Apendis vilki tavo chalatu ir atjojo tavo 
asilu. Matyt, nori iš manęs pasityčioti? Neišdegs! Už bausmę atimu iš 
tavęs asilą. Turėsi eiti sau pėsčias. O tu, Apendi, sėsk ant savo asilo 
ir jok ramus. 

Taip Apendis gavo šimtą auksinių, naują šilkinį chalatą, asilą, sugTį- 
žo namo ir ramiai sau gyvena. 

O bajus iš karto neteko ir auksinių, ir naujo šilkinio chalato, ir dvie- 
jų asilų. 


* 


“2 * 


Ką atsakė Apendis 


V ieną dieną atėjo pas chaną trys keliauninkai. Atkeliavo jie iš labai 
+10li, ir chanas juos maloniai priėmė. 

Keliauninkai taip patiko chanui, kad jis pasiūlė: 

— Būkit mano valdiniai, pasilikit gyventi mano šalyje. 

— Kiekvienas iš mūsų, — atsakė jie,— duos jums po vieną klausimą. 
Jeigu mokėsite į juos atsakyti, mes visam laikui čia pasiliksime. 

Chanas sutiko ir įsakė savo džigitams sukviesti visus gudruolius ir 
į$minčius. 

Bet nė vienas nemokėjo atsakyti į keliauninkų klausimus, ir chanas 
pusiminęs sušuko: 

— Nejaugi neatsiras tarp mano valdinių tikro išminčiaus? 

Tada išėjo iš minios vienas Žmogus ir tarė: 

— Mano chane, į tokius klausimus gali atsakyti tik Apendis. 

Tik dabar chanas atsiminė Apendį ir pasiuntė savo džigitą jo pa- 
kviesti. 

Kai džigitas nušuoliavo pas Apendį, tas, nieko nelaukdamas, sėdo 
ant asilo ir pasiėmė lazdą. 

Netrukus jis atjojo į chano rūmus. 

— Kodėl mane kvietėtė — paklausė Apendis, nušokęs nuo asilo. 

— Tie trys svečiai davė tris klausimus, bet nė vienas iš mano žmo- 
nių negali į juos atsakyti, — sako chanas. 

— Kokie gi tie klausimai? 

Vienas keliauninkas paklausė: 

— Kur yra žemės vidurys? 

— Žemės vidurys yra čia, kur stovi dešinė mano asilo koja, — atsakė 
Apendis ir bakstelėjo lazda priešakinę savo asilo kanopą. 

— O iš kur tu žinai? — paklausė keliauninkai. 

— Netikite? Apeikit visą Žemę, išmatuokit ją ir, jeigu tai bus ne- 
tiesa, tada sakykit, kad esu melagis, — atsakė Apendis. 

— Kiek žvaigždžių danguje? — paklausė antrasis keliauninkas. 

— Žvaigždžių danguje yra lygiai tiek, kiek plaukelių turi mano asi- 
las, — atsakė Apendis. 

— Kaip tu įrodysiį — paklausė keliauninkai. 

— Jeigu netikit, suskaičiuokit pirma mano asilo plaukelius, o kai 
ateis naktis, suskaičiuokit žvaigždes danguje. Jeigu skaičius neatitiks, 
prisipažinsiu nugalėtas, — atsakė Apendis. 

Tada trečiasis keliauninkas išėjo į priekį ir paklausė: 

— Kiek ant mano veido plaukelių? 

— Kiek ašutų mano asilo uodegoj, tiek plaukelių ant tavo veido, — 
atsakė Apendis. 

— O kaip patikrinti, ar tai tiesa? 

Apendis negalvodamas atsakė: 

— Jei norite patikrinti, galiu pešti po vieną plaukelį nuo jūsų veido 
ir po vieną ašutą iš savo asilo uodegos. Paskui palyginsim. Jei apsiriksiu, 
galėsit manyti, kad nė į vieną klausimą neatsakiau. 

Trys keliauninkai turėjo pripažinti, kad Apendžio atsakymai teisingi, 
tad pasidarė chano valdiniais ir liko gyventi jo šalyje. 


Kaip Apendis pasirodė gudresnis už chaną 


Seniai, labai seniai gyveno turtingas ir paikas chanas. Kartą jis pa- 
skelbė, kad duosiąs ąsotį aukso tam, kas išstovės per naktį šaltame 
bokšte. 

Daugelis mėgino išstovėti, bet neištvėrė iki ryto: naktys buvo šaltos. 

Tada pas chaną nuėjo Apendis. Chanas pakartojo savo pažadą, ir 
Apendis prastovėjo visą naktį bokšte, apsivilkęs tik apiplyšusiu apsiaus- 
tu. Rytą Apendis atėjo pas chaną ir prašo žadėto atlyginimo. 

— Pala, pala, Apendi,— sako chanas, — įrodyk, kad tu visą naktį 
prastovėjai. Sakyk, ką matei naktį, stovėdamas bokšte? 

— Aš mačiau, — atsakė Apendis— kaip kažkur toli toli kilo gaisras, 
o ugnis net dangų siekė. 

— Ak taip,— tarė chanas, — jei matei ugnį, vadinasi, šildeisi. 

Ir chanas nedavė jam pažadėto atlyginimo. 

Apendis ryžosi pasirodyti už chaną gudresnis ir netrukus pasikvietė 
ji pietų, perspėjęs iš anksto apie kažkokį stebuklą. 

Chaną apėmė smalsumas, ir su savo artimaisiais jis nuėjo pas Apendį. 

Laukia jie valandą, antrą, trečią, o pietų vis nėra. Supyko chanas, 
isėjo iš jurtos, žiūri — ogi Apendis sėdi prie katilo, pakabinto aukštai 
ant dviejų stulpų. 

— Ką čia darai? — paklausė chanas. 

— Verdu pietus, — abejingai atsakė Apendis. 

— O kurgi ugnis? 

— Mano pietus verda saulė. 

— Kvaily! — rūsčiai tarė chanas.— Argi gali saulė iš tokio aukščio 
išvirti tau pietus? 

— Teisybę sakai, chane— ramiai atsakė Apendis,— saulė negali iš- 
virti pietų, kaip negalėjo tolimas gaisras stepėje manęs sušildyti. 

Turėjo chanas išpildyti pažadą — atiduoti Apendžiui ąsotį aukso. 


Apendis ir pirklys 


(zyveno kitados garsus gobšumu pirklys. Kartą jis sumanė nuvežti 
; Miestų grūdų parduoti. Pripylė pilnus maišus, bet pagailėjo naujos vir- 
vės jiems užrišti. Atsiminė pirklys, kad matė pas Apendį arkaną. Nuėjo 
pas jį ir prašo: 

— Apendi, paskolink man savo arkaną. Aš juo maišus užraišiosiu. 

— Neturiu aš jokio arkano,— atsakė Apendis. 

— Ko atsikalbinėji? — klausia pirklys.— Juk pats jį vakar pas tave 
mačiau. 

Tada Apendis skubiai atsakė: 

— Taip, visai pamiršau. Arkaną aš tikrai turiu. Tiktai jis užimtas. 
Aš juo pririšau miltus. 

— O Apendi, argi kas pririšinėja miltus? — nustebęs sušuko pirklys. 

— O mano brangusis,— tuoj pat atrėžė Apendis,— taip visuomet at- 
sakinėjama, kai nenorima duoti. 

Kitą kartą pirklys vėl išsirengė į turgų. 

„Kam man varinėti savo asilą, jei galiu svetimu nujoti“,— pagalvojo 
jisai. Ir paprašė Apendį paskolinti jam asilą. 

— Nė neprimink jo man,— atsiduso Apendis.— Padvėsė mano asilas. 
Vakar padvėsė, Aiman! Aiman! 

Jau pirklys buvo beišeinąs, tik staiga asilas, uždarytas daržinėj, gar- 
Eiai Subliuvo: 

— Y-a! Y-a! Y-al 

Sustojo pirklys ir nustebęs sako: 

— Apendi, juk ten tavo asilas bliauna. 

O Apendis priekaištaudamas atsakė: 

— Brangusis kaimyne, nejaugi tu labiau tiki asilu negu manim? 


Kaip Apendis padovanojo chanui vienakoję žąsį 


Kartą Apendis papjovė vienintelę savo žąsį, išvirė ir neša chanui do- 
vanų. 

Beeidamas įsinorėjo valgyti. 

Atsilaužė vieną žąsies koją ir suvalgė. 

Kai atėjo pas chaną ir padėjo priešais jį savo dovaną, chanas pa- 
klausė: 

— Ei Apendi, kur kita žąsino koja? 

— O mano chane, šiemet visos žąsys vienakojės,— atsakė Apendis, 
visai nesumišęs. 

Chano kieme buvo būrys žąsų. Po lietaus jos visos stovėjo ant vie- 
nos kojos. 

Chanas įsakė savo džigitui: 

— Mušk žąsis lazda. 

Džigitas, kaip buvo įsakyta, metė į žąsis lazdą, ir žąsys išsilakstė ant 
dviejų kojų. 

— Matai, Apendi, pasakei neteisybę. Žąsys turi dvi kojas,— tarė 
chanas. 

— Jeigu ta iazda muštų tave, mano chane, tu bėgtum ne tik dviem 
kojom, bet netgi keturpėsčias,— atsakė Apendis. 


Apendis ir teisėjas 


Eina sau kartą Apendis, žiūri — guli nuvirtęs į griovį girtas žmogus. 
Miega kaip akmuo ir garsiai knarkia. Apendis priėjo arčiau ir pažino 
miesto teisėją. 

Kiek pasvarstęs, Apendis nuvilko girto teisėjo chalatą, nuėmė kai- 
linę kepurę ir nuėjo namo. 

Prasiblaivęs girtasis žiūri — nei chalato, nei kepurės. Jis atsikėlė ir 
tekinas nubėgo namo, kad niekas nepamatytų. 

Kitą dieną jis susišaukė savo džigitus ir sako: 

— Aš pamečiau savo chalatą ir kailinę kepurę. Suraskit ir atveskit 
tą, kas juos paėmė. Tą vagį žiauriai nubausiu. 

Džigitai ėmė zuiti po miestą, du nujojo į turgų. Bejodami žiūri — 
Apendis neša chalatą ir kepurę į turgų parduoti. Džigitai tuojau pažino 
savo šeimininko drabužius ir nuvedė Apendį pas jį. 

— Tie daiktai mano,— tarė teisėjas.— Kaip jie atsidūrė pas tave? 

— Vakar vakare einu aš namo, žiūriu — griovyje voliojasi girtas 
žmogus. Visai be žado. Sakau, dar pavogs kas nors jo drabužius. Tad pa- 
ėmiau tuos daiktus pasaugoti. Jeigu jie tikrai jūsų, imkit, — sako 
Apendis. 

Teisėjas jau pats nesidžiaugė, kad užvirė šitą košę. Tad skubiai 
atsakė: 

— Ne, Apendi, aš niekad resivoliojau girtas griovy. Čia ne mano 
chalatas ir kepurė, o tikriausiai kokio kito žmogaus. Imk juos ir grei- 
čiau eik sau. 

Apendis taip ir padarė. 

Apendis ir mula 


Nuvyko Apendis į kitą miestą ir po kelių dienų grįžo, 

Grįžęs nuėjo į mečetę. 

Mečetėje buvo naujas mula. Jis garsiai skaitė maldą. 

Pratisas mulos balsas sugraudino Apendį, ir jis pravirko. 

Kai pasibaigė pamaldos, mula priėjo prie Apendžio ir klausia: 

— Ei Apendi, atrodo, tu verkei, kai aš meldžiausi. Kas tave taip su- 
graudino? 

— Ak brangusis mula,— atsakė Apendis— neseniai pastipo mano 
ožys. Jis turėjo tokią pat barzdelę kaip jūsų. Ir mekendavo visai tokiu 
pat balsu kaip jūsų. Pamačiau jus šiandien, prisiminiau savo ožį, neiš- 
tvėriau ir pravirkau. 


Apendis ir svečiai 


Vienas žmogus atnešė Apendžiui nušautą kiškį. Apendis buvo labai 
patenkintas, apnakvino jį, pavaišino kuo turėdamas. 

Po savaitės tas žmogus vėl atėjo ir pasibeldė į duris. 

— Kas ten? — paklausė Apendis. 

— Aš, tavo draugas, buvau atnešęs tau nušautą kiškį. 

Apendis įsileido jį ir pavaišino sriuba. 

Po ketverto dienų tas Žmogus vėl atėjo, atsivedė dar tris žmones ir 
pasisakė atėjęs į svečius. 

— Kas jūs tokie? — paklausė Apendis. 

— Aš buvau atnešęs tau nušautą kiškį, o jie mano kaimynai. 

Apendis išvirė sriubos, pavaišino svečius. 

Po dviejų savaičių atėjo pas jį dešimt žmonių. Jie buvo to atnešusio 
nušautą kiškį draugai. 

Apendis įsileido juos į namus, pasodino prie židinio, paskui atnešė 
didelį puodą vandens ir pastatė prieš juos. 

— Ei Apendi, kas gi čia dabar? — paklausė svečiai. 

— Čia sriuba iš tos sriubos, kurioj virė tas nušautas kiškis. 


Apendis ir jo asilas 


Apendžiui dingo asilas, ir jis išėjo to asilo ieškoti. Beeidamas sutiko 
žmogų ir klausia: 

— Ar nematei mano asilo? 

— Mačiau, — atsakė tas.— Tavo asilas dabar yra miesto teisėjas ir 
žiauriai teisia Žmones. 

— Taip, teisybę sakai, ten tikriausiai mano asilas,— pritarė Apen- 
dis.— Jau seniai jis turėjo pasidaryti teisėju. Aš ne kartą pastebėjau, kad 
jo bliovimas toks pat prasmingas kaip ir mūsų teisėjo nuosprendžiai. 


Dviejų asilų našta 


Kartą chanas išjojo su sūnum į medžioklę ir pasiėmė kartu Apendį. 
Apendis ėjo pėsčias, o jiedu jojo raiti. 

Buvo karšta. Chanas nusivilko chalatą ir padavė Apendžiui 
Tai pamatęs, chano sūnus taip pat nusivilko chalatą ir padavė Apendžiui. 

Kelias buvo tolimas. Apendis supluko, pavargo. 

Chanui užėjo noras iš jo pasišaipyti, ir jis sako: 

— Ei Apendi, kaip regis, tu pavargai nuo naštos, kurią galėtų nešti 


nešti. 


vienas asilas. 
— Bet, mano chane, juk aš tempiu dviejų asilų naštą — atsakė Apen- 


dis. 


Apendžio sapnas 


Kartą Apendis sapnavo, kad jis turi gražų gaidį. Ateina pas jį vienas 
žmogus ir klausia: 

— Apendi, ar neparduotum savo gaidžio? 

— Jeigu gerai užmokėsi, parduosiu. 

— O kiek prašai? 

— Prašau dvidešimt auksinių. 

Pirkėjas iš pradžių pasiūlė septynis auksinius, paskui aštuonis, pa- 
galiau devynis. Apendis vis nesutinka. 

Bet staiga jis nubudo, žiūri — prapuolė ir gaidys, ir pirkėjas. 

Tada Apendis vėl skubiai užsimerkė ir sako: 

— Gerai, gerai. Kur jau mano neprapuola, atiduosiu tau gaidį už 
devynis auksinius. 

Ir Apendis atkišo ranką. 


Apendis ir džigitai 


Ąpendis turėjo vienut vieną avinuką. Gerai jį šėrė, ir avinukas labai 
nusipenėjo. 

Kartą pas Apendį užėjo keli džigitai. Jie sumanė iš jo pasijuokti: 

— Ei Apendi, ar žinai, kad rytoj bus pasaulio pabaiga? Kad taip ilgai 
penėtas tavo avinukas veltui nežūtų, verčiau jį papjaukim, suvalgykim 
ir tave geru žodžiu paminėsim. O aname pasauly už tai tu į rojų grei- 
čiau pakliūsi. 

Apendis sutiko, papjovė avinuką ir sako džigitams: 

— Kol kas išvirsiu jums tik galvą ir kojytes, o mėsą paliksiu vakarui. 

Belaukdami valgio, džigitai sumanė išsimaudyti. Jie paliko Apendžiui 
savo drabužius, o patys nuėjo upėn. 

Apendis sėdi ir galvoja: „Jeigu du kartus per dieną aš prisivalgysiu 
avienos, o šeimą paliksiu alkaną, tai bus nuodėmė prieš dievą. Imsiu 
ir atiduosiu skerdieną žmonai.“ 

Kaip tarė, taip padarė. Paskui sudėjo į katilą avinuko galvą ir ko- 
jytes, sukūrė laužą, o kad nereikėtų rinkti malkų, sudegino džigitų dra- 
bužius. 

Jie sugrįžo, žiūri — skerdienos nebėra. 

— Ei Apendi, kur aviena? — klausia vienas. 

— Nunešiau savo šeimai. Jeigu aš prisivalgysiu, o šeima badaus, ką 
pasakysiu rytoj dievui? — atsako Apendis. 

Džigitai kiek paburbėjo, kad mėsos jiems nebeteks, ir sako: 

— Ką gi, gerai. Nešk šen savo avinuko galvą ir kojas. 

Džigitai greit suvalgė, ką Apendis jiems buvo padavęs, paskui dairosi 
savo drabužių ir neberanda. 

— Ei Apendi, kur mūsų drabužiai? 

— O aš jais mėsą išviriau. 

— Liaukis juokus krėtęs. Atiduok greičiau mūsų drabužius, — ėmė 
reikalauti džigitai. 

O Apendis tik nusišypsojo: 

— Jokių juokų aš nekrečiu. Jei rytoj pasaulio pabaiga, kam gi jums 
drabužiai? 


Bajus ir naujas Apendžio chalatas 


Kartą vienas turtingas bajus iškėlė puotą vienturčio savo sūnaus gar- 
bei. Gražiai išpuoštoje jurtoje šeimininkas priiminėjo įžymius žmones, 
o neturtingus, apsirengusius prastais drabužiais, sodino senoje ankštoje 
jurtoje. 

Apendis irgi atėjo pas bajų. Jis buvo apsivilkęs suplyšusiu chalatu ir 
apsiavęs skylėtais batais. Bajus apsimetė, kad nepastebėjo Apendžio, 
ir tarnai nuvedė jį į jurtą, kur sėdėjo vargšai. 

Skanius valgius tarnai padavinėjo ten, kur sėdėjo turtuoliai, o varg- 
šams atnešdavo likučius. 

Kitą dieną Apendis apsivilko nauju chalatu, apsiavė naujais blizgan- 
čiais minkštos odos batais, ant jų užsimovė naujus kaliošus, galvą apsi- 
vyniojo čalma ir vėl atėjo į bajaus puotą. 

Vos pamatę Apendį, bajaus džigitai ir pats bajus išėjo jo pasitikti. 
Jie su pagarba jį priėmė, pasodino brangiai ištaisytoje jurtoje. Ir tuojau 
pristatė prieš Apendį visokių skanėstų. 

Tada Apendis paėmė savo chalato skverną ir kaišioja į dubenėlį. 

— Valgyk, brangusis svety, valgyk, kiek nori,— šneka jis. 

Bajus pasipiktino: 

— Ei Apendi, ką darai? Juk plovą valgo žmonės, o ne chalatas! 

Apendis jam atsakė: 

— Vakar, kai atėjau su suplyšusiu chalatu ir skylėtais batais, ma- 


224 


nes niekas nesutiko ir nevaišino. Šiandien apsivilkau nauju chalatu, 
apsiaviau naujais blizgančiais batais, užsimoviau naujus kaliošus. Ir štai 
prieš Mane — pilni dubenys visokių gardžių valgymų. Vadinasi, šeimi- 
ninkas gerbia ne mane, o mano drabužius. Tegu tad ir prisivalgo mano 
chalatas! 

Kas iš ko pasijuokė 


Kartą chanas bemedžiodamas sumanė pasijuokti iš Apendžio ir pra- 
pjovė jo arkliui viršutinę lūpą. 

Apendis tai pastebėjo ir atsikeršydamas patyliukais nupjovė chano 
arkliui uodegą. 

Vakare jie grįžo namo. 

Kaip paprastai, chanas jojo priekyje. Jis atsigręžė ir, slėpdamas 
šypseną, klausia Apendį: 

— Ei Apendi, kodėl taip negražiai juokiasi tavo arklys? 

— Todėl, kad tavo arklys pametė uodegą, — atsakė Apendis. 


Apendis ir kvailas viziris 


Kažkada supyko chanas ant Apendžio ir kvailiu jį išvadino. 

— Deja, mano chane, jūs nematot tikro kvailio— pasakė Apendis. 

— O kas jis? 

— Jūsų viziris, sų kuriuo jūs mėgstate tartis visais reikalais. 

— Negali būti! — sušuko chanas. 

— O jūs pasiųskit jį rytoj manęs pakviesti ir pamatysit. 

Chanas sutiko. 

Apendis parėjo namo, pataisė gūžtą, padėjo ten kelis paukščių kiau- 
šinukus ir kitą dieną, chano viziriui atėjus, apsimetė, kad peri paukš- 
čiukus. 

— Apendi, tave chanas kviečia, renkis greičiau — įsakė viziris. 

— Matai, jau kelios dienos aš periu paukščiukus. Manau, kad šian- 
dien jie prasikals. Todėl negaliu joti pas chaną, — atsakė Apendis. Ir pri- 
dūrė: — Kad taip labai manęs reikia, patupėkit vietoj manęs, o aš nu- 
josiu pas chaną ir greitai grįšiu. 

Viziris sutiko. Tuo tarpu Apendis nušuoliavo kiek įkabindamas pa- 
siimti chano, ir jiedu atjojo prie Apendžio jurtos. 

— Žvilgtelkit, mano chane, į savo vizirį — jis peri paukščiukus. Va 
jums tikras kvailys! 

Chanas turėjo sutikti su Apendžiu ir išvijo kvailį vizirį. 


Apendis ir neišmanėlis kaimynas 


Kartą Apendis pasiskolino iš kaimyno katilą. 

Kai pietūs buvo išvirti, jis įdėjo į katilą mažytį katiliuką ir nunešė 
šeimininkui. 

— Koks čia katiliukas? — klausia kaimynas. 

— Kol tavo katilas buvo pas mane, jam gimė mažytis katiliukas. 

Kaimynas buvo labai patenkintas ir pasiėmė mažąjį katiliuką kartu 
su didžiuoju katilu. 

Po kelių dienų Apendis vėl paprašė paskolinti didįjį katilą. Tas mie- 
lai jam paskolino ir pasakė: 

— Ei Apendi, jeigų mano katilas pagimdys mažą katiliuką, nešk jį 
šen greičiau. 

Apendis sutiko, pasiėmė didįjį katilą ir išėjo. 

Kaimynas laukė katilo tris savaites. Nesulaukęs nuėjo pas Apendį: 

— Kur mano katilas? 

— Tu sakei teisybę, — atsakė Apendis,— tavo katilas iš tikrųjų pra- 
dėjo pas mane gimdyti, bet mirė nuo didelių skausmų. 

Kaimynas piktai pasakė: 

— Nejuokauk, Apendi. Argi katilas gali mirti? Atiduok man katilą! 

Apendis, visai nesumišęs, jam atsakė: 

— Jei manai, kad katilas gali gimdyti, tai kodėl netiki, kad jis gali 
mirti? 


Legenda apie Isyk Kulį 


Seniai, taip seniai, jog žmonės nebeatsimena kada, stovėjo senovinis 
miestas. O greta, aukšto kalno viršūnėje, dunksojo pilis. Gilios bedugnės 
ir niaurūs tarpekliai supo ją iš visų pusių. 

Dideli chano turtai buvo jį išgarsinę, bet dar labiau išgarsino žiau- 
rumas. Nebūdavo dienos, kad kietaširdis chanas nenužudytų kokio nors 
pavaldinio ar neįmestų ko į požemius. 

Kad ir senas buvo chanas, bet labai gašlus. 

Kartą pasiekė jį gandas, kad neturtingo klajoklio šeimoje auga ne- 
apsakomai graži mergaitė. Ir sumanė chanas vesti gražuolę. 

Mergaitė gyveno mažame aile, prigludusiame prie kalno papėdės, ant 
upelio kranto. 

Daug šaunių džigitų mėgino užkariauti gražuolės širdį, bet ji į nieką 
nežiūrėjo ir garsiems, patiems drąsiausiems džigitams atsakydavo, kad 
myli kitą. 

Niekas negalėjo sužinoti, ką mergaitė myli, ir ji pati to nežinojo. 

Atsiminė tiktai, kad vieną ankstų rytą, kai saulė vos nušvietė kalnų 
viršūnes, atjojo gražuolis džigitas baltu žirgu, pastvėrė ją ir iškilo aukš- 
tai aukštai. 

Atsiminė, kaip greičiau už vėją lėkė jiedu nepasiekiamose aukštybėse 
ir sustojo kalno viršūnėje, amžinu sniegu užklotoje, kaip stipriai jis ap- 

kabino ją, bučiavo, o išsiskiriant nusimovė nuo piršto žiedą ir, užmo- 
vęs jai, tarė: 

— Aš greitai grįšiu! Žiedo niekada nenusimauk ir, kol jį turėsi, jo- 
kios nelaimės tau bus nebaisios! 

Praėjo daug dienų nuo to laiko, bet gražuolis džigitas vis dar ne- 
grįžo. 

Kai chano pasiuntiniai atėjo pas ją su brangiomis dovanomis ir pa- 
siūlė tekėti, ji pasipiktinusi atstūmė dovanas ir sušuko: 

— Aš myliu kitą ir už nieko kito neisiu, tik už savo mylimojo. 

Taip pasakiusi, mergaitė slapta išėjo į kalnus, vildamasi, kad vėl su- 
sitiks nuostabųjį raitelį ir tasai ją apgins. Bet veltui šaukė ji mylimąjį. 
Vien aidas kartojo jos šauksmą. 

Tik tada mergaitė apsižiūrėjo, kad žiedas dingęs jai nuo rankos; ji 
pravirko ir pasuko namų link. 

Nespėjo mergaitė prieiti namų, o ją jau apsupo ginkluoti raiteliai, 
pagriebė ir nunešė į niaurų tarpeklį. 

Kai raiteliai ją paleido ir nuėmė nuo akių raištį, mergaitė pamatė 
atsidūrusi pasakiškai išpuoštoje salėje ir suprato, kad pateko chanui 
į rankas, į jo prakeiktą pilį, iš kur nėra kelio pabėgti. Mergaitė ryžosi 
verčiau mirti negu chano žmona būti. 

Senąjį chaną pakerėjo jos grožis ir jaunystė. Jis apsupo vergę ne- 
girdėta neregėta prabanga. Bet jokios dovanos negalėjo jos palenkti. 

— Aš myliu kitą ir niekada nebūsiu tavo! — vis kartojo ji. 

Pagaliau žiaurumas atbudo chano širdyje, ir jis tarė sau: ko negali 
dovanos palenkti, tą reikia imti jėga. Dar kartą chanas atėjo pas mer- 
gaitę, žadėjo už meilę viską, netgi laisvę. 

— Aš myliu kitą! — vėl atsakė ji. 

Kaip įnirtęs žvėris puolė chanas mergaitę, bet toji pribėgo prie at- 
viro lango. 

— Ne, chane, aš nebūsiu tavo! — Ir, garsiai jį prakeikusi, šoko Žemyn. 

Tą akimirką sudrebėjo nepajudinamos sienos, griuvo granito skliau- 
tai, niaurioji senojo chano pilis prasmego, o iš visų tarpeklių ūžtelėjo 
vanduo. Jis užliejo chano pilies griuvėsius ir vis dar plūdo, plūdo, kol 
užtvindė visą didįjį slėnį. 

Vietoj nelemtosios chano pilies tarp plikų tamsių uolų suspindo mė- 
lynas kaip dangus, tyras kaip krištolas ir karštas kaip mergaitės širdis 
kalnų ežeras, kurį Žmonės pavadino Isyk Kuliu. 

Tyliais vasaros vakarais, kai saulė leidžiasi kalnuose, po sidabriniais 
ežero vandenimis iki šiol matyti pasakiškos pilies griuvėsiai ir iš ten 
atsklinda graudi mergaitės daina. 


Gležnoji gražuolė — Plejadų duktė 


Seniai, labai seniai gyveno septyni plėšikai. Kartą jie pagrobė glež- 
nutę gražuolę, Plejadų dukterį, ir nulėkė į dangų. 

Plejados tuoj pat šoko jų vytis. 

Plėšikai priskrido prie Šiaurinės žvaigždės ir prašo: 

— Mes pagrobėm iš Plejadų dukterį, gležną gražuolę, ir jos dabar 
mus vejasi. Padėk mums. 

— Kumysas priklauso tam, kas jį geria, o mergaitė priklauso tam, 
kas ją vedė. Todėl jums nėra ko bijoti. Gyvenkit čia, danguje, — atsakė 
Šiaurinė žvaigždė. 

Po kiek laiko atlėkė pas Šiaurinę žvaigždę Plejados. 

— Mes turėjom,— pasakė jos,— vienturtę dukrą, gležnutę gražuolę. 
Septyni plėšikai ją pagrobė. Mes niekaip negalim jų pavyti. Būk tei- 
singa, liepk jiems grąžinti mums dukterį. 

— O gal dukra pati norėjo eiti su plėšikais? Dar kažin, ar jie manęs 
klausys? Verčiau pačios juos pavykit ir savo dukterį atsiimkit,— atsakė 
Šiaurinė žvaigždė. 

Vėl Plejados puolė vytis plėšikus. Iki šios dienos septyni plėšikai su- 
kasi netoli Šiaurinės žvaigždės, o Plejados vejasi juos ir niekaip pavyti 
negali. 

Nuo tada kirgizai vadina tą žvaigždyną Septyniuke !', o gležnąją gra- 
žuolę Septyniukė vis dar slepia nuo žmonių akių. 

L! Septyniukė — Didieji Grįžulo ratai. 


Apie karalių Sulaimaną, karalaitę Aineką ir gegute 


Kadaise gyveno karalius, vardu Sulaimanas. Jis buvo garsus burti- 
ninkas. 

Kartą jis sužinojo, kad jo kaimynas karalius Ergešas turi neregėtai 
gražią dukterį. 

Sumanė Sulaimanas jai pasipiršti, bet tėvai nesutiko atiduoti jaunu- 
tės savo dukters senam Sulaimanui. 

Tada Sulaimanas sušaukė didelę kariuomenę ir paskelbė karaliui 
Ergešui karą. 

Ilgai truko kruvinas karas, daug žmonių jis išklojo, bet abu valdovai 
užsispyrę tebesivaidijo. 

Tada paprasti žmonės, karaliaus Sulaimano ir karaliaus Ergešo pa- 
valdiniai, sumanė įkalbėti gražuolę Aineką ištekėti už Sulaimano ir tokiu 
būdu nutraukti karą. 

— Pasakykit Sulaimanui,— tarė gražuolė, — jeigu jis tikrai turi bur- 
tininko galią, tai teatsiunčia man tokį paukštį, kurio balsą išgirdęs galės 
surasti mane, kai pabėgsiu iš tėvo namų. Kitaip už jo netekėsiu. 

Kai Sulaimanui buvo pranešta, ko reikalauja gražuolė Aineka, jis 
įsakė tuoj pat pagauti kokį nors paukštį. 

Tarnai pagavo gegutę. Išklausiusi Sulaimaną, gegutė, visiems stebin- 
tis, prašneko Žmogaus balsu: 

— Esu pasirengusi tau tarnauti, Sulaimanai, bet tada aš nebegalėsiu 
nei suktis lizdo, nei perėti vaikelių. 

Sulaimanas ją išklausė ir prabilo: 

— Nuo šiol gegutė dės kiaušinius į kitų paukščių lizdus, tie paukš- 
teliai perės ir maitins jos vaikus. Nuo šiol gegutė nieko daugiau neveiks, 
tik kukuos. 

Paskui Sulaimanas įleido gegutę į auksinį narvelį ir liepė nunešti ją 
karalaitei Ainekai. 

O dviejų karalysčių karas vis nesiliovė. Paprasti žmonės, Sulaimano 
ir Ergešo pavaldiniai, vėl ėmė karalaitę prašyti, kad ji greičiau bėgtų 
iš namų ir tekėtų už Sulaimano. 

Karalaitė jiems atsakė, kad jau atėjo metas bėgti. Ir vieną gražų 
rytą, pasiėmusi narvelį su gegute, ji dingo iš gimtų namų. 

Nežinia, ilgai ar trumpai ji ėjo, tačiau greitai pavargo, mat nepratusi 
buvo vaikščioti. Tada ji atvėrė narvelį ir išleido paukštį. Gegutė bema- 
tant nuskrido į mišką ir ėmė kukuoti. 

Sulaimanas sukvietė vizirius, įžymius didikus ir išjojo ieškoti savo nuo- 
takos, 

O gegutė vis netilo, garsiai kukavo: 

— Kukū! Kukū! Kuku! 

Sulaimanas surado savo nuotaką, parsivedė į rūmus ir, nieko nelauk- 
damas, iškėlė vestuves, paskelbęs, kad karas baigtas. 

Sužinojo viską karalius Ergešas ir, ką bedarys, taip pat nutraukė 
karą. 

O gegutę visi pamiršo. Nuo to laiko gegutė kukuoja nenustodama 
bet kokiu dienos metu. Lizdo sau nesuka, į svetimus lizdus kiaušinius 
deda, ir kiti paukšteliai jos vaikus peri. 


Trijų Archarų žvaigždynas 


Seniai, labai seniai, kai žemė ką tik buvo atsiradusi ir upės pradėju- 
sios per ją tekėti, gyveno šaunus medžiotojas Tootajus. Taiklią jis tu- 
rėjo akį ir greitas buvo — bet kokį žvėrį pavyti galėdavo. 

O kalnuose tuo metu gyveno trys archarai. Jie labai pykino medžio- 
toją, mat iš tolo jį užuosdavo ir tuojau pabėgdavo. 

Kartą Tootajus sėdo ant sarto eržilo, užsimetė ant peties šautuvą ir 
išjojo ieškoti trijų archarų, taręs, kad šį kartą juos žūt būt nušaus. 

Pasiėmė jis ir skaliką. Vos pamatęs archarus, Tootajus nušoko nuo 
arklio, pasislėpė krūmuose ir laukia, kad jie arčiau prieitų. 

Bet archarai pastebėjo medžiotoją ir kad šoks bėgti viršukalnėmis! 

Tootajus puolė iš paskos. Šuo irgi neatsiliko, ir jiedu ilgai vijosi ar- 
charus. 

Visai pailso archarai, bet tą lemtingą akimirką, kai medžiotojas jau 
mynė jiems ant kulnų, archarams išaugo sparnai, ir jie pakilo į padangę. 

Paskui juos pakilo Tootajus ir jo šuo. Bet medžiotojas negalėjo gerai 
nusitaikyti, o šuo negalėjo pavyti greitųjų archarų. 

Archarai pakilo dar aukščiau ir virto žvaigždėmis. 

Nuo to laiko jie vis bėga nuo medžiotojo, niekad nesustodami, o žmo- 
nės juos vadina Trijų Archarų žvaigždynu !. 


! Trijų Archarų žvaigždynas — Orionas. 


Mergaitė mėnulyje 


Buvo taip ar nebuvo — niekas nežino, bet ne per seniausiai žmonės 
ėmė pasakoti, kad kadaise gyvenusi pasaulyje viena našlaitėlė. Nei 
tėvo, nei motinos ji nebeturėjo, tik seną kupranugarį ir telyčaitę. 

Našlaitė pardavė kupranugarį ir už gautus pinigus nusipirko drabu- 
žių, o telyčaitę pasipjovė, kad iš bado nenumirtų. 

Bet drabužiai susidėvėjo, mėsa buvo suvalgyta. Tada mergaitė nuėjo 
pas tolimą savo giminaitį — turtingą bajų. 

Jis buvo šykštus ir piktas žmogus, o jo žmona — dar šykštesnė ir dar 
piktesnė. Jie priėmė mergaitę ne iš gailesčio, o darbui dirbti. 

Nuo tos dienos našlaitė dirbo neatsikvėpdama: eidavo malkų, kur- 
davo ugnį, tvarkydavo jurtą, melždavo karves, nešiodavo vandenį. 

Bet vis tiek bajui ir jo žmonai našlaitė negalėjo įtikti: jie piktai ją 
bardavo ir negailestingai mušdavo. 

Vargšė mergaitė kentėjo, liejo ašaras. 

Vieną žiemos naktį bajus su žmona pasiuntė mergaitę vandens ir da- 
vė jai kirvį eketei iškirsti. 

Našlaitė nuėjo prie upės, vargais negalais prakirto storą ledą, prisi- 
sėmė du kibirus vandens ir eina atgal. 

Buvo taip šalta, taip šalta, kad jai net širdis ėmė šalti, o rankas visai 
užgėlė. 

Iš nuovargio mergaitė knaptelėjo, pargriuvo į sniegą, vanduo šliūkšt 
ir išsiliejo. 

Grįžti prie upės nebėra jėgų, o namo eiti baisu: šeimininkai negyvai 
užplaks. 

Taip ji ilgai stovėjo, o jai iš akių biro ašaros. Nukritusios ant žemės, 
ašaros virsdavo ledukais. 

Taip norėtųsi mergaitei pasiskųsti kam savo dalia, bet aplinkui nesi- 
mato nė gyvos dvasios — kas tik gyvas slepiasi urvuose, tupi šiltose 
vietelėse. 

Mergaitės akys matė tik mėnulį, lėtai plaukiantį giedru dangumi ir 
tartum su gailesčiu į ją žvelgiantį. 

Vargšė mergaitė stovi, o šaltis vis stipriau ir stipriau spaudžia. Kaž- 
kur kažkas trakštelėjo — tai ledai sproginėjo nuo speigo. Traškėjimas 
trikdė nakties tylą ir gąsdino mergaitę. Bet niekas to nematė, tik toli- 
mas mėnulis ir mirksinčios žvaigždės. 

Mergaitė neiškentė, ėmė mėnulį maldauti: 

— Mėnuli, nors tu manęs pasigailėk! Nuo tos dienos, kai nebeturiu 
tėvo ir motutės, niekad gero žodžio negirdėjau, visi mane muša ir bara. 
Niekas žemėje manęs nesigaili. 

Kai tik ji ištarė šiuos žodžius, mėnulis slyst nučiuožė žemyn ir jau 
stovi prie jos kojų. 

Tačiau saulė irgi išgirdo mergaitės skundą ir, vos mėnulis žemėn 
nusileido, ji taip pat nusirito žemyn ir atsistojo šalia. 

Saulę irgi sužavėjo mergaitės grožis. Ji ėmė grumtis su mėnuliu. 

Saulė pasirodė esanti stipresnė ir jau buvo benugalinti mėnulį. 

Tada mėnulis ėmė prašyti: 

— Karštoji Saule, tu duodi gyvybę viskam, kas tik žemėje gyvena, 
net augalai atgyja nuo tavo spindulių. Prašau, atiduok man tą vargšę 
našlaitę. Tu savo kelią keliauji dieną, gyvi padarai žemėje tada juda 
kruta. O aš žiemos naktį plaukiu tyloje vienišas — kas tik gyvas sle- 
„piasi kur šilčiau, o augalus sniegas dengia. Tegu bent mergaitė bus su 
manim. 

Saulė pasigailėjo ir sutiko atiduoti vargšę mergaitę mėnuliui. 

Mėnulis švelniai pabučiavo mergaitę, stipriai priglaudė prie krūtinės, 
paėmė jos kibirus, naščius ir vėl pakilo į dangų. 

Giedrą šaltą naktį, atidžiai įsižiūrėjęs, pamatysi mėnulyje mergaitę: 
ji sėdi su naščiais ant peties, o ant naščių kabo du kibirai. 

Mergaitė prisirišo prie mėnulio, o mėnulis pamilo mergaitę. Ir, kol 
mėnulis po dangų plaukioja, su juo visada bus mergaitė. 

Kartais mėnulis pameta savo įdukrą ir iš sielvarto ima juoduoti. Žmo- 
nės sako, kad mėnulis užtemsta. Bet labai greitai jis vėl susiranda savo 
numylėtinę ir tada dar skaisčiau šviečia. 

